
ELSŐ  RÉSZ. 


Eötvös.  A  XIX,  század  eszméi.  II. 


XI.  FEJEZET. 
MILY  JÖVENDŐNEK  MEGYÜNK  ELÉJE? 


Ha  a  kor  uralkodó  eszméi  azon  formában,  melyben 
felállíttatnak,  ellenmondásban  vannak  egymással  s  egy 
sem  valósítható  közülök  a  nélkül,  hogy  minden  létező 
állam  fel  ne  bomoljék;  ha  előrelátható,  mikép  ez  eszmék- 
nek a  felállított  formában  valósítása  sem  lenne  képes  ki- 
elégíteni az  európai  emberiséget ;  s  ha  végre  állapotaink 
javulását  nem  várhatjuk  azon  eszközöktől,  melyek  a 
végre  javasoltatnak,  hogy  a  veszélyeket  elhárítsák,  me- 
lyek a  társadalmat  eszméink  és  szükségeink  ezen  ellen- 
téte miatt  fenyegetik,  kérdés :  mily  jövendőnek  megyünk 
eléje?  A  szabadság,  az  egyenlőség  vagy  a  nemzetiség 
elve  leszen-e  az,  mely  ez  egymás  ellen  törekvő  irányok 
harczából  végre  diadalmasan  lépend  ki?  Azon  eszmék, 
melyekkel  az  állam  jelen  szervezete  ostromoltatik,  fog- 
nak-e győzni,  vagy  az  állam  szükségei  azok  fölött?  —  Ha 
a  jelen  kor  zavart  viszonyaira  tekintünk,  önként  elénk 
tolulnak  e  kérdések :  mert  bármely  párthoz  tartozzék  va- 
laki, abban  minden  ember  egyetért,  hogy  ily  állapot,  minő 
a  jelen,  soká  nem  tarthat;  s  miként  a  hajóst,  ha  zivatar- 

bari  a  parthoz  közeledik,  aggodalom  lepi  meg,  mert  tudja, 
hogy  nincs  oly  barátságos  part,  mely  nem  veszélyes,  ha 
szélvész  vetette  oda:  úgy  azon  meggyőződés  is,  hogy  bo- 
nyadalmaink  végmegoldásához  közeledünk,  aggodalom- 
mal tölt  el  minden  gondolkodót. 

Kislelküek!  — kiáltják  ellenünkben.  —  nem  mond- 
tuk- e,  hogy  a  politikai  forradalom  társadalmira  fog  ve- 
zetni? Közeledünk  az  Ígéret  földéhez.  Nem  látjátok- e 
a  mezőt,  mely  megmérhetlen  bőséget  ígérve  terjeszke- 
dik előttetek  ?  Ami  csupán  a  szélvész  által  felkavart  ho- 
moktengernek tetszik,  érett  vetések  hullámzása  az;  amit 
veszélyes  szirteknek  tartottatok,  paloták  a  tengerparton, 
melyekben  a  vészteljes  utazás  után  király ilag  fogtok 
nyugodni;  a  hegyeket,  mik  a  láthatárt  körülveszik,  csak 
a  távolság  mutatja  kopároknak,  s  mögöttük,  hol  ti  csak 
zivatarral  fenyegető  felhőket  véltek  látni,  melyeket  az 
alkonyodó  nap  sugarai  vesznek  körűi,  óriás  hegylánczo- 
kat  fogtok  találni,  melyeken  tiszta  arany  ragyog.  Adja- 
tok hálát  a  sorsnak  és  nekünk,  kik  e  parthoz  vezettünk. 
Vonjátok  fel  minden  vitorlátokat  és  lobogótokat,  s 
hangozzék  öröm-ének  e  boldog  napon.  Fölösleges  min- 
den további  küzdés.  Hadd  uralkodjék  a  zivatar,  közreha- 
tástok nélkül  is  a  hőn  óhajtott  parthoz  vezetend  az  ben- 
neteket. 

Ne  örvendjetek  ily  korán,  —  intenek  mások.  Kö- 
zelgünk  ugyan  a  czélhoz,  hová  oly  régóta  hiában  törek- 
vénk,  de  ne  higyétek,  hogy  azt  minden  küzdelem  nélkül 
elérhetitek.  Esztelenség  hinni,  hogy  socialis  forradalmak 
politikai  forradalmak  útján  eszközölhetők.  Ellenkezőleg, 
a  politikai  forradalom,  azaz  minden  tekintély  megszünte- 
tése, ami  tulaj  donképen  küzdelmeinknek  czélja,  csak  so- 

cialis  forradalom  által  érhető  el. x)  Míg  ez  meg  nem 
történt,  csak  látszólag  vagytok  közel  boldogságtokhoz. 
Kettőztetett  erővel  kell  tovább  munkálnotok.  Feszítsetek 
ki  minden  vitorlát  s  ne  aggódjatok  a  zivatar  hatalma 
miatt.  Ha  partot  értek,  hajótok  összetörend,  —  az  állam 
ez,  mire  csak  addig  volt  szükségtek,  míg  utazástok  tar- 
tott; bevégeztétek  s  most  jobb,  ha  a  haszontalan  mű, 
mely  csak  egykori  nyomorúságtokra  emlékeztet,  nyom- 
nélkül  elenyészik.  A  kormányok  kivétel  nélkül  csak  isten 
ostorai,  mikkel  a  világot  nevelni  kellé. 2)  Ha  egyszer  el- 
értétek a  valódi  democratiát,  mi  nem  egyéb,  mint  az  egy- 
házi és-  világi,  a  törvényhozó,  bírói,  végrehajtó  s  a  „tu- 
lajdonion alapuló  minden  hatalomnak  megszűntetése: 
ha  ennyire  jutottatok,  be  van  végezve  neveléstek. 

Esztelenek  —  gondolják  ismét  mások  —  hogy  csal- 
hatjátok magatokat  ekkép !  Kétségtelenül  közeledünk  a 
parthoz,  de  nem  ahhoz,  melyet  elérni  kívántatok.  Jól 
tudjuk  mi  józanabbak  azt,  hogy  minden  zivatar  oda  vet 
bennünket  vissza,  a  honnan  felhúztuk  a  horgonyt.  íme,  a 
honi  bérezek  ismét,  ime  a  mező,  melyet  míveltünk,  a  ház 
melyben  felnövekedtünk.  Elhagyottan,  pusztábban  talá- 
lunk mindent,  mint  egykor  volt ;  de  csakhamar  ismét  há- 
ziasabb és  virágzóbb  leszen,  s  ha  egyszer  visszatértünk, 
senki  sem  fog  bennünket  többé  hasonló  tévutazásokra 
csábítani. 

En  is  azt  hiszem,  hogy  közeleg  a  pillanat,  mikor 
megoldatnak  e  kérdések,  melyek  mozgalomban  tartják 
korunkat,  s  ha  az  eddig  követett  iránytól  el  nem  térünk, 


J)  Proudhon.  Souvenirs  d'un  Révolutionaire.  pag.  20. 
2)  Proudhon.  Ugyanott  pag.  23. 

nem  lehet  messze  a  czél,  mely  felé  sietünk.  Ennek  kiis- 
merése  végett  egyébiránt  szükséges,  hogy  vágyaink  és 
reményeink  helyett  azon  irányt  tartsuk  szem  előtt,  mely- 
ben eddig  haladtunk. 

Ha  ismerjük  az  utat,  melyen  az  európai  államok  je- 
len helyzetekbe  jutottak,  s  meggyőződtünk  felőle,  hogy 
az  irány,  melyet  ezen  államok  fejlődésükben  most  is  kö- 
vetnek, nem  változott  meg:  nagy  valószínűséggel,  sőt  fel- 
téve, hogy  továbbá  is  az  eddigi  úton  maradunk,  egész 
bizonyossággal  előre  meg  lehet  mondani  a  jövendőt,  mely- 
nek eléje  megyünk.  Mert  kétségkívül  hatalmában  áll 
az  embernek,  elhagyni  az  irányt,  mely  hibásnak  mutat- 
kozott; míg  azonban  ezt  nem  teszi,  bizonyos  határozott 
irány  mindig  csak  bizonyos  határozott  czélhoz  vezethet. 

A  kérdés  tehát,  melyet  felállítánk,  három  más  kér- 
désre oszlik. 

Minő  irányt  követett  fejlődésében  az  újabb  kor 
minden  állama  ? 

Minő  irányt  követnek  jelenleg? 

A  történetek  által  nyújtott  tapasztalatok  s  a  dolgok 
természete  szerint  hová  kell  végre  vezetni  ezen  irány- 
nak? 

Ha  meg  akarjuk  ismerni  a  jövőt,  a  múlt  és  a  je- 
len idők  ismeretét  kell  hozzá  kalauzul  használnunk. 


A  MÚLT. 

Az  újabbkori   államok  fejlődési   története    két    sza- 
kaszra oszlik. 

Az  elsőben  az  állam  alapjául  a  királyság  szolgál. 

A  második  korszakban  az  állani  intézményeinek 
észszerű  alapjai  kerestetvén,  minden  fennálló  —  a  pol- 
gárok egyetemét  illető  —  jog  a  népfelség  fogalmából 
származtattatik  le. 

Ha  az  állam  fejlődését  e  két  korszakban  vizsgáljuk, 
úgy  találjuk,  hogy  ez  az  új -kori  államok  első  alakulásától 
a  mai  napig  azonegy  irányt  követte.  Minden  haladás, 
mely  az  állam  szervezetében  eszközöltetett,  abban  állott, 
hogy  az  állam  hatalma  mindinkább  terjesztetett,  s  mind- 
inkább korlátlanná  tétetett. 

Azon  időszak,  mikor  a  nyugati  birodalom  összeom- 
lott, —  s  a  népek,  melyek  ennek  helyébe  új  államok  alapí- 
tására voltak  hivatva,  jövendő  nagyságuk  helyszinén  lete- 
lepedtek, —  kimondhatlan  nyomor  korszaka  volt.  Meg- 
fosztva a  barbárok  által  tulajdonuktól,  naponkint  új  be- 
rontásoknak  kitéve,  az  egykor  oly  hatalmas  császári  biro- 
dalom lakosainak,  elveszett  jólétök  romjai  között,  még  a 
szolgaság  biztossága  sem  maradt  meg:  mert  e  végetlen  há- 
ború egy  új  csatája  ismét  minden  fennállót  felforgathatott, 
s  maga  a  hódító  is,  kinek  erkölcseit  az  ó-kor  civilisátió- 
jának  befolyása,  melylyel  érintkezésbejött,  szelidíté,  min- 
dennap ki  volt  téve  a  veszélynek,  hogy  fáradságosan 
szerzett  birtokából  valamely,  nevéről  is  alig  ismert  nép 
által  ismét  kiszoríttatik. 

Hasonló  viszonyok  közt  legfőbb,  sőt  egyedüli  szük- 
ség volt  a  biztosság,  s  mindenkinek  oda  kellé  törekvését 
irányoznia,  hogy  oly  hatalmat  állítson,  mely  az  örökös 
ingadozásoknak  képes  legyen  véget  vetni. 

A  forma,  mely  alatt  az  utolsó  rendezett  állam,  mire 
az  emberek  emlékezhettek,  létezett,  a  római  impérium 
volt.  A  súlyos  szenvedések  emlékezete,  melyek  az  embe- 

riséget  alatta  érték,  részint  elenyészett,  részint  még  a 
római  uralom  alatti  állapotoknak  is  kívánatosaknak  kellé 
látszani  azok  előtt,  a  kik  azóta  még  nagyobb  szenvedé- 
seken mentek  át;  s  midőn  egy  erős  hatalom  alapításának 
szüksége  általánossá  lett,  a  római  impérium,  vagyis  egyes 
uralkodó  korlátlan  hatalmának  visszaállítása  volt  az 
egyedüli  forma,  mely  alatt  e  czél  elérhetőnek  látszott. 
Oly  időkben,  —  minők  a  népvándorlás  alattiak  s  az 
utána  következők  voltak,  a  leghatártalanabb  kényuralom 
megalapítása  is  nyereségnek  tekinthető  az  egyesek  sza- 
badságára nézve,  mert  megszabadítja  őket  a  véletlennek 
kiszámíthatlan  zsarnokságától,  s  már  az  is  egy  neme  e 
biztosságnak,  ha  az  embernek  csupán  egy  egyén  (az  ural- 
kodó) előtt  kell  reszketnie. 

Ha  a  középkor  zűrzavara  között  nagy  Károly  csá- 
szári birodalmát  tekintjük,  csodálattal  szemléljük  a  férfiút, 
ki,  midőn  minden  fel  volt  bomolva,  szellemének  hatalma 
által  erős  rendet  volt  képes  alkotni.  Nyugodt  megfontolás 
után  azonban  világos  lesz  előttünk,  hogy  nagy  Károly 
feladatát  emberi  erőnek  csak  azért  lehete  megoldani,  mert 
azt  nem  egyes  tűzte  maga  elé,  hanem  egy  egész  kor.  Oly 
birodalom,  minőt  nagy  Károly  alapított,  századok  óta 
vágya,  eszménye  volt  a  szorongatott  emberiségnek.  Ke- 
letkezni kellett  annak,  mihelyt  egyéniség  találkozott, 
eléggé  nagyszerű,  hogy  ezen  eszme  képviselőjéül  tekin- 
tessék, s  elég  erős,  feladatának  megfelelni.  *) 


*)  Nagy  Károly  hatása  sok  részben  hasonlítható  Napóleonéhoz. 
Miként  ennek  az,  amit  a  rend  helyreállítására  tett,  csak  azáltal  volt 
lehetséges,  mert  a  rend  szükségének  érzete  általánossá  lett,  s  a  nagy 
férfiú,  ki  a  műtétet  vezette,  majd  az  egész  nép  által  támogattaték : 
hasonló  viszonyokon    alapúit   nagy    Károly   világbirodalma   is;    s  azt 

Említem  már  e  munka  folyamán,  miként  kellé  mind- 
azon elemeknek,  melyekből  a  jelenkori  civilisatió  kifej- 
lett, az  egyenlőség  és  egyéni  önállóság  fogalmaihoz  ve- 
zetniük. Az  egyesnek  oly  korlátlan  hatalma,  mint  nagy 
Károlyé  volt,  világos  ellentétben  állott  e  fogalmakkal,  s 
azért,  mihelyt  a  császár  erős  keze  hiányzott,  birodalmá- 
nak az  egyesek  önállóságra  törekvése  által  fel  kellé 
oszolni,  2)  csupán  egy  maradt  eltörölhetlenűl,  egykori 
fennállásánál-  emlékezete,  s  miként  nagy  Károly  előtt  a 
római  impérium,  úgy  ő  utána,  midőn  a  rend  szüksége 
ismét  érezhetővé  lett,  nagy  Károly  birodalma  szolgált 
mintául,  mely  után  törekedtek,  s  az,  mi  az  Otto-knak 
rövid  időre  és  szűkebb  határok  közt  sikerűit,  s  az,  a  mi 
után  a  Hohenstaufok  oly  szerencsétlenül  törekvének, 
nem  vala  egyéb,  mint  annak  létesítése,  amit  mondák  és 
dalok  nagy  Károly  birodalmáról  beszéltek. 

Nagy  Károly  birodalmát  oly  terjedelemben,  minő- 
ben azt  a  frank  császár  alapítá,  nem  lehete  ismét  vissza- 
állítani. Romjaiból,  a  közzavar  közepett,  egyes  nagyobb 


hiszem,  közel  van  az  idő,  midőn  századunk  imperatorának  hadi 
érdemei  szintúgy  háttérbe  vonulnak  alkotó  erejének  dicsősége  előtt, 
mint  ez  nagy  Károlynál  már  történt. 

2)  Institutiók  lehetőleg  rövid  idő  alatt  felforgathatnak,  s  csaknem 
csodás  erővel  átalakíthatnak  minden  külviszonyt  —  de  nem  az  emberek 
fogalmait :  s  innen  a  veszély,  mely  minden  intézményt  fenyeget,  ha 
azok  a  kor  szükségeinek  ugyan  megfelelnek,  de  nem  felelnek  meg 
fogalmainak.  Egy  forradalom  sem  hajtatott  még  végre  a  nélkül,  hogy 
reactióval  nem  küzdött  volna,  s  e  harcz  annál  veszélyesebb,  ha  akkor 
támad,  midőn  úgy  látszik,  hogy  a  forradalom  külsőleg  már  győzött, 
mert  a  változás,  épen  az  által,  hogy  azon  szükséget,  aminek  kelet- 
kezését köszönheti,  kielégíté,  önmagát  a  védelem  legerősebb  fegy- 
verétől fosztja  meg. 

uralmak  támadtak,  elég  erősek,  hogy  önállóságukat 
fenntartsák,  de  nem  eléggé  hatalmasak,  hogy  a  többieket 
mind  hatalmuk  alá  vethetnék.  Talán  még  nagyobb  aka- 
dály volt  azon  állás  is,  melyet  az  egyház  nagy  Károly 
óta  elfoglalt.  Az  egyház,  miután  lassankint  minden  nyu- 
gati nép  fölött  kiterjeszkedett,  épen  nagy  Károlytól 
nyert  állása  által  oly  hatalommá  növekedett,  melyet 
többé  lehetetlen  vala  az  államnak  alárendelni.  Oly  hata- 
lom, milyet  nagy  Károly  gyakorolt,  ezentúl  csak  az 
egyes  országok  szűkebb  körében,  melyekre  a  frank  biro- 
dalom oszlott,  s  itt  is  csak  akkor  volt  lehetséges,  ha  a 
királyságnak  sikerűit,  hűbéreseinek  hatalmát,  —  mely  az 
ő  hatalmának  útjában  állt  —  s  vele  a  felsőséget,  melyet 
az  egyház  magának  kivívott,  megsemmisíteni.  Azonban 
mindazon  nehézségeknek  daczára,  melyek  a  királyságot 
czélja  kivitelében  (absolut  hatalmat  alapítani)  akadály  o- 
zák,  ez  sohasem  hagyott  fel  e  törekvéssel,  s  a  középkor  tör- 
ténete nem  egyéb,  mint  folytonos  küzdelem,  melyben  a  király- 
ság hatalmának  minden  korlátától  megszabadulni  törekszik. 
A  királyság,  ezen  küzdelmében  hűbéreseinek  ön- 
állási  törekvései  ellen,  a  nép  egyenjogúsági  vágyaira 
támaszkodott.  A  királyság  úgy  lépett  fel,  mint  a  gyen- 
gék védője  az  elnyomók  ellenében;  pártolá  a  szabadság 
megalapítását  a  községekben;  a  városokban  korán  ha- 
talma védőire  ismert  s  mindenkép  elősegíté  kifejlődésü- 
ket. Ismeretesek  az  állam  és  egyház  közötti  hosszas 
harezok,  s  bár  az  utóbbinak  sikerűit  egy  ideig  a  világi 
hatalmat  saját  tekintélye  alá  vetni,  mindazáltal  benső 
romlás  és  szakadás  következtében  megalázva,  lassankint 
alászállott  magas  állásáról,  s  a  XV-dik  században  már 
némi  függő  viszonyba  sülyedett,  melyben  az  egyház  több- 

ször  mutatkozik  a  statushatalom  eszközének,  mint  kor- 
látjának, míg  a  reformatió  egészen  semmivé  tette  az 
egyház  önállóságát,  s  ezzel  egyszersmind  az  utolsó  aka- 
dály is  elenyészett,  mely  az  absolut  királyság  megalapí- 
tásának útjában  látszott  állani,  (a) 

Nagy  Károly  a  Caesarok  korlátlan  hatalma  után 
törekedett,  s  nagy  Károly  uralkodása  volt  czélja  minden 
utána  következett  uralkodónak  ;  a  nagyobb  hűbéresek 
(vazallok)  és  az  egyház  hatalmával  megtört  mindent,  a 
mi  e  czél  elérésének  ellenállhatott  volna,  s  az  absolut  ki- 
rályi hatalom  fogalmát,  mi  e  korszakban  a  statushata- 
lommal azonegy  volt,  XÍV-dik  Lajos  kormánya  alatt 
annyira  valósítva  találjuk,  a  mint  ez  a  monarchiái  hata- 
lom által  lehetséges,  (b) 

Egyesnek  hatalma  azonban  soha  sem  lehet  egészen 
korlátlan ;  a  legtehetségesebb  embernek  is  határokat 
szabott  a  természet,  s  már  az  emberi  élet  rövidsége  sem 
engedi,  hogy  az  egyesnek  hatalma  szakadatlan  s  mindig 
következetes  maradjon,  ami  pedig  szükséges  volna,  hogy  az 
uralkodás  egészen  absoluttá  legyen.  A  vallásos  szentesí- 
tés —  azon  fogalom,  miszerint  az  uralkodó  csupán  egy 
magasabb  hatalom  helytartója,  —  az  egyesnek  e  gyenge- 
ségén segíthet  ugyan,  de  úgy,  hogy  hatalma  elé  más, 
vallásos  korlátot  vet;  e  nélkül  az  embereknek  legneme- 
sebb érzelmei  mindig  ellentétben  fognak  állani  a  hata- 
lommal, mely  csak  egyesek  gyávasága  és  lealázása  mellett 
állhat  fenn;  s  ha  minden  ó  és  ujabbkori  kényúrnak  törté- 
netét figyelemmel  kisérjük,  látni  fogjuk,  miként  mind- 
nyája csak  úgy  tarthatá  fönn  magát,  hogy  bizonyos  ér- 
dekeket megtudott  nyerni  magának,  s  azon  pillanatban 
megbukott,  mihelyt  ezen  érdekek  fenntartására  hatalmá- 
nak fennállása  többé  nem  vala  szükséges,  (c) 

A  királyság  története  Európa  minden  nyugati 
államában  is  ezt  igazolja.  Hatalma  akkor  fejlett  ki,  mi- 
dőn mint  a  polgári  rend  védője,  mint  az  egyenlőség  el- 
vének képviselője  tudta  magát  feltüntetni,  s  a  királyság 
megtartá  ezen  hatalmát  akkor  is,  miután  az  egyházat 
legyőzvén,  magát  ez  által  legerősebb  támaszától  —  a  val- 
lás szentesítésétől  ■ —  megfosztotta,  mindaddig,  míg  fenn- 
állása szükségesnek  látszott  azon  érdekek  oltalmára,  me- 
lyek által  nagygyá  lőn.  A  mint  hatalmát  a  királyság  egyre 
kiebb  terjeszté,  s  az  egyesek  önállóságát  végre  azon 
körökben  is  veszély ezteté,  hol  azt  előbb  oltalmazta,  mi- 
helyt azon  absolut  hatalommal,  melyet  fogalmilag  neki 
tulajdonítottak,  gyakorlatilag  élni  akart:  emelkedésének 
korszaka  lejárt,  mert  a  feladat,  melyet  maga  elé  tűzött, 
ezen  pillanattól  lehetetlenné  vált. 

Hegel  a  franczia  forradalmat  a  gondolat  tettének 
nevezé,  s  annyiban  helyesen,  a  mennyiben  a  forradalom 
mindazt  valósítani  megkísérté;  amit  a  tudomány  észsze- 
rűnek ismert.  Vele  új  korszak  kezdődik,  melyben  minden 
létezőnek  észszerű  alapja  kerestetek,  s  minden  változ- 
tatásnál, a  pillanatnyi  szükségen  túl,  azon  elvek  is  tekin- 
tetbe vétettek,  melyek  az  állam  alapjait  képezik;  de  bármi 
nagy  változásokat  idézett  elő  az  állam  legtöbb  viszo- 
nyában azon  elv  elismerése,  hogy  minden  hatalom  a 
néptől  ered :  az  államhatalom  korlátai  iránt  a  franczia 
forradalom  nem  állított  fel  új  szabályokat.  Amint  nyu- 
gat Európa  minden  állama  a  franczia  forradalomig  foly- 
vást azon  irányban  fejlődött,  hogy  az  állam  (a  király- 
ság) hatalma  mindig  korlátlanabbá  tétessék,  hasonló 
irányt  követett  e  fejlődés  később  is,  és  pedig  azért,  mert 
a  tudomány  az    államhatalom    természetes    határai   iránt 

egészen  azon  elveket  állítja  fel  most  is,  melyeket  a  király- 
ság hatalma  érdekében  századokon  át  követett,  és 
jelenleg  is  az  egyéniségnek  az  állam  irányában  föltétlen 
alárendelésében  keresi  a  legtökéletesb  államszerkezet 
eszményét. 

Mint  más  tudományoknak,  úgy  az  államtudomá- 
nyoknak is,  midőn  azok  a  XVI.  században  új  életre  keltek, 
az  ó-kor  fogalmai  szolgáltak  alapúi,  (d)  Azon  elv,  hogy 
az  állam  a  legfőbb,  melynek  még  a  jog  és  erkölcs  tekinteteit 
is  fel  kell  áldozni,  —  salus  publica  suprema  lex  —  ez 
volt  az  alap,  melyre  a  statustudomány  új  épülete  állítta- 
tott, s  ez  alapon  fejlesztetett  az  tovább  egészen  korun- 
kig, —  csupán  azon  különbséggel,  hogy  a  tudomány 
előbb  a  római  impérium  korából,  később  az  ó-kor  köztár- 
saságaitól kölcsönzé  bizonyítékait,  s  magáévá  tévé  az 
ó-kornak  fogalmait  a  szabadságról  is,  melyekről  előbb  hall- 
gatott. Az  egyéni  szabadságnak  az  állam  absolut  hatalma 
alá  rendeltetése,  a  közjó  istenitcse,  azon  nézet,  hogy  a  sza- 
badság csupán  a  legfőbb  államhatalombani  részvétben  áll, 
s  hogy  democratiában,  hol  a  polgárok  egyeteme  gyakorolja 
a  legfőbb  hatalmat,  ez  által  senki  ellenében  nem  követtet- 
hetik  el  jogtalanság :  ezek  az  alapelvek,  melyeknek  való- 
sítására törekedett  kezdete  óta  a  franczia  forradalom, 
és  ennek  természetesen  nem  lehete  más  eredménye,  mint 
az,  hogy  az  állam  korlátlan  hatalmának  elve  még  kiebb 
terjesztetett,  (e) 

A  népuralom  mindenhatosága  nem  puszta  szójárás. 
Mivel  a  nép  mindenütt  jelen  van,  a  legkisebbre  mint  a 
legnagyobbakra  egyaránt  kiterjesztheti  hatalmát,  s  mivel 
democratiában  az  állam  hatalma  épen  azok  által  gyako- 
roltatik, kik    egyszersmind    a    közvéleményt    képezik,  e 

hatalom  ily  államokban  még  az  erkölcsi  korlátoktól  is 
szabad.  Minden  ellenállás  a  jogtalan  hatalom  ellen,  mely 
egyes  zsarnok  ellenében  erény  gyanánt  magasztal- 
tatik, itt  úgy  tűnik  fel,  mint  bűn;  oly  cselekmények, 
minőket  absolut  monarchiában  a  közvélemény  megbé- 
lyegez: —  barátok  elleni  árulás,  a  vér  legszentebb  kötelé- 
keinek megsértése,  midőn  az  uralkodó  java  forog  fönn, 
a  legnagyobb  önlealázás  a  hatalmas  úr  előtt,  ki  ben- 
nünket eltiporhat,  —  az  absolut  nép  uralma  alatt  mint 
erények  mutattaknak  fel ;  hogyne  gyakoroltathatnék 
tehát  a  nép  kezében  az  absolut  hatalom  nagyobb  kiter- 
jedésben, s  hogyne  szoríttatnék  általa  az  egyesnek  sza- 
badsága még  szűkebb  korlátok  közé,  mint  az  a  királyság 
alatt  lehetséges  volt.  (f) 

Ha  figyelmünket  a  múltra  fordítjuk,  e  szerint  azt 
találjuk,  hogy  azon  pillanat  óta,  midőn  a  népvándorlá- 
sok után  hátramaradt  chaosból  új  rend  keletkezett,  az 
egyén  szabadsága  minden  lépéssel,  melyet  a  polgárisodás- 
ban  tettünk,  inkább  és  inkább  alávettetek  az  államnak. 
A  franczia  forradalom  a  fejlődés  ezen  irányát  nem  sza- 
kasztá  meg,  hanem  a  királyság  művét  a  nép  nevében 
tovább  folytatta,  s  a  nagy  átalakulásnak,  melynek  kö- 
zepette élünk,  eredménye  csak  a  vala,  hogy  az  állam- 
hatalom kiebb  terjesztetett.  Az  irány,  melyben  az  új-kor 
minden  állama  kifejlődött,  mindig  következetes  maradt 
magához  ;  s  ezen  irány  :  az  egyén  önállásának  feláldozása 
az  állam  feltétlen  uralma  érdekében. 

Fordítsuk  most  a  jelenkor  viszonyaira  figyelmünket. 

A  JELEN. 

Ha  nem  akarjuk  behunyni  szemeinket  azokra  nézve, 
mik  körülünk  történnek,  át  kell  látnunk,  mikép  az 
irány,  melyben  az  államok  eddig  fejlődtek,  korunkban 
sem  változott  meg,  sőt  hogy  óriási  lépésekkel  közele- 
dünk ezen  fejlődés  végczéljához,  azaz  azon  állapothoz, 
melyben  az  egyén  szabadsága  az  állam  absolut  uralmá- 
nak teljesen  alávetve  lesz;  miután 

1.  már  jelenleg  el  vannak  ismerve  azon  alapelvek, 
melyekből  az  állam  legkorlátlanabb  uralmának  (absolu- 
tismusának)  logikai  következetességgel  ki  kell  fejlődni; 
és  miután 

2.  minden  párt,  bármily  ellenségesen  álljon  egy 
másik  ellenében,  egyenlő  buzgalommal  törekszik  e  czél 
felé  vinni  a  társadalmat. 

KORUNK  ALAPELVEI. 

Vizsgáljuk  a  jelenkor  államát  azon  országban,  mely 
—  kevés  kivétellel  —  a  többiek  által  mintául  vétetett 
fel.  Mit  találunk  Francziaországban,  a  mi  az  állam  abso- 
lut hatalmának  nem  volna  alávetve  ?  A  departement, 
mely,  mint  közigazgatási  felosztás,  csupán  arra  látszik 
alkotva,  hogy  a  központi  kormány  absolut  parancsait 
végrehajtsa;  vagy  a  községek,  hol  a  minister  akarata 
egyszerre  ezrével  leteheti  a  maireket ;  vagy  az  iskola, 
honnan  minden  tanítót  elűzhet,  kiknek  politikai  nézetei 
nem  tetszenek;  vagy  az  egyház,  melyet  már  régóta  a 
rendőri  intézet  egy  nemének  tekintenek? 

„A  franczia  köztársaság  elismer  bizonyos  jogokat  és 
kötelességeket,  melyek  a  politikai  törvényeknél  elöbbvalók, 
mchjek  ez  okból  a  törvények  fölött  állanak"  —  így  szól  az 
1848.  november  4-iki  alkotmány.  Mik  ezek? 

Kétségkívül  mindenek  előtt  a  polgárok  egyéni  sza- 
badságát kell  itt  értenünk. 

Senkit  sem  lehet,  a  törvényben  meghatározott  ese- 
teken kívül,  fogságba  vinni,  vagy  szabadságától  meg- 
fosztani.  Art.  2. 

Minden  polgárnak  laka  sérthetetlen,  senkinek  sem 
szabad  oda  erővel  bemenni,  a  törvényben  meghatározott 
eseteken  kívül  s  az  abban  megállapított  formák  megszegé- 
sével. Art.  3. 

Biztosítva  van  a  polgárok  egyesületi  joga.  Fegyver 
nélkül  szabadon  gyülekezhetnek,  petitiókat  nyújthatnak 
be,  s  gondolataikat  a  sajtó  útján  vagy  egyébként  szaba- 
don közölhetik.  E  jogok  gyakorlatának  nincs  egyéb  ha- 
tára, mint  melyet  másoknak  jogai  és  szabadsága  s  a 
közbiztonság  eléje  szab.  Art.  8. 

Az  oktatás  szabad.  E  szabadságot  a  törvény  által 
meghatározott  feltételek  s  az  állam  felügyelete  alatt  min- 
denki szabadon  gyakorolhatja,  s  az  állam  felügyeleté- 
nek minden  nyilvános  oktatás  egyenlő  mértékben  van 
alávetve.  Art.  9. 

S  ki  alkotja  azon  törvényeket,  melyek  szerint  az 
egyén  szabadságától  megfosztható?  s  ki  határozza  meg, 
mikor  áll  a  közbiztonsággal  ellenkezésben  az  egyesületi, 
a  kérelmezési  jog  és  a  szabad  sajtó  ?  Ki  dönti  el,  ha  vájjon 
az  állam  nevében  a  közoktatás  fölött  gyakorolt  felügye- 
let nem  fajul-e  az  oktatási  szabadság  elnyomásává? 

A  többség. 

Azok  többsége,  kiket  a  nép  egy  időre  képviselőkűl 
választ  s  minden  felelősség  alól  fölment.  2) 

Tegyük  fel,  hogy  e  többség  az  alkotmány  által  az 
egyénnek  biztosított  szabadságot  veszélyesnek  tartja,  2) 
s  teljhatalmát  annak  megsemmisítésére  akarja  használni: 
nem  korlátozhatja-e  a  polgárok  minden  jogát  azon 
mértékben,  melyben  azt  szükségesnek  találja  ?  Az  as- 
sociatió  s  mindenek  fölött  a  szabad  sajtó  jogát  nem  szo- 
ríthatja-e oly  szűk  korlátok  közé,  hogy  e  jogok  gyakor- 
lati fontosságukat  elvesztik ;  nem  áll-e  hatalmában, 
minden  ellenszegülést,  sőt  minden  ellenmondást  lehet- 
lenné  tenni?  Az  egyház  az  állam  rendőri  felügyelete 
alá  tartozik,  hogyan  hirdethetne  más  tanokat,  mint 
a  melyek  pátfogoló  hatalmának  elveivel  összhangzásban 
vannak?  Az  állam  csak  a  kultus  külsőségeire  terjeszti 
ki  hatalmát.  A  lelkiismereti  szabadság  mindenkinek  ter- 
mészetes joga;  de  e  jognak,  mely  bár  sérthetlennek  is- 
mertetik el,  legalább  fegyelmezhetőnek  kell  lenni;  s  illő, 
hogy  a  vallási  szabadság  az  által  szabályoztassék,  a  ki  azt 
biztosítja.  3)    Azon  oltalom,  melyet  az  egyház  élvez,  ter- 


')  Hobbes  ne'zete:  miszerint  a  ne'p  egész  felségét  egyszerre  egy 
vagy  több  személyre  ruházhatja,  az  emberi  természettel  ellenkezőnek 
tekintetett,  s  mindazáltal  csak  e  hypothesis  valósítását  látjuk 
Francziaországban. 

2)  Ezen  feltevés  nem  szerfölött  merész;  miután  a  képviselők 
többsége,  általános  szavazatjog  mellett,  többnyire  a  középosztályokhoz 
tartozik,  csupán  oly  esetet  kell  felvennünk,  midőn  ez  osztályok  érde- 
kei az  egyetem  érdekeivel  ellentétben  állanak,  —  ami  nem  ritka 
dolog. 

3)  La  liberté  de  conscience  est  un  droit.  Mais  ce  droit,  tout 
inviolable  qu'il  est,  dóit  étre  disciplinable,  il  est  garanti,  mais  il  dóit 
se  laisser  regir,  et  il  est  juste  qu'il   recoive  sa    regle  de    qu'il  recoit 

Eötvös.  A  XIX.  század  eszméi.  II.  2 

mészetes  következménye  azon  alárendeltségnek,  melybe 
minden  dolog  és  személy  az  ország  felsége  irányában 
helyeztetett;  l)  jaj  neki,  ha  nem  akarja  magát  alkal- 
mazni e  feltéthez,  mely  alatt  türetik. 

Hasonló  viszonyban  áll  az  államhoz  az  iskola,  sőt 
a  mennyiben  az  államnak  a  jövő  nemzedék  nevelése 
egyik  főbb  érdeke:  az  állam  ügyeletének  az  oktatásra 
még  szorosabbnak  kell  lenni.  Az  állam  nem  éri  be  az- 
zal, hogy  ifjú  polgárai  semmit  se  tanuljanak,  ami  az  al- 
kotmány elveivel  ellentétben  áll,  hanem  a  tanítók  ki- 
nevezése által  egyszersmind  a  tanítás  irányát  igyekszik 
meghatározni. 

Ki  fog,  kinek  szabad  a  törvényhozásnak  ellenmon- 
dania? hiszen  csak  ettől  függ,  mily  mértékben  akarja 
még  az  egyesek  személyes  szabadságát  is  korlátolni. 
Legszentebb  kötelessége  megelőzni  minden  veszélyt, 
mely  a  társadalmat  bárhonnan  fenyegethetné.  2)  Ha  a 
törvényhozás,  vagy  ennek  nevében  a  kormány,  a  sze- 
mélyes szabadságnak  megszorítását  szükségesnek  tartja: 
—  föltéve,  hogy  a  törvény,  mely  az  egyéni  szabadságot 
megsemmisíti,  az  alkotmányban  meghatározott  formák 
szerint  hozatott,   —  senki  sem  emelhet  panaszt  az  alkot- 

sa  garantie.  —  C.  G.  Hello.  Du  Régime  constitutionel.  Titre  IH-éme 
„de  la  liberté  réligieuse." 

')  La  protection  des  cultes  dérivé  de  l'assujetissement  universel 
des  choses  et  des  personnes  á  la  souveraineté  du  pays.  —  Les  cultes 
sönt  du  domaine  de  la  police  de  l'État;  e'est  donc  la  police  de  l'État, 
qui  les  protége,  et  ce  seul  mot  devrait  prévenir  tout  méprise  sur  la 
fin  des  obligations  et  les  limites  de  cetté  protection.  —  C.  G.  Hello. 
Du  régime  constitutionel.  Titre  III.  de  la  liberté  réligieuse. 

2)  Partout  ou  se  cache  un  risque  pour  la  société,  le  gouver- 
nement  regarde;  il  n'y  a  pas  de  devoir  plus  sacrée.  —  Ugyanott. 

inány  megsértése  miatt;  sőt  ha  a  többség  végre  jónak 
találja,  magát  állandónak  —  permanensnek  —  nyilvá- 
nítani, az  alkotmányos  jogokat  részben  vagy  egészen 
felfüggeszteni,  belsőleg  mindenki  meg  lehet  győződve, 
hogy  hatalmának  körét  a  törvényhozás  túlhágta,  de 
nyilván  kifejezni  e  meggyőződést  s  szerinte  cselekedni 
egyaránt  lehetetlen  a  despotismus  ez  új  neme,  mint  a 
régi  alatt.  Mint  a  királyság,  mihelyt  korlátlan  akart 
lenni,  nem  mulasztá  el,  az  egyes  polgárokat  csillag- 
kamrák által  a  bírói  oltalomtól  megfosztani :  úgy  a  par- 
lamenti többségek  e  czélt  az  által  érik  el,  hogy  bizonyos 
vétségekre  kivételes  eljárást  rendelnek,  vagy  egész  vi- 
dékeket ostromállapotba  helyeznek  ;  csakhogy  parla- 
menti többségek  ezt  a  törvényszerűségnek  mindig  több 
látszatával  tehetik,  mint  királyok. 

Nem  puszta  feltevések  ezek.  TJgy  hiszem,  még  nin- 
csenek elfeledve  az  egészen  törvényes  alakban  hozott 
„lois  des  suspects"  ;  tudva  van  még,  mi  soká  tartá  szük- 
ségesnek a  convent  az  önalkotta  1793- ki  alkotmányra 
fátyolt  borítani.  Sőt  nem  is  szükséges  annyira  visszamen- 
nünk. A  legújabb  franczia  törvények  a  sajtó  és  egye- 
sületi jogot  illetőleg,  a  választási  törvény  módosítása 
ez  országban,  hol  az  alkotmány  I.  §-a  szerint  a  felség 
az  összes  polgárok  egyetemét  illeti,  s  az  ostromállapot, 
mely  alá  Francziaország  egy  része  vettetett,  szükségte- 
lenné tesznek  minden  hosszasabb  bizonyítást. 

Egyedül  a  tulajdon  maradt  még  fon,  amire  Fran- 
cziaországban  az  állam  absolut  hatalmát  még  nem  ter- 
jeszté  ki.  A  személyes  szabadságnak  tisztelete  az,  mi  a 
birtok  szentségének  észszerű  alapját  képezi;  és  napja- 
inkban a  személyes  szabadság  csak  még  a  birtok  körében 

ismertetik  el.  Azonban  valószínű,  s  csak  az  eddig  köve- 
tett iránynak  logikai  következése,  hogy  az  állam  a  bir- 
tokra is,  mint  minden  egyébre,  végre  ki  fogja  terjesz- 
teni hatalmát,  a  közjó  érdekében  szabályozva  azt;  az 
egyesek  rendelkezési  jogát  a  birtok  fölött  szintúgy  meg- 
semmisítve,   mint    azt    más    tekintetben    megsemmisíté. 

Jól  tudom,  hogy  az  egyéni  szabadság  soha  sem  ta- 
lál buzgóbb  védelemre,  mint  a  tulajdon  körében.  Midőn 
líobespierre  az  emberek  jogairól  a  convent  elé  terjesz- 
tett munkálatában  oly  formában  akarta  értelmezni  a 
tulajdonjogot,  mely  a  személyes  szabadság  biztosítására 
kielégítőnek  tartaték,  hogy  t.  i.  az  egyesnek  a  birtok 
azon  részéhez  van  joga,  melyet  neki  a  törvény  biztosít  :ul) 
neki  magának  sem  volt  lehetséges  elfogadtatni  e  nézetet, 
mely  által  a  tulajdon  szintúgy  a  törvénytől  lett  volna 
függővé,  mint  a  személyek  valának.  Az  állítás,  hogy 
as  állam  absolnt  hatalma  a  talajdon  fölött,  a  talajdont 
megsemmisítené,  úgy  látszik  sokakra  nagyobb  hatással 
bír,  mint  ha  ugyanezen  elvet  a  közoktatás  és  kultus 
szabadságára  alkalmazzuk,  s  elhiszem,  hogy  addig,  míg 
a  birtokosoknak  sikerűi  kezeikben  tartani  a  törvényhozó 
hatalmat,  a  birtok  sérthetlenségének  elve  legalább  elmé- 
letben fon  fog  tartathatni;  de  ha  elfogulatlanul  tekint- 
jük a  dolgot,  valószínű-e  ez? 

Azon  pillanattól  kezdve,  midőn  a  birtokon  kívül  min- 
den egyebet  az  állam  absolut  hatalmának  alávetve  látunk, 
a  birtok  nem  csupán  egyedül  szabad,  hanem  szükségkép 
egyedül    uralkodó;    midőn   annyit,    mit   megrendíthetlen- 


J)  De  jouir  de  la    portion  des    biens,  qui   nous  est    assurée  pár- 
ia loi. 

nek  gondolánk,  összeomlani  láttunk,  feltehetjük-e, 
hogy  a  birtok  fon  fogja  tartani  azon  hatalmat,  mely  el- 
len, mihelyt  egyedül  áll,  minden  a  mi  csak  a  fonállóval 
elégedetlen,  szövetkezik.  x) 

Van  ezenkívül  a  birtokjognak  még  egy  más  veszé- 
lye is.  Á  politikai  jogok  a  nagy  többség  előtt  csak  azért 
bírnak  értékkel,  mert  anyagi  jólétük  emelésére  használ- 
hatók, s  nem  valószínű,  hogy  a  szegényebb  osztályok 
a  nekik  juttatott  politikai  befolyást  ne  fordítanák  szint- 
úgy anyagi  helyzetük  javítására,  mint  azt  a  gazdagok- 
nál mindenütt  tapasztaljuk,  ahol  az  állam  kormánya  az 
ő  kezeiben  volt,  s  azért  csak  átmeneti  jelenségnek  te- 
kinthető, hogy  a  törvényhozás,  az  általános  szavazatjog 
mellett  is,  jelenleg  még  a  birtokos  osztályok  kezeiben 
van.  Nincs  messze  az  idő,  mikor  mindazok,  akik.  nincsenek 
megelégedve  a  részszel,  mely  nekik  az  államban  jutott,  s 
kik  már  is  minden  szenvedésüket  a  gazdagok  zsarnoksá- 
gának tulajdonítják,  át  fogják  látni,  hogy  a  törvényhozás 
elismert  mindenhatósága  mellett  czéljaikat  törvényes 
úton,  választási  joguk  által  elérhetik,  s  midőn  ezen  esz- 
közzel élni  is  fognak  2),    annyival    inkább,    miután  arra, 


x)  Az  uralkodás  minden  neme  között  a  plutocratia  hordja  legke- 
vésbé magában  fönállásának  feltételeit,  nemcsak  mivel  minden  uralom 
közt  a  legnyomasztóbb,  hanem  azért  is,  mert  a  birtoknak  természe- 
tében fekszik,  hogy  azok,  kik  abban  osztoznak,  egymással  ellentétbe 
jönnek,  főleg  ha  a  birtok  —  miként  korunkban  —  a  tulajdon  különféle 
nemein  alapúi,  melyek  közül  mindenik  függésbe  akarja  hozni  a 
többieket. 

2)  Csupán  ezen  meggyőződésnek  köszönhetni,  mint  sokan  hiszik, 
Francziaország  látszatos  nyugalmát  a  közelebbi  évben,  s  miként 
beszédében  Thiers  kimondá,  a  választási  törvény  módosítása  azért 
tartatott  szükségesnek,  mert  a    birtokosak  többsége  elismeré  a  vészé- 

hogy  a  birtok  oly  mértékben  korlátoztassék,  mely  meg- 
semmisítéséhez vezet,  csak  azon  alapelveket  kell  to- 
vább fejteni,  melyek  részint  általában,  részint  a  birtok 
külön  nemeire  nézve,  —  a  franczia  forradalom  óta  — 
mint  kétségbevonhatlanok,  már  elfogadtattak. 

Arról,  mit  annyian  beszélnek,  fordítsuk  szeme- 
inket arra,  a  mit  mindnyájan  60  év  óta  Francziaország- 
ban  tettek,  s  meg  fogunk  győződni  ez  állításról. 

Francziaországban  nemcsak  minden  politikai,  ha- 
nem a  birtokjogok  nagy  része  is  a  forradalomban  veszi 
eredetét.  A  középosztályok  újra  visszafoglalák  Fran- 
cziaországot  azoknak  utódaitól,  kik  az  újabb  történelem 
theoriája  szerint  egykor  őket  megrabolták  és  Franczia- 
ország  mostani  jólétét  az  által  alapíták  meg,  hogy  oly 
spoliatiót  merészeltek  véghezvinni,  minőre  a  római  pol- 
gárháborúk óta  nincs  példa  a  történetben.  Részemről 
nem  tagadom  ez  eseménynek  üdvös  következményeit 
Francziaország  anyagi  fejlődésére,  s  azon  körülmény 
sem  ismeretlen  előttem,  mikép  az  új  birtok,  mely  e 
spoliatió  alapján  keletkezett,  törvények  által  van  szen- 
tesítve; de  úgy  hiszem,  senki  sem  fogja  tagadni,  hogy 
a  birtoknak  ily  tömeges  átruházása  épen  nem  volt  al- 
kalmas a  birtokjog  szentségének  eszméjét  erősíteni, 
s  hogy  oly  országban,  hol  60  év  előtt  ezerektől  el- 
vették a  tulajdont,  s  hol  a  törvényhozás  később,  midőn 
a  veszteségért  egy  milliárd  kárpótlást  ajánlott  meg 
e  kisajátítást  jogtalanságnak  ismerte  el,  sokkal  ke- 
vésbé   kell     tiszteletben    állni    a    tulajdonjognak,    mint 


lyeket,  melyek,  ha  az  összes  nép  megtartja  a  választási  jogot,  a  birtok- 
iogot  is,  és  pedig  a  törvényhozás  részéről  fenyegetik. 

másutt.1)  Hol  a  birtokos  osztályok  spoliatiója  s  a  tulajdon- 
nak több  kézbe  új  felosztása  nagyobb  anyagi  fejlődésre 
vezetett,  igen  könnyen  rájön  az  ember  a  gondolatra,  hogy 
e  kisérletet  talán  hasonló  sikerrel  még  egyszer  meg  kellene 
kezdeni.  —  A  franczia  forradalom  elvileg  elismerte  a 
tulajdonjogot;  s  így  azok  között,  kiket  a  tulajdon  elle- 
neinek tartunk,  sokan  vannak,  kik  azt  szívesen  a  társa- 
dalom alapjául  ismernék,  csakhogy  a  birtok,  szerintök, 
egy  kissé  máskép  volna  felosztandó.  A  franczia  forrada- 
lom példája  ily  vágyaknál  mindig  biztosító  előzményül 
fog  szolgálni. 

Ugyanazt  mondhatni  a  forradalom  következtében 
a  birtokjog  körül  felállított  alapelvekről. 

Hogy  a  testületi  javak  kisajátítása  mellett  nemcsak 
a  közjó,  de  még  más  —  legalább  látszólagos  — jogalap 
szóljon,  azon  tan  állíttatott  fel,  hogy  minden  testület 
csupán  a  törvénynek  köszöni  létezését,  s  azért  birtokát 
illetőleg  is  feltétlenül  a  törvényhozásnak  van  alávetve, 
míg  az  egyes,  mint  istentől  teremtett  lény,  nem  tör- 
vényhozásnak köszöni  létét,  s  azért  oly  birtokjo- 
got követelhet,  mely  nincs  feltételezve  a  törvényho- 
zástól. De  ha  mellőzzük  is  mindazt,  mi  e  különböz- 
tetésben  nem  áll,  kétségtelen,  hogy  a  család  is 
(legalább  minden  jogviszonyára  nézve)  az  államnak  kö- 
szöni létét,  mely,  midőn  az  elsőszülöttség  jogát  szente- 
síti vagy  minden  gyermek  részére  bizonyos  törvényes 
részt  szab  meg,  épen  úgy  használja  befolyását  a  család 
körében,  mint  midőn  a    testületi  jószágok    körül  rendel- 


J)  Lásd:  Foy'  beszédét  az  emigránsok  kármentesítése  tárgyában. 
1825.  február  22-kén. 

kőzik,  s  hogy  annálfogva  az  alapelvet,  melylyel  a  papi 
javak  világiasítását  igazolni  szokták,  szintúgy  alkalmaz- 
hatni a  család  birtokjoga  ellen  is.  (g) 

Hátra  van  az  egyén  tulajdonjoga.  De  miben  keres 
az  támaszt  egészen  absolut  államok  ellenében? 

Midőn  egykor  XIV.  Lajos  azon  kérdést  intézte  a 
sorbonnehoz:  van-e  neki  joga  bizonyos  adót  követelnie? 
azt  nyerte  válaszúi  —  St.  Simon  szerint  —  hogy  alatt- 
valóinak minden  tulajdonát  sajátja  gyanánt  tekintheti. 
—  Tudományos  testületek  gyakran  vannak  oly  helyzet- 
ben, melyben  a  tudomány  fáját  kénytelenek  egyszers- 
mind az  élet  fájának  tekinteni,  s  a  sorbonne  sokszor  tudta 
nézeteit  a  hatalom  szükségeihez  illeszteni.  Nem  is  volt 
akkortájban  ezen  állítás  oly  merész,  hogy  vele  fellépni 
oly  tudós  testület  tekintélyére  lett  volna  szükség.  Egy 
1695-ben,  királyi  jóváhagyás  mellett  megjelent  ily 
czímű  iratban  :  „Le  testament  politique  de  Mr.  Louvois," 
olvassuk:  „Minden  alattvaló,  bárki  legyen,  köteles  sze- 
mélyét, tulajdonát  és  vérét  ő  felségének  felajánlani,  a 
nélkül,  hogy  tőle  jogképen  bármire  igényt  tarthasson. 
Ha  a  királynak  mindenét  feláldozza,  csak  kötelességét 
teljesíti  és  tulajdonkép  semmit  sem  ad,  mert  minden  a 
királyé."  A  franczia  statushatalom,  nemcsak  XIV.  Lajos 
alatt,  hanem  később  is  egészen  ezen  elv  szerint  járt  el; 
s  ki  tagadhatja,  hogy  hasonló  körülmények  között  az 
egyéni  tulajdon  nélkülözi  épen  azon  kelléket,  a  honnan 
valódi  értéke  származik:  a  biztosságot?  —  De  vájjon 
a  sorbonne  elvei  és  azok  között,  melyeket  korunkban 
felállítanak,  van-e  egyéb  különbség,  mint:  hogy  az  abso- 
lut államhatalmat,  melynek  személyünk,  vérünk,  vagyo- 
nunk feltétlenül  alá  van  vetve,  ma  nem  egy  egyén,  ha- 

nem  egy  gyülekezet  többsége  gyakorolja?  A  biztosság, 
melyet  a  tulajdonra  nézve  igénybe  vehetünk;  mint  egy- 
kor, úgy  ma  is  leginkább  az  uralkodó  jogfogalmaitól  s  azon 
meggyőződésétől  függ:  mennyiben  tartja  szükségesnek 
az  egyes  birtokát  az  állam  ezéljainak  elérésére. 

Ahol  absolut  hatalommal  találkozunk,  —  legyen  az 
egy  személyre,  egy  osztályra  vagy  az  összes  polgárok  több- 
ségére ruházva,  —  ott  micdendenütt  az  uralkodó  vágyai- 
nak és  szükségeinek  kielégítése  tekintetik  az  állam  leg- 
főbb czéljának,  s  ha  a  franczia  törvényhozás  többsége  azon 
meggyőződésre  jönne,  hogy  az  egyéni  tulajdon  megszünte- 
tése az  egésznek  javára  lesz,  az  általánosan  elismert  elvek 
szerint  épen  oly  kevéssé  fog  hiányzani  a  törvényes  eszköz 
e  nézetek  keresztülvitelére,  mint  XIV.  Lajos  idejében.  *) 

Miután  sokan  talán  valószínűtlennek  tartják  e  fel- 
tevést, s  azon  nézetben  vannak,  hogy  oly  társadalom- 
ban, melynek  egyik  alapja  a  tulajdonjog,  biztosítékát  ez 


')  Nem  arról  van  itt  szó:  helyes-e  e  nézet?  hanem  csak  arról: 
vájjon  az,  bárha  rövid  idó're  is,  a  többség-  meggyőződésévé  válhatik-e? 
A  ó-  és  új  -kornak  sok  kitűnő'  szelleme  tekintette  a  birtokjogot  az 
emberiség  legnagyobb  szenvedéseinek  forrásául.  „La  nature  a  voulu, 
que  l'égalité  dans  la  fortune,  et  la  condition  des  citoyens  fut  une 
condition  nécessaire  á  la  prospérité  des  états.  L'inégalité  des  fortunes 
^t  des  conditions  décomposent  pour  ainsi  dire  l'homme.  J'ai  de  la 
i>eine  a  deviner  comment  on  est  venu  á  établir  des  propriétés  —  — 
et  si  je  ne  craignais  de  manquer  de  respect  k  nos  peres,  quels  repro- 
ches  ne  leur  ferais-je  pas  ponr  avoir  fait  une  faute,  qu'il  était  presqu' 
impossible  de  fairé."  így  szól  Mably  a  törvényhozásról  írt  munká- 
jában. Hasonló  módon  nyilatkozik  Helvetius  („de  1'homme",)  s  ha 
látjuk,  hogy  e  tanok  korunkban  nagyobb  buzgalommal  terjesztetnek, 
mint  valaha,  s  követó'i  már  hatalmas  pártot  képeznek:  hasonló  körül- 
mények közt  nem  lehetséges-e  legalább,  hogy  e  nézetek  a  nép  több- 
sége által  elfogadtatnak." 

a  közmeggyőződésben  találja:  legyen  szabad  e  helyen 
figyelmeztetni  olvasóimat  azon  alapelvekre,  melyeket  ko- 
runkban, a  tulajdon  bizonyos  nemére  nézve,  minden  al- 
kotmányos országban  követnek.  Azon  alapelveket  értem, 
melyek  a  vaspályák  és  egyéb  közlekedési  eszközök  bir- 
tokosai  ellenében   alkalmaztatnak. 

Több  államban  azon  alapelv  állíttatott  fel,  miszerint 
a  fontosabb  közlekedési  eszközök  építését  és  üzletét  az  ál- 
lamnak kell  átvennie,  s  hogy  azok  ott,  hol  magántársula- 
tok kezeiben  vannak,  kisajátítás  útján  az  államra  átru- 
házandók. 

Két  okkal  támogatják  ezt: 

1.  Mert  az  állam  egy  reá  nézve  annyira  fontos  tár- 
gyat, minő  a  közlekedési  eszközök  fentartása  és  üzlete, 
nem  bízhat  egyesek  nyerészkedésére. 

2.  Mert  az  állam,  mint  az  állampolgárok  egyeteme, 
a  közlekedési  eszközök  készítésénél  és  használatánál  csak 
az  egyetem  érdekeit  tartja  szem  előtt,  s  az  ebből  szár- 
mazó közhaszon  gazdagon  pótolja  a  vasutakra  és  csator- 
nákra fordított  tőke  kamataiban    szenvedett  veszteséget. 

Ezen  okok,  melyek,  mint  tapasztaljuk,  általánosan 
helyeseknek  tartatnak,  olyanok,  hogy  velők  nemcsak  min- 
den közlekedési  eszköz,  hanem  a  tulajdon  legtöbb  nemé- 
nek kisajátítását  is  igazolhatni. 

Jó  és  olcsó  közlekedési  eszközök  kétségkívül  nagy 
fontossággal  bírnak  az  államra  nézve*,  de  senki  sem  fogja 
tagadhatni,  hogy  a  népnek  olcsó  és  biztos  élelmezése  még 
általánosabb  érdekű  dolog.  Mit  fogtok  felelhetni  azon 
osztályoknak,  melyek  a  vasutak  átvételével  keveset  vagy 
semmit  sem  nyertek,  ha  az  itt  helyesnek  ismert  elv  al- 
kalmazását   azon    tárgyra    nézve    követelik,    mely    őket 

legközelebbről  érdekli;  ha  előadandják,  mikép  azt,  a  mi- 
től nemcsak  az  állam  magasabb  kifejlődése,  hanem  pol- 
gárai millióinak  léte  függ,  még  kevésbé  lehet  egyesek 
versenyére  és  nyerészkedésére  hagyni,  mint  az  új  közle- 
kedési eszközüket?  A  közlekedési  eszközök  kérdésé- 
nél egészen  helyesnek  találtátok,  hogy  az  állam 
nem  bízhatja  fontosabb  érdekeit  egyesekre  s  a  leg- 
nagyobb erőfeszítéssel  óriási  műveket  alkottok,  mik 
mögött  messze  hátramaradt  mindaz,  mit  e  tekintetben 
Róma  tett.  A  vasutak  készítése  inkább  nektek  van  ér- 
dektekben,  mint  nekünk,  s  mégis  együtt  kell  hordoz- 
nunk az  állam  naponkint  növekedő  terheit;  s  im,  mi 
nem  panaszkodhatunk  jogtalanság  miatt,  miután  köz- 
vetve reánk  is  háramlik  abból  haszon.  Hasonló  eset  fo- 
rog itt  fön.  Úgy  látszik,  mintha  abból,  ha  az  á!lam  a 
nép  élelmezésének  gondját  magára  vállalja,  közvetlenül 
csak  ránk  sz-egényebbekre  hárulna  haszon,  de  közvetve 
ti  is  részesültök  abban.  Ha  a  nép  Ínségtől  óva  van,  biz- 
tosítva vagytok  erőszakos  felforgatások  ellen,  a  munka 
olcsóbb  lesz,  s  műipartok  más  országokéit  legyőzendi, 
sőt  magát  a  tulajdont  is  csak  ez  által  biztosíthatjátok 
valóban,  mert  a  nép  nem  fogja  többé  megtámadni  a  birtok- 
jogot, ha  ennek  gyümölcsei  biztosítva  lesznek  számára. 
Szintoly  szent  előttünk  a  tulajdon,  mint  előttetek,  csu- 
pán a  kétségbeesés  támadásai  ellen  akarjuk  azt  oltal- 
mazni, s  ez  csak  úgy  lehetséges,  ha  a  néptáplálás  gond- 
ját, a  szükséges  élelemszerekkeli  kereskedést  az  állam 
veszi  át.  Ha  igaz,  hogy  a  szállítást  olcsóbban  és 
czélszerűbben  intézheti  az  állam,  mint  egyesek,  mégin- 
kább  áll  ez  a  gabnakereskedésre  :  mert  hiszen  a 
tapasztalás    tanítja,    hogy    a   szállítási    költségekben   so- 

hasem  fordul  elő  oly  nagy  ingadozás,  mint  az  élelmi 
szerek  árában. 

E  követelés  ellenében  czáfolatúl  csak  azon  követ- 
kezményekre lehet  hivatkozni,  mikhez  annak  teljesítése 
okvetlenül  vezetni  fogna.  Az  állam  gondoskodása  min- 
den élelmi  szerről  magában  foglalja  mindazon  jogot, 
melyek  nélkül  az  állam  e  feladatának  nem  felelhetne 
meg.  Az  eladás  joga  mellett  őt  illetné  az  ár  megszabá- 
sának joga  is,  melyet  a  termesztő  termékeiért  követel- 
het. Sőt  a  mennyiben  ez  csak  úgy  lehetséges,  ha  az  ál- 
lam maga  képes  előállítani  élelmi  szükségeit,  arról  is 
kellene  az  államnak  gondoskodnia,  hogy  a  föld  a  gabna- 
termesztés  alól  el  ne  vonassék,  ami  annyi,  mint  a  földbir- 
tok egyéni  tulajdonát  eltöri eni,  miután  szabad  haszná- 
lata lehetlenné  lőn.  Miután  pedig  a  mostani  társadalom 
az  egyéni  tulajdon  elvén  alapúi,  oly  szabályhoz,  mely  ál- 
tal a  birtok  nagyobb  része  —  a  földbirtok  —  a  tulajdo- 
nosok kezében  egyszerre  egész  becsét  veszti,  a  társada- 
lom veszélyeztetése  nélkül  nyúlni  nem  lehet.  A  tulaj- 
donnak szaporítását  és  nem  megsemmisítését  kívánja  a 
közérdek :  mert  csak  így  lehetséges,  hogy  a  pol- 
gárok közül  mindig  nagyobb  szám  részesüljön  a  tulajdon- 
jogban. 

De  nem  felelhetik-e  a  fennálló  rend  ellenei  ezekre, 
hogy  hiszen  a  tulajdonnak  azon  neme  is,  melyet  nagy 
társulatok  vasutakban  és  csatornákban  bírnak,  csak  egy 
eszköz  arra,  hogy  minél  többen  jussanak  birtokhoz? 
Ott,  hol  úgy  látszott,  mintha  minden  el  volna  foglalva, 
mintegy  csuda  által  a  tulajdonnak  egy  új  neme  támadt, 
s  az  állam,  melynek  érdekében  állt,  hogy  minél  többen 
juthassanak  egyéni  tulajdonhoz,    mit  tesz?  Magának  sa- 

játítá  azt  el,  s  elvonja  az  egyének  használatától,  és  pe- 
dig azért,  mivel  az  egyetem  érdeke  kívánta,  hogy  a  tu- 
lajdon ezen  neme  czélszerűen  használtassék,  mit  a  magán 
üzlettől  várni  nem  lehete.  Az  angol  park,  s  annyi  pusztán 
fekvő  vagy  nyomorúságosan  mívelt  földterület  eléggé  vilá- 
gos bizonyságai  annak,  hogy  a  földbirtokra  nézve  is  hasonló 
eset  forog  fön.  Ha  tehát  a  földbirtok  ellenében  hasonló 
mód  követtetnék,  t.  i.  ha  az  állam  az  egyének  földbirtoká- 
nak igazságos  kisajátításáról  gondoskodik,  ezek  szintoly 
kevéssé  emelhetnek  panaszt.  Ez  esetben  is  csak  a  közér- 
dekben, -sőt  az  egyetem  biztossága  miatt  foglaltatik  le 
a  birtok,  s  egyformán  kármentesíttetik  mindenik. 

Az  egyéni  birtokjog  pártolói  említik  a  teljes  kár- 
pótlás lehetetlenségét,  s  mindenesetre  úgy  tetszik,  mint 
ha  egész  földterületének  megvétele  minden  állam  pénz- 
erejét felűlmnlná;  de  ezen  ellenvetés  is  csak  látszólagos 
azon  alapelvek  mellett,  melyek  korunkban  a  pénzről 
felállíttatnak,  vagy  legalább  gyakorlatba  vétettek.  Mi- 
után senki  sem  vonja  kétségbe  az  állam  jogát:  adóssá- 
got csinálni  és  szükség  esetében  bizonyos  papíroknak 
parancsolt  folyamot  adni:  a  földbirtok-tulajdon  kisa- 
játítása nincs  nagyobb  nehézségekkel  összekötve,  mint 
a  közlekedési  eszközöké,  mert  a  kisajátított  összes  föld- 
birtoknál szintúgy  kezében  van  adósságának  hypothecája, 
mint  amott.  S  azon  esetben  is,  ha  az  állam  nem  ké- 
pes eleget  tenni  kötelezettségeinek,  a  földbirtok  volt  tu- 
lajdonosai, kik  azért  statuspapirt  kapnak,  egyáltalában 
nem  panaszkodhatnak  valamely  különös  igaztalanság 
miatt,  csupán  oly  kiváltságtól  fosztatván  meg,  melylyel 
az  állam  ellenében  a  tulajdon  egyéb  nemei  már  rég  nem 
bírnak,  —  a  biztosság  kiváltságától. 

Erősen  meg  vagyok  győződve,  hogy  mindazon  oko- 
kat, melyek  a  közlekedési  eszközök  kisajátítása  mellett 
felhozatnak,  következetesen  lehet  alkalmazni  a  földbir- 
tok kisajátítására  is,  és  kik  ez  okokat  egyszer  elfogadták 
azoknak  a  birtokjogot  elvileg  itt  sem  lehet  védniök.  Ne 
h igyuk  azonban,  hogy  az  egyedüli  sőt  legnagyobb  veszély, 
mely  korunkban  a  személyes  tulajdont  fenyegeti,  az  el- 
lene intézett  egyenes  megtámadásokban  rejlik.  Az  ál- 
lam jelen  intézményei  ma  sokkal  biztosabb  eszközt  nyúj- 
tanak az  egyéni  birtokjognak  megsemmisítésére. 

Legyen  szabad  egy  oly  férfiú  nézeteit  idéznem,  kit 
senki  sem  fog  a  communistákhoz  számítani,  s  ki  min- 
denkor határozottan  nyilatkozott  az  egyéni  tulajdonjog 
ellen  intézett  megtámadások  megezáfolására. 

„Mit  kell  tennie  most  a  második  franczia  forrada- 
lomnak, az  1848-ki  köztársaságnak?  —  így  szól  Lamar- 
tine,  a  köztársaság  múltjáról  és  jövőjéről  írt  röpiratá- 
ban. Feladata  a  czélt,  mit  az  első  forradalom  a  tulajdonra 
és  jogegyenlőségre  nézve  kitűzött  s  részben  el  is  ért, 
még  inkább  megközelíteni,  azaz :  miután  az  első  for- 
radalom a  tulajdont  mindenkire  nézve  megszerezhetővé 
s  mindenki  közt  megoszthatóvá  tévé,  arra  kell  töreked- 
nie, hogy  az  ingóbbá  legyen,  s  általánosabban  oszoljék 
fel,  és  pedig  erőszak  nélkül,  úgy,  hogy  senkinek  tulaj- 
dona azonnal  el  ne  vétessék  —  —  adó  útján.  Kik  a 
felhőkben  vagy  vérpatakokon  át  keresik  az  álcom- 
munismust,  kezökben  tartják  a  valódi  communismust, 
csakhogy  nem  akarják  azt  látni  és  megismerni.  A  va- 
lódi communismus  az  adó.  S  nem  csudálatos- e,  ha  a 
nép  e  megváltó  ellen  zúgolódik,  s  a  demokraták  vona- 
kodnak   önként    megajánlani    az    adót.     Mennyi    szóba, 

fáradtságba  és  időbe  kerül  felvilágosítani  a  népet  valódi 
érdekeiről.  *■) 

Lamartine  nem  tartozik  egy  párthoz  sem,  s  nem 
hiszem,  hogy  érintett  nézetében  az  egyéni  tulajdon  sok 
pártolója  osztozzék,  mi  azonban  állításaink  igazságából 
semmit  sem  von  le,  a  mennyiben  velők  csak  a  dolgok  jelen 
állása  fejeztetik  ki.  Azod  hatalom,  melyet  korlátlan 
adóztatási  joggal  ruházunk  fel,  s  melynek  joga  van  egy- 
szersmind meghatározni:  a  tulajdon  egyes  nemei  közt 
mily  mértékben  osztassék  fel  az  adó,  minden  birtokról 
szabadon  .rendelkezhetik,  vagy  legalább  arról,  mi  a  bir- 
toknak értéket  ad:  —  jövedelméről;  s  csak  az  állam  szük- 
ségeitől és  a  törvényhozó  akaratától  függ:  mily  terjede- 
lemben akar  élni  e  jogával.  S  midőn  az  állam  jelen  szer- 
kezete mellett  a  közszükségek  évenkint  növekednek, 
ellenben  a  túlnyomó  befolyás,  melyet  előbb  a  birtokos 
osztályok  a  törvényhozásra  gyakoroltak,  tőlük  mindin- 
kább elvonatik :  a  birtoknak  egyre  nagyobb  megadózta- 
tása nemcsak  lehetséges,  hanem  valószínű. 

1848-ban  egész  Európa  állam  jövedelmei  2097  mil- 
lióra mentek.2)  Ebből  931  millió  a  polgári  közigazga- 
tásra, 637  millió  a  statusadósságok  kamataira,  385  mil- 
lió katonatartásra,  94  millió  az  50  uralkodó  család  tar- 
tására fordíttatott,  míg  az  összes  státu^adósság  15,937 
millió  forintra  emelkedett.  Ha  összehasonlítjuk  e  számo- 
kat bármely  országban  az  előbbi  évek  államszámadásai- 
val, s  egyszersmind  egybehasonlítjuk  az  előbbi  évek  ter- 


;;  Lamartine  „Le  passé,  le  present  et  l'avenir  de  la  Répub- 
lique."   Ch.  VIII. 

2)  Europa's  Staaten,  ihre  Grundkrafte,  Schulden  und  Civillisten 
v.  F.  X.  Hlubek.  1849. 

beivel,  melyek  ezeknek  fedezésére  a  birtok  különböző 
nemeinek  jövedelmeitői  adók  fejében  vétettek,  s  ha  végre 
tekintetbe  veszszük,  minő  arányban  növekedtek  az  ntóbbi 
években  a  közterhek  és  pedig  épen  ott,  hol  az  alkotmá- 
nyos központosítás  elve  legtökéletesebben  keresztül  vite- 
tett: nem  fogjuk  igen  merésznek  találni  azon  feltevést, 
hogy  az  adó  végre  oly  magas  fokra  emelkedhetik,  mely 
némely  birtoknál  a  jövedelem  nagy  részét,  s  néhol  az 
egész  jövedelmet  elnyeli,  (h) 

Sokat  beszéltek  a  birtokos  osztályok  szívtelenségéről, 
a  plutokratia  önzéséről  s  a  nép  szerfölötti  elnyomatásáról, 
s  különösen  az  angol  pénzaristokratiát,  —  némelyek,  mivel 
pénzuralom,  mások,  mivel  még  is  csak  aristokratia,  —  a 
legkeserűbb  szemrehányásokkal  illették.  Annyit  minden- 
esetre meg  kell  engedni  e  szemrehányásokból,  hogy 
a  birtok  aristokratia,  mint  osztály  (mert  egyesekről  nem 
szólunk),  tisztán  emberszeretetből  oly  kevéssé  hajlandó 
nagyobb  terheket  elvállalni,  mint  az  állampolgárok 
egyéb  osztályai.  Ha  mindazáltal  látjuk,  hogy  még  ott  is, 
hol  minden  törvényhozási  befolyás  kizárólag  a  birtokos 
osztályokat  illeti,  ezek  is  kénytelenek  voltak  a  szaporodó 
közterheknek  mindig  nagyobb  részét  elvállalni;  ha  a  bir- 
tokos osztályok  törlek  el  Angliában  a  gabonatörvénye- 
ket, ők  szüntetének  meg  vagy  szállítanak  alább  —  s  pedig 
olykor  az  államkincstár  veszteségére  —  némely  indirect 
adót,  s  végre  kényszerítve  érzék  magukat  az  államszük- 
ségek egy  részét  jövedelmi  adóval  fedezni,  mely  alól  a 
semmivel  vagy  csak  kevéssel  biró  osztályok  ki  vannak 
véve;  ha  mondom,  mindez  lehetséges  vala,  oly  korban, 
midőn  a  birtokos  osztályok  elhatározó  sőt  kizáró  befo- 
lyást  gyakoroltak    a   törvényhozásra,    — ■    csupán    azért, 

mivel  a  meddig  azon  alapelvhez  ragaszkodunk,  hogy  az 
államnak  mindenre  ki  kell  terjesztenie  gondoskodását, 
sem  az  államkiadások  progressiv  irányát  nem  gátolhat- 
juk, sem  azokat  máskép  nem  fedezhetjük,  mint  nagyobb 
teherkivetés  által;  míg  végre  azon  elv  elfogadására  kény- 
szerülünk, hogy  nem  csupán  a  birtok  mennyisége  szerint  kell 
kiszabni  az  egijesnek  részvétét  a  közterhekben,  hanem  hogy 
a  gazdagabbnak  többel  kell  azokhoz  járulnia,  mint  a  sze- 
gényeknek: nem  valószínű,  sőt  nem  bizonyos-e,  hogy  ezen 
irányt  a  damokratia  uralma  alatt  még  nagyobb  követke- 
zetességgel folytatandjuk,  s  a  birtokos  osztályok  által 
már  elismert  alapelvek  továbbfejlesztése  által  oly  ál- 
lapotnak megyünk  eléje,  midőn  egyetlen  birtokos  sem 
fogja  kétségbe  vonni  Lamartine  állítását,  miszerint  a 
valódi  communismust  az  adóban  kell  keresni. 

Allíták,  hogy  soha  sem  létezett  nagyobb  állam,  mely- 
ben az  egyéni  birtok  joga  el  nem  ismertetett  volna.  Nem 
vizsgálom  ez  állítás  helyességét.  Hogy  azonban  voltak 
viszonyok,  midőn  a  földbirtok  tehernek  tekintetett, 
s  a  birtokosokat  büntető  törvények  által  kellé  kénysze- 
ríteni annak  megtartására,  ez  iránt  senki  sem  fog  kétsé- 
geskedni, ha  jártas  a  történelemben,   (i) 

Ha  egyszer  azon  elvet  állítják  fel,  hogy  az  állam- 
nak kell  intéznie  mindent,  ami  a  polgárok  nagy  részére 
nézve  fontos,  s  ha  ekkép  az  állam  körét  s  egyszersmind  an- 
nak szükségeit  mindig  kiebb  terjesztjük :  az  egyesnek 
birtokjogát  is  szükségkép  mindig  szűkebb  korlátok  közé 
kell  szorítani,  mindinkább  alávetni  azt  az  állam  korlát- 
lan hatalmának.  Az  igen  mindegy,  hogy  ez  közvetlenül 
történik-e,  elvileg  megtámadván  az  egyéni  birtokjogot, 
mint    az     újabbkori    állam    feladatával    összeférhetlent, 

vagy  úgy,  hogy  az  állam  a  jövedelem  nagyobb  részére 
igényt  képez?  Annyi  kétségtelen,  mikép  a  veszélyt  nem 
egyes  pártok  szenvedélyességében,  hanem  azon  elvekben 
kell  keresni,  melyek  szerint  államunkat  rendeztük,  s 
azért  e  veszélyt  egyes  pártok  elnyomásával  nem  is  há- 
ríthatjuk el. 

A  szabadság  és  uralom  fogalmai  rokonok.  Miként 
a  szabadság  abban  áll,  hogy  saját  erőnket  s  mindent,  ami 
fölött  rendelkezünk,  önválasztotta  czélok  elérésére  hasz- 
nálhatjuk: úgy  az  uralkodás  nem  egyéb,  mint  a  hata- 
lom, mely  által  a  mieinken  kívül  mások  erőit  is  felhasz- 
nálhatjuk saját  czéljainkra;  és  ebből  szükségképen 
következik,  hogy  a  birtok  fogalmának  az  uraloméhoz 
hasonló  viszonyban  kell  állani,  mint  a  szabadságéhoz. 
Amint  nem  lehetséges  egyéni  szabadság  a  birtokjog  el- 
ismerése nélkül:  úgy  uralmat  sem  képzelhetni  akképen, 
hogy  ki  ne  terjesztessék  alattvalóinak  birtokára  is.  Az 
aránynak,  melyben  az  egyén  és  birtoka  uralom  alá  van- 
nak vetve,  ki  kell  végre  egyenlíttetni,  s  miként  egészen 
természetes  volt,  ha  a  középkor  bárója,  absolut  szabad 
birtokával,  ennek  nevében  a  felségjogot  is  birtokkörébe 
vonta:  úgy  az  absolut  uralom  fogalma,  melyet  az  újabb- 
kori  államokban  a  nép  egyeteme  igényel,  szükségkép 
oda  vezetend,  hogy  az  egyetemnek  alá  fog  vettetni  min- 
den egyesnek  a  birtoka. 

Egészen  absolut  állam,  s  az  egyénnek  valódi,  azaz  biz- 
tosított birtoka,  nem  férhetnek  meg  egymás  mellett. 
Szükséges  alapelvűi  állítani  fel  az  elsőt,  a  nélkül,  hogy  az 
utóbbi  iránti  igényről  lemondjunk,  valódi  esztelenség: 
ruháztassék  bár  a  főhatalom  egyes  személyre,  egyes 
osztályra,  vagy  a  polgárok  többségére. 

Foglaljuk  össze  a  mondottakat. 

Mióta  a  római  birodalom  romjain  új  államok  alakul- 
tak, a  jelen  korig  nem  változott  a  fejlődés  iránya.  Mindig 
és  mindenütt  ugyanazon  törekvés :  egészen  absoluttá  tenni 
az  államot.  Minden  haladás  a  mívelődés  pályáján  csak  e  tö- 
rekvés czéljához  vitt  közelebb,  s  azon  nagy  események,  me- 
lyek minden  más  tekintetben  átalakíták  a  viszonyokat,  ez 
egyre  nézve  csak  ugyanazon  irányban  vezették  tovább 
az  európai  emberiséget.  A  XVI.  század  reformatiója  s  a 
XVIII. -nak  forradalma  csak  tovább  foly taták  a  király- 
ság munkáját.  Amaz,  midőn  az  egyházat  aláveté  az  ál- 
lamnak, s  ez,  midőn  a  népre  ruházta  át  az  állam  hatal- 
mát: csak  azon  akadályokat  rombolák  le,  melyek  az 
állam  korlátlan  hatalmának  még  útjában  állottak,  míg 
elvégre  oda  jutottunk,  hogy  az  élet  minden  viszonya 
közül,  az  egy  birtokjogon  kívül,  semmi  sem  maradt, 
amire  nézve  az  egyén  szabadsága  az  állam  mindenhatósá- 
gának nem  volna  korlátlanul  alávetve.  Az  egyéni  sza- 
badság ez  utolsó  bástyáját  is  fenyegetve  látjuk. 

Elveket  állítanak  fel  s  alkalmazának  már  is  a  bir- 
tok egyes  nemeire,  melyek,  ha  általánosan  elismertetnek, 
meg  fogják  semmisíteni  a  birtokjogot.  Az  állam  szüksé- 
gei folyvást  növekednek,  s  mind  nagyobb  részt  vesznek 
igénybe  a  jövedelemből;  és  ha  az  egyéni  tulajdon  szent- 
sége elvben  még  fennáll  is,  nem  tagadhatni,  hogy  az  nap- 
jainkban szűkebb  korlátok  közé  van  szorítva,  mint  volt. 

Mily  jövendő  felé  vezet  e  haladás? 

A  JOVO. 

Ha  igaz,  hogy  azon  irány,  melyben  az  európai  né- 
pek századokon  át  haladtak,  szükségkép  oly  viszonyok 
alakulásához  vezetett,  melyek  az  egyéni  szabadságot  az 
állam  uralmának  mindinkább  alávetették;  s  hogy  a  je- 
lenben is  minden,  ami  körülöttünk  történik,  csak  ezen 
irány  előmozdítására  szolgál:  jövőre  nem  lehet  más  ki- 
látásunk, mint  az,  hogy  e  következetes  törekvés  végre  el 
fogja  érni  czélját,  s  hogy  az  államnak  az  élet  minden 
viszonyára  tényleg  is  meg  fog  adatni  azon  korlátlan 
hatalom,  melyet  az  elmélet  az  állam  számára  igénybe 
vett.  Miután  pedig  a  történelem  tapasztalása  bizonyítja, 
hogy  az  államnak  soha  sem  adatott  át  korlátlan  hatalom 
a  nélkül,  hogy  ez  egyes  személynek  korlátlan  uralmához  nem 
vezetett  volna:  —  mert  népek  a  míveltség  aránylag  ala- 
csony fokán  is  képesek  a  szabagságra,  de  legmagasabb  fo- 
kán sem  képesek  az  uralom  gyakorlására  nagyobb  álla- 
mokban s  így  mindig  egyesekre  kénytelenek  bízni  jogu- 
kat, —  előrelátható :  miként  —  ha  az  irány,  melyben  eddig 
haladtunk,  ugyanaz  marad  —  korunk  minden  politikai 
törekvésének  szükséges  eredménye  egyesek  korlátlan  ural- 
kodása (a  caesarismus)  leszen. 

Talán  merésznek  tetszik  az  állítás,  hogy  oly  moz- 
galom, mely  a  szabadság  nevében  kezdetett,  s  a  melynek 
minden  lépése  azon  elv  egy-egy  diadalának  hirdettetett, 
végre  egyes  fejedelmek  korlátlan  uralmához  fog  szükség- 
kép vezetni:  de  csak  azon  nagy  pártok  eljárását  kell 
nyugodtan  szemlélnünk,  melyek  Francziaországban  egy- 

mással  szemközt  állanak,  s  meg  fogunk  győződni  ezen 
állítás  igazságáról. 

Thiers  a  tulajdonról  írt  munkájában  így  szólt  a  fel- 
forgató párthoz :  „cherchez  donc,  cherhez  dans  cetté  so- 
ciété  defaite  et  rafaite  tant  de  fois  depuis  89,  et  je  vous 
defie  de  trouver  autre  chose  á  sacrifier  que  la  propiété;"  s 
ezzel  kijelölé  az  egyetlen  pontot,  mely  körűi  Franczia- 
országban  a  küzdelemnek  forogni  kell.  Tulaj  donképen 
csak  két  párt  áll  ez  országban  egymással  szemközt. 
Egyik  az  egész  társadalmi  rendet  meg  akarja  változtatni, 
s  az  államot  a  vagyonközösség  eszméjén  újból  alkotni; 
a  másik  párt  az  egyéni  tulajdon  s  az  ezen  nyugvó  tár- 
sadalmi viszonyok  mellett  száll  sorompóba.  Mindkettő 
sokszorosan  meg  van  oszolva.  A  rend  védői  mint  legiti- 
misták, orleanisták,  napoleonisták  és  köztársaságiak,  — 
elleneik,  mint  cominunisták  és  socialisták  állanak  egy- 
mással szemközt. 

Lényegileg  azonban  mindezen  egyes  töredékek,  me- 
lyekre a  társadalom  védői  és  megtámadói  oszlanak, 
azonegy  czélra  törekszenek,  s  ha  főérdekeiket  látják  ve- 
szélyben, minden  ellenszenvök  daczára  is  egyesülnek. 
Csupán  a  tulajdon  kérdése  körűi  tűnik  fel  a  pártok  közt 
kiegyenlíthetlen  ellentét. 

Már  pedig  bármelyik  győzzön  e  két  nagy  párt  kö- 
zül az  előttünk  folyó  küzdelemben :  a  győzelem  eredmé- 
nye a  dolgok  természetes  folyama  szerint,  szükségkép 
egyesnek  korlátlan  uralma  leend. 

A  COMMUNISMUS. 

Megjegyzem  e  mű  egyik  fönebbi  ítészében,  hogy  a 
legnagyobb  veszély,  mely  a  társadalmat  a  communismus 
részéről  fenyegeti,  abban  áll,  mert  ez  csupán  azon  alap- 
elvek logikai  továbbfejlesztése,  melyeken  a  jelenkor 
minden  államintézménye  nyugszik.  Innen  van,  hogy  egy, 
számára  csekély  iskola  tanai  aránylag  kevés  idő  alatt 
nagy  pártok  jeligéi  lettek,  hogy  korunk  sociálistái,  min- 
den reájok  halmozott  gúny  daczára,  azt  kiálthatják  el- 
leneiknek, mit  szent  Ágoston  a  keresztyénség  ellenségei- 
nek mondott:  „illud  scio,  quod  isti  irrisores  nostri  — 
pauciores  sünt  hoc  anno,  quam  fuerunt  priori; 
innen  van,  hogy  immár  azok  ellenében  is,  kik  — 
mint  állítják  —  az  emberi  természettel  ellenkező  elve- 
ket hirdetnek  s  egyáltalában  lehetetlent  akarnak,  min- 
den eszközt  feli  kell  használnunk,  mely  az  államnak  ren- 
delkezésére áll  •  s  hogy  végre  azon  különös  látványt 
szemléljük,  miszerint  a  fennálló  rend  ellenei  gondosan  ke- 
rülik az  erőszakos  összeütközést,  míg  a  rend  védői  azt 
óhajtják,  s  a  törvényhozás  conservativ  többsége  kény- 
telennek érzi  magát,  azon  alkotmányt,  melynek  lételét 
köszöni,  alapjában  —  a  választási  törvényekben  —  vál- 
toztatni, hogy  az  a  felforgató  pártnak  eszközül  ne  szol- 
gáljon. Lehetetlen  a  communismust  elvben  megtámadni, 
anélkül,  hogy  egyszersmind  az  államintézmények  alap- 
elveit meg  ne  ingassuk,  melyeket  fön  akarunk  tartani, 
s  az  államnak  elvégre  nem  marad  a  veszélyes  tanok  el- 
lenében egyéb  óvszere,  mint  az  anyagi  erŐ. 

Részemről  igen  fel  tudom  fogni  az  ellenszenvet, 
melylyel  korunkban  a  socialismus  és  communismus  ellen 
fellépnek.  A  veszély  nagysága,  mely  az  egész  társadalmi 
rendet  fenyegeti,  érthetővé  teszi  azon  szenvedélyességét, 
melylyel  e  tanokat  ostromolják.  De  nagyon  téved,  ki  azt 
hiszi,  hogy  túlságos  vádak  s  egészen  hamis  állítások  ál- 
tal, melyeket  a  socialismus  ellen  felhordunk,  a  fenyegető 
veszélyeket  elhárítjuk.  A  vádak  között,  melyeket  a  soci- 
alismus ellen  emelnek,  egy  sincs,  melyet  egykor  a  ke- 
resztyénség ellen  nem  használtak  volna. 

Nem  „hostes  humani  generis"  névvel  illették-e  az 
első  századokban  a  keresztyéneket?  *)  nem  vetették-e 
szemökre,  hogy  a  tulajdont  megtámadják,  s  midőn  vak 
buzgóságukban  az  ókor  műemlékeit  lerombolák,  nem 
vádolák-e  őket  is  barbarismussal,  istentagadással?2) 
nem  áilíták-e,  —  és  pedig  ezt  joggal  —  miszerint  oly 
társadalmi  viszonyok,  milyeneket  az  első  keresztyének 
be  akartak  hozni,  nagyobb  államokban  lehetetlenek  :  mert 
a  tökély  és  az  önfeláldozás  oly  mértékét  kivánják,  minő  az 
életben  fel  nem  található  ? 

Hasonlítsuk  össze  Symmachus  beszédét,  melyet 
382-ben  Valentinián  császár  előtt  Milanóban  tartott,  s 
melyben  Yictoria  szobrának  visszahelyezését  sürgette 
szent    Ambrosius    feleletével:    s    amabban    Griiizot    nyu- 


*)  Andr.  Teuber.  Exerc.  liist.  erit.  de  martyribus  christianis, 
de  odio  humani  generis  convictis.  Bruns.   1734. 

T.  T.  Gruner.  De  odio  humani  g-eneris,  christianis  olim  á 
Eomanis  objecto.  Coburg-  1755. 

2)  Ch.  Vorm.  De  veris  causis:  cur  delectatos  humanis  carnibus 
et  promiscuo  concubitu  christianos  calumniati  sünt  ethnici. 

Beichenberg.  De  atheismo  christianis  olim  a  gentilibus  objecto. 

godt  előadására,  az  utóbbiban  pedig  korunk  új  iskolái- 
nak szenvedélyességére  ismerünk. 

Még  a  IV.  század  vége  felé  is  a  régi  vallás  mellett 
nyilatkozott  a  nép  míveltebb  része,  a  senatus  aristocra- 
tiája  és  a  birodalom  legnagyobb  városai ;  s  ami  magát  a 
szellemi  aristocratiát  illeti  is,  előttünk  egy  Hyeronimus, 
Augustinus,  Paulinus,  Victorinus,  Prudentius  iratai  sok- 
kal nagyobb  becsűek,  mint  kortársaik  művei ;  de  tagad - 
hatlan,  hogy  a  forma  tökélyét  illetőleg,  melyre  annyit 
tartott  a  régi  kor,  ami  iránt  ellenben  oly  közönyösséget 
tanúsítanak  a  szent  atyák,  oly  férfiak,  mint  Araianus 
Marcellinus,  Aurelius  Yictor,  Eutropius,  Symmachus, 
Ausonius,  Claudianus  stb.,  sokkal  kitűnőbb  íróknak  tar- 
tattak az  egykorúak  által,  mint  fönebb  nevezett  vetély- 
társaik, kik  csupán  merész  és  veszélyes  röpiratkészítők- 
nek (pampliletaires)  tartattak. 

Ami  az  erkölcsiséget  illeti,  igen  természetes,  hogy  ez 
a  keresztyének  mellett  szólott.  De  csupán  azon  erények 
kölcsönöznek  egj  pártnak  tekintélyt,  melyeket  koruk 
véleménye  ilyeneknek  ismer;  s  a  polgári  erényeket  il- 
letőleg nem  kedvezőleg  ütött  volna  ki  a  keresztyénekre 
nézve  az  egybehasonlítás.  x)  Sot  keresztyéni  szempontból 
is  emeltettek  már  a  IV.  században  némi  panaszok  a  cle- 
rus  erkölcsi  magaviselete   ellen. 

Mondották,  hogy  a  keresztyénség  győzelme  barba- 
rismusba  döntené  a  világot,  hogy  általa  végtelen  nyomor 


')  Hiszen  sok  keresztyén  volt,  ki  a  hadi  szolgálatot,  sot  a 
házasságot  is  összeférhetlennek  tartá  a  keresztyéni  tökély  lyel,  „Qui 
miiitat  gladio,  mortis  minister  est."  —  „Disrumpe  omnia  vincula  tua" 
mond  szent  Paulinus. 

áradna  az  emberiségre,  s  csak  századokon  keresztül  tartó 
küzdelmek  után  alakulhatna  ismét  új  rend. 

Mindez  beteljesedett,  s  némely  dolgok  a  keresztyén- 
ség szükséges  eredményéül  tekinthetők;  és  mindemel- 
lett nem  diadalmaskodott-e  mégis  a  keresztyénség  az 
ó-kor  civilisátiója  fölött. 

A  communismus  tanait  némelyek  a  keresztyénség- 
ben  keresték,  s  meg  akarák  mutatni,  hogy  ami  ellen 
annyira  buzgólkodunk,  már  a  szent  írásban  s  a  szent 
atyákban  benfoglaltatik.  Nehéz  megfogni:  mint  lehet 
a  communismus  és  a  keresztyénség  lényegét  annyira  félre- 
ismerni, hogy  valaki  ily  állítással  fellépjen? 

Oly  vallás  közt,  melynek  főhittana,  hogy  országa 
nem  e  világból  való,  s  oly  tan  között,  mely  valósítását 
épen  e  világon,  épen  az  állam  körében  keresi;  oly  val- 
lás közt,  mely  egészen  az  egyéni  szabadságon  alapszik, 
s  oly  tan  között,  mely  minden  egyéni  szabadságot  meg- 
tagad; oly  vallás  közt  végre,  mely  lemondást,  s  oly  tan 
között,  mely  anyagi  élvet  hirdet:  csak  tudatlanság 
vagy  rossz  akarat  találhat  hasonlatot.  Egészen  más  dolog, 
ha  nem  a  tant,  hanem  azon  állást  tekintjük,  melyet  a  ke- 
resztyénség keletkezése  első  századaiban  a  társadalom  és 
állam  ellenében  elfoglalt;  e  tekintetben  nagy  a  hasonlat  s 
azért  mindazon  okok,  melyeket  a  communismus  ellen 
használni  szoktak,  egyáltalában  semmit  sem  bizonyítanak. 

Ha  sikerűi  megmutatni,  hogy  a  communismus  a 
társadalom  felbontására  s  civilisátiónk  megdöntésére  ve- 
zet: a  keresztyénség  kezdetemutatja,  hogy  ez  még  ko- 
rántsem bizonyítja  lehetlenségét. 

Ha  győzelmesen  felállítjuk  is  a  tételt,  miszerint  a 
communismus  nem  csupán   a   létező   társadalommal,  ha- 

nem  általában  az  emberi  természettel  ellenkezik :  ebből 
csak  az  következik,  hogy  a  coinmnnismus,  ha  egyszer  a 
jelen  társadalmat  feldúlta,  tanait  az  emberi  szükségek- 
hez szintúgy  fogja  alkalmazni,  mint  ez  a  keresztyénség- 
gel  történt  és  az  absolut  népfelség  elvével  is  mindenütt 
történni  fog,  ahol  azt  rendezett  állam  alapjául  hasz- 
nálni aka'ják.  (&) 

Azt  állítani  pedig,  hogy  a  communismus  elvei  bizo- 
nyos módosításokkal  sem  férnek  össze  az  újabbkori  állam- 
mal, bngy  általában  minden  rendezett  államszerkezettel 
ellenkeznek:  —  igen  nagy  tévedés;  mert  nem  igaz,  hogy 
oly  társadalmi  viszonyok,  minőket  a  communismus  akar, 
egyes  államokban  —  és  pedig  nagy  államokban  —  soha 
sem  léteztek  volna. 

Azon  iskolák,  melyek  az  egyéni  tulajdon  megszün- 
tetését jól  rendezett  államintézményekkel  niegférhető- 
nek  állítják,  sok  példát  hoznak  fel  nézeteik  igazolá- 
sára. Idézni  szokták  Mózes  és  Lykurg  intézkedéseit;  az 
első  keresztyének  és  zárdák  vagyonközösséget;  India 
példáját,  hol  több  községben  a  földbirtok  közkezelés  alatt 
van,  s  a  termés  a  község  tagjai  közt  bizonyos  canon 
szerint  felosztatik,  és  tagadhatlan,  hogy  e  példák  min- 
denike ellen  fontos  ellenvetések  szólnak. 

Az :  hogy  kis  államokban  létezett  vagyonközösség, 
még  nem  bizonyítja  a  communismus  kivihetőségét  oly 
országban,  mint  Francziaország,  —  mondják  sokan.  Mu- 
tassatok egy  nagyobb  országot,  hol  ily  intézmények  csak 
rövid  ideig  is  fennállottak. 

A  történet  erre  is  mutat  példát.  Hosszú  időn  ke- 
resztül élt  hasonló  intézkedés  alatt  száz-meg  százezer 
ember;  a    terjedelmes    államterület  jól   kezeltetett,  föld- 

mívelé3  és  ipar  emelkedett;  az  állam,  ez  intézmények 
mellett,  hódítások  által  kiebb  is  terjeszté  határait,  s  oly 
egybeolvasztási  erőt  tanúsított  a  legyőzött  népek  irá- 
nyában, hogy  hasonló  példára  alig  akadunk  a  történe- 
lemben. Sőt,  miután  elenyésztek  is  ez  intézmények,  ezt 
nem  a  belőlük  fejlődött  bajok,  hanem  előre  nem  látha- 
tott külső  események  idézték  elő,  s  ezen  intézmények 
csak  az  államai  együtt,  melynek  háborítlan  nyugalmát 
annyi  ideig  biztosíták,   enyésztek  el. 

Midőn  Pizarro  az  Inkák  országát  meghódítá,  három 
részre  osztva  találta  azt:  a  nap,  az  Inkák,  és  a  nép  szá- 
mára. 

A  nap  birtoka  a  templomok,  a  pompás  kultus 
s  a  számos  papság  fentartására  vala  szentelve ;  a 
másik  rész  a  királyi  ház  és  rokonai  s  a  kormány 
szükségére ;  a  harmadikat  fejenkint  oszták  ki  a  nép 
között. 

Huszonnégy  éves  korában  minden  peruinak  nőül 
kellé  venni  egy  18  éves  leányt.  A  község  vagy  kerület, 
melyben  lakott,  ez  alkalommal  lakot  jelölt  ki  számára. 
Egyszersmind  az  Ő  és  neje  tartására  elegendő  földet  mu- 
tattak ki  neki,  melyhez  minden  született  gyermek  ré- 
szére adatott  némi  pótlék.  A  föld  felosztása  évenkint 
újra  ment  véghez,  s  a  földmívelő  birtoka  családjának 
száma  szerint  apadt  vagy  szaparodott. 

Az  egész  földet  a  nép  mívelte.  Először  a  nap  birto- 
kát*, aztán  az  aggok,  betegek,  árvák  s  a  tettleg  szolgálat- 
ban levő  katonák:  szóval  a  községbeliek  azon  részének  föl- 
deit, kik  e  foglalkozást  maguk  nem  végezhették.  Ha  ez 
megtörtént,  mindenki  saját  számára  dolgozott.  Utoljára 
mívelék  az  Inka  földeit. 

Hasonló  rendszert  követtek  az  iparűzésben.  Minden 
lámanyáj  a  nap  és  az  Inka  kizárólagos  tulajdonául  tekin- 
tetett. Az  országban  szétszórva  pásztorok  őrizetére  bi. 
zaték,  koronkint  megnyiraték  s  a  gyapjú  közraktárakba 
hordatott  és  minden  család  kapott  házi  szükségére 
elegendő  gyapjút,  mi  a  nőknek  adatott  át  megfonni  és 
megszőni.  Ha  ez  elkészült,  minden  házban  az  Inka  szá- 
mára fontak  és  szőttek.  Az  állam  részére  szükséges  kelme 
mennyiségét  és  minőségét  az  ország  fővárosában  hatá- 
rozák  meg,  aminek  megtörténtével  a  munka  a  tartomá- 
nyok közt  kiosztatott. 

Különösen  e  czélra  rendelt  hivatalnokok  ügyeltek 
fel  a  gyapjú  kiosztásra,  s  vigyáztak,  hogy  a  különböző 
munka  az  illető  kezek  által  készíttessék.  Időről  időre 
elmentek  a  házakhoz,  s  utána  néztek,  hogy  a  munkát 
lelkiismeretesen  végezzék.  E  felügyelet  nem  csupán  azon 
munkákra  szorítkozott,  melyek  az  Inka  számára  készül- 
tek, hanem  azokra  is  kiterjedt,  melyek  az  egyesek  házi 
szükségeire  voltak  készítve,  nehogy  a  nyers  anyag,  me- 
lyet saját  használatára  kapott  mindenki,  elrontassék,  s 
valaki  nélkülözni  találja  a  szükséges  öltözetet.  Ily  mun- 
kák körűi  az  ötéves  gyermektől  a  vén  matrónáig  a  ház 
egész  női  része  foglalkozott.  Az  elaggott  és  beteg  em- 
bereken kívül  senki  sem  eheté  henyélve  kenyerét.  A  he- 
nyeség  bűntett  volt,  melyet  szigorúan  fenyítettek. 

Hasonló  eljárás  volt  szokásban  a  kormány  egyéb  szük- 
ségeire nézve.  Az  ország  minden  bányája  az  Inka  tulaj- 
dona. Kizárólag  számára  mívelék  azokat  oly  emberek, 
kik  e  munkában  jártasak  voltak,  s  e  végre  azon  kerület- 
ből választatának,  hol  a  bányák  voltak.  Minden  perui 
földmívelő  volt  s  tartozott   magáról  gondoskodni    földei- 

nek  megmívelése  által.  Kevesebben  műtani  ismere- 
tekre taníttattak,  s  néhányan  azon  finomabb  iparczik- 
kekkel  foglalkoztak,  melyek  az  Inka  és  udvarának  fény- 
űzésére szükségesek  voltak.  A  munkát  e  végre  rendelt 
biztosok  oszták  fel. 

A  termékek  és  kézművek  egy  részét  a  fővárosba 
vitték  az  udvar  használatára ;  a  többit  raktárakba,  mi- 
lyenek az  ország  különböző  részeiben  nagy  számmal  vol- 
tak. Ez  szolgált  az  ország  szükségeinek  fedezésére.  A 
takarékos  kezelés  mellett  fenmaradt  készlet  más  osztá- 
lyú tárakba  hordatott,  terméketlen  évek  vagy  oly  egyé- 
nek számára,  kiket  betegség,  vénség  vagy  más  szeren- 
csétlenség akadályozott  a  magukról  való  gondoskodásban. 
Ily  intézkedések  mellett  Peruban  lehetetlenné  volt  téve  a 
pauperismus.  Senki  sem  szegényedhetett  el,  de  nem  is 
gazdagodhatott  meg.  A  perui  nép  egy  körben  forgott, 
hol  rendezve  volt  minden,  s  az  emberi  ösztönök  és  szen- 
vedélyek előtt  el  vala  zárva  minden  tér. 

Annak,  hogy  e  rendszer  mellett  az  ország  anyagi- 
lag fejlődött,  bizonyítványául  szolgálnak  azon  nagy  utak, 
melyeknek  nyomai  ma  is  bámulattal  töltik  el  az  utazót. 
Ez  utak  hosszában  szállodák  voltak,  az  Inka  és  udvara, 
úgy  szintén  a  hivatalos  utazók  számára.  Más  utazók 
Peruban  nem  voltak.  Minden  öt  mértföldnyire  kis  háza- 
kat építenek  azon  futárok  számára,  kik  —  posta  gya- 
nánt — ■  tovább  szállíták  a  kormány  rendeleteit. 

Szükségtelen  részletesb  leírásába  bocsátkozni  azon 
intézményeknek,  melyek  ez  alapelvnek  a  perui  államban 
alkalmazását  lehetővé  tevék.  Prescott,  —  egykorú  forrá- 
sok után  dolgozott  —  története  Peru  meghódításáról, 
mindenki  által  megolvasható ;    belőle  a  legrészletesb  tu- 

doraást  lehet  meríteni  mindezekről,  s  mindenki  meggyő- 
ződhetik; miszerint  Peru  ez  intézményekkel  s  azok  ál- 
tal —  legalább  szomszédaihoz  képest  —  nemcsak  magas 
fokára  emelkedett  a  jólétnek  és  míveltségnek,  hanem 
hatalmát  más  népek  fölött  is  messze  kiterjeszté.  A  mon- 
dottak eléggé  bizonyítják  e  helyen,  hogy  azon  alapelvek, 
melyeken  a  communismus  alapszik,  —  tudniillik  az  egyén- 
nek teljes  alárendelése  az  állam  alá,  s  ezzel  egybekötve  min- 
den egyéni  tulajdon  megszüntetése  —  nagy  államokban 
is  gyakorlatilag  fennállhatnak.  Kétségtelenül  oly  nagy 
despotismus  volt  az  ár,  melyen  Peru  lakói  az  anyagi  jó- 
létet megvásárlák,  minőre  alig  mutathat  példát  a  törté- 
net. Annak,  ki  az  egész  államszerkezetet  fentartá,  kor- 
látlan hatalommal  kellé  bírnia,  úgy,  hogy  Atahualpa 
Inka  elmondhatá  Pizarronak,  miszerint  akarata  elle- 
nére még  a  madarak  sem  mernek  Peruban  repülni,  s  a 
közbiztonság  úgy  kívánta,  hogy  a  szellemi  fejlődés  szo- 
ros korlátok  közé  szorítassék.  Mindez  azonban  nem 
bizonyítja,  hogy  a  communismus  egyáltalában  lehetetlen, 
hanem  csak  azt,  hogy  nem  állhat  fön  absolutismus  nél- 
kül, s  igazságtalan  volna  a  communisták  iránt,  aki  azt 
hinné,  hogy  ezek  maguk  át  nem  látják  rendszerüknek 
ezen  szükséges  eredményét;  hiszen,  hogy  megelőzzék  a 
veszélyeket,  melyek  az  egyének  nem  epyenlő  képességéből 
az  egyenlőségre  nézve  származhatnának,  az  egyesek  neve- 
lését s  tevékenységét  feltétlenül  alárendelik  az  államnak. 
Nemcsak  a  communista  iskolák  nevezetesebb 
hirdetői,  hanem  azok  is,  kik  utópiák  szerkesztésével  fog- 
lalkoztak, szükségesnek  tartottak  oly  hatalmat,  melyet 
mindenhatósággal  ruháznak  fel,  hogy  a  dolgoknak  isteni 
rendét  lehetővé  tegye  az   emberek  közt.     Gyakorlatilag 

csak  kevéssé  lényeges  a  különbség,  hogy  a  communismus 
nézete  szerint  e  hatalomnak  az  egyesek  szabad  válasz- 
tásából kell  kifolyni:  mert,  a  hol  egyéb  szabadság  nem 
hagyatott  a  népnek,  a  választási  jog  maga  sem  hosszas 
életű,  s  a  communistai  Francziaország,  például,  szintoly 
könnyen  le  fog  róla  mondani,  mint  a  respublikái,  midőn 
Napóleont  tíz  évre,  s  aztán  egész  életére  consullá  s  végre 
császárrá  választotta.  Hiszen  a  szabadválasztási  jog  is  a 
szabad  verseny  elvén  alapúi,  s  nem  lehet  semmit  ez  el- 
len mondani,  amit  a  másik  ellen  állítani  szintén  nem  le- 
hetne. Azon  rendszer  mellett,  melynek  legfőbb  sőt 
egyedüli  czélja  az  egyenlőség  megalapítása  s  oly  szerve- 
zet létesítése,  mely  mindent  kizár  a  mi  versenyt  szül: 
—  ily  rendszer  mellett,  mondom,  mint  lehetne  ragasz- 
kodni oly  intézményhez,  mely  mind  a  két  kitűzött  czéllal 
nyílt  ellentétben  áll  ? 

A  communismusban  épen  nem  azon  egyes  javasla- 
tok teszik  a  lényeget,  melyek  ellen  annyi  élczczel  és  tu- 
dományossággal szoktak  sorompóba  szállani.  Miként  Ca- 
bet,  communista  hitvallomásában,  a  család  fen  tart  ás  a 
mellett  nyilatkozik,  míg  mások  azt  a  teljes  egyenlőség 
rendszerével  s  minden  élvre  engedett  jogával  összefér- 
hetlennek  tartják:  úgy  alig  van  a  communismus  tanai 
közt  egyetlen  egy  is,  mely  körűi  a  legfelötlőbb  vélemény- 
különbség nem  mutatkoznék.  (I)  A  lényeg,  mire  nézve 
a  communismus  minden  követője  egyetért,  abban 
áll,  miszerint  az  állam  czéljául  a  teljes  egyenlőséget,  s  esz- 
közül e  czélra  az  egyén  föltétlen  alárendelését  az  állam- 
nak tekintik.  S  miután  az  egyén  teljes  alávetése  az  ál- 
lam hatalmának  csak  úgy  lehetséges,  ha  az  államot  kor- 
látlan   hatalommal  ruházzuk   fel,    és   mivel    az   általános 

egyenlőség  elvét  akkor  lehet  leginkább  megközelíteni, 
ha  az  alól  csupán  egy  személy  van  kivéve,  következik : 
hogy  a  despotismus  nemcsak  ellentétben  nincs  a  com- 
munismus  elveivel,  sőt  szükséges  eredménye  ennek,  s 
oly  forma,  melynek  elvei  annak  leginkább  megfelelnek. 

Nem  a  communista  elvek  győzelme,  hanem  csupán 
az  lehetlen,  hogy  ezen  elveket  valaha  más  valósítsa,  mint 
az  absolitismus.  S  azért  a  communismus  győzelme  min- 
denkor egyszersmind  a  despotismusé  leend. 

S  viszont  ha  azon  pártokra  fordítjuk  figyelmünket, 
melyek  e  veszélyek  ellenében  a  társadalom  megmentése 
körűi  fáradoznak:  látni  fogjuk,  hogy  ezek  is,  ha  a  küzd- 
tért diadalmasan  meg  akarják  állani,  oly  eszközökhez 
kénytelenek  folyamodni,  melyek  —  ha  csak  e  részben  a 
történetek  régi  tapasztalatai  nem  csalnak  —  szintúgy 
az  absolutismus  megalapításához  vezetnek. 


A  FENALLO  REND  VEDOI. 

Azok  közt,  kik  a  fenálló  rend  mellett  lépnek  sorom- 
póba, s  elleneik  között  az  egyetlen  lényeges  különbség  ab- 
ban áll,  hogy  ezek  megtámadják  az  egyéni  tulajdont,  amit 
amazok   minden    társadalmi  rend   alapjának   tekintenek. 

Melyek  már  az  eszközök,  a  mik  által  az  egyéni 
tulajdont  a  megtámadások  ellen  védniök  kell? 

Egy  nagy  szónok  a  választói  törvény  tárgyalásakor 
Francziaországban  állítá:  hogyha  az  egyéni  tulajdon  — 
bár  törvényesen  —  eltöröltetnék,  minden  szántóföld  mel- 
lett ott  állana  az  illető  tulajdonos,  fegyverrel  kezében 
megvédni  birtokát.    Nagy  szónoki   hatásra   számított  ál- 

lítás,  de  nehezen  nyugtathatja  meg  a  birtokosok  bár- 
mely osztályát.  A  földbirtokosok  tudják,  mikép  a  földet 
egyes  ember  sok  ellen  a  legjobb  fegyverrel  sem  védheti 
meg;  s  a  tőkepénzesek  bajosan  tartandják  czélszerűnek 
a  tulajdonnak  oly  biztosítékát,  mely  —  ha  elégségesnek 
mutatkoznék  —  könnyen  eszébe  juttathatná  a  földbir- 
tokosnak ugyanez  eszközt  azon  beavatkozások  ellen  is 
megkisérleni,  melyek  bírói  ítélettel  s  végrehajtási  ren- 
delettel ellátva  veszik    igénybe  a  földet  a  tulajdonostól. 

„A  tulajdon  biztosítása  csak  úgy  lehetséges,  ha  az 
államnak  erőt  adunk,  azt  minden  megtámadás  ellen  vé- 
deni, s  egyszersmind  biztosítékot  szerzünk  aziránt, 
hogy  az  állam  ezen  hatalma  a  tulajdon  oltalmára  min- 
dig használtatni  is  fog.u 

Miután  általánosan  el  van  fogadva  Rousseau  né- 
zete :  hogy  az  állam  hatalmának  korlátozása  annak  meg- 
semmisítésével egyremegy,  *)  s  miután  Francziaország 
alkotmánya  azon  határokat,  melyek  közt  az  egyéni  sza- 
badsággal élni  lehet,  szintoly  feltétlenül  a  törvényhozás 
akaratától  tévé  függőkké,  mint  a  communismus 2) : 
egészen  a  törvényhozástól  függ  az  állam  hatalmát  any- 
nyira    kiterjeszteni,    a    mennyire    szükségesnek    találja. 


*)  La  limiter  c'est  la  detruire.  —  Cont.  soc,  L.  III.  Ch.   16. 

2)  Hasonlítsuk  össze  Cabet  communista  hitvallomását  Fran- 
cziaország- minden  újabb  alkotmányával,  s  e  tekintetben  a  legnagyobb 
összhangzást  fogjuk  találni.  „Ugy  hiszem,  hogy  a  törvénynek  szabá- 
lyozni kell  mindazt,  ami  a  közrendet  és  jólétet  illeti,  s  a  szabadságnak 
abban  kell  állani,  hogy  tehessük  mindazt,  amit  a  törvény  nem  tilt, 
s  elmulaszthassuk,  amit  nem  parancsol,"  —  így  nyilatkozik  Cabet. 
—  A  franczia  alkotmány  erre  vonatkozó  pontjaira  már  eló'bb  figyel- 
messé tevém  az  olvasót. 

Tetszése  szerint  növelheti  az  anyagi  erőt,  mely  az  ál- 
lamnak rendelkezésére  áll;  veszély  idején,  melynek  be- 
állását az  állam  itéli  meg,  a  polgárok  minden  jogát,  me- 
lyek az  államhatalom  ellenében  veszélyesek  lehetnek, 
korlátozhatja,  felfüggesztheti,  s  e  korlátozást  az  ország 
területén  bárhová  és  minden  időben  kiterjesztheti,  és 
előző  vagy  utólagos  szabályai  által  nemcsak  minden  cse- 
lekedetet, hanem  még  a  véleménynyilvánulást  is  elnyom- 
hatja, ha  a  fennálló  rendre  nézve  veszélyesnek  látja.  Bár- 
mennyire szaporítsák  béke  idején  a  hadsereget,  bármeny- 
nyi új  várat  építsenek,  s  ha  a  polgári  őrsereg  egy  részét 
vagy  az  egészet  lefegyverezni  szükségesnek  látják;  ha 
végre  az  egyesületi  jog,  vagy  az  esküdtszékek  felfüg- 
gesztése kívántatik:  mindez  egészen  alkotmányos  alak- 
ban és  formák  szerint  már  többször  megtörtént.  Ha  el- 
fogadjuk, hogy  sarkalatosaknak  ismert  elveket  el  lehet, 
sőt  el  kell  vonni  a  vitatás  teréről,  2)  akkor  a  törvényhozás 
megújíthatja  az  1835.  szept.  9-iki  törvényt  s  eltilthatja 
a  tulajdonjog  elméleti  tárgyalását,  sőt  a  közjó  nevében 
gyakorolt  előző  vizsgálat  (censura)  sem  ellenkezik  azzal, 
a  mi  az  első  franczia  forradalom  alatt  történt,  2)  s  talán 
ismét  alkalmazásba  jöhet.    Kétségtelen,    hogy    ez    elvek 


')  Hello. 

2)  Tudva  van,  mikép  a  censura  soha  sem  kezeltetett  szigorúb- 
ban, mint  e  forradalom  alatt.  Ismeretes  többek  közt  —  hogy  csak 
egy  nevetséges  példát  említsünk  —  miszerint  Voltaire  „Brutus"-ának 
adatásakor  e  vers-sorokat 

„Arréter  un  Romáin  sur  de  simples  soupcons 

C'est  agir  en  tyrans,  nous,  qui  les  punissons." 
ekkép  kellé  változtatni: 

„Arréter  un  Romáin  sur  un  simple  soupcon 

Ne  peut  étre  permis  qu'en  révolution." 

mellett  korunkban,  midőn  minden  kormánynak  annyi 
anyagi  eszköz  —  vasút,  távírda  stb.  —  áll  rendelkezé- 
sére, oly  hatalommal  lehet  felruházni  az  állam  főható- 
ságát, milyennel  soha  egy  kényúr  sem  bírt  ez  ideig;  s 
mindaz,  minek  napjainkban  tanúi  vagyunk,  mutatja,  mi- 
ként a  birtokos  osztályok,  —  melyeknek  kezében  a  tör- 
vényhozást még  ott  is  találjuk,  hol  általános  szavazatjog 
van,  —  teljes  mértékben  tudják  használni  azon  eszkö- 
zöket, melyekkel  megtámadás  esetében  tulajdonukat 
megvédhetik. 

De  ha  kérdjük:  vájjon  lehetséges-e  az  államhata- 
lom oly  kiterjesztése,  minőt  a  tulajdon  védelme  igényel, 
a  nélkül,  hogy  egyszersmind  a  politikai  szabadság  min- 
den biztosítéka  ne  semmisíttessék  meg?  e  kérdésre 
csak  tagadólag   felelhetünk. 

Miután  az  állam  tényleges  hatalma  nem  a  törvény- 
hozás határozataitól,  hanem  a  végrehajtás  anyagi  erejé- 
től íügg^  mely  ismét  ennek  egysége  által  feltételeztetik : 
a  törvényhozás,  mihelyt  meggyőződik  a  felől,  hogy  a 
társadalmat  csak  úgy  tarthatja  fon,  ha  a  végrehajtó  ha- 
talmat korlátlan  joggal  ruházza  fel  —  kénytelen  leend 
e  hatalom  gyakorlását  egy  személyre  bízni,  ami  által  ez 
a,  törvényhozás  irányában  hasonló  helyzetbe  jön,  minő 
a  törvényhozásnak  állása  a  felséges  néppel  szemközt. 
Valamint  a  törvényhozás,  reá  ruházott  teljhatalmánál 
fogva,  ezt  a  nép  akarata  ellen  is  használhatja:  szintúgy 
fordíthatja  az,  ki  a  törvényhozás  által  ily  korlátlan  ha- 
talommal felruháztatott,  ezen  hatalmát  a  törvényhozás 
ellen  is.  Nincs  szüksége  egyéb  igazolásra,  mint  melylyel 
-a  törvényhozás  szokott  élni  a  nép  ellenében:  miszerint 
azok  java  kívánja,  kiktől  hatalmát  nyeré,  hogy  tetszésö- 

4* 


52  Az  uralkodó  eszmék  befolyása  az  államra. 

kön  túltegye  magát.  Jogi  szempontból  a  legfőbb  állam- 
hivatalnok ily  eljárását  nem  lehetne  menteni;  azonban 
a  kérdés:  ki  gyakorolhasson  az  államban  egészen  abso- 
lnt  hatalmat?  soha  nem  a  jog,  hanem  mindig  a  hatalom 
kérdése,  s  az  államcsínyeknek  (coup  d'état)  egész  sorát 
mutathatja  fel  minden  nép  története,  melyből  megta- 
nulhatjuk, miként  egészen  jogtalan  cselekmények  sem 
tartoznak  a  lehetlenségek  sorába,  s  az  állam  legfőbb 
szolgája,  épen  mivel  mindenkinek  szolgál,  és  így  min- 
denkinek szüksége  van  rá:  könnyen  felemelkedhetik 
mindenkinek  urává. 

Minél  korlátlanabbá  tétetett  az  államhatalom,  hogy 
a  társadalom  a  fenyegető  veszélyek  ellen  biztosíttassék, 
annál  közelebb  áll  a  despotismus  veszélye;  s  a  mely  pil- 
lanatban a  tulajdont  egészen  biztosítottnak  tarthatni, 
mivel  az  azt  védő  hatalomnak  semmi  sem  állhat  ellent: 
egyszersmind  meg  lesz  alapítva  az  absolut  uralom  is. 
Oly  hatalom  ellenében,  melynek  semmi  sem  állhat  el- 
lent, nincsenek  biztosítékok  5  s  oly  állam,  melyben  a 
polgár  minden  biztosítékot  nélkülöz,  mindenkor  csak 
despotia;  uralkodjék  bár  XIV.  Lajos,  vagy  egy  választott 
kormányfőnök.  Miután  pedig  a  legfőbb  hatalom  bitor- 
lásának veszélye  nem  azon  módtól  függ,  mely  szerint  az 
valakire  ruháztatott,  hanem  az  állástól,  a  mely  számára 
kijelöltetett:  az  érintett  feltevés  ellen  csupán  két  ellen- 
vetést hozhatni  fel: 

1.  hogy  annak  érdekei,  kire  a  legfőbb  hatalom  bi- 
zaték,  a  törvényhozás  többségééivel  megegyeznek,  s 
hogy  ennélfogva  nem  valószínű,  miszerint  ez  hatalmát 
a  törvényhozás,  vagyis  közvetve  saját  érdekei  ellen  hasz- 
nálja; 

2.  hogy  a  törvényhozás  magának  tartja  fön  ha- 
tározni mindazon  eszközök  fölött,  melyek  nélkül  a  hata- 
lom gyakorlati  alkalmazása  lehetetlen,  s  hogy  ennélfogva 
annak  ellenében,  kire  a  végrahajtást  bízta,  ugyanazon 
biztosítékokkal  bír,  melyek  őt  az  alkotmányos  királyság 
ellenében   illették. 

Ami  az  első  okoskodást  illeti:  mindenki  előtt  világos, 
hogy  a  mely  pillanatban  a  főhatalom  egyes  személyre 
ruháztatik,  erre  nézve  egészen  új,  osztály i  érdekeit  na- 
gyon túlnyomó  érdekek  támadnak:  saját  hatálmának 
érdekei. 

A  másik  ellenvetésre  nézve  néhány  megjegyzés  min- 
denkit meggyőzhet:  mennyire  alaptalan  az  érintett  re- 
mény. 

Az  államhatalom  korlátlannak  ismertetik  el. 

Miért  ? 

Mert  a  tulajdonjogot,  mint  a  társadalmi  rend  alap- 
ját, csak  úgy  lehet  védeni,  ha  az  állam  ellenállhatlan 
hatalommal  ruháztatott  fel. 

Az  állam  korlátlan  hatalmát  csak  a  végrehajtó  ha- 
talom gyakorolja;  s  azért,  ha  a  kitűzött  czélt  el  akar- 
juk érni,  e  hatalomnak  mindenek  fölött  erősnek  kell  lenni. 
A  végrehajtó  hatalom  gyengítése  lehetségessé  teszi 
a  közrend  elleni  támadást,  s  minden  támadás  a  közrend 
ellen  a  tulajdont  veszélyezteti:  ily  körülmények  közt  vár- 
hatni-e, hogy  azok,  a  kik  a  tulajdon  biztosításáért  min- 
dent készek  feláldozni,  a  végrehajtó  hatalom  kihágásai 
ellenében  nagyon  féltékenyek  lesznek  alkotmányos  jo- 
gaikra nézve?  Nem  fognak-e  inkább,  hogy  az  összeüt- 
közéseket elkerüljék,  mindent  eltűrni,  sjobb  idők  remé- 
nyében nyugodtan  venni  a  végrehajtó  hatalom  merényeit, 

sőt  védni  azokat,  míg  egykori  szabadságukból  semmi 
tegyéb  nem  marad  fön,  mint  az  üres  forma,  ós  végre  ez 
is,  mint  az  uralkodói  szeszély  áldozata,  vagy  a  hízelgés 
végső  adója   elenyészik. 

De  fölteszem,  hogy  csalatkozom;  megengedem  te- 
hát, mikép  a  birtokos  osztályok  ez  érdekeik  és  jogaik 
közötti  harczban,  midőn  vagyonuk  és  politikai  jogaik 
biztossága  közt  kell  választaniuk,  a  jog  mellett  határoz- 
zák el  magukat,  s  eltökélik,  hogy  a  végrehajtó  hatalom- 
nak, mely  korlátain  túllépett,  ellen  fognak  állani. 

Mi  következik  ebből? 

Az,  hogy  a  köztársaság  elnöke,  vagy  bármint  ne- 
veztessék, kire  a  főhatalom  bízva  lesz,  nem  hivatkozha- 
tik  a  szabadság  ellen  intézett  támadásaiban  a  törvény- 
hozás határozataira;  hogy  a  bitorlás  a  törvényes  formát 
nélkülözni  fogja,  s  hogy  az  alkotmányos  gyülekezetek 
örténetében  egy  gyalázattal  kevesebb  fordul  elő.  Eny- 
nyi  minden  eredménye  a  törvényhozás  szilárdságának. 
Kire  a  köznyugalom  és  biztosság  érdekében  minden  ha- 
talom átruháztatok,  a  törvényhozás  határozatai  ellen 
használandja  most  e  hatalmat,  s  a  dolgok  fennálló  rendét 
annál  könnyebben  felforgatandja,  minél  több  eszköz 
adatott  kezébe  annak  megoltalmazására.  Nem  csupán  a 
római  birodalomnak  van  Rubicona,  melyet  a  senatus 
parancsa  ellen  átléphetni;  s  miként  az  angol  parlament 
tábornokából  lordprotector,  a  vendemiairei  győzőből  a 
18  brumairei  férfiú  fejlődhetett  ki:  hasonló  körülmé- 
nyek közt  szintaz  történhetik  és  fog  mindenütt  történni ; 
s  ily  esetekben  a  jövendő  sem  fogja  elítélni  azon  fér- 
fiút, ki  ilyesmit  eszközölt,  hanem  azokat,  kik  e  merész 
lépést  lehetségessé  tették,    midőn    a  nép   szabadságát  az 

államhatalom  irányában  megsemmisítek,  s  akkép  ren- 
dezek az  államot,  miszerint  az  egyesnek,  hogy  az 
uralmat  kezébe  ragadja,  nem  a  népet  kellé  szabadságá- 
tól megfosztani,  hanem  csak  egy  gyülekezettől  elvennie 
a  hatalmat,  melylyel  az  többnyire  rosszul  élt.  Én  ugyan 
egyetlen  esetet  sem  ismerek  a  történetben,  midőn  ily- 
féle  változás,  legalább  első  pillanatban,  nem  a  nép  ér- 
dekében történt  volna. 

De  minden  alkotmány  elleni  lépést  meg  lehet  aka- 
dályozni. Ha  a  törvényhozás  valóban  a  birtokosak  érde- 
keit képviseli,  ezek  választottaikban  oltalmazni  fogják 
saját  hatalmukat;  míg  a  vakmerő  bitor,  ki  csupán  had- 
seregére támaszkodik,  csakhamar  átlátja,  hogy  nem  a 
római  légiókkal,  hanem  polgárokkal  van  dolga,  akik 
a  vörös  respublica  és  communismus  ellen  ugyan  engedik 
magukat  használtatni,  de  soha  az  alkotmányos  szabad- 
ság ellenében. 

Mindez  többször  volt  már  elmondva,  s  talán  sokan 
még  hiszik  is;  végtére  is  azonban  nem  egyéb  azoknak 
optimismusámil,  kik  a  jelen  viszonyok  közt  igen  kényel- 
mes helyzetben  találják  magukat  s  nem  foghatják  meg, 
hogy  a  dolgok  fennálló  rendét  nem  tarja  mindenki  min- 
den lehető  állapot  között  legjobbnak.  Miként  a  nép  ha- 
talma ott,  hol  egy  absolut  kormány  e  hatalom  haszná- 
latának minden  lehetőséget  elzárja,  csak  ideális :  úgy 
van  a  dolog  a  birtokos  osztályok  hatalmával  is,  ha  —  a 
választáson  kívül  —  minden  eszközt  elveszünk  a  polgá- 
roktól, mely  által  az  állam  kormányzására  befolyást 
gyakorolhatnának. 

Bizassék  az  állam  egész  közigazgatása  a  központi 
hatalomtól  függő  hivatalnokseregre;  korlátoztassék  a  sajtó, 

az  egyesületi  és  a  gyülekezési  szabadság,  minden  város 
és  környék,  hol  az  államhatalom  ellen  fenyegető  jelensé- 
gek mutatkoznak,  állítassék  ostromállapot  alá :  s  a  birto- 
kos osztályokból  oly  tümeg  válik,  mely  egyesülve  a  legna- 
gyobbat eszközölhetné  ugyan,  mely  azonban  —  miután 
mindenkit  elkülönöztek  —  az  államszerkezet  megváltoz- 
tatását nyugodtan  veendi ;  s  épen  mivel  érdekeinél  fogva  a 
fennállónak  barátja,  szintúgy  fog  ujjongani  a  bitornak,  ki 
kezére  keríté  a  hatalmat,  mint  előbb  azon  hatalomnak, 
mely  most  megdöntetett.  S  az  is  csalódás,  ha  a  birtokos 
osztályok  érdekeit  azonosaknak  tekintjük,  vagy  azt  kép- 
zeljük, hogy  a  fegyveres  erő  korunkban  úgy  van  alkotva, 
hogy  az  alkotmányos  szabadságra  veszélyes  nem  lehet: 
mert  a  fennálló  rend  a  fegyveres  erő  oltalmára  csak  ad- 
dig számíthat,  míg  a  sereg  s  főkép  vezérei  annak  fen- 
tartását  óhajtják. 

De  tegyük  fel,  hogy  minden  birtokos :  a  tőke- 
pénzesek és  a  földbirtokosak  osztálya,  a  kereskedők,  kik 
szabad  kereskedést,,  s  az  iparűzők,  kik  iparuknak  védel- 
mét  óhajtják,    egyetértenek,  és    hogy  a    hadsereg,  mely 

—  nagyobb  részben  —  nem  tartozik  a  birtokos  osztá- 
lyokhoz, sem  vezérei,  sem  ellenséges  indulatú  pártok  ál- 
tal magát  elcsábítatni  nem  engedi:  mi  mind  ennek  az 
eredménye  ? 

Harcz,  —  és  pedig  épen  a  vagyonosak  és  va- 
gyontalanok közt,  mely  —  a  történetek  tanúsága  szerint 

—  ha  egyszer  elkezdődött,  soha  sem  végződik  másként; 
mint  a  szabadság  bukásával. 

Mert  ha  felteszszük:  hogy  az,  kinek  korlátlan  hata- 
lom adatott  a  birtok  oltalmára,  azon  esetben,  ha  ezt 
személyes    uralmának    megalapítására    akarja    használni. 

a  törvényhozás  részéről  ellenállásra  talál,  igen  valószínű, 
hogy  a  merész  férfiú,  ki  a  főhatalom  után  nyújtja  kezeit, 
miután  magát  más  eszközöktől  megfosztva  látja,  azon 
pártok  szövetségében  keresendi  védelmét,  melyeknek 
segítségére  legalább  addig  számíthat,  míg  velők  egy 
czélt  követ,  azaz :  az  alkotmány  felforgatását ;  a  bitor, 
kit  a  törvényhozás  a  törvény  oltalmán  kívülinek  nyilvá- 
nított, és  azok,  kik  mindig  a  törvény  oltalmán  kívül 
álltak,  —  természetes  szövetségesek ;  s  megvallom,  cso- 
dálkozom, hogy  miután  annyit  beszélnek  a  communis- 
mus  veszélyeiről,  miért  nem  gondolnak  a  lehetőségre, 
hogy  ezen  eszmék  egy  merész  ember  által  korlátlan  ha- 
talmának megalapítására  felhasználhatók?  Ha  a  commu- 
nisták  az  államfő  választása  elvéi  ől  lemondanak,  vagy 
ha  azt  választják  ez  állásra,  aki  a  legfőbb  hatalomra 
törekszik:  a  communismus  főnökét  oly  hatalommal  ru- 
házhatják fel,  milyennel,  Paraguay  dictatorán  kívül  senki 
sem  bírt.  Nem  lehetséges-e,  hogy  egyszer  ily  szövetség 
létrejön  ?  Hány  példát  mutat  a  történet,  hogy  a  birto- 
kosak a  hatalommal  szövetkeztek,  s  hallgatag  ekkép 
szóltak  e  hatalomhoz :  „biztosítsd  tulajdonunkat,  s  át- 
adjuk érette  szabadságunkat".  —  Nem  lehetőé  az  is, 
hogy  a  birtoktalan  osztályok  lépnek  hasonló  szövetségre 
s  azon  feltét  alatt,  hogy  mások  birtoka  közöttük  fel 
osztassék,  lemondanak  a  politikai  befolyásról,  melyből 
különben  is  rég  ki  vannak  zárva.  S  bizonyos-e,  hogy  ez 
ajánlat  mindig  vissza  fog  utasíttatni?  Akadjon  egy  Con- 
stantinja  a  communismusnak,  s  meg  fogjuk  látni:  való- 
ban oly  lehetetlen-e  győzelme,  mint  állítják? 

Montesquieu  szellemdús  művében,   melyben  minden 
igazabb,  mint  azon  alapelvek,   melyekből   kiindul,   azon 

nézetet  állítja  fel,  miszerint  a  köztársaság  alapelve  az 
erény.  Kern  fogok  e  helyen  időzni,  hogy  megmutassam, 
mikép  a  köztársasági,  mint  minden  más  kormányforma 
nem  bizonyos  alapelvek,  hanem  bizonyos  viszonyok  ered- 
ménye ;  de  annyi  kétségtelen,  hogy  a  franczia  köztár- 
saság nem  felel  meg  Montesquieu  elvének.  A  franczia 
köztársaság  elve :  bizalmatlanság.  Miként  a  társadalom 
alsóbb  osztályai  azon  meggyőződésből  indultak  ki,  hogy 
csak  az  általános  szavazatjog  s  azon  könnyűség,  melylyel 
a  létező  kormányt,  forradalom  útján,  minden  pillanatban 
felforgathatják,  nyújt  nekik  biztosítékot  az  elnyomás 
ellen :  úgy  a  birtokos  osztályok  minden  cselekményének 
irányát  a  félelem  határozza  meg.  A  franczia  nép  minden 
osztálya  csak  saját  biztosságát  kereste  köztársasági  alkot- 
mányában; intézmények  által  akarta  védni  állását  min- 
denik, megtáinodások  ellen ;  s  mily  biztosíték  védi  ma- 
gát az  alkotmányt,  s  vele  az  összes  alkotmányos  jogo- 
kat annak  merényletei  ellen,  aki  milliók  választottjának 
mondhatja  magát,  aki  a  fegyveres  erő  fölött  rendelkezik, 
s  a  kinek  az  állam  egész  hatalma  át  van  adva? 

Az  egyetlen  biztosíték,  a  mely,  azon  erő  gyengítése 
nélkül,  mely  a  tulajdonnak  oltalmára  a  végrehajtó  hata- 
lomnak szükséges,  fön  vala  tartható:  csupán  e  legfőbb 
államhivatalnok  választásában  áll. 

Ha  valószínű,  hogy  az  általános  szavazatjog  mindig 
egy  Washingtont  állít  az  állam  élére,  ha  sok  ilyféle 
emberre  számíthatni,  úgy,  hogy  minden  negyedik  évben 
egy  új  található,  kiben  a  legnagyobb  erély  a  legtisztább 
polgári  erénynyel  párosul ;  ha  e  mellett  valószínű  még 
az  is,  hogy  ily  férfiak  dictatori  hatalmat  vállalnak  csak 
azért,  hogy  oly  viszonyokat  fentartsanak,  melyek  között 


Tizenegyedik  fejezet.  59 

a  vagyonbiztonságnak  minden  szabadság  feláldoztatik ; 
akkor  azon  ösvényen,  melyen  Francziaország  a  rend 
zászlaja  alatt  halad,  csakugyan  nem  fenyegeti  veszély  a 
szabadságot.  De  lia  felteszszük,  hogy  a  milliók  a  válasz- 
tási jog  gyakorlatában  csak  egyszer  is  tévedhetnek,  s  oly 
férfiú  kezébe  adják  a  legfőbb  hatalmat,  ki  a  hatalom 
csábjainak  nem  tud  ellenállani :  meg  kell  engednünk, 
hogy  e  férfiúnak,  a  jelen  körülmények  közt,  több  eszköz 
áll  rendelkezésére  terveinek  kivitelére,  mint  valaha.  A 
merész,  ki  uralom  után  vágyódik,  mindig  vagy  a  birto- 
kos osztályokra,  melyek  félelmökben  áldozatul  vetik  poli- 
tikai jogaikat  birtokuk  biztosításaért,  vagy  ezek  elleneire 
bizton  számíthat.  Az  állammerények  (coup  d'état)  örö- 
kös nesze  Francziaországban,  mely  oly  könnyen  hitelre 
talál,  legjobban  bizonyítja:  mily  közel  a  veszély, 
mely  Damocles  kardjaként  függ  a  szabadság  fölött. 

Valóban  úgy  van.  Az  eddig  követett  ösvény  óriási 
lépésekkel  vezet  egyes  ember  korlátlan,  önkényes  ural- 
mához. Akár  az  európai  államok  eddigi  fejlődésének  fo- 
lyamát tekintsük,  akár  azon  pártok  törekvéseit,  melyek 
Francziaországban  a  hatalom  fölött  versengenek:  min- 
denütt ugyanazon    meggyőződésre  jutunk. 

A  communismus,  midőn  oly  társadalmi  rendet  akar 
alapítani,  mely  csupán  egyesnek  korlátlan  hatalma  által 
tarthatja  fenn  magát,  s  a  fennállónak  védői,  kik  e  veszély 
ellenében  az  államhatalom  korlátlanságában  keresnek 
oltalmat,  csak  különböző  utakon  munkálnak  ugyanazon 
czél  felé  s  egyedül  a  fölött  foly  a  vita:  ki  nyújtsa  a  ko- 
ronát   Caesarnak? 

Az  államtudományokban  minden  ismeret  valódi  for- 
rása a  tapasztalat,  s  a  fönebbi  állításokat    csak  úgy  le- 

het  helyeseknek  tartanunk,  ha  történeti  tapasztalatok 
által  igazoltatnak. 

A  létező  viszonyokat  mindig  rendkívülieknek  ta- 
lálják az  emberek,  melyekhez  hasonlók  soha  sem  létez- 
tek, így  ma  is.  De  nyugodtabb  vizsgálódás  után  azon 
meggy ó'ződésh ez  jutunk,  hogy  az  emberiség  előttünk  is- 
meretes történetében  van  egy  korszak,  melyben  a  mos- 
tanihoz hasonló  desorganisatiónak  indult  minden  vi- 
szony. Avagy  a  fényes  előadásmód,  melylyel  az  örök  vá- 
ros története  megiraték,  elhomályosíthatá-e  az  igazságot 
annyira,  hogy  azon  hasonlóság  figyelmünket  elkerül- 
hetné, mely  a  jelenkor  és  azon  időszak  közt  létezik,  mi- 
dőn Róma  a  diesőség  diadalkoszorúival  ékesítve  uralma 
biborpalástjában  az  enyészetnek  ment  eléje. 

Róma  története  két  korszakra  oszlik,  melyeket  egy- 
mástól külön  kell  választanunk,  ha  a  jelenkor  viszo- 
nyainak  felvilágosítására  használni  akarjuk. 

A  római  alkotnia  nynak  alapúi  szolgáló  elvek  ugyan- 
azok, melyeket  az  ó-kor  minden  népénél  —  a  meddig 
a  görög-római  polgárisodás  terjedt  —  feltalálunk.  A 
meggyőződés :  hogy  az  egyesnek  szabadsága  csak  az  ál- 
lamhatálombani  részvétben  áll,  s  hogy  az  állam  érdeke  a 
legfőbb,  mely  elől  minden  egyéb  tekintetnek  háttérbe  kell 
vonulni,  ez  képezi  minden  ó-kori  állam  alapját,  s  ezen 
alapon  épült  Róma  alkotmánya  is.  Mint  államszerkezete 
alapelveiben,  úgy  helyzetére  nézve  is  Róma  századokon 
keresztül  hasonló  maradt  más  ó-kori  államokhoz.  Hatal- 
masabb mint  sok  más,  s  polgárainak  erényére  s  halhat- 
lan  tetteik  dicsőségére  büszke ;  nagy  múltjánál  s  a  bi- 
zalomnál fogva,  melylyel  mindenki  hitt  e  közállomány 
öröklétében:  —  mindezek  mellett  Róma    századokon  át 

város  maradt;  s  ha  később  határai  lassankint  tágultak  is, 
s  gyarmatok  és  szövetségek  által  befolyása  Italiának  egyre- 
nagyobb  részére  kiterjedt:  még  ekkor  is  a  római  állam 
fogalma  mindig  azonos  maradt  a  városéval.  S  épen  mivel 
századokon  keresztül  eléggé  bölcs  volt,  a  meghódított, 
vagy  a  nagy  Rómához  önként  csatlakozó  államoktól  csak 
hadi  segélyt  s  a  szükséghez  képest  némi  függést  követelni  i 
ez  által  alhatott  fön  századokig  a  nélkül,  hogy  más  alkot- 
mányra lett  volna  szüksége,  mint  a  mely  egy  város  igaz- 
gatására czélszerűnek  mutatkozott. 

Nagy  változásokon  ment  át  ez  alkotmány.  A  ki- 
rályi hatalmat  évenkint  választott  két  hivatalnokra  ru- 
házták;  az  államhatalomban  részesülés  jogát  kevés  ural- 
kodó nemzetségről  lassankint  az  egész  népre  terjesztették 
ki,  s  a  plebejusok  és  a  patríciusok  közt  létezett  különbség 
végre  egészen  kiegyenlíttetett ;  mind  e  változtatások 
azonban  csak  olyasok  voltak,  melyek  egy  város  alkot- 
mányában előfordulhatnak,  s  azoknak  eredményeit  oly 
kevéssé  lehet  napjaink  királysága  s  aristokratiája  mel- 
lett felhozni,  mint  korunk  democratiája  nem  hivatkoz- 
hatik  észszerűen  azon  jó  következményekre,  melyeket  a 
plebejusok  győzelme  a  római  közállományra  nézve  elő- 
idézett. Valameddig  Róma  város  maradt:  történeteiben 
csak  az  egyes  találhat  példányokat;  a  jelenkor  államai 
hasztalan  keresnek  előzményeket. 

Egészen  más,  ha  Róma  történetének  másik  korsza- 
kára fordítjuk  figyelmünket,  midőn  a  körülmények  által 
kényszerítve,  a  keskeny  körből,  melyben  addig  mozgott, 
kilépett,  s  városból  —  e  szó  mai  értelmében  —  állammá  lett. 

Gyakran  állíták,  —  sőt  azon  tudós  szójárások  közé 
sorozható,  melyekkel  korunkban  tudományos  vizsgálato- 

kat  kezdeni  szokás,  s  melyeknek  eredménye  többnyire 
ismét  csak  egy  új  frásis  szokott  lenni  —  gyakran  álli- 
ták :  mikép  az  ó-kor  s  az  újabb  kor  államai  közt  a  kü- 
lönbség abban  áll,  hogy  amazokban  csak  az  államra, 
emezekben  csak  az  egyénre  van  ügyelem. 

Úgy  hiszem,  eléggé  megmutatám  az  eddigi  mon- 
dottakban, mennyire  valótlan  ez  állítás  korunk  viszo- 
nyait illetőleg.  Az  újabb  kor  minden  alkotmánya  mind  az 
állam  körére,  mind  az  egyesnek  szabadságára  nézve,  mely 
most  is  csupán  a  politikai  jogosultságban  áll,  ugyanazon 
elveket  állítja  fel,  melyeken  az  ó-kor  minden  alkotmá- 
nya nyugodott.  Ha  egybehasonlítjuk  Róma  viszonyait 
azon  korban,  midőn  a  polgárjog  Itália  lakóinak  nagy 
részére  s  aztán  minden  lakosára  kiterjesztetek,  a  jelen- 
kor legtöbb  államának  viszonyaival:  meg  fogunk  győ- 
ződni, hogy  a  római  államnak  ugyanazon  feladatot  kellé 
megoldania,  mely  most  a  legtöbb  államban  előáll,  s  e 
feladat :  azon  alapelveket,  mélyek  egy  város  kormányzására 
czélszerűeknek  mutatkoztak  egy  nagy  ország  területére 
alkalmazni. 

Róma  egészen  más  úton  jutott  e  helyzet  kényszerű- 
ségébe, mint  az  újabb  államok.  Kómában  otthonosak 
voltak  ezen  alapelvek,  általok  lett  nagygyá  a  város,  s  a 
nehézségeket  csak  az  állam  növekedése  idézte  elő.  A  mai 
államok  rég  elérték  jelen  nagyságukat,  mielőtt  ez  alap- 
elvek mellett  nyilatkoztak;  de  azért  Róma  és  korunk 
helyzete  nem  kevésbé  hasonló :  ott  is  az  állam  elvei  és 
annak  viszonyai  között  létező  ellentétet  kellé  megoldani. 

Ily  hasonlóság  tűnik  fel  a  múlt  és  a  jelen  között 
más  tekintetekben  is,  ha  Róma  viszonyait  a  respublica 
hanyatlásának  korszakában  vizsgáljuk. 

A  patríciusok  és  plebejusok  közt  folytatott  hosszas 
harczok  után  Rómában  is  végre  a  jogegyenlőség  elve  győ- 
zött. Miként  a  tiers-état,  sok  küzdés  után,  megsemmi- 
síté  a  nemesség  minden  kiváltságát :  hasonlóan  sikerűit 
Róma  plebejusainak  üres  névre  s  puszta  czímre  szorítani 
a  patríciusok  minden  előjogát,  s  a  Gracchusok  előtt  már 
oda  fejlődtek  a  dolgok,  hogy  Rómában  is  csak  két  osz- 
tálya volt  a  polgároknak :  a  sokkal,  és  a  kevéssel  vagy  sem- 
mivel sem  bírók  osztályai.  E  viszonyok  természetes  kö- 
vetkezményei szintén  azok  voltak,  mint  napjainkban. 
Miután  gazdagság  lett  az  egyetlen  eszköz,  melylyel  Rómá- 
ban az  államra  nagyobb  befolyást  lehete  gyakorolni :  a 
gazdagodási  vágy  a  nép  minden  osztályát  szintúgy  moz- 
gásba hozta,  mint  korunkban.  Kevés  kézben  halmo- 
zódott össze  minden  birtok,  s  egészen  elszegényedett  a 
tömeg,  melynek  minden  politikai  jogot  megadtak  a  nél- 
kül, hogy  eszközt  nyújtottak  volna  neki,  hogy  nyomorú 
életét  máskép  tengesse,  mint  szavazatának  árúba  bocsá- 
tása által,  (m) 

A  vallásnak  az  államhoz  való  viszonya  is  mutat  fel 
hasonlatot  Róma  akkori  és  a  jelenkor  viszonyai  között. 
Miután  a  tudomány  a  jog  körét  az  erkölcs  és  a  vallásétól 
külön  választotta:  korunk  államai  megkísérlek  a  tudo- 
mánynak megfelelő  alakot  adni  szervezetöknek  s  így  a 
vallásos  fogalmaktól  egészen  függetlenül  fejlődtek,  sőt 
oly  elveket  állítottak  fel,  melyek  a  keresztyénség  tanai- 
val ellentétben  vannak.  Hasonló  eset  volt  Rómában. 
Róma  vallása,  mint  minden  vallás  az  ó-korban,  a  nép 
egyéniségével  szoros  összeköttetésben  állott.  Miután  a 
római  polgárság  fogalma  egész  Itáliára  kiterjesztetett: 
a  vallás,  régi  alakjában,  nem  felelt  meg  az  állam  kellé- 

keinek;  s  ámbár  a  köztársaság  minden  eszközzel  fon 
akarta  tartani  azt,  a  miben  egykor  Róma  legerősebb  tá- 
maszát találta,  az  állam  gyakran  kénytelennek  érzé 
magát  ott,  hol  vallásos  fogalmak  akadályul  gördültek 
útjába,  ezeket  elhárítani,  vagy  —  nem  ügyelve  a  nép 
hitére,   —  hatalomszóval  megváltoztatni  azokat,  (n) 

S  hová  vezették  Kómát  e  körülmények,  hogyan  si- 
kerűit megoldania  a  feladatot,  mely  most  előttünk  áll,  a 
világtörténet  legnagyobb  népének,  melytől  sem  a  közszel- 
lemet sem  a  politikai  tapintatot  nem  vitathatja  el  senki,  s 
mely  épen  azon  korban  oly  gazdag  volt  nagy  emberekben? 

Alig  volt  biztosítva  Róma  Carthago  leromboltatása 
által  külveszélyek  ellen,  midőn  azon  polgári  zavarok  el- 
kezdődtek, melyek  között  nagy  részben  nemes  s  majd 
kivétel  nélkül  a  hon  dicsőségeért  lelkesült  férfiak  hazá- 
jok  vesztét  elkészítek.  Mint  a  tenger  a  dagály  óráiban 
csendesen  emelkedik  s  borítja  el  az  alacsony  partokat : 
úgy  terjeszkedett,  korábbi  időkben,  Róma  uralma;  most 
a  szélvész  által  felrázott  oczeán  képében  tűnik  fel 
a  borzasztóan  nagyszerű  kor.  Minél  magasabbra  emel- 
kednek a  hullámok,  annál  ellenállhatlanabbúl  nyomul- 
nak a  határszélek  felé,  lerontva  minden  gátat,  míg  a 
végetlen  árterületen  hab  habbal  küzd,  s  a  küzdelem  kö- 
zött egy  sem  marad  tisztán.  Alig,  hogy  a  nemes  Gracchu- 
sok  életökkel  lakoltak  csalódásukért,  Márius  lép  he- 
lyökbe,  saját  emelkedésére  eszközül  használván  az  al- 
sóbb osztályokat.  Utána  Sulla  következett,  s  míg  ő  azon 
álomért,  hogy  az  ó  Rómát  helyreállítsa,  polgártársainak 
legnemesebb  vérét  ontotta:  Róma  hozzá  szokott  az 
egyeduralom  eszméjéhez;  azután  Pompejus,  kit  nagy- 
nak neveztek,  megadván  neki  személyes  tulajdonain  ki- 

Ll  minden  eszközt,  hogy  az  lehessen.   Végűi  Caesar  lép 
fel,  nagyságban  és  romlottságban  előképe  korának;  ke- 
gyetlen szenvedély  nélkül,  szelíd  odaadás  nélkül,  s  mind- 
kettő a  midőn  magasabb  tekintetek  kívánták :  hogy  t.  i. 
Rómát  s  a    világuralmat   megszerezhesse.    Caesar    a  nép 
embere,  ki  mint  consul,  a    Gracchusok  példájára,  agra- 
riai  törvényt  hoz  javaslatba,    s  midőn  a   senatus  megta- 
gadta hozzájárulását,  a  nép  által  viszi  azt  keresztül;  aki, 
miután    Hispániában  Pompejas    híveit  legyőzvén,    a   vá- 
rosba visszatért  --12  napos  diktatorságát  csak  arra  hasz- 
nálja, hogy  az  adósok   szomorú   helyzetén  könnyítsen,  s 
a   száműzöttek    gyermekeinek  jogait    visszaadja.     Volt-e 
valaki  inkább  arra  hivatva,  hogy  a  népet  a  főurak  (opti- 
mates)     szívtelen     zsarnokságától     megszabadítsa    és     a 
már  szinte  egy  század  óta   tartott  forradalom    szenvedé- 
seinek véget  vessen?  Kit    illetett  meg  inkább,  mint  őt, 
a  korona,  az  aranyszék  s  a  szobor  az  utolsó  királyé  mel- 
lett? Ki  vala  méltóbb,  a  világuralmat  a  legnagyobb  nép 
után  örökölni  mint  e  legnagyobb    férfiú?    Azonban  még 
egyszer  emelé  fel  fejét  a  bosszuló  szabadság.  Legnagyobb 
terveinek  közepette,    midőn    Róma    törvényeit  egy  nagy 
törvénykönyvbe  akará  gyűjtetni,  s  azokat  az  egész  világra 
ráparancsolni,  midőn  Carthagót,  Corinthot  és  Capuát  rom- 
jaikból   fölemelendő    s    a    corinthi  szorost   átmetszetendő 
vala  és  Róma  hódítója  nagy  Sándornak  tetteit  Ázsiában 
elhomályosíthatni  remélte :  akkor  hullott  el  egy  összees- 
küvés tőrdöfései  alatt  Caesar,  ki  azon  hitben,  hogy  Rómá- 
nak inkább  van  szüksége  ő  reá  mint  neki  Rómára,  meg- 
veté  más  zsarnokok  elővigyázati  szabályait.  A  római  lé- 
giók még  egyszer  kelnek  csatára  a  köztársaságért.  Ismét 
kitör  a  polgárháború,  előbb  a  szabadságért,  s  midőn  rövid 

küzdés  után  az  legyőzetik,  a  fölött:  kit  illessen  a  hatalom. 
Brutus  és  Cassius  után  még  Sextus  Pompejust  kell  le- 
győzni, s  miután  Octaviau  és  Antonius  megoszták  a  római 
világot,  ismét  fegyverrel  kell  fenntartani  Róma  egységét 
azon  előnyért,  hogy  Róma  csak  egy  úrnak  engedelmes- 
kedjék. 

Borzalommal  tölt  el  bennünket  e  korszak  története, 
midőn  a  senatus,  a  lovagság  s  a  nép,  Róma  és  Itália, 
a  szabad  lakosok  s  rabszolgáik  csaknem  szünetlen  harcz- 
ban  állanak  egymás  ellen ;  midőn  mindenki  a  szabadság 
nevében  hatalomért,  a  gazdag  birtokáért,  a  szegény  napi 
kenyeréért  küzd,  míg,  Sallust  szép  szavai  szerint,  a  köz- 
társaság a  harczos  felek  közt  széttépetett.  x)  Soha  sem 
volt  Rómának  több  kitűnő  férfia,  soha  sem  tűnik  fel 
előttünk  nagyobbnak  a  közállomány,  mint  e  pillanatban, 
midőn  Sulla  haldokló  kézzel  képes  még  a  világot  féken 
tartani,  s  leveiőleg  hat  reánk  a  gondolat,  hogy  ily  nagy- 
ságnak így  kellé  végződni.  Nem  a  nagy  Caesar,  hanem 
eszélyes  unokaöcscse  előtt  bukik  meg  végkép  a  köztár- 
saság, oly  férfiú  előtt,  ki  minden  harczban,  hol  érette 
győztek,  aludni  vagy  megbetegedni  tudott,  kit  gyáva- 
sága miatt  gyűlöltek  a  veteránok,  s  kiben,  hogy  e  nép 
fölött  uralkodhassék,  melynél  eddigelé  csak  hőslelkűség 
vagy  ékesszólás  által  lehete  hatalomra  jutni,  még  ez 
utóbbi  tulajdon  is  oly  teljesen  hiányzott,  hogy  azt  is  le 
kellé  előbb  írnia,  mit  nejével  beszélni  akart,  s  kinek  hir- 
nökre  volt  szüksége,  hogy  magát  a  nép  által  megértesse. 

Miként  volt  ez  lehetséges?  az  állam  szerencsétlen- 
ségét egyesek  fondorkodásainak  kell-e  tulaj donítnunk,  s 

J)  Ita  omnia  in  duas  partes  abstracta  sünt,  ut  respublica  quae 
in  medio  fuerat  dilacerata.  Jrnnirtha  XLI. 

az    ó-kori   írók    példájára,    a    Gracchusok    vállára    hárí- 
tanunk a  felelősség  egész   terhét? 

Cajus  Gracchus  egyik  legkitűnőbb  férfia  volt  korá- 
nak, s  Tiberius,  bár  csak  elleneinek  előadása  után  ismer- 
jük, mint  minden  nemes  tulajdon  példányképe  tűnik  fel. 
Nézeteik,  melyekből  kiindultak,  helyesek  valának.  Ha 
folytatni  akará  diadalait  Róma,  ha  fön  akart  állani, 
Itáliát,  melynek  erejével  győzött,  meg  kellé  szabadítnia 
az  elnyomástól,  mely  annyira  ment,  hogy  Itália  erős 
füldmívelői,  kikből  Róma  legjobb  harczosait  szerzé,  sok 
helyen  rabszolgák  által  szorítattak  ki.  Ha  a  várost  a 
legnagyobb  veszélyektől  óvni  akarták,  azok  számára, 
akik  minden  államügy  fölött  határoztak,  meg  kellé 
szerezni  az  önállóság  eszközeit  is.  A  Gracchusok  ja- 
vaslatai igazságosak  voltak.  Igen  kevés  jártasságú 
Róma  történeteiben  az,  aki  a  communismus  követelé- 
seihez hasonlítja  Tiberius  Gracchus  indítványait,  me- 
lyek csak  abban  álltak,  hogy  az  állam  földbirtoka,  mely- 
nek haszonbérét  néhány  hatalmas  család  monopolizálta, 
a  birtoktalanok  közt  osztassák  fel.  Az,  hogy  Itália  min- 
den lakosa  a  polgárjogban  részesíttessék,  a  mire  Caius 
törekedett,  szükséges  következménye  volt  azon  viszo- 
nyoknak, mik  által  Itália  lakosai  Rómára  nézve  nélkü- 
lözhetlenekké  lettek.  Miután  Rómában  a  plebejusok  s 
a  patriciusok  közt  minden  rendi  különbség  eltöröltetett; 
miután  idegenek,  kik  hadi  foglyokúl  hozattak  a  városba 
felszabadítás  által  a  római  polgárjogban  részesíttettek ; 
miután  annyi  gyarmatot  telepítenek  s  a  latin  városok 
polgárainak  megengedek  Rómába  települniük  s  ez  által 
minden  polgári  jogban  részesülniök:  Itália  lakosainak 
kirekesztése  a  város  jogaiból  nem  vala  többé  föntartható. 

S  talán  jobb  lett  volna  Róma  érdekeire  nézve,  e  jogot  lát- 
szólag önként  hozott  törvény  által  idején  megadni,  mint- 
sem hogy  bevárassék  az  időpont,  midőn  hosszas,  bár 
győzelmes  háborúk  kényszerűek  a  várost  e  határozatra. 

A  mily  helytelen  a  Gracchusok  kárhoztatása,  szint- 
oly  hibás  azok  nézete,  kik  úgy  vélekednek,  hogy  a 
gracchnsi  törvények  elfogadása  megmenthette  volna 
bukásától  Kómát.  Köztársaságban,  ahol  a  nép  rég  hozzá 
van  szoktatva  az  élelmiszereknek  csaknem  ingyen  kiosz- 
tásához s  szavazatának  árúba  bocsátását,  mint  keresetmó- 
dot, többre  becsüli  a  fáradságos  földmívelésnél :  ily  állam- 
ban a  földfelosztás  nem  nyugtathatá  meg  a  nép  felizga- 
tott szenvedélyeit.  Később  megadták  Itália  lakosainak 
a  polgárjogot  a  nélkül,  hogy  ebből  Róma  vagy  Itá- 
lia viszonyainak  javulása  következett  volna. 

Maga  az  erkölcsromlás  inkább  eredménye,  mint 
oka  azon  politikai  viszonyoknak,  melyek  Rómát  meg- 
buktaták.  Nézetem  szerint  egészen  igaza  van  Schlos- 
sernek.  midőn  állítja,  hogy  e  romlottság  festésében  némi 
túlzás  van,  s  tévedünk,  ha  azt  hiszszük,  mintha  azon  bű- 
nök, melyek  Róma  vesztét  előidézték,  a  respublica  előbbi 
korszakaiban  ismeretlenek  lettek  volna.  A  történelem, 
minden  rhetori  ékesség  mellett  is,  melylyel  az  örök  város 
múltja  leiratott,  bizonyítja,  hogy  Róma  soha  sem  volt 
hijjában  uzsorásoknak,  akik  pénzszomjukért  hazájuk 
létét  koczkáztaták. 

A  római  köztársaság  vesztének  valódi  okát  sem 
egyesek  önzésében,  sem  a  főurak  kincsszomjában,  sem  a 
nép  romlottságában  nem  kell  keresnünk ;  nézetem  szerint 
alkotmányában  rejlik  az,  mely,  mihelyt  Róma  uralma 
egész  Itáliára  kiterjedett,  többé  nem  vala  fentartható. 

Oly  alkotmány,  mely  a  legfontosb  ügyek  fölötti 
határozást  a  népre  bízza,  s  dicsőséget  és  befolyást  csak 
a  tömeg  kegye  által  tesz  elérhetővé,  csak  addig  czélszerű, 
míg  az  állam  ügyei  könnyen  áttekinthetők,  s  azok- 
nak helyes  vezetése  minden  egyest,  ki  arra  befolyással 
bír,  közvetlenül  érdekel.  Mihelyt  a  római  fórumon  a  kül- 
politika kérdései  s  távol  országok  sorsa  fölött  kellé  ha- 
tározni: a  régi  alkotmány  számtalan  nehézséggel  és 
veszélylyel  volt  egybekötve;  veszélyekkel,  miket  csak 
addig  lehete  kikerülni,  míg  az  alkotmány  maga  módo- 
kat nyújtott,  melyek  által  a  nép  ártalmas  végzéseit  kivi- 
telökben  meg  lehetett  akadályozni,  s  talán  egyetlen  al- 
kotmány sem  létezik,  mely  ilynemű  biztosítékokban  gaz- 
dagabb, mint  a  római  volt.  Ismeretes  az  auguriumok  és 
a  censura  befolyása,  s  azon  jog,  mely ly el  minden  nép- 
tribun  megakadályozhatá  tiltakozása  által  társainak 
indítványait. 

Midőn  a  római  polgárjog  Itália  minden  lakosára 
kiterjesztetett,  mindezen  eszközök,  mik  által  a  demo- 
cratia  tévedéseinek  káros  eredményeit  meglehetett  előzni, 
alkalmazhatlanokká  váltak  vagy  legalább  elveszték  ha- 
tásukat. 

Az  egészen  a  helyhez  kötött  vallás,  ha  a  városban 
s  környékén  fontarthatá  is  előbbi  befolyását,  nem  bírt 
fékező  erővel  Itália  többi  lakosaira,  akik  előtt  az  mindig 
idegen  maradt.  Ugyanezt  mondhatni  a  cenzorságról  is. 
Mert  szinte  lehetetlen,  hogy  egy  férfiú,  nem  csupán 
azoknak  kiknek  körében  élt,  hanem  egy  egész  ország 
távol  lakosainak  is  azon  mértékben  bírja  személyes  bi- 
zalmát, mely  nélkül  a  cenzorokéhoz  hasonló  bírói  hata- 
lom a   legnagyobb    önkénynek  tekinthető.    Miután  lehe- 

tétlen  volt  a  polgárok  erkölcse  felől  elegendő  tudomást 
szerezni,  nem  leliete  többé  a  cenzorságot  előbbi  szigor- 
ral  gyakorolni  s  így  az  alkotmánynak  e  támasza  is  le- 
dőlt. A  tribünök  pedig,  hogy  kezdeményezéseik  akadá- 
lyait elhárítsák,  önmaguk  semmisítek  meg  hatalmuk 
azon  részét,  mely  által  a  tribunatus  a  fönálló  intézmé- 
nyeknek oltalmára  felléphetett. 

Kétségtelen,  hogy  az  összes  népnek  befolyása  az  ál- 
lamügyek vezetésére  korábbi  időkben  is  mindig  inkább 
csak  forma  vala.  A  többség  joga  Rómában  —  mint  az 
ó-  és  új -kor  csaknem  minden,  legalább  egy  ideig  fön- 
állott  demokratiájában  —  alig  volt  több  mint  puszta 
fictió;  de  legalább  ennyi  mégis  csak  volt  előbb.  Miután 
a  római  polgárjog  Itália  minden  szabad  lakosára  kiter- 
jesztetett, az,  mit  az  alkotmány  az  egyes  polgárnak  meg- 
adott, gyakorlatilag  lélietlenné  vált.  A  teljes  polgárjog 
—  a  mennyiben  politikai  befolyást  adott  —  mindenki 
által  csak  Rómában  volt  gyakorolható,  s  így  az  állam- 
hatalom, melyben,  az  alkotmány  szerint,  Itália  minden 
népe  részt  vehetett,  gyakorlatilag  csak  egyetlen  város 
lakosainak  maradt  birtokában.  Képzelhető-e,  hogy  ily 
ellentét  az  alkotmányban  soká  fönállhat  a  nélkül,  hogy 
számos  összeütközésre  ne  vezessen,  melyek  végre  az  al- 
kotmány bukását  vonják  maguk  után?  Míg  Róma  volt 
az  egyetlen  hely,  hol  kitüntetéshez  lehete  jutni:  Ró- 
mába kellé  vonulniok  mindazoknak,  kik  Itáliában  köz- 
pályára törekedtek.  A  népnek  mindenekfölött  kedvelnie 
kellett  a  lakást  azon  városban,  ahol  ingyen  osztattak  élelmi 
szerek,  ahol  szavazatát  árúba  bocsáthatá  s  a  circust  és 
az  uralom  örömeit  élvezheté.  Az  állam  főnökei  arra  va- 
lának    utasítva,    hogy    a    tőlük    függő    kliensek    számát 

szaporítsák,  s  így  Róma  népességének  aránytalan 
növekedése,  s  a  nagyvárosban  mindig  otthonos  bajok  is, 
legalább  nagy  részben,  a  római  állam  hibás  alkotmányá- 
nak eredményei.  S  midőn  Róma  népessége  a  legrosszabb 
elemekkel  szaporodott,  s  az  uralkodásra  mindig  méltat- 
lanabb lett;  midőn  Itália,  sőt  az  egész  polgárisult  világ 
minden  lakosa  a  római  pórnép  által  kíméletlenül  felál- 
doztatott azoknak,  kik  kegyét  meg  tudták  nyerni,  ezek 
viszont  —  a  büntetlenségről  biztosítva  levén  —  az 
elnyomás  semmiféle  nemétől  sem  rettentek  vissza,  hogy 
megszerezzék  azon  eszközöket,  mik  által  a  római  nép 
kegyét  megnyerhetek :  természetes,  ha  a  város  uralma 
most  Itália  minden  lakosa  előtt,  mint  elismert  jogainak 
sérelme,  mint  a  főváros  tűrhetlen  bitorlása  tűnt  fel;  és 
mindaz,  aki  felforgatására  törekedett,  nemcsak  eszközre 
hanem  ürügyre  is  talált  e  viszonyokban,  melylyel  önző 
törekvéseit  szépítheté.  Csoda-e,  ha  ezen  az  államot  rég 
fenyegető  veszélyek  végre  bekövetkeztek?  A  főváros  és 
Itália  lakosai  közt,  a  Róma  alkotmánya  által  előidézett 
versengés  szolgált  fegyverül  egymás  után  minden  párt- 
nak, s  e  versengésnek  végre  szükségkép  az  ország  győ- 
zelméhez a  város  fölött,  de  egyszersmind  a  szabadság 
bukásához  kellé  vezetni. 

Oly  körülmények  közt,  midőn  a  hatalom  birtokát 
fegyverrel  kell  kivívni  és  megtartani,  e  hatalom  csupán 
hadvezérek  kezére  juthat. 

Továbbá  az  egyenlőség  elve,  melyet  az  alkotmány 
kimondott,  az  akkori  viszonyok  között  már  csak  Róma 
és  Itália  egyenlő  szolgasága  által  volt  létesíthető. 

Hogy  a  római  polgár,  ki  Itáliának  más  városában 
lakott,  magát  háttérbe  szorítva  ne  érezze ;  hogy  a  zsar- 

nokság  megsemmisíttessék,  mely  alatt  egyetlen  város 
népességének  javára  milliók  nyomorogtak  és  a  hosszas 
polgárháború  véget  érjen,  mely  alatt  egy  város  pórtö- 
megének ingatag  szeszélye  minden  nagyravágyónak  esz- 
közül szolgált :  mindez  csak  úgy  vala  elérhető,  ha  a  nép- 
íuk  felségjogait  egyre  ruházták;  s  a  híres  lex  regia  nem 
puszta  hízelgés,  minővel  a  népek  részéről  azok  irányá- 
ban találkozunk,  kik  saját  erejök  által  szerzik  meg  ma- 
guknak a  hatalmat.  A  lex  regia  volt  az  egyetlen  forma, 
melyben  az  alapelveket  lehete  valósítni,  miken  a  római 
alkotmány  nyugvék,  mióta  a  polgárjog  Itália  minden  la- 
kosára kiterjesztetett. 

Eóma  történetét  a  gracchusi  zavarok  kitörésétől 
Caesar  haláláig  a  múlt  században  jobban  ismerek  so- 
kan, mint  saját  hazájokét.  Tudomány  és  művészet  on- 
nan választák  tárgyaikat,  nagy  és  hiú  emberek  ott  ke- 
restek példányképeket,  s  egyes  büszke  szó,  mely  két  év- 
ezred előtt  a  legmerészebb  határozatokra  ragadta  a  római 
népet,  —  mint  a  franczia  forradalom  története  mutatja  — 
az  újabb  kor  elhatározásaira  hasonló  hatást  gyakorolt.  És 
mégis  ezen  korszak  története  nem  lőn-e  sokkal  érthe- 
tőbb előttünk,  mint  atyáink  előtt  volt?  Oly  államról, 
melyben  hosszas  harcz  után  végre  a  teljes  jogegyenlő- 
ség elve  kivívatott,  a  vagyoni  különbségen  kívül  minden 
egyéb  válaszfal  ledöntetett,  s  mindenki  egyenlő  joggal 
vehet  részt  az  állam  vezetésében ;  államról,  melyben 
mindenki  egyformán  tör  a  hatalomra,  a  gazdag,  mi- 
vel tulajdonát,  s  a  szegény,  mivel  mindennapi  kenyerét 
csak  a  hatalom  birtoka  által  hiszi  biztosíthatni;  ahol  az 
egyes  minden  eszközt  jónak  tart,  mely  által  a  tömegen 
fölül  emelkedhetik,  azaz  gazdag  lehet,  s  a  tömeg  a  sze- 

rencsést,  ki  törekvéseiben  czélt  ért,  gyakran  kárhoztatja, 
de  soha  sem  veti  meg  és  mindig  irigye ;  ahol  nagy 
birodalom  sorsát  egy  város  határozza  el,  s  néhány  eze- 
rén, kik  a  nép  nevében  fegyvert  fogtak,  határoznak  e 
város  akarata,  s  néhány  merész  összeesküvő  e  pár  ezer 
mozgalmai  fölött:  ahol  egy  nap  százados  intézményeket 
forgathat  fel,  s  nemzedékek  műve  egyetlen  óra  alatt 
megsemmisül:  ily  államról  atyáinknak  épen  oly  nehe- 
zen lehete  fogalmuk,  mint  mindazon  nagy  erényről  s 
bűnökről,  melyek  hasonló  viszonyok  közt  kifejlődtek.  De 
midőn  Róma  ezen  korszakának  történetét  olvassuk,  nem 
tetszik-e  nekünk  úgy,  mintha  korunkéról  szóllanának? 
Azon  felfuvalkodott  equitesek,  akik,  miután  kereskedés 
s  uzsoráskodás  által  meggazdagodtak,  a  törvényszéki 
helyek  kizárólagos  birtokát  veszik  igénybe;  azon  patrí- 
ciusok, akik,  mint  Ciodius,  plebejusoknak  vallják  magu- 
kat, hogy  néptribunok  lehessenek;  azon  nép,  melyet 
rossz  kedvében  az  eszélyes  Cicero  is  „fex  et  sordes  urbis, 
concionalis  hirudo  aerarii,  misera  et  ieiuna  plebecula" 
névvel  illet,  s  melynek  mégis  minden  fölött  határoznia 
kell:  nem  ismert  alakok-e  mindezek  s  nem  kelle-e  ag- 
godalommal telnünk,  ha  Róma  végsorsával  szemünk  előtt 
saját  jövőnkre  gondolunk,  és  eszünkbe  jut,  miként  arra, 
hogy  a  hasonlat  tökéletes  legyen,  csak  még  egy  hiány- 
zik, s  hogy  ez  —  az  alkotmány  felforgatása  a  hadsereg 
által  —  legalább  nem  tartozik  többé  a  lehetlenségek 
közé,  miután  az  alkotmány  annyi  helyütt  csupán  a  sereg 
által  tartatik  lön. 

Vannak  sokan,  kik  a  képviseleti  rendszerbe  helye- 
zik bizalmukat,  s  korunk  e  nagy  találmányában  biztos 
óvszert  vélnek  találni  minden  veszély  ellen.     Úgy  véle- 

kednek,  hogy,  miután  az    egyesnek  joga    csupán   abban 


áll,  miszerint  egy  képviselőt  választhat:  ez  által  a  de- 
mokratia  a  legnagyobb  államban  is  lehetségessé  válik. 
Kómának  csak  azért  kellé  buknia,  mivel  az  ó-korban  e 
csodásan  bölcs  intézmény  nem  vala  ismeretes. 

Ami  illeti  korunk  igényeit  a  képviseleti  rendszer 
föltalálásához  :  azokat  határozottan  tagadnom  kell.  Azon 
elvek,  miken  a  képviseleti  rendszer  alapszik,  minden  ál- 
lamban ismeretesek,  hol  a  nép  tisztviselőit  választja,  s 
saját  jogait  és  kötelességeit,  melyeket  maga  nem  akar 
vagy  nem  tud  gyakorolni,  ezekre  ruházza.  S  ha  el  keli 
ismernünk,  hogy  kizárólag  az  újabb  kor  érdeme,  misze- 
rint ez  elveket  a  törvényhozásra  alkalmazá:  meg  kell 
vallanunk  azt  is,  mikép  Rómában  a  néptribunok  intéz- 
ménye is  úgy  tekintendő,  mint  ez  elveknek  igen  czélszerű 
alkalmazása  a  törvényhozásra;  sőt  oly  példák  sem  hi- 
ányzanak az  ó-kor  történetében,  midőn  a  képviseleti 
rendszer  olyképeni  alkalmazása,  mint  napjainkban,  meg- 
kísértetett. 

Nem  abban  rejlik  a  különbség  az  ó-kor  és  nap- 
jaink között,  hogy  ez  eszközt  nem  ismerek,  hanem  ab- 
ban, hogy  az  ó-kor,  sajátságos  gyakorlati  eszével,  na- 
gyobb kisérletek  nélkül  is  belátta  annak  hiányosságát. 
Annyi  kétségtelen,  miként  ott,  ahol  a  népnek  a  politikai 
szabadságra  igénye  arra  szorítkozik,  hogy  bizonyos  számú 
képviselőt  választhasson,  nagy  államokban  is  ki  lehet 
kerülni  a  demokratia  veszélyeit.  De  hol  találunk  népet, 
melynek  többsége  ennyi  politikai  befolyással  beéri ;  s 
ha  található,  hol  keressük  az  eszközöket,  melyek  arról 
biztosítanak,  hogy  a  képviseleti  rendszer  mellett  a  nép 
egyes  osztályai    ne    gyakoroljanak   nagyobb   befolyást  a 

közügyek  intézésére,  mint  a  mennyit  az  alkotmány  min- 
denkinek egyenlően  adni  akart?  Bármennyi  történt  le- 
gyen korunkban  a  képviseleti  rendszer  javítása  körűi, 
e  feltevések  közül  még  az  első  sincs  betöltve,  s  a  máso- 
dik, azon  előnyös  helyzetnél  fogva,  melyben  korunk 
központosított  államaiban  a  főváros  lakosai  állanak, 
csak  a  szabadság  nagy  megszorításával  lenne  eszkö- 
zölhető, melynek  következtében  az  állam  legtöbb  la- 
kosában idővel  oly  közönyösség  fejlődnék  ki  politikai 
jogaik  iránt,  mely  azokat  minden  biztosítéktól  meg- 
fosztaná. 

Vagy  azt  hiszik  talán,  hogy  a  despotismus  győ- 
zelme napjainkban  már  lehetetlenné  vált?  Ahol  a  szabad- 
ság feltűzte  zászlóját  félszázad  óta,  ott  győzött  is:  ek- 
kép  vigasztalják  magukat  sokan.  Néhol  küzdeni  sem  igen 
kell,  s  Európa  majd  minden  országa  rázkódás  nélkül 
élvezi  a  franczia  forradalom  gyümölcseit.  Azok  után, 
a  mik  történtek,  nem  honosulhat  meg  többé  a  szolga- 
ság,  mert  senki  sem  képes  ellenállani  a  kor  szellemének, 

Xe  ámítsuk  magunkat;  nem  e  kornak  köszönhet- 
jük a  szabadság  győzelmét,  s  ha  lassankint  minden  láncz 
lehullott  is  a  népről,  ez  eredményt  nem  tulajdonít- 
hatni magas  szellemi  fejlettségének.  Midőn  az  új-kor 
intézményei  Francziaországban  megalapíttattak,  a  nép 
nagy  többsége  oly  fokán  állott  a  míveltségnek,  melyből 
a  történt  előlépést  nem  lehet  kimagyarázni ;  s  ez  jelen- 
leg is  Európa  sok  országában  a  helyzete.  Az  új  intéz- 
mények győzelme  csak  annak  tulajdonítható,  mert  azok 
a  jog  s  mindazon  nemes  érzelmek  nevében  követeltet- 
tek, a  mikre  az  emberben  képesség  van.  A  monarchiái  ha- 
talom lábbal  tapodta    az    erkölcsiséget;  a  nemesség  egy 

része  beszennyezé  ősei  büszke  czímerét;  az  egyház  fény- 
nyel vette  magát  korul,  s  egykori  tulajdonaiból  csak  tü- 
relmetlenségét tartotta  meg.  A  nép  el  volt  nyomva  s 
lealjasítva,  a  szellem  békóba  verve,  a  jogszolgáltatás  ke- 
gyetlenséggé fajult;  ekkor  feltámadt  minden,  ami  az  em- 
berben nemes  s  közrehatott:  lerombolni  az  épületet,  mely 
legtöbbekre  nézve  csak  börtön  vala;  és  azon  lovagok 
unokái,  kik  szt.  Lajos  kísérői  voltak,  elsők  valának  az 
új-kor  e  keresztes  hadjáratában  is. 

Az  első  franczia  forradalomnak  gyors  győzelmét  azon 
hatalom  vívta  ki,  melyet  a  jog  fogalma  s  minden  ne- 
mes érzés  gyakorol  az  emberi  lélekre.  A  tömeg,  mely 
hasznot  húzott  belőle,  soha  sem  lett  volna  képes  ezt  esz- 
közölni, s  a  nagy  mozgalom  csírájában  elfőj taték  vala, 
ha  mindazok  ellenszegülnek,  kik  csak  veszteséget  vár- 
hattak belőle. 

A  terrorismus  egyet  sem  tagadott  meg  azon  elvek 
közül,  melyeket  1789-ben  felállítottak.  Anyagi  előnyök 
tekintetében  a  convent  még  többet  tett  a  nép  nagy  több- 
ségeért, mint  a  constituante.  Egyesek  spoliatiója  álta 
sokaknak  jóllétét  alapította  meg,  s  a  terroristák  hatalma 
porbahullott,  mihelyt  azt  megtámadni  merték;  romjain 
egy  férfiú  emelkedett  fel  korlátlan  hatalommal,  amilyen- 
nel soha  egy  király  sem  bírt.  És  miéit?  Mivel  a  fran- 
czia nép  megunta  a  forradalmat?  E  nép,  mely  14  éven 
keresztül  egész  Európát  félelemben  tartá,  nem  volt  úgy 
kifáradva,  hogy  e  miatt  elfogadta  volna  a  zsarnokságot. 
A  forradalom  magát  vérrel  és  sárral  szenny  ezé  be:  azért 
fordultak  el  tőle.  A  hadseregben  volt  meg  mindaz,  a  mi 
nagy  és  nemes  volt  a  forradalomban  :  azért  fordultak  feléje 
s   általa   azon   férfiúhoz,    ki    azt  képviselni  tudta.     Nem 

kifáradás :  undor  miatt  veszett  el  az  első  franczia 
köztársaság;  nem  azok  hiúsága  és  kapzsisága  emelte 
trónra  Napóleont,  akik  a  forradalomban  szerencsét  csinál- 
tak s  aztán  nyugodtan  élvezni  akarták  azt:  hanem  a  nem- 
zet nemesebb  érzelmei,  melyek  valami  jobb  után  tö- 
rekvének. 

S  most,  midőn  a  szabadság  nevében  vérvörös  zász- 
lót emelnek,  vérpadról  beszélnek,  a  családot,  az  erköl- 
csiség alapját  megtámadják,  a  vallást  gúnyolják,  míg  a 
politika  teréről  mindig  több  becsületes  ember  fordul  el : 
—  mondhatjuk-e  biztosnak  a  szabadságot?  tarthatni-e 
lehetlennek  a  despotismust? 

A  sír  nyugalma  az.  Valóban;  de  ne  feledjük,  mikép 
vannak  oly  végtelenül  szerencsétlen  helyzetek,  midőn  & 
nyugalom  után  is  eped  az  ember,  s  nemcsak  egyesek, 
népek  is  jöhetnek  ily  helyzetbe. 

Az  alapelvek,  melyeket  a  franczia  forradalom  óta 
minden  újabb  alkotmányban  valósítani  igyekeznek, 
ugyanazok,  melyeket  Hobbes  felállított !),  s  melyek  a 
despotismusnak,  valahányszor  uralmát  megalapítá,  ki- 
indulási pontokul  szolgáltak.  Ha  azon  szabályokra  for- 
dítjuk figyelmünket,  melyeket  napjainkban  az  állam  ve- 
zetése körűi  egyedül  eszélyeseknek  vall  a  gyakorlati 
politika:  Macchiavelli  tanai  tűnnek  szemünkbe.  Azon 
cynismus,  melylyel  a  nagy  florenczi  korának  uralkodóit 
figyelmezteti,  hogy  nagyságuk  és  biztosságuknak  min- 
den egyéb  tekintetet  nemcsak  szabad,  de  kötelesség 
feláldozniuk ;  azon  állítás,  miszerint  az  erkölcs  törvényei 
nem  köthetik  meg  azok  kezeit,  kik  az  állam  fölött  ural- 

J)  Hobbes  ne'zetei  Ronsseaueitól  nem  elvekre,  hanem  csupán 
alkalmazásra  nézve  különböznek. 


,  8  Az  uralkodó  eszmék  befolyása  az  államra. 

kodnak,  mert  a  politikában  a  cselekvéseknek  egyedüli 
mértéke  a  siker,  és  szabad  minden  eszköz,  mely  czélhoz 
vezet :  ime  a  tanok,  melyekkel  ma  a  felséges  nép  tanács- 
adói fellépnek,  azon  egy  különbséggel,  hogy  Borgia  Cae- 
sar helyett  Dantonra  és  Kobespierre-re  mutatnak,  mint 
eszményképekre,  kiket  a  politikában  követni  kell.  Le- 
het-e kétkednünk,  hogy  ily  viszonyok  közt  a  szabadsá- 
got csakugyan  veszély  fenyegeti? 

A  népfelség  elvének  teljes  győzelme  még  nem  biztosít 
róla,  hogy  az  akkép  fog  alkalmaztatni,  a  mint  azt  Rous- 
seau maga  nagyobb  államban  lehetetlennek,  s  kisebben 
is  szerfölött  nehéznek  tartja ;  sőt  sokkal  valószínűbb,  mi- 
ként ez  elvnek  győzelme  oly  államformához  vezetend,  me- 
lyet Hobbes  elméletileg  igazolni  akart  Egykor  soká  vi- 
tatkoztak a  fölött,  vájjon  könyvét  „a  fejedelemről" 
Macchiavelli  nem  csupán  azért  irta-e,  hogy  gyűlöletessé 
tegye  az  egyeduralmat;  s  kétségenkívüli,  hogy  Macchia- 
velli munkája  ez  eredményre  vezetett.  De  ki  kezes- 
kedik, hogy,  ha  a  népfelség  nevében  ugyanazon  elveket 
állítják  fel,  melyek  a  királyságra  nézve  oly  veszélyesek- 
nek mutatkoztak,  ez  nem  fog-e  a  népfelség  eszméjére 
nézve  hasonló  eredményekhez  vezetni  s  pedig  ugyana- 
zon okból :  mivel  semmi  sem  állhat  fenn  tartósan,  ami 
az  emberek  jobb  érzelmeivel  ellenkezik? 

Jól  tudom,  hogy  senkinek  sincs  szándokában,  meg- 
újítani a  római  császárok  uralmát.  Minden  párt  visszauta- 
sítaná a  gyanúsítást,  hogy  egyesek  korlátlan  uralmára 
törekszik,  s  hiszem,  hogy  mindenik  erősen  felteszi  ma- 
gában, miszerint  elveinek  következményeit  nem  viendi 
azon  pontig,  ahol  azok  minden  szabadságnak  megsemmi- 
sítéséhez vezetnek:  de  nemcsak  pártnak,  még  egyesnek 

sincs  hatalmában,  ha  bizonyos  irányban  megindult,  ott 
megállapodni,  ahol  jónak  látja. 

Fordítsuk  figyelmünket  az  újabb  kor  két  legna- 
gyobb eseményére :  az  egyházreformatióra  a  XVI-ik,  s  a 
franczia  forradalomra  a  XVIII-ik  században. 

Luther  Mártonnál  hatalmasabb  egyéniség  még  nem 
vezetett  mozgalmat  soha;  és  soha  nem  élt  férfiú,  aki, 
mert  nemzetének  minden  nagy  tulajdonát  magában 
egyesíté,  hivatva  inkább  volt,  hogy  annak  vezére  legyen. 
Mindazon  mesterkélés  helyett,  melyekkel  befolyásukat 
mások  fentartani  törekszenek,  neki  csak  saját  természe- 
tét kellé  követnie,  hogy  megszerezze  magának  nemzete 
teljes  bizalmát.  Soha  senki  sem  ragaszkodott  makacsabbúl 
meggyőződéséhez,  nem  törekedett  állhatatosabban  czél- 
jai  felé,  a  nélkül,  hogy  a  nehézségek  által  feltartóztatni, 
vagy  kedvező  körülmények  által  elragadtatni  engedné 
magát:  egyképen  hajthatatlan  a  fejedelmek  hatalmasa 
nép  heve  előtt;  egyformán  keserű,  ha  tanai  mellett  Ang- 
lia királya  vagy  a  felkelt  német  pórsereg  ellen  kellé  föl- 
lépnie. 8  mindemellett,  hatalmában  álla-e  elveinek  kö- 
vetkezményeivel megállapodni  ott,  ahol  a  reformatió  kez- 
detén szándéka  volt?  Luther  csak  némely  visszaéléstől 
akará  megtisztítani  az  egyházat,  s  meghasonlást  oko- 
zott a  keresztyénségben;  mindig  békét  hirdetett  és 
harczokat  idézett  elő,  melyektől  visszarettent  volna, 
ha  előre  látá  vala,  hogy  fellépésének  ily  eredményei  le- 
hetnek. És  miért?  Mivel  az  elvek,  melyeket  felállított, 
természetűknél  fogva  olyanok  valának,  hogy  nemcsak 
bizonyos  visszaélések  megszüntetéséhez,  hanem  egyház- 
szakadáshoz kellé  vezetniök  s  mert  elvei,  valamint  máso- 
kat, úgy  őt  magát  is  addig  kényszerűek   haladni,   amig 


g()  Az  uralkodó  eszmék  befolyása  az  államra. 

természetes  következéseik  elérettek.  Luther  műve  nem 
végződött  be  életével ;  a  szabad  vizsgálódás  elve  mesz- 
sze  túl  vitte  a  protestáns  egyházat  azon  határokon,  me- 
lyeket közös  alapítójok  kijelölt.  Az  eszmevilágban  nincs 
megállapodás.  Az  emberiség  kénytelen  vagy  megváltoz- 
tatni szellemi  irányát,  vagy  ez  irányt  a  végső  czélig  kell 
folytatnia,  s  mint  az  elvetett  mag  kiszáradhat,  vagy  első 
csírájában  eltapostathatik,  de  ha  egyszer  növénynyé  ala- 
kul, természeténél  fogva  bizonyos  idomban,  bizonyos 
nagyságra  kell  kifejlődnie,  hogy  csak  bizonyos  gyümöl- 
csöket teremjen :  úgy  van  az  elveinkkel  is.  Hirdetőjök 
a  magvetőhez  hasonlít;  kezében  a  jövő,  de  ha  egyszer 
kiszórva  a  mag,  nem  képes  többé  megakadályozni,  hogy 
az  úgy  fejlődjék  ki,  amint  természete  magával  hozza. 

A  franczia  forradalom  ugyanezt  tanúsítja.  E  nagy 
eseménynek  minden  szemtanúja  egyetért  abban,  hogy 
kezdetben  senkinek  sem  volt  szándékában  forradalmat 
előidézni.  Meg  akarák  szűntetni  a  létező  visszaéléseket; 
egyenlőbb  felosztást  kívántak  a  közjogokra  és  terhekre 
nézve;  több  biztosságot,  jobban  rendezett  törvénykezést, 
s  több  szabadságot  bizonyos  politikai  intézmények  által. 
Kevés  ábrándozón  kívül,  ki  az  amerikaihoz  hasonló  köz- 
társaság után  vágyódott,  a  többiek  legfőbb  czélja  oly 
monarchiái  alkotmány  volt,  milyet  Angliában  láttak ; 
(o)  és  mégis  az  újabb  kor  legvéresebb  forradalmán  ment 
keresztül  Francziaország;  a  nép  által  szeretett  király 
vérpadra  hurczoltatott,  s  e  világrész  egyik  legmíveltebb 
országát  néhány  ezer  párisi  pór,  s  ezeket  csupán  go- 
noszságban felülmúlt  vezetők  kormányzák  éveken  át. 
—  S  miért?  Aki  a  franczia  forradalom  történetét  ismeri, 
tudja,  mikép  a  nép  nagy  többsége  a  szabadság  nevében 

elkövetett  kihágásokat  nemcsak  soha  nem  helyeslé,  sőt 
undorral  fordult  el  azoktól.  Francziaország  minden  va- 
lóban kitűnő  férfia  azon  irány  ellen  nyilatkozott,  melyet 
a  forradalom  követett.  Mirabeau  és  Barnave  minden  te- 
hetségükkel, a  Constituante  férfiai  tudományukkal,  La- 
fayette  a  szabadság  körüli  érdemeivel,  s  végre  a  giron- 
disták  kétségtelen  respublikái  érzelmökkel  léptek  fel  a 
mozgalom  ellen,  mely  Francziaországot  bizonyos  rom- 
lásra vitte,  —  s  mégis  győzött  ez  irány  mindezen  aka- 
dályokon. Egy  őrültnek  szavai,  minő  Marat  vala,  egy 
erkölcstelen  utczaszónok  tanácsadásai,  mint  Danton  volt, 
megsemmisítek  mindazon  férfiak  befolyását,  kikre  hó- 
nuk kevéssel  előbb  még  büszkén  tekintett,  s  a  nép 
meghajolt  egy  középszerű  ügyész  akarata  előtt,  ki  nyu- 
godt időben  alig  látszék  arra  hivatottnak,  hogy  szülővá- 
rosában, Arrasban,  kitűntetve  emlegessék,  (p)  Miként 
lehet  megmagyarázni  e  tényt?  A  „terreur"  által.  De, 
mint  volt  lehetséges  e  „terreur"  keletkezése  s  korunk 
egyik  leghősiebb  népének  sorsa  fölött  miként  lehete  ré- 
mület által  uralkodni  ?  Miként  történhetett,  hogy  a  több- 
ség a  kevesebbségnek,  a  fegyveres  erő  a  fegyvertelen 
pórnépnek  félelemből  alávetette  magát,  s  annyi  száz 
meg  ezerben  —  kik  a  hóhér  keze  alatt  a  halálnak  oly  hi- 
degvérűséggel  mentek  eléje,  —  hiányzott-e  a  bátorság 
életöket  megmenteni  az  által,  hogy  a  zsarnokságnak 
ellene  szegüljenek?  Nem  nehéz  a  magyarázat.  Robes- 
pierre  s  a  comité  de  salut  public  mellett  csupán  egy  do- 
log volt:  a  következetesség,  de  ez  egy  minden  egyébbel 
fölért,  mert  ezáltal  mind  arra,  a  mi  hatalma  ellen  fel- 
kelt, a  törvényszerűtlenség  bélyege  üttetett.  Mihelyt  egy- 
szer a  korlátlan    népakarat    az    egyedül   jogszerű    hata- 

lomnak  s  a  convcnt  a  nép  felségi  jogai  jogszerű  képvi- 
selőjének ismertetett  el,  kénytelen  vala  mindenki  alá- 
vetni magát  hatalmának,  hacsak  elveit  megtagadni  nem 
akarta.  Csak  az  által  volt  lehetséges  a  terreur,  mivel 
azoknak,  kik  azt  meg  akarák  támadni,  jogi  alapjok  hi- 
ányzott s  az  elvek  elismerésében  minden  ellenállás  kár- 
hoztatása benfoglaltatott.  (q). 

így  teijeszté  a  franczia  forradalom  elveinek  kö- 
vetkezményeit messze  túl  azoknak  nézetén,  kik  e 
mozgalmat  megkezdették.  S  korunk  sem  találand  nyu- 
galmat mindaddig,  a  míg  alapelveivel,  melyek  csupán 
az  első  franczia  forradalom  tanainak  továbbfejleszté- 
séből állnak,  fel  nem  hagy,  vagy  azokat  egészen  nem 
valósítja. 

Mióta  a  római  birodalom  romjain  új  államok  kelet- 
keztek, napjainkig  korlátlan  államhatalom  alapítása 
felé  haladtunk  szünetlenül;  sőt  az  elmélet  elérte  immár 
ez  irány  legszélsőbb  határait.  Miután  az  ó-kor  államai 
a  politika  terén  oly  soká  mintául  szolgáltak  a  tudo- 
mánynak, oda  jutottunk  végre,  hogy  az  elvek,  melyek 
azoknak  alapúi  szolgáltak,  elméletileg  általánosan  el 
vannak  ismerve,  habár  az  egyénnek  teljes  alávetése 
az  egyetem  akarata  alá,  s  az  állam  javának  minden 
emberi  cselekmény  legfőbb  czéljáúl  felállítása  vallásos 
forgalmainkkal  s  egész  társadalmi  szerkezetünkkel  (r) 
ellentétben  áll  is.  Csak  egyetlen  lépés  van  még  hátra: 
elveinlenek  gijakorlati  alkalmazása  minden  következ- 
ményestől, s  ha  nem  változtatjuk  meg  az  eddig  követett 
irányt :    e  lépés  is  be  fog  szükségkép  következni. 

Az  emberiség  törvénye  örök  fejlődés.  Népeknek  úgy, 
mint  az  egyesnek  életében  nincs  megállapodás,  s  a  most 

követett  pályán,  ha  irányunkat  nem  változtatjuk,  csak 
egy  előlépés  gondolható:  az  állam  mindenhatóságának 
elméletétől  az  egyes  uralkodó  mindenhatóságának  gyakor- 
latához. Ha  az  eddigi  ösvényen  maradunk,  feltartóztat- 
hatlanúl  megyünk  eléje  e  jövőnek. 

(a)  Egyik  előnye  a  keresztyénségnek,  melynek  korunk- 
ban az  emberiség  magasabb  kifejlését  nagy  részt  köszönhetjük, 
hogy  ezen  vallás  nemcsak  kultussal,  hanem  oly  tannal  is  bír, 
melyet  érezni  és  érteni  kell.  Midőn  e  szerint  az  egyházi  re- 
formátió, oly  időben,  midőn  a  kath.  egyház  több  helyen  gondo- 
lat nélküli  formasággá  sülyedt,  eredeti  feladatához  vitte 
vissza  a  vallást,  ezáltal  nemcsak  a  keresztyénségnek  általában, 
hanem  magának  a  kath.  egyháznak  is  lényegesen  hasznára 
volt;  mely  az  egyházi  szószékről  megtámadtatván,  s  ugyan- 
onnan magát  védeni  kénytelenítetvén,  ezáltal  belső  erő  és 
kifejlési  képesség  tekintetében  csak  nyerhetett.  Ha  azonban 
a  befolyást  vizsgáljuk,  melyet  a  reformátió  a  polgári  szabad- 
ságra gyakorolt,  úgy  találandjuk,  hogy  az  az  első  pillanat- 
ban mindenütt  kártékony  vala,  s  hogy  a  fejedelmi  hatalom 
absolutismusa  minden  államban  csak  a  reformátió  által  jutott 
tökéletes  győzelemre. 

Valamint  protestáns  országokban  az  egyházi  uralomnak 
megszűntetése  által  azon  hatalom,  mely  a  fejedelemséget 
előbb  korlátozá,  elenyészett  és  a  fejedelmek  annyi  elkobzott 
javak  fölötti  szabad  rendelkezhetés  által  oly  befolyást  nyertek, 
minővel  azelőtt  soha  sem  bírtak :  úgy  lett  más  részről  kath. 
országokban  az  egyház,  —  épen  azért,  hogy  hasonló  csapás 
ne    érje,    —     a    fejedelmi    hatalom    minden    igényének    kész 

eszközévé,  úgy,  hogy  ha  azon  időpontot  keressük,  midőn  az 
egyes  államokban  minden  politikai  szabadság  elenyészett, 
meggyőződhetünk,  hogy  ez  mindenütt  összeesik  azzal,  melyben 
a  szellemi  szabadságért  folyt  a  harcz.  —  Vizsgáljuk  Német- 
ország állapotát  a  reformátió  előtt  és  után,  az  absolutismus 
haladását  Spanyolországban  V.  Károly,  Angliában  VIII. 
Henrik  uralkodása  alatt,  vagy  fordítsunk  figyelmet  azon 
eseményekre,  miket  Richelieu  Francziaországban  a  hatalmas 
királyság  megalapítására  használt,  s  nem  fogjuk  félreismer- 
hetni mindazon  lényeges  szolgálatokat,  melyeket  a  reformátió 
az  absolut  királyságnak  tett.  —  Azonban  ha  az  összes 
államok  alkotmányaiban  egykorulag  történt  változásokat  nem 
a  reformátiónak,  hanem  a  fejedelmek  bátor  és  eszélyes 
fellépésének  akarnók  tulajdonítani:  Schweiz  története  ellen- 
kezőt bizonyítana;  miután  a  reformátió  által  közérvényre 
emelt  elvek,  itt  épen  úgy,  mint  a  monarchiái  államokban,  az 
államhatalomnak  korlátlan  kiterjedésével  jártak. 

Alig  menekedett  meg  Zürich  a  constanczi  püspök  egy- 
házi törvényhatósága  alól,  a  református  egyház  azonnal  az 
államnak  rendeltetett  alá.  A  püspöki  törvényhatóság  egy 
része  a  nagy  tanács  által  gyakoroltatott.  Ela  a  felsőség 
meggyőződött  egyszer  arról,  hogy  ez  vagy  amaz  a  keresztyén 
igazsággal  ellenkezik,  azonnal  eltörlé ;  ha  egy  új  intézkedést 
az  evangéliummal  megegyezőnek  talált,  ez  azonnal  életbe 
léptettetett.  Mindenben  ezen  elv:  hogy  a  kissebbség  a  több- 
ségnek kénytelen  hódolni,  szolgált  mind  az  egyházi,  mind  a 
világi  ügyekben  zsinórmértékül.  Aki  a  reformátiónak  nem 
akart  hódolni,  meg  lőn  akadályozva  a  régi  kultus  gyakor- 
latában. x)    A    protestáns    Schweiz   példája    nem    maradhatott 

befolyás  nélkül  a  kath.  szövetségesekre  sem.  1524-ben  Bern, 
Schwicz,  Luczern,  Uri,  Unterwalden,  Zug,  Glarus  és  Solo- 
thurn  küldöttei,  kikhez  később  Wallis  is  csatlakozott,  össze- 
gyűlvén, kinyilatkoztatják,  bogy :  „ámbár  igaz  lehet,  miként 
a  szent  atyák,  a  tanítók,  a  pápa  és  a  conciliumok  sok 
tantételt  jó  hiszemben  készítenek,  ezen  egyházi  jogok  és 
tételek  mégis  időfolytán  úgy  megszaporodának,  szigorítta- 
tának  és  kelletén  túl  sokasíttatának,  gyakran  történvén 
azokkal  visszaélés  ellenünk  laikusok  ellen  is,  hogy  (miután 
az  egyház  legfőbb  pásztora  alszik)  nekik,  mint  a  világi 
felsőségnek  vált  kötelességükké,  segédkezet  nyújtani  némely 
pontokban,  hogy  a  tiszta  hit  mellett  maradhassanak.  Ennek 
folytán  határoztatik:  „hogy  egy  egyházi  személy  sem  idéz- 
het laikust,  vagy  laikus  egy  másikat  egyházi  törvényszék 
elé ;  a  házasságkötés  szabadnak  nyilatváníttatik  oly  időkben, 
midőn  az  egyház  által  tiltatott ;  minden  pénzérti  római  búcsú 
tiltatik;  a  felmentés  joga  azon  esetekben,  melyeket  a  pápa 
vagy  püspök  tartott  fon  magának,  a  papokra  ruháztatik ;  a 
biblia  árulása  megengedtetik ;  minden  templom  a  felsőségnek 
számol  kiadásairól,  bevételeiről  és  vagyonáról"  stb.  *)  Ennél- 
fogva tehát  a  kath.  Schweizban  is  mindjárt  a  reformátió 
kezdete  után  elismerve  találjuk  azon  elvet:  hogy  az  egyházi 
hatalom  az  államénak  van  alávetve.  Ha  felveszszük,  minő 
fontosságot  tulajdonított  az  egyház  ezen  pontoknak,  melyek 
által  a  kath.  rendek  a  világi  hatalom  rendelkezése  alá 
állíttattak :  nem  igen  nagy  súlyt  lehet  helyezni  ama  nyilat- 
kozatra, minélfogva  a  csupán  hitet  és  tant  illető  minden 
dologban  föltétlenül  az  egyház  rendeleteinek  akarának  hódolni. 
Amint  elismertetett  a  világi    hatalom  azon  joga,  hogy    egy- 

házi  ügyekben  hatalmának  határait  maga  határozza  meg, 
előre  lehetett  látni,  hogy  ezek  mindig  azon  mértékben  fognak 
kiterjesztetni,  a  mint  azt  az  állam  java  vagy  a  hatalmat 
kezókben  tartók  nézetei  kivánandják. 

Az  egyes  cantonok  teljes  önállósága  mellett,  mely  kölcsö- 
nösen elismertetett  az  egyházi  ügyekben  is,  a  világi  hata- 
lomnak az  egyház  fölötti  felsősége  nem  vezethetett  egész 
Schweizban  egyik  vagy  másik  hitvallás  kizárólagos  uralmára, 
s  még  ott  is,  ahol  a  szövetség  mint  egész  lépett  fel,  kény- 
telenek voltak  az  egyházi  ügyekben  általánosan  felállított 
elveket  szelidíteni,  a  mint  ez  a  kappeli  békéből  kitűnik, 
melyben  az  —  akkor  többségben  levő  —  kath.  rendek 
megengedik,  hogy  vallásügyekbeni  rendelkezés  a  közönséges 
uralmakban  ne  a  felsőséget  illesse;  de  a  felsőség  joga  itt  is  az 
egyes  egyházi  községek  többségére  ruháztatik:  azon  elv  állíttat- 
ván fel,  hogy  a  község  kisebbsége  egyházi  ügyekben  a  többségnek 
kénytelen  magát  alávetni.  Ha  egyszer  a  többség  a  katholikus 
vagy  protestáns  isteni  tiszteletet  fogadta  el,  a  kisebbségnek,  ha 
meghódolni  nem  akart,  nem  maradt  fon  egyéb  joga,  mint  hitval- 
lása más  községeiben  telepedni  le.  —  Az  egyes  cantonokban 
sem  kathol.  sem  prot.  rendek  nem  türék,  hogy  egyházi  ügyek- 
ben a  kisebbség  a  többségtől  elváljék,  s  Appenzell  cantonnak 
1597-ben  történt  feloszlása  és  az  ez  alkalommal  megállapí- 
tott határozat :  minélfogva  a  canton  egyes  lakosainak  megen- 
gedtetik az  átköltözés  a  tartomány  más  részébe :  feltevén, 
hogy  minden  részben  vallásügyekben  is  a  többségnek  hödoland- 
nakj  —  legvilágosabb  tanúsága  annak,  mennyire  szigorúan 
követék  akkor  azon  elvet,  hogy  az  egyes  még  egyházi 
tekintetben  is  a  többség  határozatának  kénytelen  magát 
alávetni. 

Kétségkívül  vallásos  buzgalom  volt  legfőképen  alapja 
mindezen  rendelkezésnek,  s  a  vallást  az  állam  egyszerű 
szolgálójává  vagy  községi  hatalommá  aljasítani  bizonyosan 
egy  pártnak  sem  volt  szándéka;  azonban  ezen  elvek, 
alkotóiknak  akarata  ellenére  is,  szükségképen  maguk  után 
vonák  az  egyház  mindinkább  növekedő  függőségét,  s  az 
1566.  évi  helvét  hitvallás  ezen  elve:  „magistratus  ommis 
generis  ab  ipso  Deo  est  institutus  ad  generis  humani  pacem 
et  tranquillitatem,  ac  ita  ut  primum  in  inundo  locum  teneat"  ; 
a  katli.  helységekbeni  papság  azon  nyilatkozata,  minélfogva 
a  zsinat  határozatai  és  az  „in  coena  domini"  bullának 
követésére  csak  „kegyelmes  uraik"  és  elöljáróik  törvényható- 
sága és  parancsainak11  fentartása  mellett  kötelezik  magukat : 
mindez  csak  következetes  alkalmazása  azon  elveknek,  melye- 
ket a  refermátió  felállított. 

Schweizban  az  államhatalom  szerfölött  meg  volt  osztva 
s  a  fennálló  viszonyok  által  korlátozva,  úgy  hogy  egyház 
ügyekbeni  felsőbbségénék  elismerése  egy  egészen  absolut 
államhatalom  megalapítását  nem  vonhatta  maga  után.  Minden 
más  országban  azonban,  hol  a  királyság  hatalma  hosszú 
harezok  után  minden  egyéb  korlátait  lassankint  megsemmisíté, 
ez  az  egyházi  ügyekben,  az  államhatalomra  ruházott  felsőbb- 
ség folytán,  egyszersmind  minden  vallási  korláttól  is  meg- 
szabadíttatott, és  csupán  ennek  tulajdonítható,  hogy  keresz- 
tyén népek  végre  oly  állapotokba  sülyedének,  mikben  a 
hatalom,  melyet  Angliában  VIII.  Henrik  vagy  Francziaor- 
szágban  XIV.  Lajos  vettek  igénybe,  nemcsak  tényleg  állott 
fenn,  hanem  jogilag  is  elismertetett.  —  Mihelyt  egyszer  amaz 
elv:  ^cuius  est  regio,  illius  est  religio"  elfogadtatott,  s  a 
világi  hatalom  az  egyesek  lelkiismeretébe  bele  nyúlhatni 
feljogosíttatott:   mi  lehetett    akkor    még  a   határ,    mely    előtt 

a  királyság  mindenhatósága  visszalépjen  ?  hova  menekülhetett 
a  polgár  azon  hatalom  foglalásai  elől,  mely  magának  az 
egyháznak  (annak,  mely  isteni  eredetűnek  ismertetett  el)  az 
őt  illető  állást  kimutatni  fel  volt  jogosítva. 

(b)  Azon  állítás:  hogy  az  alkotmányos  államszerkezet, 
melyre  korunk  törekszik,  új,  és  hogy  az  absolut  uralkodás 
már  a  legrégibb  időben  fennállott,  nagyrészt  igaz  ;  mert  azon 
eszme,  hogy  minden  állampolgár  részt  vegyen  a  törvény- 
hozásban, a  középkorban  ismeretlen  volt,  és  miután  minden 
tökéletesen  korlátlan  uralkodás  általában  a  birtokjog  természe- 
tes következményének  tekintetett :  minden  király  —  a 
mennyire-  birtoka  terjedt,  —  egészen  korlátlan  hatalmat 
gyakorolt.  Többet  a  történelen  nem  bizonyít,  sőt  ellen- 
kezőleg azt  mutatja,  hogy  a  XVI.  századig  a  királyi  hatalom 
mindenütt  nagyon  korlátolva  volt,  és  hogy  az  egészen  absolut 
hatalom,  a  mint  ezt  XIV.  Lajos  gyakorlá,  hosszabb  ideig 
sehol  sem  tarthatá  fön  magát.  Nemcsak  Angliában,  de 
Francziaországban  is  a  korlátlan  királyi  hatalom  időszaka 
csak  néhány  fejedelem  uralkodási  idejére  szorítkozik,  s 
magában  Spanyolországban  is  csak  V.  .Károly  erős  karja 
alapította  meg  a  korlátlan  hatalmat.  Ha  azon  állást  vizsgál- 
juk, melyet  az  absolut  királyság  a  közép  és  az  újkor  alkot- 
mányaiban elfoglalt:  megismerjük  benne  a  szükséges  össze- 
kötő kapcsot;  mert,  midőn  a  jogegyenlőtlenséget  mindenütt 
megsemmisíteni  igyekezett,  a  gondviseléstől  nyert  küldetését 
bevégzé,  s  miután  saját  hatalmának  érdekében  minden  osztályt 
egyenlővé  tett,  a  jelenlegi  fejlődést  idézte  elő.  Azonban 
csak  ezen  czél  kitűzése  által  lett  a  királyság  hatalma  kor- 
látlanná, s  mindenütt,  ahol  ezen  czél  eléretett,  csak  rövid 
ideig  maradt  fön. 


90  Az  uralkodó  eszmék  befolyása  az  államra. 

(c)  Semmi  sem  lehet  tartós,  a  mi  csak  anyagi  hatalmon 
alapszik.  Physicai  erők  épen  úgy  elkopnak  folytonos  hasz- 
nálat mint  túlságos  nyugalom  által,  s  mindig  a  véletlennek 
vannak  alávetve.  Ugyanazért  minden  kényuralom,  habár 
eredetét  csupán  anyagi  hatalomnak  köszönheté,  mindig  maga- 
sabb vallási  szentesítést  keresett,  s  tartósságra  csak  ott 
számíthatott,  hol  azt  megtalálnia  sikerűit.  Hol  a  kényuralom 
nem  hiten  (az  ember  meggyőződésén)  alapszik,  ott  az  érde- 
kekben kell  támaszt  keresnie. 

Miután  a  kath.  egyház  elvei  szerint  az  egyházi  hatalom 
volt  a  fő,  s  a  világi  királyság  egyházi  ügyekben  —  mikhez 
az  erkölcsiség  parancsai  is  számíttattak,  —  a  pápának,  mint 
Krisztus  helytartójának  maradt  alárendelve :  T)  a  királyság, 
a  mennyiben  egészen  korlátlan  hatalomra  törekedett,  hatal- 
mának szentesítését  nem  találhatá  fel  a  vallásban,  minélfogva 
támaszát  az  államhoz  tartozók  érdekeiben  volt  kénytelen 
keresni.  —  Az  egyenlőség  elve  s  a  rend  általános  szüksége 
szerzé  meg  a  királyságnak  a  korlátlan  hatalmat,  a  mihez 
segédkezet  neki  a  középrendek  s  nem  az  egyház  nyújtottak. 
És  ugyanazért  háborítatlan  maradt  a  XVI.  század  egyházi 
zavarai  között  s  mindinkább  fejlődött  a  XVIII.-ban,  daczára 
az  általánosan  elterjedt  hitetlenségnek;  míg  más  részről  ugyan- 
azon perezben  összeroskadt,  melyben  hatalmának  legfőbb 
fokát  érte  el,  s  épen  az  által  azoknak  érdekeivel,  akik 
azelőtt  támogatták,   nyílt  ellentétbe  lépett. 

(d)  Minden  tudományban,  mihelyt  körében  új  tevékeny- 
ség kezdődik,   oly    időszakot    találunk,    hol    új    tények   vizs- 


*)  Omnes  homines,  principes  et  alii  subiectionera  habent  ad 
Papám,  in  quantum  jurisdictionibus  temporalitate  et  dominio  abuti 
vellent,  „contra  legem  divinam  et  naturalem"  —  így  fejezé  ki  Gerson 
az  e  tekintetben  a  kath.  egyháztól  követett  elvet. 

gálata  helyett  azzal  foglalkoznak:  minő  véleményekkel 
tűntették  ki  magukat  mások  e  téren  másfélezer  évvel  ezelőtt  ? 
Az  állami  és  más  tudományok  közti  különbség  csak  abban  áll, 
hogy  a  többiek  a  talált  eredmények  újra  feldolgozása  után 
önálló  munkásságban  továbbhaladtak,  az  államtanok  pedig 
most  is  azon  elvek  további  kifejlésével  foglalkoznak,  miket 
az  államra  nézve  az   ó-kor  felállított. 

Leginkább  három  oknak  kell  ezen  jelenséget  tulajdoní- 
tanunk : 

1.  A  régi  kor  államszerkezetei  sohasem  romboltattak  le 
egészen.  Valamint  a  királyság  minden  törekvésének  eszményét 
a  római  imperiumban  látta,  mit  elérni  mindenképpen  ipar- 
kodott :  szintúgy  maradt  fon  az  ó-kor  alkotmányainak  egy 
része  számos  város  helyhatósági  szerkezetében.  Ennélfogva 
azon  elvek,  melyeket  az  államtanok  a  régi  korból  kölcsön- 
zének,  nem  álltak  egészen  ellentétben  az  államok  fennálló 
intézményeivel. 

2.  A  régi  kor  jogfogalmai  általános  érvényre  emelkedtek 
a  római  jog  által,  mely  még  ott  is,  hol  azt  törvényül  nem 
tekintek,  minden  törvényhozásra  a  legelhatározóbb  befolyást 
gyakorlá.  Midőn  tehát  az  államtanok  a  régi  kor  jogfogal- 
mait hirdetek  még  az  államügyekre  nézve  is,  csupán  amaz 
egyenlőséget  állították  helyre,  melynek  mindig  létezni  kellene 
azon  elvek  közt,  melyekre  az  állam,  s  azok  közt,  melyekre 
az  egyesek  jogai  alapíttatnak. 

3.  Azon  elv,  mely  az  egyént  teljesen  alárendeli  az 
államhatalomnak,  különösen  kedvező  azokra  nézve,  akik  ezen 
hatalom  birtokában  vannak.  Az  államtanok  ezen  iránya 
annálfogva  mindazok  által,  akik  az  államhatalom  birtokában 
valának  —  XIV.  Lajos  mint  a  convent  által  —  mindenkor 
jóváhagyatott  és   előmozdíttatott. 

(e)  A  franczia  forradalom  főeredménye  kétségkívül 
abban  áll,  hogy  általa  az  állam  hatalma  korlátlanabb  lett, 
mint  azelőtt  volt.  S  ámbár  ezen  eredmény  logikai  követ- 
kezménye a  felállított  elveknek :  mégis  bizonyos,  hogy  az  — 
—  legalább  azon  mértékben,  melyben  bekövetkezett  — 
túlhaladta  a  forradalom  vezéreinek  számításait.  Az  alkot- 
mányozó  gyűlés  a  helyhatósági  szabadság  kérdésének  a 
legnagyobb  figyelmet  szentelé,  s  fontos  jogokat  engedett  a 
községnek ;  sőt  még  a  conventben  is  a  girondisták  s  mind- 
azok, kik  mérsékeltebb  párthoz  tartoztak,  átlátták,  hogy  a 
szabadság  gyakorlatilag  csak  az  önkormányzás  elve  által  va- 
lósítható. Az  ok,  melyen  az  absolut  államhatalmat  korlá- 
tozni akaró  minden  törekvés  megtört,  nem  a  Francziaország 
sorsát  kezökben  tartók  szándékában,  hanem  azok  körülmé- 
nyeiben rejlett. 

A  franczia  nép  az  államhatalom  absolutismusához  hozzá 
volt  szokva,  s  midőn  a  király  helyét  törvényhozó  gyűlés  fog- 
lalá  el,  ettől  mindazt  követeié,  mit  egy  egészen  absolut  ha- 
talomtól várhatni  feljogosítottnak  hivé  magát.  S  midőn  az 
alkotmány  ozó  gyűlés  IV.  Henrik  óhajtását  valósítandó  s 
mindenik  polgár  fazekába  egy  tyúkot  volt  helyezendő;  midőn 
a  magukat  mindenhatóknak  nyilvánított  népképviselők  szavuk- 
nál fogatva  arra  emlékeztettetének,  miszerint  ezen  minden- 
hatóság nemcsak  jog,  hanem  kötelesség  is :  akkor  az  alkot- 
mányozó  s  minden  őt  követett  gyűlésnek  lehetlenné  vált 
megmaradni  azon  sorompók  között,  miket  elméletileg  elis- 
merének.  Mihelyt  megsemmisítek  Francziaország  régi  tarto- 
mányi felosztását,  melyben  akadályt  látának  czéljaik  ellené- 
ben ;  mihelyt  megszoríták  ugyanazon  okból  a  királyságot, 
még  pedig  sokkal  nagyobb  mértékben,  mint  eleinte  maguk 
is    szándékozák,    míg     végre    egészen    megszűntetek:     hogy 

parancsaik  teljesítéséről  biztosítva  legyenek,  kénytelenek 
valának  utoljára  az  egész  végrehajtó  hatalmat  kezökbe 
ragadni  s  magukat  és  a  népet  azon  bíztatással  vigasztalni, 
mikép  a  szabadság  csak  el  van  halasztva  azon  időpontig,, 
midőn  a  nép  annak  használatára  megérendett ;  míg  ez  bekövet- 
keznék, addig  absolut  hatalommal  kell  arra  neveltetnie.  — 
Hogy  a  népfelség  elvének  nevében  önkényileg  kormányzott 
államban  ezen  óhajtott  pillanat  épen  oly  kevéssé  érkezett 
meg,  mint  ott,  ahol  az  önkényi  hatalom  egyesnek  kezében 
nyugszik,  s  ahol  a  nép  szintén  hasonló  biztatásokkal  szokott 
ámíttatni,  —  a  dolog  természetében  rejlik.  Az  önkormány- 
zási tehetség  azon  mértékben  kisebbedvén,  melyben  arra 
szükség  nincs :  a  nép  magára  hagyatásának  lehetősége  is  azon 
mértékben  enyészik  el,  melyben  az  állam  a  szabadságra  való 
nevelés  munkáját  vállalja  magára.  A  szabaddá  levésnek 
sokféle  módja  van,  de  pórázon  vezetve  még  senki  sem  terel- 
tetett  be  a  szabadság  templomába. 

Tévedés,  midőn  ama  könnyűséget,  melylyel  Napóleon  a 
köztársaság  romjain  uralmát  felállítá,  annak  bizonyságául 
akarják  használni,  mintha  az  emberek  a  szabadságra  képtele- 
nek volnának.  Miután  a  forradalom  az  államnak  a  korlátlan 
egyeduralom  által  saját  érdekében  alapított  centralistikus  szer- 
vezetét megtartá,  s  miután  minden  egyes  épen  oly  tökéletesen 
maradt  alárendelve  a  népfelség  nevében  gyakorolt  államha- 
talomnak, mint  azelőtt:  világos,  miszerint  a  forradalom  ál- 
tal igen  is  elérhető  vala  a  népuralom ;  de  nem  a  szabadság. 
Eredményei  annálfogva  nem  is  szolgálhatnak  a  szabadság  el- 
len bizonyítékul.  Oly  állam  formának,  mely  egészen  a  monarchia 
érdekében  volt  rendezve,  s  melyet  csak  egyedúri  hatalom  által 
lehelé  czélszerüen  kezelni,  a  dolgok  természete  szerint  midhatlanúl 
vissza  kellé  vezetni  a  monarchiához:  nem  mivel  az  emberek  a 

szabadságra  nem  alkalmasak  :  hanem,  mivel  a fönálló  államforma 
lehetetlenné   tévé  a   szabadságot. 

(f)  Lásd  a  VI.  fejezet  (s)  jegyzetét. 

11  fant  distinguer  les  individus  et  les  corps;  ils  dif- 
férent  par  l'étendue  de  lcurs  droits  et  par  Fexercice  de  la  loi. 
Les  individus  existent  avant  la  loi,  ils  ont  des  droits  que  la  loi 
assure  et  protége;  c'est  le  droit  de  la  propriété:  les  corps 
n'existent  que  par  la  loi,  et  ils  n'ont  aucun  droit  réel  par  eux- 
memes  ;  ils  ne  sönt  que  des  abstractions   que  la  nation  peut 

detruire  ou  modifier  á  son  gré. La  loi  peut  ne  pas  leurs 

accorder  le  droit  de  posséder  des  propriétés  fonciéres,  comme 
elle  leurs  défend  d'en  acquérir:  la  mérne  raison  qui  fait 
que  la  suppression  d'un  corps  n'est  pas  homicide  de  fait,  fait 
aussi  que  la  défense  de,  posséder  n'est  pas  une  injustice.  — 
Ez  legfontosabbika  azon  okoknak,  mik  által  Thouret  a  nemzet- 
gyűlésben bebizonyítani  törekvek,  hogy  az  egyházi  javak 
elfoglalása  által  a  magán  tulajdon  sérthetlenségének  elve 
nem  veszélyeztetik. 

(h)  Tagadhatlan  tény,  melyet  a  közigazgatás  és  szám- 
vitel terén  tett  haladásoknak  vagy  korunk  erkölcsisége  maga- 
sabb fokának  lehet  tulajdonítani,  hogy  napjainkban  közpén- 
zekkel kevesebb  visszaélés  történik,  mint  hajdanában.  Az 
ebből  származó  meggazdálkodások  a  demokratia  uralma  alatt 
talán  még  nagyobbak  leendenek;  hasonlóképen  sok  kiadás, 
melyet  most  csupán  az  állam  méltóságának  fentartása  végett, 
vagy  a  tudomány  és  művészet  érdekében  szükségesnek  tar- 
tanak, a  népuralom  alatt  talán  egészen  el  fog  maradni. 
Mindezen  megtakarítások  által  egyébiránt  a  közterhek  arány- 
lag csak  csekély  mértékben  fognak  megkevesedni,  miután 
azok  nagyobb  része  csupán  az  állam  hatáskörével  mindinkább 
növekedett  valódi  szükségletekből  származik.  —  Ha  az  adókra 

nézve  nevezetesb  könnyebbülést  óhajtunk,  ez  csak  az  állam 
számára  kitűzött  hatáskör  korlátozása  által  lehetséges.  Vala- 
meddig a  most  létező  elvekhez  ragaszkodunk,  mindaddig 
ezen  hatáskör  s  vele  a  közterhek  is  mindinkább  nagyob- 
bodni fognak ;  s  ha  az  Európa  több  államában  már  most 
létező  földbirtoki  viszonyokat  figyelmesen  vizsgáljuk,  s  egyúttal 
meggondoljuk,  hogy  az  adó,  mely  egy  mívelt  birtoknál  még 
elviselhető,  hanyag  gazdálkodás  esetében,  vagy  oly  körül- 
mények közt,  hol  a  tiszta  jövedelem  egy  része  nem  annak 
jut,  ki  az  adót  fizeti,  elviselhetlenné  válhatik :  elkeli  ismer- 
nünk, hogy  a  közterhek  szakadatlan  progressiója  mellett  azon 
pillanat,  midőn  a  földbirtokok  nagyobb  részére  nézve  hasonló 
körülmények  állandanak  elő,   többé  nem  lehet  távol. 

Az  ingatlan  birtok  jövedelme  —  mint  Thiers  (Sur  la 
propriété)  helyesen  állítja  —  tetemesen  szaporodott.  Megen- 
gedem, hogy  ez  nagyobb  arányban  történt,  mint  az  adóknál, 
s  hugy  az  ingatlan  vagyon  birtokosa  napjainkban  bevételének 
csekélyebb  részét  fizeti  le  a  statusnak  adó  fejében,  mint 
hajdanában.  Azonban,  ha  a  jövedelem  ezen  szaporodásának 
okát  vizsgáljuk,  úgy  fogjuk  találni,  hogy  ez  a  tulajdon 
javításába  fektetett  tőkében  keresendő.  S  miután  világos, 
mikép  a  szerfölött  ingó  tőke,  —  hacsak  elő  nem  akarjuk 
idézni  azon  veszélyt,  hogy"  az  államtól  egészen  elvonattassék 
—  csak  mérsékelt  adóval  terhelhető,  sőt  miután  annak 
különös  megadóztatása  sok  esetben,  —  mint  minő  az  is, 
amidőn  a  tőke  a  földbirtok  javítására  fordíttatott,  —  teljesen 
lehetetlen, x)  annálfogva  azon  esetnek  sokszor  be  kell  követ- 


*)  A  földbirtok  javításába  fektetett  tőke  különös  megadóztatása 
csak  a  birtokos  tulajdonához  nem  tartozó  s  a  birtokra  betáblázott 
tökékre,  nem  pedig  azokra  nézve  is  lehetséges,  miket  a  földbirtokos 
saját  vagyonának  javítására  ruházott  be;  mely  által  a  tőke  jövedelme 

kőzni,  hogy  a  földbirtokosnak,  a  birtokának  javításába  fek- 
tetett tökének  levonása  után,  a  tiszta  haszonból  alig  marad 
egyebe,  mint  a  mit  az  államnak  adófejében  kell  fizetnie;  s 
lia  Francziaországban  a  földbirtok  magas  árának  daczára,  a 
földbirtokosok  nagy  részének,  mint  Chcvalier  állítja,  lehetet- 
len 10°/0  alól  pénzt  szereznie,  ez  azon  körülménynek  tulaj- 
donítható, hogy  Francziaországban  már  most  sok  földbirtokos 
van   hasonlít  helyzetben. 

(t)  Miután  Gallia  tartományban  a  kúria  tagjait  terhelő 
kötelezések  alóli  kibúvás  minden  eszköze  törvények  által  le- 
hetlenné  tétetett,  s  minden,  25  iugerumot  biró  birtokos  a  ku- 
riális  nehéz  állásának  elvállalását  látá  szükségképen  maga 
előtt,  ezeket  még  birtok  elidegenítési  jogaitól  is  törvényesen 
megkelle  fosztani.  ,.Siquis  decurionum  vei  rustica  predia  vei 
urbana  venditor  necessitate  coactus  addicit,  interpellet  iudicem 
competentem,  omnesque  causas  singillatim,  quibus  strangu- 
latur,  exponat,  et  ita  demum  distrahendae  possessionis 
facultatem  accipiat,  si  alienationis  necessitatem  probaverit. 
L.  Si  qais  decurionum  I.  Cod.  lib  10.  tit.  33.  de  praed.  decur. 
quia  sub  falsis  causis  faciebant  donationes,  ét  hoc  omnino 
abrogavimus  donationem  simplicem  facere  curialem,  in  quac- 
unque  persona.   Nov.   38.  praef.  tit.   17.   de  decur.   et  fii. 


között  a  szerint,  a  mint  az  vagy  a  földbirtokos  vagy  egy  olyannak 
kezei  között  van,  ki  azt  még  elébb  egy  földbirtokosnak  kénytelen 
kölcsön  adni,  tetemes  különbség-  támad;  s  minden  tőke  vagy  a  föld- 
birtoktól vonatik  el,  vagy  pedig  javítás  helyett  új  földbirtok  szer- 
zésére fog  szükségképen  fordíttatni,  mi  által  azután  csupán  annak 
ára,  nem  pedig  jövedelme  fog  növekedhetni.  Ha  a  földbirtok  javítá- 
sába fektetett  tőke  csakugyan  adó  alá  volna  vetendő:  ez  csak  akkor 
lesz  lehetséges,  ha  maga  a  javítás,  azaz:  ha  a  munka  adóztattatik 
meg,  a  mit  egy  józan  ember  sem  fog  tanácsolni. 

(k)  A  communismus  és  a  keresztyénség  első  korszaká- 
ban felállított  tanok  között  nincs  hasonlatosság.  Az  üdvözítő 
ezen  szavai:  nSi  vis  perfectiis  esse  vadé,  vendé  quae  habes 
et  da  pauperibus  et  habebis  thesaurum  in  coelo  et  veni 
sequere  me."  (Math.  XIX.  21.)  kétségkívül  csak  azoknak 
szólnak,  kik  a  tökély  legmagasabb  foka  után  törekednek; 
és  nincsenek  általánosan  kötelező  parancs  gyanánt  kimondva. 
Nem  a  földi  javak  czélszerűbb  felosztása  volt  a  keresztyén- 
ség feladata.  „Ait  antam  ei  quidam  de  túrba:  Magister,  dic 
fratri  meo,  ut  dividat  mecum  haereditatem.  —  At  ille  dixit 
illi :  Homo,  quis  me  constituit  judicem  aut  divisorem  super 
vos  ?  Luc.  XII.  13 — 14.  Azonban  mégis  azon  állás  között, 
melyet  a  communismus  és  socialismus  korunkban  elfoglal  s 
a  között,  melyben  a  keresztyénséget  az  első  századokban 
találjuk,  ugyanazon  analógia  létezik,  melyet  a  keresztyén- 
ségnek  állása  között  a  franczia  forradalom  alatt,  és  Róma 
régi  vallásának  a  caesarok  korszakában   találunk. 

A  keresztyénség  is  birdeté  a  legfőbb  türelem  tanát. 
Nihil  est  tam  voluntarium,  quam  religio.  Lactant.  A  keresz- 
tyénség is  kényszerűive  látta  magát  a  régi  világ  szokásait 
lehetőleg  kímélni,  sőt  azokhoz,  hol  ez  lényeges  engedélyek 
nélkül  történhetett,  hozzá  csatlakozni.  Miután  a  Saturnaliák 
s  több  más  ünnepek  január  calendaiban  ünnepeltetének,  az 
egyház  ugyanezen  évszakba  tévé  át  a  karácsonyt.  A  Luper- 
caliák?  a  régiek  ezen  tisztulási  ünnepe  helyébe  Mária  tisztu- 
lásának ünnepe  (Gyertyaszentelő)  határoztatott  február  2-ra, 
az  Abarváliák  a  szent  Mamertus  által  az  V.  században  be- 
hozott keresztjáró  napok  által  pótoltattak.  —  Miként  itt 
általában,  úgy  marad  fen  sok  egyes  helyen  is  a  régi  szokás 
több  maradványa  a  keresztyénség  bohozatala  után  is,  s  még 
ma    is    négy    templomot  találunk  Rómában,   melyeknek  régi 

Eötvös.  A  XIX.  század  eszméi.  II.  « 

pogány  nevük  megmaradt  *).  A  keresztyénségnek  sem  lehetett, 
bár  elveivel  ellentétben  álló,  ily  szokásokat  rögtön  megszűn- 
tetni ;  el  kellett  tűrnie,  hogy  a  florentinusok  Mars  egy 
különösen  tisztelt  szobrának,  hogy  más  városok  és  tarto- 
mányok lakói  más  istenségeknek  még  soká  kódoljanak 
tiszteletükkel.2)  Midőn  III.  Valentin  alatt  már  a  consnlok 
maguk  is  keresztyének  voltak,  a  régi  vallási  szokások  még 
mindig  épségben  valának.  „Numquid  non  consulibus  (chris- 
tianis)  et  pulii  adhuc  gcntilium  sacrilegiorum  more  paseun- 
tur,  et  volantis  pennae  augaria  queruntur.  —  —  Ac  pene 
omnia  íiunt  quae  etiam  illi  quondam  pagani  veteres  frivola 
atque  irridenda  duxerant."  Salviamis  de  gub.  Bei.  —  Tem- 
poribus  nostris  auctore  diabolo  sic  vitiata  sünt  omnia,  ut 
pene  nihil  sit,  quod  absque  idololatria  transigatur,"  —  így 
szól  szt.  Leó.  —  A  pogányság  erős  támaszt  talált  a  népek 
szokásaiban.  Az  államhatalom,  és  pedig  a  római  imperiumé, 
századokon  keresztül  hivé  feladatának,  iontartani  a  régi 
vallást,  s  mégis  a  kezdetben  megvetett  új  tan  győzelmesen 
állta  ki  a  harezot  a  népszokásokkal,  az  államhatalom  anyagi 
erejével,  sőt  még  azon  philosophiával  is,  melynek  befolyá- 
sától eleinte  maga  sem  menekülhetett  s  melyet  annak  több 
nagy  hirdetője,  mint  Justin,  Clemens,  Origines,  stb.  a  keresz- 
tyénségre  való  előkészületnek  nyilatkoztatának,  úgy  hogy 
tökéletes  diadala  végre  maga  az  államhatalom  által  is  elis- 
mertetett. 


*)  Sta.  Maria  sopra  Minerva,  Sta.  Maria  Aventina,  S.  Lorenzo 
in  Matuta,  S.  Stephano  del  Cacco.  Lásd:  Beugnot,  Hist.  de  la  de- 
struction  du  paganisme.  T.  2.  p.  265. 

2)  így  panaszkodik  Salvianus:  De  Gub.  Dei,  hogy  az  égi 
istennő  Afrikában  még  keresztyének  által  is  imádtatik:  „Quis  ergo 
illi  idolo  non  initiatus,  quis  non  a  stirpe  ipsa  forsitan  et  nativitate 
devotus. 

Minél  inkább  lép  egy  tan  a  fonálló  viszonyokkal  ellen- 
tétbe, annál  inkább  kénytelen  a  létezőt  mint  a  jog  és  erköl- 
csiség elismert  elveivel  ellenkezőt  állítani  elő.  Minél  meré- 
szebb az  újítás,  annál  inkább  kell  azt  régi  ruhába  takarni. 
S  ugyanazért  a  communistáknak  szokása,  a  keresztyénségre 
hivatkozni,  könnyen  magyarázható  ki  azon  nagy  hasonlatosság- 
ból, mely  az  ő  állásuk,  s  az  első  keresztyének  állása  közt 
létezik.  Megfogható,  ha  sokan  a  keresztyénség  fennállhatá- 
sáról  is  aggódnak,  miután  ennek  mai  állása  is  hasonlít  a 
pogányság  IV.  századbeli  állásához,  s  a  conventnek  a  ke- 
resztyénség ellen  hozott  törvényei,  önkénytelenül  a  408.  év 
17.  Calend.  Decembris  kelt  híres  törvényre  emlékeztetnek,1) 
minélfogva  a  római  birodalomból  törvényesen  száműzetett. 
Egyébiránt  minden  e  tárgyú  aggodalom  ama  lényeges  különb- 
ség félreismerésén  alapszik,  mely  az  ó-kor  összes  vallásai 
között  van. 

Az  ó-kor  vallásainak  lényege  a  kultus  szertartásaiban 
rejlett:  a  keresztyénségben  ezt  a  tan  képezi.  Amazok  később 
támadtak,  mint  az  állam,  s  mindenütt  ennek  szükségeihez 
alkalmaztattak,  azok  államvallások,  ez  az  emberiség  vallása; 
s  azok  támaszaikat  csupán  az  államhatalomban,  ez  a  népben 


l)  Templorura  detrahantur  annonae  simulacra  si  qua  etiam 
nunc  in  templis  fanisque  consistunt  et  quae  alicubi  ritu  vei  accepe- 
rint  vei  accipiunt  paganorum,  suis  sedibus  evellantur,  cum  hoc 
repetita  sciamus  saepius  eanctione  decretmn.  Aedificia  ipsa  templo- 
min, quae  in  civitatibus  vei  oppidis,  vei  extra  oppida  sünt,  ad  usum 
publicum  vindicentur;  arae  locis  oranibus  destruantur;  omniaque 
templa  possessionibus  nostris,  ad  usus  accoinodos  transferantur; 
domini  destruere  cogantur. 

Non  liceat  omnino  in  honorem  sacrilegi  ritns  funestionibus 
locis  exercere  convivia  vei  quidquam  solemnitatis  agitare.  etc.  Cod. 
Theod.  1.  16.  tit  10.  cap.    IP. 

7* 

találta  fel.  (Vak  midőn  a  keresztyénség,  természetes  állását 
félreismerve,  lényegét  formákban,  s  nem  a  tanban  keresi;  ha 
magát  államvallásul  tekinti,  s  támaszát  nem  a  nép  meggyőző- 
désében, hanem  az  államhatalomban  keresi ;  midőn  a  pogány- 
ságéhoz  hasonló  helyzetre  alacsonyítja  le  magát,  a  keresztyén- 
séget  csak  akkor  fenyegethetik  hasonló  veszélyek.  Míg  ez 
nem  történik,  míg  a  hitetlenség  és  erkölcstelenedés,  miket 
a  XVIII.  század  udvarainál  philosophia  gyanánt  hirdettek, 
a  társadalomnak  csak  magasabb  osztályaiban  terjedt  el,  s 
legfölebb  a  középosztályoknál  felvilágosultság  gyanánt  utánoz - 
tátik,  mialatt  a  nép  többsége  keresztyén  maradt:  mindaddig 
a  keresztyénség  s  minden,  a  mi  ennek  alapján  nyugszik, 
tehát  társadalmi  rendünk  is,  nem  fog  megrendíttetni.  Az 
egyedüli  veszély,  mely  fenyegeti,  ama  tagadhatlan  tény 
félreismerésében  fekszik,  miszerint  ezen  társadalmi  rend  alapja 
vallási  és  az  ebből  származó  hitben:  miszerint  ez  az  állam 
anyagi  hatalma  által  oltalmazható,  melynek  tehát  minden, 
még  a  vallás  is,   alárendelendő  volna. 

(I)  A  társadalmi  rend  védői,  fájdalom !  nem  ismerik 
feladatukat  annyira,  mint  ezt  elleneiről  mindenesetre  el  lehet 
mondani. 

Miután  az  egyéni  tulajdon  fennállása  az  egész  társadalom- 
nak azon  szervezetét  tételezi  fel,  mely  ellentétben  áll  azzal, 
a  melyet  a  communismus  akar  megállapítani:  mindaddig, 
míg  az  egyéni  tulajdon  elve  fentartatik,  a  communismus 
győzelméről  szó  nem  lehet;  ennek  tehát  igaza  van,  ha 
mindenek  előtt,  sőt  kizárólag  ezen  elv  ellen  használja  minden 
erejét.  Kevésbé  czélszerűnek  találhatjuk,  ha  a  társadalmi 
rend  barátai  minden  erejöket  csupán  ezen  egy  elv  védésére 
használják.  —  Az  egyéni  vagyon  elve  mindenesetre  kiindulási 
pontja  egy  egész  társadalmi  rendnek;  azonban  maga  az   elv 

is,  más  feltételektől  függ,  melyek  közé  mindenekelőtt  az 
egyéni  szabadság  biztosítása  tartozik ;  ha  tehát  az  egyéni 
vagyon  elvét  akarjuk  védni,  mindenekelőtt  az  egyéni  szabadság 
elve  lesz  biztosítandó.  Nem  az  egyéni  tulajdon,  hanem  az 
egyéni  szabadság  teszi  alapját  egész  társadalmi  rendünknek ; 
föntartása  csak  ezzel  s  ez  által  lehetséges. 

(m)  Az  állam  jövedelme  s  a  magánosok  tőkéi,  a  tarto- 
mányok minden  készpénze  az  ú.  n.  lovagrend  hatalmában 
volt,  mely  ez  okból  azon  időben  annál  nagyobb  zsarnok- 
ságot gyakorolt,  minél  bajosabban  lehetett  hozzá  férni,  vagy 
annak  tulajdonképeni  okát  észrevenni.  Az  állam  jövedelmét 
mindenütt  a  lovagrend  bérié  ki;  a  nagyobb  vállalatokat, 
országutakat,  vízvezetékeket,  szállításokat,  építéseket  hasonlóul 
az  vévé  át  bizonyos  összegekért;  ugyanazért  különös  nagy 
társulatokká  alakult,  melyek  az  összegeket  előteremték,  a  hasznot 
megosztok  s  magánosoknak  és  államoknak  a  szükség  pillanataiban 
roppant  kamatokraj  a  javak  zálogosítása  mellett  pénzt  kölcsön- 
zének.  F.  Ch.  Schlosser:  Univ.  List.  Uebersicht  cl.  Gesch. 
d.  alt.  Welt  2.  Thl.   2.  Abth.  p.  481. 

A  lovagrend  (equites)  ezen  állásának  következménye 
volt,  hogy  az  ügyek  valódi  vezetése  a  köztársaság  utolsó 
korszakában  sem  a  néptől,  sem  a  senatustól,  hanem  a 
pénzaristokratiától  függött,  s  a  megvesztegetés  oly  általános 
lett,  hogy  végre  minden  csak  pénzért  döntetett  el.  „Inveteravit 
jam  opinio  perniciosa  reipublicae  vobisque,  quae  nonmodo 
Eomae,  sed  ctiam  apud  exteras  nationes  omnium  sermone 
percubuit,  his  iudiciis  quae  nunc  sünt  pecuniosum  hominem, 
quamvis  sit  nocens,  neminem  posse  damnari."  Cicero,  in 
Verrem. 

(»)  Az  egész  római  irodalom  tanúsítja,  mikép  az  államok 
a  mindinkább  növekedő  hitetlenségnél  fogva  fenyegető  vészé- 

lyeket  már  akkor  belátták.  Horácz  és  a  legnagyobb  írók 
a  vallástalanságból  származtatták  Kóma  minden  szerencsét- 
lenségét. 

„Delicta  majorum  immeritus  lues 

Romane,  donec  templa  refeceris 

Aedesque  labentes  Deorum". 

így  kiálta  fel  amaz  kortársaihoz,  s  mily  gyakran  találjuk 
azon  beszédekben,  melyeket  Livius  ad  a  múlt  kor  férfiainak 
szájába,  ugyanazon  nézetet  kifejezve.  Intuemini  liorum 
deinceps  annorum  vei  seciindas  res  vei  adversas;  invenietis 
omnia  prospere  evenisse  sequentibus  Deos  adversa  spernen- 
tibus"  —  így  szól  nála  Camillus.  —  „Eludunt  nunc  licet 
religiones.  Quid  enim  est,  si  pulii  non  pascentur?  Tárva 
sünt  haec,  sed  parva  ista  non  contemnendo  maiores  nostri 
maximam  lianc  rem  fecerunt."  —  így  szól  Appius.  —  Maga 
Cicero  is  nyíltan  e  nézetet  vállá:  „Et  quoniam  omnium 
rerum  magnarum  a  Diis  immortalibus  principia  ducuntur, 
volo  ut  milii  respondeas,  quae  te  tanta  pravitas  mentis 
tenuerit,  qui  tantus  furvor,  ut  auspicia,  quibus  haec  urbs 
condita  est,  quibus  omnis  respublica  et  impérium  tenetur, 
contempseris."   Orat.   in   Vatinium   VI. 

(o)  Bizonyos,  hogy  a  forradalom  kezdetén  Franczia- 
országban  nem  volt  senki,  aki  a  köztársasági  államformát 
lehetségesnek  tartotta  volna,  és  hogy  a  közvélemény  még 
sokkal  későbben  is  az  ilyszerű  változás  ellen  nyilatkozott. 
Azokról,  kik  később  a  köztársaságban  vivének  fontosabb 
szerepet,  hasonlót  lehet  bebizonyítani.  Midőn  p.  o.  a  király 
szökése  után  Payne,  Brissot,  Condorcet  és  Duchatelet  egy 
köztársasági  hírlapot  (la  République)  akarának  kiadni,  s 
Malouet  az  utóbbit,  mint  felelelős  szerkesztőt  a  nemzetgyűlés 
előtt  bevádold,   ez  egyhangúlag  határozá :   „que  la  monarchie 

était  le  seul  gouvernement  qui  convient  a  la  Francé,  et  le 
seul  qu'elle  eut  intention  de  lui  donner;"  a  királyi  sérthet- 
lenség  elvének  csaknem  egykorú  tárgyalása  alkalmával  ezen 
jelenlevők  közül  992-en  ez  elv  mellett  szavazatiak;  és  Sieyes, 
ki  republikánus  nézetekről  gyanúsíttatott,  kénytelennek  látta 
magát  a  Moniteurbe  következő  nyilatkozatot  iktattatni:  „Ce 
n'est  ni  pour  caresser  d'anciennes  babitudes,  ni  par  aucun 
sentiment  superstitieux  de  royalisme,  que  je  préfére  la  monar- 
chie:  je  la  préfere  parcequ'il  y  est  demontré  qu'il  y  a  plns 
de  liberté  pour  le  citoyen  dans  la  monarcbie  que  dans  la 
république.  Tout  autre  motif  de  détermination  me  parait 
puéril.  Le  meilleur  régime  social  est,  á  mon  avis,  oú  non 
pas  un,  non  pas  quelques-uns  seulement,  mais  ou  toas 
jouissent  tranquillement  de  la  plus  grandé  latitude  de  liberté 
possible.  Si  j'apercois  ce  caractere  dans  Tétat  monarcbique  il 
est  clair  que  je  dois  le  vouloir  par-dessus  tout  autre.  Voilá 
tout  le  secret  de  mes  principes,  et  ma  profession  de  foi 
bien  faite.  J'aurai  peut-etre  bientót  le  temps  de  developper 
cetté  question,  et  j'espére  prouver:  non  que  la  monarchie 
est  préférable,  dans  telle  ou  telle  position,  mais  que  dans 
toutes  les  hypotheses  on  y  est  plus  libre  que  dans  la 
république. " 

Nem  vizsgáljuk,  mennyiben  igaz,  bogy  a  girondisták  — 
aug.  10  dike  előtt  —  (mint  Beaulieu  állítja)  XVI.  Lajos 
koronáját  ennek  fiára  akarták  átruházni,  s  a  kormányt 
Péthion  főnöksége  mellett  egy  régensségnek  akarák  átadni ; 
bogy  a  köztársaság  behozatala  még  aug.  10-kén  sem  vala 
határozott  szándékuk,  kitűnik  a  trónörökös  neveltetését  illető 
s  a  girondisták  által   e  napon  kivitt  határozatból. 

(p)  Robespierrenek  napjainkbani  népszerűségét  gyakran 
bámulám.  Mióta  néhány  író  —    mint  látszik  csupa  különczkö- 

désből  —  jónak  látta  ezen  férfin  nagy  erényeit,  melyek 
tulajdonképen  csak  néhány  mocskos  hiba  hiányában  állanak, 
kiemelni:  a  bámulóknak  egész  serege  keletkezett;  s  a  mint 
egy  félszázad  előtt  kevesen  birtak  bátorsággal  magasztalni 
azon  embert,  aki  kora  selejtesbjeinek  sem  tett  eleget  — 
mert  nézőtök  szerint  még  néhány  száz  fejjel  többet  kellett 
volna  levágatnia;  csaknem  bátorság  kivántatik  napjainkban 
ahhoz,  hogy  ezen  republikánus  Tibert  másként  említsük, 
mint  tisztelettel. 

„0  megszabadítá  Francziaországot"  így  kiáltanak  fel, 
talán  csak  azért,  hogy  valami  nagyon  baroque  dolgot  mond- 
janak. —  Ha  e  dicsőséget  nem  akarjuk  is  a  franczia 
hadseregnek  és  Dumourieznek,  kinek  viszonya  Robespierrehez 
ismeretes,  átengedni,  azt  —  különösen  Németországon  — 
sokkal  inkább  a  braunschweigi  herczegre  kellene  ruházni. 
Vagy  van-e  nevetségesebb,  mint  midőn  a  franczia  hadsereg 
vitézsége,  mely  későn  korán  annyi  csatamezőn  nyilatkozott, 
a  félelemnek  tulajdoníttatik,  mely,  meglehet,  hogy  egyesekben 
a  kétségbeesés  bátorságát  teremte,  de  melyet  még  ezen  esetben 
is  épen  oly  kevéssé  kellene  dicsérni,  a  mint  nem  jutand 
eszébe  senkinek,  kit  egy  vihar  fenséges  szemlélete  bámulatra 
ragadott,  magasztalni  a  mocsárt,  melynek  mérges  gőzei  a 
vihar  keletkezésére  közremunkáltak. 

Lehetnek  olyanok  is,  kik  Robespierre  érez  szigorúságát 
tartják  bámulatosnak.  - — •  Esznélküli  emberek  mindig  nagy 
tiszteletet  szoktak  tanúsítni  azok  iránt,  kik  semmi  érzést 
nem  mutatnak ;  de  még  ebben  sem  ismerhetjük  fel  Robes- 
pierre népszerűségének  igazi  okát,  mert  hiszen  ez  közös 
tulajdona  volt  Dracónak,  s  az  ó-  és  új-kor  más  nem  épen 
különösen  kedvelt  uralkodóinak.  Végre  a  dictator  sokat 
magasztalt  becsületessége  is  csak    ál-ok.     Legtöbben  nagyon 

jól  tudják,  hogy  még  azért  nem  vagyunk  becsületesek,  mivel 
a  közpénztárakboz  bozzá  nem  nyúltunk  s  bogy  egy  ember, 
aki  hatalma  érclekében  hazáját  egy  csapat  gonosztevő  karjaiba 
dobá,  nem  tarthat  igényt  arra,  hogy  becsületességéről  dicsér- 
tessék, s  általában  bizony  fölösleges  szidalmaztatása  korunknak 
az,  midőn  azon  érdemet,  hogy  nem  loptunk,  csodának 
nyilatkoztatjuk. 

Valódi  oka  Eobespierre  népszerűségének  ■ —  véleményem 
szerint  —  középszerűségében  rejlik.  Mindenkire  nézve  kelle- 
metes magasztalgatni  oly  férfiút,  kiről  azt  mondhatja  magában: 
„hasonló  körülmények  közt  én  is  vihettem  volna  annyira, 
mert  én  is  épen  annyi  észszel  és  tudomány  nyal  birok."  — 
Mivel  Eobespierre  az  egészen  közönséges  emberekhez  leg- 
közelebb áll,  épen  azért  multa  fölül  népszerűségben  Mira- 
beaut,  Barnave-ot  s  a  forradalom  minden  férfiát. 

(q)  Ha  a  történelem  azt  tanítja,  mikép  a  forradalmak 
kezdői  túlszárnyaltatának  mások  által  mindig,  és  soha  sem  bir- 
tak  azon  hatalommal,  hogy  az  önmaguk  által  előidézett  moz- 
galom irányát  határozzák  meg :  ezen  tünemény  oka  nem  az 
emberek  gyengeségében,  hanem  abban  keresendő,  hogy  az 
eszmék  ellenál Inatlan  hatalma  épen  azok  által  ismertetik  félre, 
kik  a  fönálló  dolgok  átalakítására  vagy  megsemmisítésére 
felhasználták.  Minden  elvnek,  melyet  államférfiak  bizonyos 
czélok  elérése  végett  felállítanak,  —  hogy  győzhessen  —  a 
nép  meggyőződésévé  kell  válni,  s  a  nép  minden  meggyő- 
ződése érzelmeken  alapszik.  A  mi  az  államférfiúnál  eszköz 
volt,  az  a  tömegeknél  vallássá  válik,  melyhez  rajongó  lelkese- 
déssel ragaszkodik,  s  melynek  minden  egyebet  feláldoz.  Annál- 
fogva az  államférfiú  azon  intése  is,  hogy  az  elv  logikai 
alkalmazása  az  állam  czéljának  rendeltessék  alá,  a  tömegekre 
nézve    mindig    hatás    nélkül    maradand,    s    ezek    nem    azok 

körében  keresendik  vezéreiket,  kiktől  az  állam  legjobb 
vezetését,  hanem  azok  közt,  kiktől  igazaknak  ismert  fogal- 
maik legtökéletesebb  valósítását  várják.  —  Ha  mozgalmat 
mérsékelni  akarunk,  az  nem  az  elvek  nevében,  melyekkel 
megkezdetett,  hanem  csak  az  ellenkező  elvek  hatalma  által 
lehetséges.  Minden  forradalom,  mely  azon  okból,  mert  min- 
den párt  örömest  ugyanazon  elveket  vallja,  harcz  nélkül  kez- 
dődik, szükségképen  a  legszélsőbb  pártok  diadalára  fog  vezetni. 
(r)  Azon  ellentétet,  mely  a  franczia  forradalom  óta 
gyakorlatilag  valósíttatni  szándéklott  elvek  és  a  keresztyénség 
elvei  között  létezik,  már  Rousseau,  ki  ezen  elveket  felállítá, 
tisztán  belátta,  és  sajátságos  nyíltságánál  fogva  a  „Contract 
social"  utolsó  fejezetében  tartózkodás  nélkül  ki  is  mondotta. 
Ha  igaz,  miszerint  jól  rendezett  államrend  csak  ott  létez- 
hetik, hol  minden  egyes  a  közakarat  legfőbb  kormányának 
tökéletesen  alárendeld  összes  erejét;  (L.  I.  eh.  6.)  s  ha  e  szerint 
az  államnak  absolut  hatalomra  van  szüksége,  s  az  egyes  szabad- 
sága a  reá  nézve  kevésbé  fontos  dolgokra  nézve  fennállhat  ugyan, 
azonban  minden  tárgy  fontosságát  egyedül  ö  maga  határoz- 
hatja meg ;  (L.  II.  eh.  4.)  ha  a  törvényhozás,  hogy  tökéletes 
legyen,  oda  kénytelen  vinni  a  dolgot,  mikép  az  egyes  ne  legyen 
semmi  és  csak  a  többiek  által  tehessen  valamit ;  x)  ha  az 
államnak  az  egyént  minden  viszonyában  elérnie,  azt  az  ő 
akarata,  azaz :  a  többség  akarata  előtti  teljes  hódolásra 
nevelnie,  ha  az  egyént  az  élet  minden  fontosabb  cselek- 
ményében vezetnie  kell,  szóval :  ha  az  állam  czélszerűen 
csak  ott  rendeztethetik,  hol  az  egyesnek  egyénisége  az  állam 
érdekében    megsemmisíttetett:    akkor    vallási    tekintetben    is 


*)  Si  chaque  citoyen  n'est  rien,  ne  peut  rien  que  par  fous  les 
autres,  on  peut  dire  que  la  législation  est  au  plus  haut  point  de 
perfection  qu'elle  puisse  atteindre.  (L.  II.  eh.  7.) 

meg  kell  engednie  az  államnak  a  legteljesebb  souverainitást. 
Vájjon  ezen  felsó'ség  gyakorlata  egyesre  vagy  a  többségre 
ruház tassék-e,  az  mindegy ;  az  egyénnek  az  államhatalom 
alá  tökéletes  alávetésének  elve  Hobbest  és  Rousseaut  szükség- 
képen azon  következtetéshez  vezette :  hogy  az  egyházi  és 
világi  hatalom  megosztása  az  általuk  egyedül  helyesnek  nyil- 
vánított államszerkezettel  össze  nem  férő.  Ha  azt  akarjuk, 
hogy  az  ember  egészen  rabszolgájává  legyen  az  egyesnek 
vagy  a  többségnek,  akkor  annak  kell  lennie  vallási  tekintetben 
is,  s  nézetem  szerint  Rousseau  vallásunk  lényegét  sokkal 
helyesebben  fogta  fel,  midőn  állítá,  hogy  ez,  míg  a  keresz- 
tyénség fennálland,    lehetetlen  lesz,   s  midőn    annálfogva   ezt 

—  a  hasznosság  szempontjából  —  az  államra  nézve  minden 
vallás  között  a  legrosszabbnak  nyilvánítja  (si  évidement  mau- 
vaise  que  c'est  perdre  le  temps  de .  s'amuser  á  la  démontrer. 
L.  IV.   eh.   8.) 

A  mint  Rousseau  s  minden  követője  egészen  az  ó-kor 
államszerkezetei  szerint  alkoták  ideáljaikat:  szintúgy  kell 
azt  azon  viszonj^ra  nézve  is  tenniök,  melyben  a  vallás  az 
államhatalom  irányában  áll.  —  Azon  idő  régen  elmúlt,  midőn  : 
„les  hommes  n'eurent  point  d'autres  rois  que  les  dienx,  ni 
d'autre  gouvernement  que  le  théocratique.  Ils  firent  le 
raisonnement    de    Caligula,    et  alors    ils    raisonnaient  juste," 

—  a  nemzeti  kultusok  kora  is,  noü  on  ne  dóit  point  avoir 
d'autre  pontif  que  le  prince,  ni  d'autres  prétres  que  les 
magistrats*  —  elmúlt;  ha  állam  és  vallás  újra  egyesülni 
akar,  az  államnak  teremtenie  kell  elébb  ama  vallást,  melynek 
elfogadására  azután  hozzátartozandóit  kényszerítse.  „II  y  a 
une  profession  de  foi  purement  civile  dönt  il  appartient  au 
souverain  de  fixer  les  articles,  non  pas  precisément  comme 
dogmes  de    religion,    mais    comme    sentimens    de    sociabilité. 

—  —  Sans  pouvoir  obliger  personne  a  les  erőire,  il  peut 
bannir  de  Vétat  quiconque  ne  les  croit  pas.  —  Que  si 
quelqu'tm  apres  avoir  rcconnu  publiquement  ces  memes 
dogmes,  se  conduit  comme  ne  les  croyant  pas,  qn'il  sóit 
puni  de  mórt,  il  a  coinmis  le  plus  grand  des  erimes,  il  a 
menti  devant  les  lois.  —  Chacun  peut  avoir  au  surplus 
télies  opinions  qu'il  lui  piait,  sans  qu'il  appartient  au  souverain 
d'en  connaítre.  —  Les  sujets  ne  doivent  compter  au  sou- 
verain de  leurs  opinions  qu'autant  que  ces  opinions  importent 
a  la  communauté."  *)  Ha  azonban  ezen  vélemények  az  állam- 
hatalom által  felállított  elvekkel  ellenkeznének,  vagy  oly 
intézkedéseket  hoznának  elő,  melyek  az  államra  nézve 
veszélyesek  volnának  (hova  mindenekelőtt  minden  egyház- 
község számítandó)  „tout  ce  qui  rompt  l'unité  sociale  ne 
vaut  rien"  —  ekkor  az  államnak  jogában,  sőt  kötelességében 
áll,  ezeket  elnyomni.  Mindez  az  államról  felállított  elvből 
szükséges  sőt  egyedüli  igaz  következtetés ;  ki  nem  fogja 
megengedni  Rousseaunak,  hogy  a  keresztyénség  oly  államban, 
mely  ezen  elvek  szerint  szerkesztetett,  fon  nem  állhat ;  és 
hogy  az  ilyen  állam  és  vallásunk  között  létező  minden 
ellentét  kiegyenlítésére  irányzott  kisérletnek  meg  kell  bukni. 
„Parmi  nous,  les  rois  d'Angleterre  se  sönt  établis  chefs  de 
l'église,  autant  en  ont  fait  les  czars ;  mais  par  ce  titre  ils 
s'en  sönt  moins  rendus  les  maUres  que  les  ministres,  ils  ont 
moins  acquis  le  droit  de  la  changer  que  le  pouvoir  de  la 
maintenir;  ils  n'y  sönt  pas  legislateurs,  il  n'y  sönt  que  Princes. 

—  —  U esprit  du  christianisme  a  tout  gagné.  Le  culte  sacré 
est  toujours  resté  ou  redevenu  indépendant  du  souverain  et 
sans  liaison  nécessaire  avec  le  corps  de  l'Etat.  2) 


I.  k.  L.  IV.  eh.  8.      2)  I.  h.  L.  IV.  eh.  8. 

BEFEJEZÉS. 


Fogjuk  össze  röviden  a  mondottakat. 

A  kor,  melyben  élünk,  a  haladás  korszaka  min- 
denben; csak  azon  szenvedélyességből,  melylyel  a  kö- 
rülöttünk történő  dolgok  megítéltetni  szoktak,  vagy 
a  tudatlanságból  lehet  megmagyarázni,  ha  egyesek 
megtagadják  századunktól  azon  felsőséget,  mely  azt  az 
anyagi,  szellemi,  sőt  erkölcsi  kifejlés  terén  kétségtelenül 
megilleti.  Honnan  van,  hogy  ily  korban,  midőn  az  emberi- 
ség földi  rendeltetésének,  mely  a  folytonos  haladás, 
nagyobb  mértékben  megfelelt  mint  valaha;  honnan 
van,  hogy  épen  ott,  a  hol  e  haladás  a  legfeltűnőbb :  álta- 
lános elégedetlenséggel  találkozunk;  nyugtalansággal, 
minőre  a  történet  más  szakában  alig  találunk  példát; 
mindenütt  ugyanazon  elégületlenséggel  a  jelennel,  min- 
denütt ugyanazon  rettegéssel  a  jövőtől? 

Miután  mindenütt  az  állam  ellen  nyilvánul  leg- 
inkább az  elégületlenség,  s  miután  a  jobbraváltozás 
reményét  az  állam  átalakításától  várják :  észszerűen  az. 
államban  kell  keresnünk  ez  általános  nyugtalanság  okát, 
még  pedig  az  államélet  oly  jelenségében,  mely  mind- 
azon államokkal  közös,  melyekre  az  elégületlenség  ez 
érzete  kiterjed.  Miután  azonban  azon  végtelen  különb- 
ségnél   fogva,    mely    az    európai    államok    közt    egyes 

viszonyokra  nézve  uralkodik,  úgy  szólván  semmi 
egyéb  nincs  közös,  mint  bizonyos  elvek  általános  elis- 
merése, s  a  törekvés,  ez  elveket  az  államban  valósí- 
tani: annálfogva  az  általános  elégületlenséget  ezen  elvek- 
ben s  azon  ellentétben  találjuk,  mely  ezen  elvek  és  a 
jelenkor  szükségei  közt  mutatkozik. 

A  szabadság,  egyenlőség  és  nemzetiség  eszméi  czi- 
vílisátiónk  történetének  szükséges  eredményei.  Figyel- 
mesekké tevéin  olvasóimat,  miként  minden  elem,  mely 
alapúi  szolgált  jelen  társadalmunknak,  szükségkép  e 
fogalmak  kifej  lésére  vezetett,  s  minden  lépés  a  polgá- 
risodás  pályáján  azon  törekvésekből  származott,  me- 
lyek ezen  eszmék  valósítására  voltak  intézve.  l)  Minél- 
fogva ezen  eszmék  magukban  véve  nem  állhatnak  ellen- 
iétben sem  a  jelenkor  viszonyaival,  sem  azon  iránynyal, 
melyet  az  európai  emberiség  fejlődésében  követ,  sőt 
azoknak  valósításából  a  legnagyobb  elégültségnek  kel- 
lene származni.  És  ezért  az  általános  elégületlenség 
oka  nem  magukban  ezen  eszmékben  keresendő,  hanem 
valami  másban,  ami  azokkal  összeköttetésben  áll. 

A  gyakorlati  következmények,  miket  bizonyos 
eszmék  általános  elismerése  az  emberek  viszonyaira  elő- 
idéz, nem  azoknak  tudományilag  helyes  értelmezésé- 
től, hanem  azon  értelemtől  függnek,  melyben  azok  kö- 
zönségesen vétetnek ;  és  ezért  mindenekelőtt  azon  érte- 
lem iránt  kell  tisztába  jönnünk,  mely  a  szabadság,  egyenlő- 
ség és  nemzetiség  eszméinek  közönségesen  tulajdoníttatik. 

Ha  ezt  tűzzük  ki  feladatúi,  úgy  találjuk,  hogy 
mindazon  törekvések,  melyek  a  szabadság  és  egyenlőség 


')  VI.  Fejezet. 

valósítását  tűzik  ki  czéljokúl,  tettleg  csak  oda  irány  oz- 
vák,  hogy  a  népfelség  eszméje  az  államban  minél 
tökéletesebben  létesíttessék,  míg  azon  törekvések,  me- 
lyek a  nemzetiség  elvének  nevében  indíttatnak  meg, 
tulajdonképen  csak  arra  czéloznak,  hogy  a  korlátlan 
felségi  hatalom  az  államban  egy  bizonyos  nemzetiség- 
nek szereztessék  meg.  1)  Miből  azon  következtetést 
vonhatjuk  le,  hogy,  miután 

a  szabadság  fogalma  alatt  nem  az  egyesnek  önálló- 
sága az  államtól,  hanem  épen  ellenkezőleg,  az  egyetem 
korlátlan  uralma  az  egyén  fölött  értetik; 

az  egyenlőség  nevében  nem  mindenkinek  egyenlő 
szabadsága,  hanem  mindenkinek  egyenlő  alárendeltsége 
követeltetik; 

a  nemzetiségi  elv  nevében  pedig  nem  a  történeti 
jognak  és  azon  egyéni  szabadságnak  elismerése  értetik, 
mely  az  egyesnek  azon  tulajdonok  kifejtésére  szüksé- 
ges, melyek  az  egyes  nemzetnek  sajátjai;  hanem,  hogy 
a  nemzetiségi  törekvések  épen  a  történeti  jog  és  min- 
den   egyéni    szabadság    lerontására    vannak    irányozva: 

ezen  eszmék  így  értelmezve,  azokkal,  melyek 
civilisátiónk  fejlődésének  alapúi  szolgáltak,  nemcsak 
nem  ugyanazonosak,  sőt  azokkal  valóságos  ellentétben 
állnak. 

Megmutattuk  az  előadattokban,  mikép  azon  esz- 
mék, melyeknek  valósítása  az  államban  czélúl  tűzetett 
ki,  azon  értelemben,  mely  azoknak  adatik,  kölcsönösen 
ellenmondásban  állanak;  2) 


J)  I.  fejezet. 

2)  II.  és  III.  fejezet. 

megmutattuk,  hogy  valósításuk  szükségkép  minden 
nagyobb  állam  feloszlására   vezet;  x) 

megmutattuk,  hogy  az  emberiség  a  szabadság, 
egyenlőség  és  nemzetiség  ezen  értelemben  vett  eszméi- 
nek valósítása  által  semraikép  ki  nem  elégíthető.  2) 

Azon  ellentét,  mely  e  fogalmaknak  ily  értelme- 
zése által  a  társadalmi  és  állami  rend  alapjai  közt 
támadt,  s  azon  összeütközés,  melybe  ennek  követ- 
kezésében az  állam  egész  társadalmi  rendünk  fejlődésé- 
vel jutott:  ez  az,  miben  a  jelenkor  összes  szenve- 
déseinek okát  feltaláljuk-  s  azért  minden  eszköz,  melyet 
a  létező  állapotok  javítására  eddig  ajánlottak,  vagy 
megkisérlettek,  nem  felelhetett  meg  czéljának. 

Előadtam  az  okokat,  melyekért  sem  azon  állam- 
formák, miktől  hajdan  az  emberiség  üdvét  várták,  s 
miknek  nagyszerű  eredményeit  Angliában  csodáljuk,  3) 
sem  a  választási  jog  czélszerűbb  rendezése,  4)  sem 
a  legfőbb  államhatalomnak  monarchiáiból  respubli- 
caivá,  s  viszont  változtatása,  5)  nem  fogna  megfelelni 
várakozásainknak. 

Miután  a  bajok  forrása  nem  egyes  viszonyokban, 
hanem  inkább  azon  alapelvekben  található,  miken  a 
jelenkor  államai  nyugosznak:  mindaddig  nem  is  lehet 
segítni  azokon,  míg  ez  elvekhez  ragaszJcodunlc ;  és  a  moz- 
galom, melynek  közepette  élünk,  a  dolgok  természetes 
folyama  szerint,    szükségkép  egyesek    önkényes  uralmá- 


*)  III.  és  IV.  fejezet. 

2)  VI.  és  Vn.  fejezet. 

3)  VIII.  fejezet. 

4)  IX.  fejezet. 


5)  X.  fejezet. 

hoz  fogja  a  népeket  vezetni ;  mert  azon  eszmék,  me- 
lyeknek valósítása  után  törekszünk,  egészen  csak  a  des- 
potia  által  valósíthatók. 

Kérdezzük  immár :  mily  eredményei  lennének 
polgárisodásunkra  nézve,  ha  összes  politikai  viszonyaink 
ily  értelemben  egészen  átalakulnak,  vagyis,  ha  az  egyes 
korlátlan  uralmának  elve  diadalmaskodik  az  alkotmá- 
nyos szabadság  elve  fölött? 

Azok  között,  kik  összes  viszonyainkat  teljesen  át 
akarják  alakítani,  egy  idő  óta  vita  támadt  a  fölött:  váj- 
jon a  politikai  forradalomnak  kell-e  megelőzni  a  tár- 
sadalmit, avagy  ennek  amazt? 

E  kérdés,  nézetem  szerint,  merőben  fölösleges. 

Épen  úgy  lehetetlen,  miszerint  egy  tökéletes  po- 
litikai forradalom,  minőt  terveznek,  véghez  menjen,  a 
nélkül,  hogy  azt  a  társadalmi  viszonyoknak  megfelelő 
átalakulás  megelőzte  volna,  a  mint  nem  képzelhetjük 
az  összes  társadalmi  viszonyok  teljes  átváltoztatását, 
a  nélkül,  hogy  a  politikai  rend,  mely  annak  alapjául 
és  biztosítékául  szolgált,  meg  ne  változzék.  Midőn 
Richelieu  és  XIV.  Lajos  Francziaországban  megtörék  a 
nemesség  hatalmát,  s  az  ipar  és  kereskedésnek  nyújtott 
kedvezmények  által  a  különböző  osztályok  társadalmi 
állását  megváltoztaták :  szintúgy  előmozdíták  Franczia- 
ország  politikai  forradalmát,  mint  a  hogy  megváltoz- 
taták idő  folytán,  Francziaország  társadalmi  rendét 
azon  elvek,  melyek,  mint  a  forradalom  eredményei, 
hosszú  harczok  után,  alapúi  szolgáltak  a  franczia  char- 
tának. 

A  politikai  és  társadalmi  forradalom  közt  hasonló 
viszony   létezik,    mint   valamely    ország   alkotmányos  és 

polgári  törvényei  között.  Lehetetlen,  hogy  a  kettő  közű] 
csupán  az  egyik  rész  alakíttassák  át:  bárhol  kezdjék 
az  átalakítás  munkáját,  mindig  ugyanaz  lesz  az  eredmény. 

Innen  következik:  hogy  oly  forradalom  mely  által 
az  államban  egyesnek  önkényes  hatalma  alapíttatnék  meg, 
egyúttal  a  legnagyobb  társadalmi  átalakítást  vonná  maga 
titán. 

S  miután  világos:  miszerint  valamennyi  állami 
s  társadalmi  viszonyt,  melyek  civilisátiónknak  alapúi 
szolgáltak,  lehetetlen  átalakítani  anélkül,  hogy  egész 
polgárisodásunk  is  alapjaiban  meg  ne  rendíttessék ; 

következik :  hogy  azon  politikai  és  társadalmi  át- 
alakidás,  melyhez  a  szabadság,  egyenlőség  és  nemzetiség 
eszméinek  a  kitűzött  irányban  valósítása  vezetni  fogna 
egyszersmind  a  leglényegesb  befolyást  gyakorolná  egész 
polgárisodásankra. 

Az  állam  és  a  társadalom  alapjai  szükségképen 
ugyanazok  a  civilisátió  alapjaival:  s  ha  felteszszük, 
hogy  az  államot  és  társadalmat  egészen  új  elvekre  kell 
építeni:  tagadhatlan,  miszerint  egész  polgárisodásunk- 
nak  is  szintén  új,  a  társadalmi  és  állami  viszonyoknak 
megfelelő  alapokat  kell  nyerni.  Vagy,  röviden  szólva: 
a  felállított  eszmék  valósítása  nem  lehetséges  anélkül,  hogy 
összes  polgárisodásunknak,  a  mire  oly  büszkék  vagyunk, 
bomlását  ne  vonja  maga  után. 

Egyáltalában  nem  új  azon  állítás,  hogy  polgári- 
sodásunk bomlásnak  indult.  Könyveket  írtak  Európa 
rothadásáról,  s  minden  kicsapongásban,  melyet  poli- 
tikai izgatottság  korszakaiban  a  nép  legalsóbb  osztályai 
elkövettek,  megannyi  bizonyságát  láták  azon  barbár- 
ságnak, melybe  menthetlenűl  sülyedni  fogunk. 

Hogy  a  következőkben  félre  ne  értessem,  két  do- 
logra hivom  fel  az  olvasó  figyelmét : 

1.  Abból,  bogy  poJgárisodásunk  bomlásnak  in- 
dult, koránt  sem  következik  még,  bogy  új  barbárság 
küszöbén  állunk.  Ha  az  emberiség  a  mívelődés  bizonyos 
fokát  eléri,  mint  jelenleg  csaknem  minden  népe  Euró- 
pának, ebből  sohasem  lehet  rögtön  a  barbárságba  dőlni ; 
sőt  valamint  az  Őskorban  az  egyptomi  polgárisodás  he- 
lyet engedett  a  görög  míveltségnek,  a  nélkül,  hogy 
ez  által  Egyptom  barbárságba  sülyedt  volna:  épen  oly 
valószínű  ez  más  polgárisodásnál  s  a  miénknél  is.  Azon 
állítás  tehát,  miszerint  bizonyos  fogalmaknak  az  állam- 
ban valósítása  veszélyezteti  civilisátiónkat,  csak  úgy 
értendő;  mikép  jelen  civilisátiónk  a  felvett  esetben  egy 
másiknak  engedendi  át  helyét,  mely  nem  fog  az  ál- 
lamban valósított  eszmékkel  ellentétben  állani. 

2.  Egyáltalában  nem  állítani,  hogy  polgárosidá- 
sunk  féltartóstathatlanúl  halad  sírja  felé;  sőt  e  civilisátiót 
még  e  perczben  is  életerősnek  tartom,  s  hiszem,  miként 
mindaz,  a  mi  kifejlésével  ellentétben  áll,  jövőre  nem 
számíthat.  Állításom  csupán  oda  szorítkozik:  miszerint 
azon  esetben,  ha  az  államban  oly  elvekhez  ragaszko- 
dunk, melyek  a  polgárisodásunknak  alapjaiul  szolgált  esz- 
mékkel ellentétben  állanak,  —  az  állam  számára  felál- 
lított eszmék  valósítása  polgárisodásunk  vesztét  fogná 
maga  után  vonni. 

Ily  megszorítások  mellett,  nyugodt  megfontolás 
után,  mindenki  meg  fog  győződni  a  fönebb  felállított 
tétel  helyességéről. 

Egész  polgárisodásunk  keresztyéni.  —  Bármi  erő- 
sen   támadtatott    is   meg    a    keresztyénség  a  haladás  és 

felvilágosodás  nevében,  s  bármennyi  okot  szolgáltatá- 
nak erre  éppen  azok,  kik  a  keresztyénség  nevében  a 
szeretet  igéit  a  gyűlölet  és  türelmetlenség  zászlóiul  hasz- 
nálták fel;  bármit  beszéltek  és  tettek  a  keresztyénség 
ellenei  s  vakbuzgó  hívei:  mégsem  fogja  egy  nyugodtan 
gondolkodó  sem  tagadni  azon  állítást,  hogy  a  keresz- 
tyénség befolyásának  eredménye  mindaz,  amiben  Európa 
népei  nemkeresztyén  kortársaikat  és  az  ó-kor  összes 
népeit  fölülhaladják. 

A  hitágazatokat  illetőleg  a  keresztyén  társadalom 
felekezetekre  oszlott;  de  a  nézetek  ezen  különbsége 
nem  terjed  ki  a  keresztyénség  azon  elveire,  melyek  pol- 
gárisodásunk alapjaivá  váltak;  sőt  ezen  elvek  hatalma 
épen  az  által,  hogy  egész  társadalmi  rendünknek  alapúi 
szolgáltak,  oly  ellenállhatlan,  hogy  az  kiterjed  még 
azokra  is,  kik  a  keresztyénség  körén  kívül  állnak.  A 
családtól  kezdve  azon  viszonyokig,  melyek  világrészeket 
fűznek  egymáshoz,  keresztyén  eszmék  körében  moz- 
gunk. Csak  egy  van,  ami  e  tekintetben  kivételt  képez, 
és  ez  az  állam. 

A  keresztyénség,  mely  az  élet  minden  viszonyá- 
ról szabályokat  állított  fel,  azon  elvénél  fogva,  hogy 
„isten  országa  nem  e  földről  való'-1  nem  tette  ezt  az  ál- 
lamra nézve,  s  innen  van,  hogy  ez  a  polgárisodásunk 
alapjaiul  szolgált  hitelvektől  függetlenül  fejlődött  ki. 

Míg  az  állam  rendezésénél  csupán  a  pillanat  vi- 
szonyai és  szükségei  tartattak  szem  előtt,  s  a  keresz- 
tyénség elvei,  — ■  mert  ezen  viszonyok  és  szükségek  elő- 
idézésére hatottak,  —  közvetve  nagy  hatást  gyakorol- 
tak az  állam  szerkezetére  is;  mindaddig  azon  elvek, 
melyek    a   társadalomnak,    s    azok,  melyek  az  államnak 

alapúi  szolgálnak,  soha  sem  térhettek  el  messze  egy- 
mástól. Azon  percztől  fogva  azonban,  melyben  az  ál- 
lamra tudományos  elméletek  elhatározó  befolyást  kezd- 
tek gyakorolni,  elszakadt  az  egyesítő  kapocs,  mely  az- 
előtt az  államot  az  összes  társadalmi  renddel  összeköté 
s  miután  (mint  azt  munkám  folytán  már  kifejtem)  az 
állam  intézményeinek  rendezésénél  az  ó-kor  fogalmai 
szolgáltak  alapúi:  az  államnak  a  keresztyénség  fogal- 
main alapuló  társadalmi  renddel  szükségkép  hasonló 
ellentétbe  kellé  jönni,  mint  a  minő  az  ó-kori  és  a  keresz- 
tyén polgárisodás  alapelvei  között  létezik. 

Azon  értelem,  melyben  a  szabadság,  egyenlőség 
és  nemzetiség  eszméit  az  államban  valósítani  akarjuk, 
—  mint  bebizonyítottam,  —  lényegesen  különbözik  attól, 
amelyben  ugyanezen  eszmék  egész  polgárisodásunk  ki- 
fej lésére  elhatározó  befolyást  gyakoroltak.  Ha  polgári- 
sodásunk folyamát  tekintjük,  mindenekelőtt  a  szabad- 
ság elvével  találkozunk;  mellette  az  egyenlőség  és 
nemzetiség  fogalmai  mindig  csak  alárendelt  következ- 
ményekűl  tűnnek  fel.  Az  államban  pedig  az  egyenlő- 
ség elve  az,  mely  minden  mást  megelőz,  s  mindaz, 
ami  a  szabadság  és  nemzetiség  nevében  igénybe  vé- 
tetik, nem  egyéb,  mint  törekvés  az  egyenlőség  elvé- 
nek uralmát  az  élet  minden  viszonyában  biztosítani. 
És  ennek  szükséges  következménye,  hogy  az  állam  és 
összes  polgárisodásunk  iránya  között  hasonló  ellentét 
támadt,  minő  az  absolut  egyenlőség  és  a  szabadság, 
azaz:  az  egyén  önálló  kifejlődésének  elve  között  ta- 
gadhatlanúl  létezik,  s  hogy  az  államban  érvényesítni 
óhajtott  elvnek  teljes  győzelme  szükségkép  összes  civi- 
lisátiónk    alapjait,    sőt    még    a    vallás    azon    alaptanait 

is  megrendítené,  melyek  az  egyéni  szabadság  elvével 
összefüggésben  állnak,  (a) 

Elválasztottuk  a  jog  fogalmát  az  erkölcsiség  fo- 
galmától, elkülönítettük  az  elveket,  melyeken  az  állam 
alapszik,  a  vallás  elveitől,  s  azt  hiszszük,  hogy  a  tudo- 
mány haladása  csak  ezen  elválasztás  által  lőn  lehetséges. 

Tudományos  elméletnek  megjárja;  de  gyakorlat- 
ban ily  különválasztás  mindig  lehetlen.  A  nép  a  jog  fo- 
galmát a  morál  fogalmától  oly  kevéssé  különítendi  el, 
mint  nem  fog  elismerni  azonegy  időben  soha  államot  és 
vallást,  melyek  egymással  ellenmondásban  állanak  és 
azon  ellentét,  melyben  az  államot  és  az  egyházat  min- 
denütt találjuk,  hol  az  állam  ezen  elvek  szerint  szer- 
veztetett,  az :  hogy  államaink  minden  vallás  iránti 
tisztelet  daczára  melyet  hirdetnek,  az  egyházat,  mivel 
ennek  önállóságában  veszélyt  látnak,  hatalmuk  alá  törek- 
szenek vetni,  —  míg  másrészről  minden  egyház  az  állam 
beavatkozását  a  legnagyobb  veszélynek  tekinti ;  —  mindez 
mutatja,  mikép  a  keresztyénség  és  a  jelenkor  állama 
közt  uralkodó  ellentét  eredményeiben  már  is  nyilvánul, 
jóllehet    sokan    annak    okát   még    tisztán  nem  látják  át. 

Valamint  a  vallás  fogalmainak  változását  szük- 
ségkép mindig  az  összes  társadalmi  rend  változása,  s 
ezt  az  állam  átalakulása  követi:  épen  úgy  az  állam 
teljes  átalakítása  a  társadalmi  rend  és  vallásos  fogal- 
mak átalakulását  vonja  maga  után.  S  miután  minden 
civilisátió  bizonyos  vallási  fogalmak  alapjára  van  építve : 
lehetetlen  ezeket  megváltoztatni,  anélkül,  hogy  velők 
együtt  a  civilisátió  is  el  ne  enyészszék,  mely  e  vallási 
fogalmakon  emelkedett. 

Korunk  és  a  Caesarok  korszaka  között  a  különb- 
ség csak  abban  áll,  hogy  az  átalakulás,  mely  akkor  a 
vallás  körüli  fogalmaknál  kezdődött,  most  az  állam  kö- 
rülieknél veszi  kezdetét  s  hogy  Constantin  tisztán  belátta, 
mikép  vallási  teljes  átalakítás  lehetetlen  anélkül,  hogy 
az  politikaihoz  ne  vezetne;  míg  korunk  államférfiai 
annak  előmozdításán  dolgoznak  öntudatlanul,  aminek 
megakadályozását  vélték  életök  feladatául  kitűzni. 

Lesznek,  akik  ez  állítás  ellenében  korunk  tapasz- 
talataira fognak  hivatkozni.  „Vajjen  nem  találjuk-e 
több  államban  általánosan  elismerve  azon  elveket,  anél- 
kül, hogy  azok  ily  káros  következményeket  idéztek  volna 
elő:  miért  ne  lehetne  ugyanazt  remélnünk,  akkor  is, 
ha  ezen  elvek  általánosan  elfogadtatnak  és  minden  kö- 
vetkezményűkben életbelépnek? 

Én  ellenkező  véleményben  vagyok,  és  valamint 
azt  hiszem,  hogy  ha  mindazon  károk,  melyek  bizonyos 
elvek  elismeréséből  a  polgárisod  ás  fejlődésére  várhatók, 
eddig  nem  mutatkoznak,  ez  csak  annak  tulajdonítható, 
mert  eddig  minden  államban  csak  kisebb  része  jutott 
érvényre  ez  elvek  következményeinek :  úgy  meg  vagyok 
győződve,  hogy  általánosan  elismert  elvek  logikai  kö- 
vetkezései soha  nem  maradhatnak  el,  a  mi  ez  esetben, 
szükségkép  civilisátiónk  vesztét  vonná  maga  után. 

Akár  az  ó,  vagy  az  új  korra,  akár  azon  népekre, 
melyek  haladnak,  avagy  azokra,  melyeket  tespedni  lá- 
tunk, fordítjuk  figyelmünket,  mindenütt  ugyanazon 
tüneménynyel  találkozunk:  azzal,  hogy  különböző  erők 
tevékenysége,  s  azoknak  ellentéte  nélkül  nincsen  haladás. 
Ez  ellentét,  mely  minden  haladáshoz  mulhatlanúl  meg- 
kívántatik,   lehet    eredménye    azon    viszonyoknak,    me- 

lyekben  egy  állam  másokkal  áll,  avagy  az  államban 
egymás  mellett  létező  különböző  erők  tevékenységé- 
ből fejlődhetik  ki :  de  mindkét  esetben,  mihelyt  min- 
den külső  ellentét  megszűnt,  vagy  az  államban  létező 
erők  egyike  a  többit  mind  alávetette  magának,  vége 
a  haladásnak  is. 

Nem  találunk  az  ó-korban  egy  népet  sem,  mely 
aránylag  rövidebb  idő  alatt  fejlődött  volna  ki,  mint  a 
görög,  s  tulajdonítsuk  bár  e  tüneményt  részben  e  nép 
kitűnő  tehetségeinek :  mindazáltal  senki  sem  tagad- 
hatja, hogy  annak  fontosabb  okát  Görögország  sajátsá- 
gos viszonyaiban  kell  keresni.  A  népnek  egymástól  füg- 
getlen államokra  szétszaggatása,  —  minek  egész  Görög- 
ország függetlenségére  oly  szomorú  következményei 
voltak,  —  azon  élénk  s  folytonos  ellentét  által,  melyben 
Görögországnak  minden  része  egymás  ellenében  állott, 
oly  tevékenységet,  s  ez  által  az  összes  erők  oly  minden- 
oldalú fejlődését  idézte  elő,  minőt  a  régi  kor  egy 
népénél  sem  találunk ;  s  mely  magában  Görögország- 
ban is  eltűnt,  mihelyt,  Róma  által  az  egész  tartomány 
meghódíttatván,  az  ok  is,  mely  haladását  feltételezé; 
megszűnt,  (b) 

Ugyanezt  látjuk  Rómában.  A  legnagyobb  hala- 
dás korszaka  egyszersmind  korszaka  a  legerősebb  ellen- 
téteknek. Míg  a  város  belsejében  királyság  és  patri- 
ciusok,  ezek  s  a  plebeiusok,  a  köztársasági  szabadság 
és  az  egyes  uralma  állanak  szemközt ;  míg  Róma  Itáliá- 
val, s  ennek  meghódítása  után  az  egész  világgal  küzd: 
bámulatra  méltó  nagyságra  emelkedik.  A  mint  az  örök 
város  az  akkor  ismeretes  világ  népeit  meghódította,  s  a 
despotismus    vas    karja    a   római    nép    minden    osztályát 

egy  iga  alá  veti,  vége  a  haladásnak  is.  Jó  császárok 
alatt  Róma  a  jólétnek  magas  fokát  élvezé,  s  nem  aka- 
rom kétségbe  vonni  azon  állítást,  hogy  a  históriában 
nincsen  korszak,  melyben  az  emberi  nem  oly  nagy  ré- 
sze boldogabb  lett  volna,  mint  akkor  vala,  midőn  a 
római  birodalom  az  egész  ismert  világot  magában  fog- 
lalá,  s  Marc  Aurél  és  az  Antoninusok  által  kormányoz- 
tatott; azonban  a  boldogság  ezen  korszaka  kétségtele- 
nül nem  volt  egyszersmind  a  haladás  időszaka  is ;  s  csak 
az  akkor  oly  hatalmasan  gyámolított  művészet  és  tudo- 
mány termékeit  kell  a  korábbi  időkéivel  egybehasonlí- 
tani, hogy  meggyőződjünk,  mikép  a  régi  kor  míveltsége 
az  Antoninusok  századában  minden  külső  fény  és  jólét 
daczára  hanyatlásnak  ment  eléje,  (c) 

S  ha  újabb  civilisátiónk  folyamát  tekintjük:  váj- 
jon minden  haladás  nem  hasonló  ellentétek  mozdító 
erejének  tulajdonítandó-e?  A  római  világ  maradványai 
s  a  barbárok,  a  császár  és  a  pápa,  ez  és  az  egyház,  az 
általános  és  külön  nemzeti  egyház  minden  országban, 
a  katholieismus  és  a  reformatió,  a  királyság  és  az  aris- 
tokratia,  ez  és  a  polgárság,  városok  és  testületek,  a  tes- 
tület és  a  szabadság  után  küzdő  egyén,  s  mindazon  kü- 
lönböző elemek,  amikből  a  társadalom  állott,  érvényre 
vergődni,  s  a  velők  ellenkező  erőket  meghódítani  ipar- 
kodtak szünetlenül,  úgy  hogy  a  különböző  erők  har- 
czának  szakadatlan  folyama  képezi  fejlődésünk  egész 
történetét. 

S  neveztessék  bár  e  mozgalom  hareznak,  —  és 
hareznak  mondhatjuk  azt  oly  értelemben,  mint  az  er- 
dőben, hol  egyik  fa  a  másik  fölött  emelkedni  törek- 
szik,   a    hareznak    képét    véljük    feltalálni,    —  de  ezen 

harcz  szükséges  föltéte  minden  növésnek,  s  meg  kell 
annak  lenni,  ha  le  nem  akarunk  mondani  minden  további 
fejlődés   lehetőségéről. 

S  nem  erre  törekszik-e  minden?  Vájjon  mi  egyéb 
haszon  háramlik  az  emberiségre  az  államban  felállított 
fogalmak  valósításából,  mint  azon  remény,  hogy  a  foly- 
tonos küzdésnek,  mely  a  szabad  verseny  következtében 
támad,  vége  szakadjon. 

Örök  haladásban  van  az  emberiség,  s  minden  ol- 
dalú tevékenységének  eredményei  bámulatra  ragadnak. 
De  vájjon  nem  rendezetlen-e  e  tevékenység?  —  Vájjon 
egész  létünk  nem  a  legnagyobb  zavar  képét  tünteti- e 
fel,  hol  minden  szorul  és  tolul,  hol  egyik  a  másik  ere- 
jét gyengíti,  vagy  vele  saját  hasznára  visszaél,  s  hol 
mindenki  lábbal  tapodtatik,  ha  ereje  által  elhagyatván 
e  tolongásban  egy  pillanatra  összerogyott?  „Ha  az  em- 
beriség fejlődésének  legmagasabb  fokát  elérni  akarja: 
e  tevékenységnek  szabály oztatni  kell.  Csak  akkor  fogja 
az  ember  a  természetet  meghódítani,  s  e  földet  paradi- 
csommá változtatni,  ha  ki  lesz  jelölve  minden  egyesnek 
számára  az  irány,  melyben  mozognia  kellend;  ha  ere- 
jének használata  egy  magasabb  kormányzatnak  lesz 
alárendelve ;  ha  minden  nép,  sőt  az  egész  emberiség 
tevékenysége  szabályozva  lesz."  így  szólnak.  A  tökéletes 
rend  fogalmáért  lelkesül  századunk  s  e  rend  nem  az, 
melyet  a  természetben  találunk.  Nem  az  égboltozat,  hol 
minden  test  önmaga  és  legközelebbi  központja  körűi 
forog,  hogy  ezzel  közös  pályát  fusson ;  nem  a  föld,  hol 
hegyek  és  völgyek,  folyók  és  tengerek  végtelen  változa- 
tosságban követik  egymást,  hol  egy  növény  sem  hason- 
lít a  másikhoz;  nem  a    zenei  összhang,    mely  különféle 

hangok  elegye  által  oly  csodaszerűen  hatja  át  keblün- 
ket: nem  ezek  mintáink.  Nem  oly  rendre  törekszünk, 
minőt  isten  teremtett,  hanem  a  minőt  az  ember  fel- 
fogni képes.  Valamint  a  mesterséges  világításnál,  úgy 
itt  is  bizonyos  távolságban,  s  határozott  sorban  áll- 
janak a  fénypontok:  minden  fa  sudara,  minden  ág, 
mely  a  másik  felé  emelkedik,  le  fog  metszetni  az  em- 
beriség e  mesterséges  kertjében ;  minden  virág  külön 
ágyba  lesz  ültetendő ;  —  a  szándéklott  összhang  az  egy- 
hangúság összhangzása  lesz.  —  Az  emberi  nem,  mely 
csupán  belösztönének  hódolva,  eddig  látszólagos  zavar- 
ban mozgott  előre,  ezután  fegyelmezett  seregként  in- 
duland  meg  vezetőinek  vezényszavára,  hogy  előre  ki- 
szabott lépésekkel  vezettessék  azon  czél  felé,  melyet 
valamely  egyesnek,  vagy  a  többségnek  belátása  tűzött 
eléje.  Nem  vonom  kétségbe,  hogy  azon  népek,  me- 
lyekre a  tökéletes  államszerkezet  ezen  eszménye  ráerő- 
szakoltatik,  talán  a  csendes  boldogság  azon  nemét  él- 
vezhetnék, mely  a  római  népnek  az  Antoninusok  alatt 
osztályrészül  jutott:  de  ki  fogja  tagadni,  mikép  e  tö- 
kéletes csend  és  rend,  melyet  a  földi  boldogság  ne 
továbbjaként  állítanak  elénk,  csak  akkor  érhető  el,  ha 
minden  szabad  mozgásról,  azaz :  minden  további  haladás 
lehetőségéről  lemondunk. 

A  történet  tanúsága  szerint  az  önkényes  hatalom 
mindenkor  akadálya  volt  a  haladásnak.  Képzeljünk  oly 
államot,  melyben  az  állam  kezébe  korlátlan  hatalom 
adatott  rendelkezhetni  egyház  és  iskola  fölött,  s  hol  a 
kereset  minden  fontos  ága  —  mi  eddig  csak  nehánynyal 
történt  —  a  közigazgatás  körébe  vonatott,  és  az  által  a 
nép  szellemi  és  anyagi  fejlődése  az  államtól  tétetett  füg- 

gővé,  míg  más  részről  minden  egyes,  a  közbiztonság 
ürügye  alatt  rendőri  szabályok  végetlen  sora  alá  állít- 
tatott s  hiszi-e  valaki,  hogy,  ha  ezen  államban  egyszers- 
mind a  főhatalom  egyes  uralkodó  kezébe  tétetett  le,  a 
haladás  még  lehetséges?  Es  mégis  hasonló  viszonyok 
után  törekszünk,  azon  egyetlen  különbséggel,  hogy  a 
korlátlan  államhatalmat  nem  egyes  uralkodónak,  hanem 
a  nép  többségének  kezébe  akarjuk  adni-  mintha  egy 
egész  nép  többségének  önkényes  hatalma  nem  volna  a  ha- 
ladásnak  sokkal  nagyobb  akadálya,  mint  egyes  emberé. 

Minden  haladás  az  egyes  erők  szabad  használatának 
eredménye,  s  annálfogva  veszélyezteti  az  egyenlőséget; 
azonkívül  nem  képzelhetni  javítást,  a  mely  által  egyesek 
külön  érdekei  első  perczben  ne  sértetnének ;  s  ha  meg- 
emlékezünk, mily  ellenszenvvel,  sőt  mondhatni  határo- 
zott ellenszegüléssel  kellé  az  újkor  minden  nagyobb 
találmányának  épen  a  tömeg  közt  küzdeni:  el  fogjuk 
ismerni,  mikép  valószínűleg  sem  fonó-  és  gőzgépekkel, 
sem  vasutakkal  vagy  távirdákkal  nem  bírnánk,  ha  e 
találmányok  keletkezésekor  a  nép  oly  hatalommal  bírt 
volna,  minőt  számára  követelünk:  azaz,  ha  az  egyenlő- 
ség elvéért  lelkesedő  sokaságnak  hatalmában  állott  volna, 
megakadályozni  e  találmányok  alkalmazását,  melyek 
által  keresetét  első  pillanatban  veszélyeztetve  látá. 

Egyébiránt  e  tekintetben  sem  szükséges  elméleti 
okoskodásokba  merülnünk  a  fölött :  mi  történt  volna 
valószínűleg  bizonyos  viszonyok  között?  sőt  inkább  itt 
is  nagyszerű  tapasztalásokra  hivatkozhatunk.  Absolut 
államhatalom,  oly  mértékben,  mint  azt  újabb  időkben 
megállapítani  szándékoznak,  hosszabb  ideig  soha  sem 
létezett   demokrat    államokban;    az    ó-kor    köztársaságai 

már  csekély  terjedelmüknél  fogva  sem  szolgálhatnak 
példányokúi;  s  a  római  impérium  történetében  vagy 
más  önkényes  uralmú  európai  államokban,  hol  az  ó-kor 
vagy  újabb  idők  polgárisult  népei  laknak,  époly  kevéssé 
láthatjuk  azon  jövendőnek  képét,  mely  reánk  vár,  ha 
törekvéseink  sikerülnének.  Az  államhatalom  korlátlan- 
sága sem  Rómában,  sem  más  európai  államokban  nem 
volt  soha  oly  rendezett  és  tökéletes,  mint  azt  korunk 
akarja.  Azonban  a  távol  keleten  találunk  egy  birodalmat, 
mely  mint  —  állítják  —  e  föld  lakóinak  egy  harmadát 
foglalja  magában,  s  e  tekintetben  kivételt    képez. 

Midőn  Chináról  a  legelső  tudósítások  Európába  ér- 
keztek, oly  hihetleneknek  látszanak  az  ezen  ország  ma- 
gas míveltségi  fokáról  mondott  dolgok,  hogy  Marco  Polo 
előadásait  meséknek  tartották.  Későbbi  hírek  megerő- 
sítek azokat,  s  ámbár  China  polgárisultságának  foka 
most  kevésbé  látszik  hihetlennek,  mint  Marco  Polo  ko- 
rában, amaz  óriási  állam  mindazáltal  most  is  bámulatra 
ragad  minden  gondolkozót.  Állam,  hol  a  főhatalom  egy 
nagy  nép  egész  léte  fölött  korlátlanul  uralkodik,  hol 
minden  mozgalom  a  középpontból  származik,  hol  az 
igazgatásnak  minden  szála  egtj  kézben  van  egyesítve,  s 
hol  az  államhatalom  cselekményeiben  —  legalább  több- 
nyire —  nem  a  despota  szeszélye,  hanem  a  nép  java  szol- 
gál zsinórmértékül.  A  mit  az  állam  korlátlan  hatalma 
a  népért  tenni  képes,  Chinában  megtörtént.  Főfigyelem 
van  fordítva  az  oktatásra;  hogy  anyagi  károktól  nieg- 
óvassék  minden  egyes,  a  legszigorúbb  rendőri  felügyelet 
alatt  áll;  az  erkölcsiség  törvényei  állami  törvényekké 
vannak  emelve  s  még  a  családi  élet  is  azon  dolgok  kö- 
rébe vonatott,  mikről  az  állam  gondoskodik.    China  né- 

pessége  ezen  atyáskodó  felügyelet  alatt  hihetetlen  számra 
szaporodott;  nincs  ország,  mely  jobban  volna  mívelvé, 
melyben  az  ipar,  a  rendelkezésére  álló  eszközökhez  arány- 
lag, jobban  fejlődött  volna  ki.  Kétségtelenül  itt  is  any- 
nyi  milliónak  tevékenysége  s  a  különböző  erők  százado- 
kig tartó  hareza  teremte  azon  anyagot,  melyből  a  chinai 
állam  szabályszerű  épülete  alkottatott;  itt  is  nagyobb 
forradalmak  egész  sorának  kellé  lefolyni  s  számos  gon- 
dolkodó és  államférfiú  következetes  erőfeszítése  vala 
szükséges,  míg  a  legtökéletesebb  igazgatási  önkény  e 
csudálatos  gépezete  elkészülhete,  s  az  egyén  önálló  mun- 
kásságát az  államnak  tökéletesen  alávetni  sikerűit.  És 
midőn  a  nagy  mű  be  lőn  végezve,  midőn  China  csaknem 
mindent  elért,  mit  az  állam  legfőbb  feladatának  tartank, 
midőn  oly  viszonyokra  emelkedett,  miket  a  XVIII.  szá- 
zad gondolkodó  férfiai,  kiknek  nyomain  az  államtanok- 
ban mi  is  haladunk,  a  tökély  eszményképéül  tekinte- 
nek: vájjon  mindennek  végeredménye  nem  a  legáltalá- 
nosabb tespedés-e,  melyet  egyenesen  csak  az  állam  ily 
szerkezetének  kell  tulajdonítanunk,  mely  annak  feltéte- 
lét képezi?  s  miután  oly  intézmények,  minőket  Chiná- 
baii  találunk,  azon  perezben  érnék  végokét,  mihelyt  a 
lét  örök  egyformasága,  melyet  rendnek  neveznek,  szaba- 
dabb mozgás  által  naponkint  megzavartathatnék,  (d) 

Hogy  az  európai  népek  és  a  chinaiak  között  létező 
nagy  különbség  mellett  a  chinaiakhoz  hasonló  államin- 
tézmények behozatala  százados  küzdelmek  után  is  ná- 
lunk sikerülne-e?  oly  kérdés,  melyre  elméletileg  nem 
lehet  felelni.  De  előttem  egészen  bizonyosnak  látszik, 
hogy  —  a  mennyiben  azt  lehetségesnek  tartjuk  —  ha- 
sonló viszonyok    nálunk  is  hasonló    eredményhez   vezet- 

nének;  s  annyira  távol  van  tőlem,  ez  állítás  eredetisé- 
gét igénybe  venni,  hogy.  oly  férfiú,  szavait  idézendem, 
ki  korunk  állami  fejlődését  a  legnagyobb  figyelemmel 
kisérte,  s  ki  törekvéseink  lehető  eredményéről,  ezelőtt 
több  mint  tíz  évvel,  hasonló  nézeteket  nyilváníta. 

„Ugy  hiszem  —  mondja  Tocqueville  x)  —  hogy  az 
elnyomás  azon  neme,  mely  a  demokrata  nézeteket  fenye- 
geti, semmi  afféléhez  nem  fog  hasonlítani,  a  mi  e 
részben  a  világon  történt;  kortársaink  nem  találhatják 
fel  emiékezetökben  annak  képét.  Magam  is  hiában  ke- 
resek oly  kifejezést,  mely  felőle  képzett  eszmémet  pon- 
tosan visszaadja :  rá  a  despotismus  és  zsarnokság  régi 
nevei  épen  nem  illenek.  A  dolog  egészen  új,  kisértsük 
meg    azért   körülírni,    miután    megnevezni    nem    tudjuk. 

„Ha  képzelni  akarom  magamnak,  minő  új  voná- 
sokban jelenhetnék  meg  a  despotismus  a  világon:  látom 
sokaságát  számtalan  hasonló  s  egyenlő  embernek,  kik 
minduntalan  önszemélyeiket  veszik  czélúl,  hogy  maguk- 
nak holmi  apró  s  mindennapi  örömeket  szerezzenek, 
melyek  aztán  lelküket  egészen  betöltik.  Közülök  minde- 
nik elkülönözve,  gyermekei  s  magán  barátai  képezik  rá 
nézve  az  egész  emberi  nemet*,  a  mi  egyébiránt  polgár- 
társait illeti,  azoknak  szomszédságában  él,  de  nem  látja 
őket;  velők  érintkezik,  de  ezt  nem  erezi;  csupán  önma- 
gában s  önmagáért  létezik,  s  ha  van  is  még  családja, 
annyit  mondhatni,  hogy  hazája  nincs  többé. u 

„Ezek  fölött  egy  roppant  gyámnoki  hatalom  emel- 
kedik, mely  egyedül  maga  akar  biztosítást  adni  élveze- 

l)  Démocratie  en  Amérique.  Paris  ebez  Gosselin  1840.  T. 
IV.  p.  313.  Magyarra  fordítva  Fábián  Gábortól  IV.  köt. 
216.  s.  k.  1. 

teiknek  s  őrködni  sorsuk  fölött.  E  hatalom  korlátlan, 
minden  részletre  kiterjeszkedő,  szabályos,  előrelátó  és 
szelíd.  Hasonlítana  az  atyai  hatalomhoz,  ha  neki  is  mint 
ennek,  az  embereket  férfikorra  készíteni  volna  a  czélja; 
de  őket,  épen  ellenkezőleg,  változhatlanúl  a  gyermek- 
korban akarja  megtartani:  szereti,  ha  a  polgárok  vi- 
gadnak, csakhogy  vigadásnál  egyébről  ne  gondolkozza- 
nak ;  szeret  dolgozni  jólétökön,  de  annak  egyedüli 
ügyviselője  s  bírája  akar  lenni;  gondoskodik  biztonsá- 
gukról, előrelátja  s  biztosítja  szükségeiket,  könnyíti 
gyönyöreiket,  vezeti  főbb  ügyeiket,  igazgatja  iparukat, 
szabályozza  elohaladásukat,  felosztja  örökségeiket;  csak 
az  esik  neki  nehezére :  miért  nem  mentheti  már  fel 
őket  egészen  a  gondolkozása-fáradságától  s  az  élet  ter- 
hétől is?" 

„Ekkép  a  szabad  akarattal  élést  naponkint  haszon- 
talanabbá s  ritkábbá  teszi;  az  akarat  működését  szűk 
körbe  szorítja  s  megfoszt  lassankint  minden  polgárt 
még  önmagának  használatától  is.  Az  egyenlőség  készí- 
tette el  az  embereket  mindezekre ;  az  tette  Őket  hajlan- 
dókká arra,  hogy  ezeket  eltűrjék,  sőt  gyakran  még  jó- 
téteménynek is  tekintsék." 

„Miután  így  a  fölség  minden  személyt  rendre  ha- 
talmába kerített  és  saját  mintájába  gyúrt,  kiterjeszti 
karjait  az  egész  társaságra ;  beteríti  annak  szinit  sok 
apró,  szövevényes,  szőrszálhasogató  és  egyforma  szabá- 
lyok hálójával,  melyen  a  legeredetibb  elmék  s  legélén- 
kebb lelkek  sem  képesek  áttörni,  hogy  a  sokaságot  túl- 
szárnyalják. Nem  töri  meg  az  akaratokat,  hanem  elpu- 
hítja, meghajtja  és  igazgatja;  cselekvésre  ritkán  kény- 
szerít, de  a  cselekvést  minduntalan   gátolja;   nem   ront, 

hanem  születni  nem  enged  semmit;  nem  zsarnokosko- 
dik, csak  nyom,  szorít,  gyöngít,  olt,  tompít,  s  végre  arra 
juttat  minden  nemzetet,  hogy  ne  legyen  többé  egyéb 
egy  félénk  és  szorgalmas  állatseregnél,  melynek  pász- 
tora a  kormány." 

„Mindig  azt  hivém,  hogy  az  efféle  szabályos,  szelíd 
és  békés  szolgaság,  milyennek  itt  képét  rajzolám,  in- 
kább, mintsem  képzelnok,  összeférhetne  a  szabadság 
némely  külformáival,  és  hogy  nem  volna  lehetetlen  még 
a  népfelség  árnyékában  is  megfészkelnie  magát." 

Tíz  éve,  hogy  Tocqueville  e  szavakat  írta.  Azóta  az 
elvek,  miknek  lehető  következményeiről  beszél,  egész 
világrészünkön  elterjedtek,  s  hol  akkor  már  el  valának 
ismerve,  mindenütt  tovább  haladtak  azok  alkalmazásá- 
ban. Az  állam  hatalma,  mióta  az  ostromállapot  üdvös 
következményei  feltaláltattak,  még  Francziaországban 
is  nagyobb,  a  közigazgatási  kényuraság  végetlen  hálója 
még  sűrűbb  lőn.  A  végrehajtó  hatalom,  melynek  szá- 
mára minden  alkotmányban  a  mindenhatóság  vétetett 
igénybe,  a  távirda  feltalálása  óta  mindentudó,  a  gőz- 
mozdony által  mindenütt  jelenlevő  hatalommá  vált;  s 
ellenében  az  egyes  gyámoltalanabb  és  gyengébb,  mint 
valaha;  kérdem:  vájjon  a  jövő  képe,  mit  Tocqueville 
rajzolt,  korunkban  nem  sokkal  valószínűbb-e?  nem  kell-e 
bevallanunk,  miszerint  csupán  az  eddigi  pályán  kell  to- 
vább haladnunk,  hogy  ama  kép  valósuljon  s  teljesen  el- 
érjük azon  boldogságot,  melyben  a  chinai  birodalomban 
élő  300,000.000  embertársunk  már  régóta  részesül. 
Nem  is  szükség  mondani,  hogy  minden  polgárisodás, 
melynek  körében  a  haladás  lehetetlenné  vált,  enyészetnek 
megy  eléje. 

Eötvös.  A  XIX.  század  eszméi.  II.  0 

Azon  elvek  diadala  tehát,  melyeket  mi  az  állam 
szervezetére  felállítánk,  szükségkép  polgárisodásunk  vesz- 
téhez vezet.  Fokozatosan,  vagy  rögtön  és  erőszako- 
san éretik-e  el  e  czél :  csupán  annyiban  fontos,  a  mennyi- 
ben első  esetben  mívelődésünkre  csendes  elhamvadás, 
az  utóbbiban  erőszakos  pusztulás  vár;  s  ha  az  utóbbi 
történik,  az  emberiség  hasonló  sorsra  jut,  milyenben 
volt  Róma  a  keresztyénség  alapításakor ;  az  első  esetben 
pedig  China  sorsa  felé  közeledünk. 

„Ah !  vous  étes  jaloux  de  la  gloire  d'accomplir  une 
révolution  sociale,  eh  bien!  il  fallait  naitre  soixante 
ans  plutőt  et  entrer  dans  la  carriére  en  1789!"  — 
így  szól  Thiers  „sur  la  propriété"  czímű  munkájában  a 
socialistákhoz;  s  Thiersnek  igaza  van.  A  nagy  társa- 
dalmi forradalom  megtörtént;  bevégeztetett  azok  által, 
kikre  ő  és  politikai  pártja  büszke,  a  kiknek  elvei  Fran- 
cziaországban  az  egész  államépület  alapjaiul  vannak 
elismerve.  Mihelyt  a  törvényhozásnak  a  népfelség  nevé- 
ben korlátlan  hatalom  engedtetett,  s  minden  kisebb  tár- 
sulat, mely  azelőtt  az  állam  oltalma  alatt  állott  fön, 
eltöröltetett,  úgy  hogy  az  egyes  az  állami  hatalomnak 
magánosan  áll  ellenében ;  mihelyt  elismertetett  az  elv, 
miszerint  az  államnak,  hogy  biztosan  fönállhasson,  a  val- 
lást és  nevelést,  szóval  mindent  maga  alá  keli  rendel- 
nie, a  mi  az  államra  nézve  fontos:  a  nagy  társadalmi 
forradalom  már  megtörtént.  —  Egyben  mindazáltal 
csalatkozott  Thiers:  abban,  hogy  fölteszi,  hogy  a  forra- 
dalom, mely  89-ben  történt,  minden  elvére  nézve  győz- 
het a  nélkül,  hogy  ez  elvek  következményei  elismertes- 
senek; —  s  hasonlókép  csalatkoznak,  a  kik  az  elvek 
teljes  győzelmét  kivánják  a    nélkül,  hogy    a   vallási  fo- 

galmakról,  melyek  társadalmi  rendünk  alapjait  képezik, 
s  azokkal  együtt  a  polgárisodásról,  a  mely  ezeken  nyug- 
szik, le  akarnának  mondani.  Valamint  általánosan  elis- 
mert elvek  maguk  után  vonják  valamennyi  logikai  kö- 
vetkezményeik elismerését :  szintúgy  lehetetlen  új 
politikai  átalakulást  képzelni  a  nélkül,  hogy  ez  a  létező 
viszonyokon  alapuló  polgárisodást  meg  ne  semmisítse,  s 
meg  ne  változtassa  a  hitfogalmákat,  melyek,  ha  továbbá 
is  hatalommal  bírnának,  ellentétben  fognának  állani  az 
egész  társadalmi  renddel. 

Oly  korszaknak,  melyben  az  egyéntől  elvétetek 
az  ön  határozás  joga,  más  morálra  van  szüksége,  mint 
az  volt,  a  mely  szerint  cselekményeinket  eddig  szabá- 
lyoztuk; s  oly  államoknak,  hol  minden  a  császáré, 
más  vallással  kell  bírniok,  mint  a  mely  azt  paran- 
csolja: hogy  istennek  is  adjuk  meg,  a  mi  az  istené. 

E  kérdés,  melyet  korunknak  meg  kell  oldania,  ennél- 
fogva nem  csupán  politikai,  hanem  egyszersmind  tár- 
sadalmi is;  sőt  mi  több,  arról  van  szó:  vájjon  egész  ci- 
vilisátiónk  fennálljon-e  ezután  is,  avagy  eleny észszék  ? 
S  lehetlen  e  kérdést  megoldani,  ha  nincs  elég  bátorsá- 
gunk azt  tisztán  állítni  fel. 

Nem  lehet  az  államot  oly  fogalmakra  alapítani, 
melyek  ellenmondásban  vannak  az  elvekkel,  melyeken 
egész  társadalmi  rendünk,  sőt  egész  polgárisodásunk 
nyugszik.  Szükség,  hogy  az  állam  a  társadalmat,  vagy 
ez  az  államot  magához  assimilálja.  S  miután  az  államban 
valósítani  szándéklott  eszmék  ellentétben  állanak  tár- 
sadalmunk s  polgárisodásunk  alapeszméivel:  jövőnkben 
csak  úgy  remélhetünk  megnyugvást,  ha  az  államra  nézve 
felállított    elvek    egész    társadalmi   rendünkben    is,  vagy 

9* 

ha  társadalmi  rendünk  elvei  az  államban  is,  újra  hata- 
lomra vergődnek. 

Melyiket  válaszszuk  a  keltő  közül  törekvéseink  czél- 
jáúl,  az  ,  attól  függ:  mennyiben  tartjuk  lehetségesnek, 
hogy  haladásunk  ezentúl  is  azon  elvek  alapján  történ- 
jék, melyeknek  alapján  polgárisodásunk  kifejlődött, 
vagy  mennyiben  vagyunk  az  ellenkezőről  meggyőződve. 
De  csak  akkor  lehet  ez  örök  rázkódásoktól  szabadul- 
nunk, ha  az  egyikre  vagy  a  másikra  elhatározzuk  ma- 
gunkat. 

Ha  igaz,  hogy  a  szabad  verseny  —  tehát  az  egyéni 
szabadság  —  elve,  melynek  eddig  minden  haladást  köszön- 
hetünk, ezentúl  az  emberiséget  mindig  nagyobb  nyo- 
morra juttatja;  ha  igaz,  hogy  az  egyenlőség  szüksége 
csak  akkor  elégíthető  ki,  ha  annak  az  államban  min- 
den szabadságot  feláldozunk;  ha  igaz,  hogy  a  felebaráti 
szeretet  érzelme  embertársunk  szenvedéseit  többé  nem 
képes  enyhíteni,  hanem  hogy  a  testvériséget  rendőri  in- 
tézmények által  kell  megalapítani :  úgy  eljött  a  pillanat, 
midőn  az  emberiségnek  nemcsak  állami  intézményeit,  ha- 
nem társadalmi  rendjét  illetőleg  is  egészen  új  pályát  kell 
törnie:  s  nem  marad  egyéb  hátra,  mint  azon  merész 
szellemek  vezetésének  engedni  át  magunkat,  kik  e  te- 
kintetben kezökbe  ragadják  a  zászlót. 

Ha  másként  van  a  dolog;  ha  azon  pályán  is  lehet- 
séges a  haladás,  melyen  eddig  jártunk;  ha  társadalmi 
rendünk  nem  élte  túl  magát,  s  a  keresztyénség  nem 
veszté  el  hatalmát  az  emberek  kedélyére :  úgy  az  állam- 
nak is  azon  eszmék  teendők  alapjául,  mik  az  egész  társa- 
dalmirendnek alapját  képezik.  Mert  ha  az  absolut  egyenlő- 
ség   elve,     —     mint    állítják    —     az    egész    társadalmi 


Első  rész,  befejezés.  |33 

rendet,  sőt  az  egész  polgárisodást  bomlással  fenyegeti: 
nem  a  demokrat  alapokra  épített  állam  korlátlan  hatal- 
mában kell  e  vész  ellen  keresni  az  óvszert,  hanem  el- 
lenkezőleg a  szabadság  elvében,  mely  társadalmi  ren- 
dünknek alapúi  szolgált,  s  mely,  mióta  a  szabadság 
helyébe  a  népfelség  elve  tétetett,  egy  újabb  állami  szer- 
vezésnél sem  vétetett  figyelembe. 

Ha  egyiket  sem  akarjuk  e  kettő  közül,  s  úgy  vél- 
jük, hogy  a  fennálló  társadalmi  rend  fentartható  a  nélkül, 
hogy  fel  kellene  adni  az  államra  nézve  felállított  elve- 
ket; s  ha  e  szerint  az  államban  az  egyént  teljesen  alá 
törekszünk  vetni  a  többség  parancsainak,  —  míg  más 
részről  az  egyén  számára  az  élet  minden  viszonyában 
teljes  szabadságot  követelünk;  szóval:  ha  követjük  azon 
irányt,  melyet  Francziaországban  s  a  legtöbb  államban 
az  úgynevezett  rendnek  pártja  megkezdett:  akkor  min- 
den törekvésünknek  sikertelennek  kell  maradni.  — 
Czéljuk  örökké  elérhetlen,  —  miután  önmagával  ellen- 
kezésben áll. 

Ha  erről  sikerűit  meggyőznöm  az  olvasót:  meg 
van  oldva  a  feladat,  mit  e  munkám  első  részében  kitűztem. 

De  ha  meggyőződtünk  arról,  mikép  társadalmi 
rendünk  és  polgárisodásunk,  mely  a  szabadság  elvén 
nyugszik,  fenn  nem  állhat,  ha  az  állam  az  absolut  egyenlő- 
ség elvére  alapítatik,  mely  az  egyént  a  többség  kor- 
látlan akarata  alá  veti ;  s  ha  meggyőződünk,  hogy  az 
állam  és  társadalom  nem  állhatnak  egymással  ellentét- 
ben,   akkor  két  új  kérdés  áll  elő: 

1.  A  két  lehetőség  közt,  mely  előttünk  áll,  melyik  a 
valószínű? 

Ha  e  kérdés  megfejtésénél  azon  meggyőződésre  ju- 
tánk, mi  kép  azon  fogalmak,  melyek  társadalmi  rendünk- 
nek alapúi  szolgáltak,  erősebbek  mint  azok,  melyeket 
az  államban  akarnak  volósítani ;  hogy  ennélfogva  az  ál- 
lam intézményeinek  társadalmi  rendünk  szükségeihez 
kell  alkalmaztatniuk,  újra  azon  kérdés  támad: 

2.  Mi  módon  lehet  ezt  eszközölni?  Miután  az  állam 
fennállása  minden  mívelődésnek  szükséges  kelléke,  és  sa- 
játságos viszonyaink  között  még  nagyobb  államok  szük- 
séges voltát  sem  tagadhatni;  meg  kell  vizsgálnunk: 
vájjon  az  állam  korlátlan  hatalmának  elvét  lehető-e  meg- 
szorítani, a  nélkül,  hogy  nagyobb  államok  fennállása  veszé- 
lyeztessék, s  mikép  lehet  elérni  e  korlátozást? 

Ezen  két  kérdés  megfejtése  leend  e  munka  második 
részének  feladata. 

(a)  Az  ó-korban  az  államot  és  a  vallást  mindig  a  leg- 
szorosabb összeköttetésben  találjuk.  Valamint  ez  szolgált  az 
államnak  czéljai  elérésére  eszközül,  szintúgy  volt  a  vallás 
fennállása  az  állam  fenmaradásától  feltételezve.  Mindkettőnek 
eredete  rendesen,  —  elenyészte  mindig  közös  volt,  annál- 
fogva azon  állítás,  miszerint  az  ó-kor  polgárisultsága  annak 
vallási  fogalmaival  összefüggött,  nem  is  fog  tagadtatni.  Azon- 
ban ugyanez  áll  jelen  civilisátiónkról  is. 

Epén  abban,  hogy  az  állam  az  egyesnek  létét  nem 
tölti  be,  hogy  földi  rendeltetésünkön  kívül  más  magasabbat 
elismerünk,  mely  után  mindenikünknek  saját  erejével  kell 
törekednie,  abban,  hogy  az,  a  mi  az  istené,  attól  a  mi  a 
császáré  elkülöníttetett  s  ez  által  oly  tér  jelöltetett  ki.  hová 
a  föld  e^j  hatalma  sem  érhet,  abban  fekszik  az  ó-  és  új-kor 
nézetei  között  a  lényeges  különbség,  s  ezen  nézetek  azok, 
melyek  egész  míveló'désünknek  alapúi  szolgálnak.  Mert  ezek 
teremték  meg  a  szabadság  fogalmát  —  legalább  a  szellemi 
szabadságét,  a  mire  végre  mindig  a  polgári  szabadságnak  is 
be  kell  következni  —  ezek  idézték  elő  az  isten  előtti  egyenlő- 
ség eszméjét;  ezek  tevék  lehetségessé  ez  egyesnek  önálló 
munkásságát,  mely  az  ó-korban  az  állam  mindenhatósága  által 
akadályozva  volt,  életbeléptetvén  ez  által  azon  erőt,  mely- 
nek korunk  magasabb  kifejlődését  köszönhetjük. 

Az  ó-kor  polgárisultságának  jelleme  az  egység,  az  újabb- 
kori  polgárisultságé  ennek  sokoldalúsága.  Amannál  a  kifej- 
lődés gyorsabb  volt,  de  egyes  államok  terére  s  azon  körre 
szorítkozott,  melyben  az  államhatalom  befolyása  lehetséges 
volt:  ennél  a  kifejlés  lassúbb,  hanem  kettős  értelemben 
általános,  miután  az  nem  egyes  államokra  szorítkozik,  és 
mindenre  kiterjed,  a  mi  az  egyes  önálló  munkásságának 
tárgyúl  szolgál.  Valamint  tehát  az  ó-kor  polgárisultsága  azon 
pillanatban  egy  újnak  volt  kénytelen  helyet  engedni,  mihelyt 
azon  egység  megzavartatott,  melyen  alapúit,  s  oly  hittanok 
emelkedének  általános  érvényre,  melyek  által  az  állam  ha- 
talma korlátozva  lőn,  és  az  egyes,  önálló  munkásságának 
tágabb  tér  nyílott :  szintúgy  kell  a  mi,  ezen  önálló  munkás- 
ság által  feltételezett  civilisátiónknak  azon  pillanatban  fel- 
bomlani,  melyben  az  államra  újból  korlátlan  hatalom  ruház- 
tatnék. 

(b)  Görögország  soha  sem  volt  szellemi  és  anyagi  fejlő- 
désére nézve  látszólag  kedvezőbb  viszonyok  közt,  mint  a 
római  imperátorok  csendes  uralma  alatt.  A  kitűnő  szelle- 
meket nem  vette  többé  igénybe  a  politika,  s  a  kik  hír  után 
sóvárogtak,  a  tudományokra  és  művészetekre  vetették  magu- 
kat, melyek  tiszteletben  és  jutalomban  részesültek,  és  va- 
gyonhoz s  kitüntetéshez  vezettek.  A  görög  nyelv  Róma  leg- 
míveltebb  osztályainak  nyelve  lett,  s  azoknak,  kik  vele, 
mint  anyanyelvűkkel  éltek,  mindazon  előnyöket  nyújtá,  mint 
a  franczia  nyelv  a  XVIII.  században :  és  mégis  minde- 
mellett e  kor  a  görög  művészetre  és  tudományra  nézve 
hanyatlás  korszaka  volt.  A  legtisztább  bizonyság  ez  arra, 
mikép  minden  valódi  haladásnak  forrását  nem  kiilviszonyok, 
hanem  egy  nemzet  sokoldalú  munkássága  által  mozgalomban 
tartott    benső    ereje    képezi.     Mikor    a    fa    a    tavasz    viharai 

által  téli  nyugalmából  felrázva,  első  lombját  hajtja,  ez  virág- 
zásának is  időszaka.  Ezt  tapasztaljuk  a  tudomány  és  művé- 
szet körében  is.  Mi  az  izgatottság  pillanataiban  létre  jött, 
az  nyugalmas  időkben  fenmaradhat :  a  virág  gyümölcsöt 
terembet ;  de  ha  a  virágzás  kora  elmúlt,  minden  pártfogolás 
legfölebb  azt  eszközölheti,  hogy  a  mi  benső  kényszerűségből 
támadott,  később  mint  gyárczikk  nagy  ügyességgel  utánoz- 
tátik.  A  római  irodalom  felvirágzása  Augustus  korában  mit- 
sem  bizonyít  ez  állítás  ellen.  Hiszen  mindazon  férfiak,  kiket 
csodálunk,  a  bukó  köztársaság  vészei  között  nőttek  fel,  s 
miután  ezek  leléptek,  a  római  irodalom  szintúgy  miként 
a  görög,  lassankint  sülyedésnek  indult,  míg  végre  oda  jutott, 
hogy  az  oly  versek  tartattak  költészeti  remekeknek,  melye- 
ket visszafelé  is  lehet  olvasni  p.   o. 

Laus  tua  non  tua  fraus,   virtus  non  copia  rerum. 

Scandere  se  fecit  hoc  decus  omnipotens. 

(c)  Bármennyire  elfogult  Gibbon  az  Antoninok  kora 
iránt,  mit  a  világtörténet  egyik  legboldogabb  korszakának 
mond,  mindazáltal  tisztán  átlátta,  hogy  a  valódi  művészet 
és  tudomány  hanyatlásnak  indult.  „The  lőve  of  letters, 
almost  inseparable  from  peace  and  refinement,  was  fashio- 
nable  among  the  subjects  of  Hadrian  and  the  Antonines, 
who  were  themselves  men  of  learning  and  curiosity,  —  —  — 
but  if  we  except  the  inimitable  Lucián,  this  age  of  indolence 
passed  away  without  having  produced  a  single  writer  of 
ori-inal  genius,  or  who  excelled  in  the  árts  of  elegant  com- 
p  ősit  ion.  A  cloud  of  critics,  of  compilers  and  the  decline  of 
genius  "\vass  soon  followed  by  the  corruption  of  taste.  The 
Deci.  and  fali  of  the  R.  E.  Ch.  2."  —  Láthatni  ebből,  mily 
igaztalanság  az  ó-kor  polgárisodásának  elenyésztét  a  barbár 
népek  büntetéseinek  tulajdonítani   és  nem  a  kényuralomnak, 

mely  maga  felvilágosult  lehet,  de  a  felvilágosulást  elő  nem 
mozdíthatja.  Só't  a  barbár  népek,  mint  már  a  maga  korában 
Augustinus  tisztán  belátta,  eszközül  szolgáltak,  hogy  a  nyugat 
polgárisodása  megőriztetett  azon  lassú  elmerevüléstől,  mely 
azt  a  keleti  birodalomban  megölé. 

(d)  Spárta  alkotmánya  után,  minden  államintézmény  kö- 
zött, bizonyára  a  chinai  birodalomé  részesült  a  XV11I.  század 
gondolkodóinak  tetszésében  leginkább;  Montesquieut  kivételül 
kell  említenünk.  „Ne  pourrait-il  pas  se  fairé,  que  les  mis- 
sionaires  auraient  été  trompés  par  une  apparence  d'ordre: 
qu'ils  auraient  été  frappés  de  cet  exercice  continuel  de  la 
volonté  d'un  seul,  par  lequel  ils  sönt  gouvernés  eux-mémes:u 
mondja  igen  helyesen  az  Esprit  de  lois.  4.  VIII.  eh.  XXL 
—  Azonban  igen  elkülönzötten  állott  e  véleményével.  Vol- 
taire épen  az  idézett  helyhez  egy  hosszú  jegyzetet  írt, 
melyben  a  közép  országának  előnyeit  kiemeli,  s  legtöbben 
azok  közül,  kik  az  államtudományok  előtt  utat  nyitottak  a 
tovább  fejlődésre,  haladásnak  tekintették  volna,  ha  Franczia- 
országban  azon  „chaos  de  coutumes,  toutes  bizarres,  toutes 
contradictoires,  de  cetté  anarchie  qui  a  duré  si  longtemps", 
(mint  Voltaire  magát  kifejezé),  —  ha  mondom  e  helyett 
China  rendszeres  szervezete  hozatott  volna  be.  —  Nézetem 
szerint  a  szigorúan  szabályozott  viszonyok  ezen  bámulata  — 
melylyel  a  XVIII.  században  találkozunk  —  nem  maradt 
befolyás  nélkül  az  állam  újabb  intézményeire.  Valamint  nagy 
részben  maga  is  azon  visszahatás  eredménye,  mely  a  közép- 
kor minden  viszonya  ellen  támadott :  úgy  igen  sokat  tett 
azon  nézetek  és  alapelvek  terjesztésére,  melyeket  a  XVIII. 
század  tudománya  egyedül  helyeseknek  hirdetett.  Azon 
nézet,  miszerint  rend  csak  ott  állhat  fön,  hol  minden  szabá- 
lyozva van,   s  hogy  az  állam   egysége  csupán  minden  szálak- 

nak  egy  kézben  öszpontosítása  s  az  államhatalmon  kívül 
minden  szabadakarat  semmivététele  által  alapíttathatik  meg, 
sokat  vesztett  volna  meggyőző  erejéből,  ha  a  XVIII.  szá- 
zadban a  rend  vak  bámulása  mellett  meg  nem  feledkeztek 
volna  arról,  ami  különben  mindig  szájon  forgott:  —  a 
szabadságról. 


MÁSODIK  EESZ. 


Cum  rerum  vestrarum  status,  non  a  vi  ipsa  rerum, 
sed  ab  erroribns  vestris  male  se  habeat :  sperandum  est, 
illis  erroribus  missis  aut  correctis  magnam  rerum  in 
melius  mutationem  fieri  posse. 

Baco   Ver.  Nov.  Org. 


Bevezetés. 


.Lehet  étlen,  hogy  valamely  államban  sokáig  oly 
elveket  kövessenek,  melyek  társadalmi  rendünk  sőt 
egész  polgárisodásunk  alapelveivel  ellenkeznek.  Ha  te- 
hát igaz,  —  a  mit,  úgy  hiszem,  e  munka  első  részében 
megmutattam,  —  hogy  azon  elvek,  melyeket  az  államban 
valósítani  törekszünk,  azon  értelemben  véve,  melyet 
nekik  közönségesen  tulajdonítunk,  ellentétben  állanak 
az  összes  keresztyén  polgárisodás  alapelveivel :  el  kell 
ismernünk,  hogy  ez  elvek  valósítása  az  államban  nem 
lehetséges;  vagy  meg  kell  engednünk,  hogy  azoknak 
valósítása  egész  polgárisodásunk  felbomlását  vonná  maga 
után;  mely  utóbbi  esetből  azonban  épen  nem  követ- 
kezik, hogy  tehát  ezen  elvek  valósítása  egyáltalában 
lehetetlen. 

A  föld  egy  része  sem  oly  virágzó,  hogy  a  földi 
dolgok  mulandóságára  ne  emlékeztetne.  Miként  tavasz- 
szal  is,  mikor  fejlődésnek  indul  minden  s  új  levelek  és 
virágok  diszítnek  minden  ágat,  egyes  kihalt  növények 
és  száraz  levelek  az  előbbi  évek  elenyészett  virágzás  ko- 
rát juttatják  eszünkbe:  úgy  ébreszt  a  legáltalánosabb 
haladás  korszakaiban  is  hasonló  emlékeket  a  történet 
minden    gondolkozóban.     Egészen    elhagyatott   vidékek- 

ben,  Ázsia  pusztáin  és  Afrika  sivatagain,  sőt  az  új  világ 
őserdői  közepében  néha  egy  rég  elenyészett  míveltség 
maradványaira  akadunk.  A  honioktengerből  kiemelkedő 
magas  oszlopsorok  egy  palotának  romjai,  melyek  ma  alig 
nyújtanak  elég  árnyat  a  magános  pásztornak  és  kisded 
nyájának  ;  roppant  falak  és  utak  maradványai,  melyek 
a  mindent  átalakító  természet  hatalmával  évezredek  óta 
daczolnak,  sírhelyek,  e  legbiztosabb  s  gyakran  egyedüli 
nyomai  az  emberi  létnek,  templomok,  melyeknek  istenei 
rég  ismeretlenek,  s  melyek  romjaikkal  csak  arra  emlé- 
keztetnek, hogy  az  ember  mindenütt  és  minden  kor- 
ban fölfelé  vetette  szemeit,  és  azon  óriási  városok, 
melyeket  puszta  halmok  alatt  fedez  föl  a  tudomány,  a 
nélkül,  hogy  az  írásjegyeket,  mikkel  falai  fedvék,  meg- 
fejteni tudná,  mindezek  ugyanazon  komoly  tanúságot 
hirdetik :  miszerint  semmi  sincsen  oly  nagyszerű  és 
dicső,  a  minek,  ha  lejárt  az  ideje,  el  nem  kellene  enyészni; 
s  hogy  minden  polgárisodás,  bármi  magasnak  tetszett 
azok  előtt,  a  kik  élvezték,  mindig  csak  átmeneti  pon- 
túi szolgált  valamely  magasabb  kifej  lésre.  —  Mert 
a  történet,  mely  múlékonynak  tanúsítja  mindazt,  a  mit 
az  emberek  és  népek  alkotnak,  egyszersmind  azt  mu- 
tatja, hogy  e  mulandóság  okát  a  fejlődés  örök  törvényé- 
ben kell  keresni,  mely  szerint  bármely  irányban  csak 
addig  haladhatunk,  míg  ez  irányban  tovább  fejlődni  le- 
hetséges. Ki  tudja,  hogy  polgárisodásunk,  melyre  oly 
büszkék  vagyunk,  nem  áll-e  hasonló  átalakulás  küszö- 
bén; hogy  nem  közeledünk-e  azon  időhöz,  mikor  az 
emberiség,  elérvén  a  jelen  polgárisodás  körében  lehet- 
séges fejlődés  határait,  erőszakosan  tör  új  ösvényeket, 
hogy  hosszas   küzdések   után,    miknek,    az    akadályokba 

ütköző  folyam   módjára,    engedni  látszik,    elvégre   ismét 
diadalmasan  folytassa  útját? 

Azon  meggyőződés  tehát,  miszerint  bizonyos  fogal- 
mak csak  polgárisodásunk  elenyésztével  valósíthatók, 
azon  veszélyekre  figyelmeztet  ugyan,  melyek  polgáriso- 
dásunkat  fenyegetik ;  azt  azonban,  hogy  ezen  elvek 
valósítása  lehetetlen,  belőle  következtetni  nem  lehet 
—  s  ha  magunkat  polgárisodásunk  jövője  iránt  meg 
akarjuk  nyugtatni,  ezt  csak  úgy  érhetjük  el,  ha  a  he- 
lyett, hogy  azokat  őrülteknek  mondjuk,  kik  az  emberi- 
ség számára  új  ösvényeket  igyekszenek  nyitni,  inkább 
azon  kérdést  tűzzük  ki  magunknak:  vájjon  polgárisodá- 
sunk csakugyan  túlélte- e  már  magát,  s  így  közéinek  kell-e 
tartanunk  a  pillanatot,  melyben  jelen  civilisátiónkat  új 
fogja  felváltani? 

A  történetekből  azt  tanuljuk,  hogy  csupán  külső 
viszonyok  valamely  polgárisodás  hanyatlását  sohasem 
idézhetik  elő.  Véres  forradalmak  egész  sora,  polgárisult 
népek  meghódítása  barbárok  által,  megakaszthatják  a 
polgárisodás  fejlődését,  de  nem  semmisíthetik  meg,  s 
minden  civilisátió  elenyésztének  az  okát  önmagában 
kell  mindig  keresnünk. 

Vallás,  polgárisodás  társadalom  és  állam  nem 
csupán  kölcsönös  hatással  vannak  egymásra,  hanem 
egyszersmind  kölcsönösen  alapjai  egymásnak.  A  mint 
az  állam  bizonyos  társadalmi  renden  nyugszik,  úgy  vi- 
szont ez  az  összes  polgárisodás  eredménye,  mely  ismét 
bizonyos  vallási  eszmék  általános  elismerésén  alapszik. 
Míg  ezen  eszmék  az  emberek  kedélye  fölött  nem  szűn- 
nek meg  uralkodni:  sem  a  társadalmi  rendet,  sem  az 
államot  nem  rendezhetni  új  alapokon.  Honnan:    minden 

Eötvös.  A  XIX.  század  eszméi.  II.  10 

pólgárisodás  csak  azon  eszmékkel  együtt  cnyészhetik  el, 
melyeknek  alapján  kifejlődött.  Ez  pedig,  a  történetek 
tanúsága  szerint,  mindig  csak  akkor  történik: 

a)  ha  azon  eszmék,  melyek  a  pólgárisodás  alapjait 
képezik,  tökéletesen  valósítva  vannak,  s  az  emberiség, 
egy  pólgárisodás  körében  megoldván  feladatát,  a  hala- 
dás örök  törvénye  szerint,  új  ösvényeket  kénytelen 
törni;  vagy, 

b)  ha  azon  eszmék,  melyek  századokig  igazaknak 
tartattak,  hamisaknak  találtatván,  helyökbe  mások 
állíttatnak  föl.  Mindkét  dolog  mindig  egyszerre  történik, 
sőt  az  utóbbi  rendesen  meg  szokta  előzni  az  előbbit; 
mert  a  kétely  mindig  tűrhetlen  állapot  az  emberre  nézve, 
s  azért  hitét  csak  úgy  ingathatjuk  meg,  ha  helyébe 
újat  állíthatunk  föl,  melyen  szintoly  erős  meggyőződés- 
sel csügghessen.     Avagy  végre: 

c)  ha  az  uralkodó  eszmék  a  jelennek  elutasíthatlan 
szükségeivel  ellentétben  állanak. 

Ha  e  szempontból  vizsgáljuk  a  jelen  viszonyait, 
úgy  találjuk: 

hogy  a  keresztyén  pólgárisodás  még  nem  végezte 
be  föladatát;  mert  azon  eszmék  közöl,  melyek  alapjául 
szolgálnak,  mindeddig  még  egyiket  sem  mondhatjuk 
valósultnak. 

Eddig  még  az  egyéni  szabadság  eszméje,  —  mely  a 
leglényegesb  különbséget  képezi  korunk  és  az  ó  kor  mí- 
veltsége  között  —  sem  lett  teljesen  uralkodóvá.  Jelen 
polgárisodásunk  kezdetétől  fogva  lépésről  lépésre  kö- 
zeledtünk ez  eszme  valósításához:  de  valamíg  a  társa- 
dalom azon  eszközöket  mind  meg  nem  kísérletté,  melyek 
rendelkezésére  állanak,  hogy  az    egyént  azon   viszonyok 

ellen  védje,  mik  által  tényleg  mások  önkénye  alá  kerül, 
mindaddig  az  egyéni  szabadság  diadaláról  szó  sem  lehet 
társadalmunkban. 

Még  inkább  elmondhatni  ezt  az  egyenlőség  elvéről. 
S  nem  állított-e  föl,  e  két  fogalmon  kívül,  még  egyet 
a  keresztyénség,  melynek  valósítása  körűi  alig  történt 
valami? 

A  keresztyénség  tanai  szerint  a  föld  minden  népe 
közös  származású,  mindnyájan  testvérek,  kiknek  ugyanaz 
a  rendeltetésök,  s  kik,  hosszas  tévelygés  után,  végre 
ugyanazon  község  kebelében  fognak  egyesülni.  A  ke- 
resztyénség, —  az  ó-kor  tisztán  nemzeti  vallásaival  ellen- 
tétben —  az  emberiség  vallása.  Azon  elvvel,  miszerint 
minden  ember  egyenlő  isten  előtt,  az  összes  emberiség 
egysége  mondatott  ki.  A  keresztyénség  első  hirdetése- 
kor szembetűnő  ellentétben  állottak  ez  eszmével  a  világ 
viszonyai,  kevesen  fogták  azt  tisztán  föl,  s  mindazáltal 
annyira  a  keresztyénség  lényegében  feküdt  ez  elv,  hogy 
soha  nem  is  hagytak  föl  azzal  egészen. 

A  pápaság  és  császárság  hosszas  tusai,  s  egyes  nagy 
férfiak  törekvései  —  mint  a  franczia  IV.  Henriké  — 
tanúsítják,  miszerint  az  eszme,  hogy  az  egység  —  leg- 
alább a  keresztyén  népek  között  —  létesíttessék,  polgá- 
risodásunk egész  folyama  alatt  soha  egészen  háttérbe 
nem  szoríttatott:  de  vájjon  nem  a  jövőtől  kell-e  vár- 
nunk a  keresztyén  polgárisodás  ezen  elvének  valósítását 
most  is  ?  Míg  a  keresztyén  népek  egymás  irányában  a 
háborún  kívül  nem  ismernek  egyéb  eszközt  jogaik  ér- 
vényesítésére :  míg  egész  népekre  nézve  nincs  elismerve 
az  egyéni  szabadság  eszméje  s  ezerén  meg  ezerén  van- 
nak, kiknek  nincs  egyéb  szabadságuk,  mint  hogy  éhen 

halhatnak,  a  nélkül,  hogy  valaki  őket  munkára  kény- 
szerítené: mindaddig  nem  állíthatjuk,  hogy  az  emberiség- 
nek azért  kell  új  ösvényeket  keresni,  mivel  a  keresztyén- 
ség által  eléje  tűzött  feladatoknak  már  teljesen   megfelelt. 

Szintoly  alaptalan  azok  aggodalma,  kik  polgáriso- 
dásunk fönállásán  azért  kételkednek,  mert  az  ő  meg- 
győződésük szerint  a  keresztyénség  eszméi  hatalmukat 
az  emberi  kedély  fölött  elvesztették. 

Ha  szilárd  alapon  akar  állani,  minden  államnak 
szüksége  van  fensőbb  vallásos  szentesítésre.  Így  a  ke- 
resztyénség is,  bár  elvei  szerint  minden  tisztán  világi 
viszonytól  távol  kellene  magát  tartania,  szükségkép 
támaszául  szolgált  a  világi  hatalomnak,  Minél  nagyobb 
volt  a  keresztyénség  befolyása  az  egész  középkoron 
át,  annál  inkább  felhasználták  azt  a  világi  hatalom 
érdekében  s  egyes  tételeit,  például  a  következőt: 
„Omnis  potestas  a  Deo  est:  qui  potestati  resistit,  Deo 
resistit,"  gyakran  oly  társadalmi  rend  szentesítésére 
használták  föl  a  régi  időkben,  melyet  anyagi  erőszak  a 
többség  elnyomására  alkotott,  s  mely  a  keresztyénség 
elveivel  csak  annyiban  nem  volt  ellenkező,  amennyiben 
az  nem  e  világból  valónak  hirdette  országát.  Ehhez 
járul,  hogy  az  ember  a  vallásban  nemcsak  istenhezi 
viszonyainak  meghatározását  keresi,  hanem  mindenben^ 
hol  őt  tudománya  elhagyja,  a  valláshoz  folyamodik,  s  a 
világnak  teremtése,  a  természet  rendé,  a  társadalom 
alakulása  és  saját  fejlődésének  magyarázatát  vallásától 
várja.  Mit  az  ember  saját  eszével  megfogni  nem  képes, 
arra  nézve  a  hitre  szorul,  s  azért  minél  keskenyebbre 
vonul  a  tudományosság  határa,  annál  inkább  kiszélese- 
dik a  vallásé. 

A  keresztyénség  sem  vonhatá  ki  magát  e  kénysze- 
rűség alól,  s  bár  az  újszövetség  kizárólag  az  ember 
szellemi  és  erkölcsi  nemesítésével  foglalkozik:  az  ó-szö- 
vetségi könyvek  megfeleltek  e  szükségnek.  így  történt, 
hogy  midőn  a  középkorban  támadt  államrend,  mely 
ámbár  a  keresztyénség  elveivel  kiáltó  ellentétben  állt, 
a  vallásra  támaszkodott,  végre  megtámadtatott,  s  midőn 
a  tudomány  oly  tárgyakra  is  kitérj  észté  kutatásait,  mi- 
ket előbb  a  hit  körébe  vontak:  a  keresztyénségbe  ve- 
tett szilárd  bizalom  sokakban  megingott.  Az  egyház, 
mikor  az  érintett  államrend  védőjéül  lépett  föl  s  a 
természettudományok  fejlődését  az  inquisitió  által  tö- 
rekvék  gátolni,  maga  is  sokat  tett  arra,  hogy  minden 
támadás,  melyet  az  állam  ellen  intéztek,  egyszersmind 
a  vallás  ellen  volt  irányozva,  s  hogy  a  tudomány,  önvé- 
delemre kényszerítve,  ellenséges  állást  vőn  a  keresz- 
tyénséggel  szemközt.  A  keresztyénség  főbb  elvei  mind- 
azáltal nem  vesztették  el  uralmokat. 

A  szenvedély  és  gúny  fegyvereivel  támadták  meg 
a  keresztyénség  hittanait;  de  ha  a  támadásoknak  volt 
is  némi  hatása  a  társadalom  fenső  és  közép  rétegeire,  s 
a  hitlenség  egyes  tartományokban  apránkint  a  nép 
közé  is  elharapózott:  nézetem  szerint  nem  szenved 
kétséget,  hogy  a  nagy  többséget,  Európa  csaknem  min- 
den országában,  hittanokra  nézve  is,  mindenütt  keresz- 
tyénnek kell  tartanunk.  Legnagyobb  bizonyságul  szol- 
gál e  részben  épen  a  communismus.  Mert  miután  a 
keresztyénség  alapelveivel  ellenkező  tanokat  is  az  ere- 
deti keresztyénség  folytatása  gyanánt  adnak  elő :  ez 
legvilágosabb  jele,  hogy  a  keresztyénség  hatalmát  még 
a  socialisták  és  communisták  sem  vonják  kétségbe.   Ha 

pedig,  a  hittanoktól  elvonatkozva,  a  keresztyénség  azon 
részére  fordítjuk  figyelmünket,  mely  nem  az  embernek 
istenhezi,  hanem  az  emberek  egymásközti  viszonyairól 
határoz:  meg  kell  győződnünk,  hogy  a  keresztyénség 
által  felállított  alapelvek  uralma  sohasem  volt  oly  egye- 
temes, mint  épen  most. 

Kétségbe  vonták  a  keresztyénség  hitelveit:  erkölcs- 
tanát az  egész  m ívelt  világ  vallja.  A  ki  csak  polgáriso- 
dásunk körében  mozog,  nem  vonhatja  ki  magát  azon 
eszmék  uralma  alól,  melyeket  a  keresztyénség  fölállí- 
tott. Maga  a  zsidóság  is  egészen  csatlakozott  erkölcstan 
tekintetében  a  keresztyénség  alapelveihez,  s  lemondott 
azon  szoros  zárkozottságról,  melyet  törvényeinek  egy 
része  parancsolt,  hogy  szent  könyveiből  mindenek  fölött 
azt  emelje  ki,  mi  által  azok  az  általános  emberszeretet 
tanainak  hirdetésében  a  keresztyénséget  megelőzték. 

Nem  a  keresztyénség  elvei  indítának-e  korunkban 
egy  nagy  nemzetet  arra,  hogy  a  rabszolgaságot,  anyagi 
áldozattal,  eltörölje?  nem  az  embereszeretet  tanainak 
kell-e  köszönnünk  a  gondoskodást,  mely  a  nyomort 
enyhíti,  és  a  részvétet,  melylyel  most  embertársainknak 
megérdemlett  szenvedései  iránt  is  vis3ltetünk? 

És  ugyan  az  emberi  nem  egységének  nagy  eszméje 
is,  melyet  a  keresztyénség  állított  föl,  nem  közelebb 
áll-e  hozzánk  a  jelenben,  mint  azelőtt?  A  mi  hajdan 
csak  egyesek  sejtelmében  élt,  most  általános  meggyő- 
ződéssé vált:  az  emberi  nem  egységét  sokan  a  legfőbb 
feladatnak  tekintik,  s  mindenki  a  legszebb  eszménynek, 
mely  felé  törekednünk  kell.  S  ez  eszmének  sem  marad- 
tak el  gyakorlati  eredményei.  A  népek  közeledtek  egy- 
máshoz,   érintkezésük     barátságosabbá,     s     még     ellen- 

ségeskedésök  is  emberiebbé  vált.  A  keresztyénség 
korunkban  a  maghoz  hasonlít,  mely  a  föld  rögei  alatt 
eredeti  alakját  el  látszik  veszteni;  holott  a  dús  vetésnek 
minden  gabnaszára,  melyet  helyén  találunk,  e  magból 
származott. 

Mindazon  körülmények  közöl,  miknek  az  uralkodó 
eszmék  változását  —  mitől  a  társadalmi  rend  és  pol- 
gárisodás  átalakulása  függ  —  meg  kell  előzniök,  csu- 
pán egyet  találunk  a  jelen  viszonyokban,  s  ez:  azon 
ellentét,  melyben  az  uralkodó  eszmék  az  emberek  szüksé- 
geivel állani  látszanak. 

Megmutattam  e  munka  első  részében,  hogy  korunk 
uralkodó  eszméi,  a  mint  azokat  fölállították,  kölcsönös 
ellentétben  állanak ;  megmutattam,  hogy  azok  létesítése 
nemcsak  a  most  fönálló  állam  föloszlására  vezetne 
szükségkép,  hanem  minden  nagyobb  állam  fönállását 
merőben  lehetlenné  tenné.  Mivel  már  az  igazaknak 
ismert  eszmék  valósítása  erkölcsi  szüksége  az  ember- 
nek, melyet  ott,  hol  maguk  az  eszmék  ellentétben  álla- 
nak, soha  kielégíteni  nem  lehet,  s  mivel  a  nyugoti 
polgárisodás  védelme  nagyobb  államok  fönállását  elke- 
rülhetlen  szükséggé  teszi :  valóban  úgy  látszik,  mintha 
az  uralkodó  eszmék  s  az  emberek  szükségei  között 
csakugyan  bekövetkezett  volna  azon  ellentét,  mely  ezen 
eszmékkel  együtt  minden  létező  viszonynak  átalakulását 
vonná  okvetlenül  maga  után. 

Ha  igaz,  hogy  azon  eszmék,  melyeket  fél  század 
óta  az  államban  valósítani  törekszenek,  a  fölvett  érte- 
lemben, valóban  korunknak  uralkodó  eszméi;  s  ha  azon 
forma,  melyben  jelenleg  majd  minden  állam  rendezte- 
tett, valóban    az    egyedüli    alak,  melyben  nagy  államok 

fönállása  lehetséges:  akkor  egyáltalában  nem  kárhoz- 
tathatni azokat,  kik  minden  baj  egyedüli  gyógyszerét  a 
társadalmi  viszonyok  teljes  átalakításában  keresik.  Mert, 
ha  elismerjük,  hogy  az  egyenlőség  elve  az,  a  minek 
tökéletes  valósításától  az  emberek  kielégítése  függ:  azt 
is  meg  kell  engednünk,  hogy  annak  legfőbb  akadályát 
az  egyéni  szabadság  (a  szabad  versenyzés)  elvében  ta- 
láljuk föl;  s  a  kik  ez  elvet  háttérbe  akarják  szorítni,  s 
az  egész  társadalmat  a  teljes  egyenlőség  és  „associatio" 
elvének  alapján  újra  akarják  rendezni,  óriási  vállalatba 
fognak  ugyan,  de  törek vésők  józan,  sőt  az  egyedüli, 
mely,  e  föltét  alatt,  czélhoz  vezethet.  Csupán  az  a  kér- 
dés :  mennyiben  helyesek  azon  föltétek,  melyekből  a  kiin- 
dulás történt? 

Mert  ha  meggyőződtünk  a  felől,  hogy  az  emberek 
többsége  a  szabadság,  egyenlőség  és  nemzetiség  fogalmai- 
nak nem  azon  értelmét  tulajdonítja,  melyben  ezen  eszmék 
valósítása  eddig  megkísértetett ;  ha  megmutatjuk,  hogy 
ezen  eszméket  azon  értelemben  véve,  melyeket  azoknak  az 
emberek  többsége  tulajdonít,  s  melyben  azokat  csakugyan 
korunk  uralkodó  eszméinek  tekinthetjük,  az  államnak, 
hogy  az  ezen  eszméknek  megfeléljen,  merőben  más  rende- 
zése szükséges,  mint  a  milyennél  eddig  bírt  legtöbb  álla- 
műnk,  s  hogy  ilyes  szervezés  a  nagy  államok  fönmara- 
dásának  veszély ezése  nélkül  lehetséges;  végre  ha  belátjuk, 
miszerint  az  állam  intézményei  s  az  emberek  szükségei 
közt  létező  ellentét  okát,  és  az  általános  elégedetlenséget, 
mely  abból  ered,  nem  az  uralkodó  eszmékben,  hanem  épen 
abban  kell  keresni,  mivel  azokat  félreértették,  s  oly  érte- 
lemben fogták  föl,  mely  valódi  jelentésökkel  ellenkezik'. 
-akkor   egyszersmind   azon   meggyőződésre  kell  jutnunk, 

hogy  bármi  nagyok  korunk  bajai,  azzal  nem  segítünk 
rajtok,  ha  a  kor  uralkodó  eszméit  megsemmisíteni  törek- 
szünk; hanem  inkább  az  által,  ha  ezen  eszméket  valódi 
érteim ökben  valósítjuk. 

Nem  az  ennélfogva  a  föladat,  hogy  új  polgárisodás 
alapítására  törekedjünk ;  hanem  az :  mily  módon  fej- 
leszthetjük azt,  melynek  körében  eddig  haladtunk,  leg- 
magasabb fokáig. 

Ez  az,  a  mit  e  munkám  második  részében  megkí- 
sérlek megoldani. 

E  végett  két  kérdést  kell   kifejtenünk: 

I.  Minő  értelmet  tulajdonít  az  emberek  többsége  a 
szabadság,  egyenlőség  és  nemzetiség  uralkodó  eszméinek? 

II.  Mint  kell  az  államot  rendezni,  hogy  korunk  ez 
értelemben  vett  eszméinek  megfeleljen? 


ELSŐ  KÖNYV. 


MELY  ÉRTELEMBEN  VESZIK  ÁLTALÁBAN 

A  SZABADSÁG,    EGYENLŐSÉG  ÉS  NEMZETISÉG 
ESZMÉJÉT. 

I.  FEJEZET. 

HOGY    TUDHATNI    MEG,    MINŐ     ÉRTELMET 
TULAJDONÍT  A  NÉP  BIZONYOS  ESZMÉKNEK. 


A  nép  ritkán  van  tisztában  eszméivel.  A  helyett, 
hogy  saját  meggyőződéseit  taglalná,  bizonyos  szavakat 
szokott  fölkapni,  melyeken  a  hit  egész  buzgalmával 
csügg.  Ha  egyszer  kimondott  egy  ilyen  szót,  benfoglal- 
tatik  abban  mindaz,  a  mit  jónak  és  igaznak  tart,  ahhoz 
csatlakozik  minden  reménye,  az  minden  törekvésének 
a  czélja,  az  vigasztalása  minden  szenvedésben.  Azon 
szavak  helyes  értelméről,  'melyeket  minden  zászlón  s 
minden  szívben  találunk,  sohasem  szokott  magának 
számot  adni  a  nép ;  sőt  gyakran  meg  is  változtatja  e 
szavakat  vezetőinek  parancsára;  s  miután  egyideig  a 
szabadság  szolgált  harczjelűl,  az  egyenlőséggel  cseréli 
azt  föl;  vagy  e  kettőhöz  adja  még  a  testvériséget,  a 
nélkül,  hogy  nézetei  változtak  volna,  vagy  más  egyébre 
törekednék,  mint  azelőtt. 

E  szerint  csak  közvetve  és  pedig  két  úton  lehet 
megtudni,  mily  értelmet  tulajdonít  valóban  a  nép  a 
szabadság,  egyenlőség  és  nemzetiség  eszméinek: 

1.  Ha  forrásukig  követjük  ez  eszméket  s  az  utat 
fölkeresve,  melyen  azok  lassankint  uralomra  jutottak,  az 

értelem  iránt,  melyet  ezen  eszméknek  különböző  kor- 
szakokban mostanig  tulajdonítottak,  tisztába  jövünk. 

2.  Ha  azon  következéseket  vizsgáljuk,  miket  a  nép 
ezen  eszmékből  von. 

Ha  a  történet  azt  mutatja,  miszerint  a  nép  bizo- 
nyos eszméket  századokon  át  mindig  egy  bizonyos  érte- 
lemben fogott  föl:  a  legnagyobb  valószínűséggel  fölte- 
hetni, hogy  ez  eszméket  ma  is  ugyanazon  értelemben 
veszi,  —  hacsak  valami  közbejött  változást  nem  lehet 
történetileg  kimutatni. 

Még  biztosabb  irányúi  szolgálnak  azon  következé- 
sek, melyeket  bizonyos  eszmékből  vonnak.  Abból,  hogy 
a  'nép  a  szóért:  egyenlőség,  lelkesül,  egyáltalában  nem 
következik,  hogy  valóban  az  egyenlőség  fogalmát  tartja 
mindenekfölött  szem  előtt.  Megmutattam  munkám  első 
részében,  mi  könnyen  csalódhatik  a  szavakban  maga  a 
tudomány  is,  mikor  például  a  szabadság  nevében  tulaj - 
donképen  csak  az  egyenlőség  elvét  törekedett  az  állam 
körében  valósítani:  mennyivel  inkább  lehetséges  hasonló 
csalódás  a  népnél.  Csak  ha  azt  vizsgáljuk:  mit  követel  a 
nép  a  szabadság,  egyenlőség  és  nemzetiség  nevében  ? 
ha  törekvéseit  igyekszünk  helyesen  kiismerni:  akkor 
jöhetünk  tisztába  azzal,  hogy  minő  értelmet  tulajdonít 
valóban  az  érintett  eszméknek. 

E  vizsgálatot  kisértjük  meg  a  következő  fejeze- 
tekben. 

II.  FEJEZET. 

A  SZABADSÁG,  EGYENLŐSÉG  ÉS  NEMZETISÉG 
ESZMÉINEK  EREDETÉRŐL,  S  AZON  ÉRTELEM- 
RŐL, MELYET  EZEN  ESZMÉKNEK  POLGÁRISO- 
DÁSUNK FOLYAMA  ALATT  JELEN  KORUNKIG 
MINDENKOR  TULAJDONÍTOTTAK. 


Egy  eszme  sem  támad  egyszerre,  mely  az  emberi- 
ségre hatást  gyakorolt.  A  mint  minden  eszmének,  hogy 
uralomra  jusson,  meg  kell  felelnie  az  emberek  szüksé- 
geinek: úgy  fejlenek  ki  e  szükségekből  lassankint  a 
megfelelő  eszmék.  Jóval  előbb  fogamzanak,  mielőtt 
bennünk  öntudatra  jutnak.  Ez  az  eset  korunk  uralkodó 
eszméivel  is. 

Az  egyéni  szabadság  eszméjét,  a  politikaival  szem- 
közt, mint  munkám  első  részében  érintem,  az  egész 
ó-korban  nem  ismerték.  Az  uralombani  részvétel  vala 
az,  a  miért  akkor  a  szabadság  nevében  küzdöttek.  A 
mely  nép  e  részben  czélt  ért,  szabadnak  nevezték,  (a)  De 
bár  a  régieknek  az  egyéni  szabadság  különös  jogköré- 
ről, melyre  az  állam  hatalma  nem  terjeszkedhetik,  fo- 
galmuk sem  volt:  kétségtelen,  miszerint  a  keresztyén- 
ség első  föllépésekor  már  érezek  szükségét,  hogy  az 
egyéni  szabadság  az  állani  mindenhatósága  ellen  is 
megvédessék.    Miután  az  állam  korlátlan  fölsége  a  római 

inperatorok  korlátlan  hatalmához  vezetett:  a  szabad- 
ságnak új  tért  kellé  keresni;  s  a  stoicus  iskola  elve, 
miszerint  mindenkinek  az  erényben  és  saját  lelki  ere- 
jében kell  keresnie  a  boldogságot,  nagyon  előkészíté  a 
keresztyénség  tanát  az  egyéni  szabadságról.  De  minda- 
mellett, mivel  minden  eszme  csak  akkor  lesz  fontossá 
az  államra  nézve,  ha  egyszer  általánossá  lett:  az  egyéni 
szabadság  eszméjének  gyakorlati  következményeit  is  a 
keresztyénségnek  kell  tulajdonítani,  mert  ezen  eszme 
csak  a  keresztyénséggel  együtt  vált  egyetemessé. 

A  keresztyénség  eleinte  nem  ellenségesen  lépett 
fül  a  pogány  állam  ellen,  s  minden  világi  dologban 
elismeré  hatalmát;  de  midőn  azon  tant  hirdeté,  hogy 
az  ember  rendeltetése  túl  fekszik  e  földi  léten,  s  a  ke- 
resztyénnek isten  országáról  beszélt,  melyre  itt  csak 
elő  kell  készülni;  midőn  nem  a  tettleges  ellenállást  a 
világi  hatalom  ellenében  tévé  kötelességül  híveinek, 
hanem  azt,  hogy  hitökért  minden  sanyargatást  szen- 
vedjenek el,  és  azok  számára,  kik  e  kötelességnek  eleget 
tettek,  a  vértanúi  koronát  biztosítá:  akkor  az  egyéni 
szabadság  elvének  végső  diadalát  a  világi  dolgokban  is 
előkészítette.  A  keresztyénség  az  ó-világi  állam  minden- 
hatóságának a  vallásos  meggyőződésben  először  szabott 
legyőzhetlen  korlátot,  s  ez  által  utat  tört  e  hatalom 
további  megszorítására. 

Ugyanezt  mondhatni  az  egyenlőség  eszméjéről  is. 

Az  egyenlőség  fogalmát  is  már  a  keresztyénség 
föllépte  előtt  azon  értelemben  fogták  föl  egyesek, 
melyet  annak  ma  tulajdonítunk.  Miután  a  plebeiusok 
jogegyenlősége  kivívatott  s  a  Gracchusok  forradalmai 
óta    Eómában    többször    igyekeztek,    legalább    aránylag 

birtokegyenlőséget  is  hozni  be :  utóbb  még  a  rabszol- 
gák szomorú  állapotára  is  fordult  némi  figyelem,  s  a 
római  irodalomnak  a  keresztyénség  keletkezésével  egy- 
korú időszakában  a  rokonszenv  sok  szép  adatával,  sőt 
azon  alapelvvel  is  találkozunk,  hogy  minden  ember 
egyenlő.  Ez  eszmével  mindazáltal  még  azok  sem  jöttek 
soha  teljesen  tisztába,  a  kik  azt  fölállították;  sohasem 
lett  az  erkölcsi  rendszerök  alapjává,  s  az  emberi  egyenlő- 
ség tana  akkor  is  gyakorlati  befolyás  nélkül  maradt 
az  ó-korban,  miután  azt  egyesek  hirdették.  Azután  sem 
javult  a  rabszolgákkali  bánásmód,  sőt  csak  Tacitust 
kell  kezünkbe  vennünk,  hogy  belássuk,  mennyire  távol 
volt  az  egyenlőség  fogalma  még  oly  emberektől  is,  kik 
szellemi  képzettség  tekintetében  a  legmagasabban  állot- 
tak. Az  egyenlőség  eszméjének  practicus  fontossága 
csak  a  keresztyénséggel  kezdődik.  Ezen  eszme,  mely  az 
ó- világban  egyes  philosophok  nézete  vala,  a  keresztyén 
hit  lényegéhez  tartozik.  Legfontosabb  hittanainak  szük- 
séges következménye  s  egyszersmind  összes  erkölcsta- 
nának alapja  az.  Ha  egyszer  elfogadták  az  emberek 
közös  származását  egy  emberpártól,  az  eredeti  bűnt,  a 
közös  veszélyt,  mely  abból  mindenkire  jött,  s  az  embe- 
rek közös  megváltását  az  isten  fia  által :  nem  lehetett 
többé  tagadni  a  tant,  mely  minden  embert  egyenlőnek 
hirdetett,  s  azon  mértékben  kellé  annak  egyszersmind 
gyakorlatilag  gyümölcsözni,  a  mely  arányban  a  keresz- 
tyénség eltérj edett.  Azon  tan,  hogy  szeressük  feleba- 
rátainkat, mint  minmagunkat,  csak  átvitt  fogalma  az 
egyenlőségnek  az  erkölcsi  törvénybe,  s  e  tan  az  első  pil- 
lanattól fogva  megtermé  gyümölcseit.  A  keresztyénség 
nem  törte  azonnal  szét   a   rabszolgaság  lánczait,   de  kez- 

dettol  fogva  törekedett  azokat  elviselhetőbbekké  tenni; 
vigaszt,  s  a  végső  megjutalmazás  reményének  balzsa- 
mát öntötte  minden  sebre ;  s  a  rokonszenvet  mások 
szenvedése  iránt,  mely  azelőtt  magasabb  míveltség 
eredménye  és  kevesek  előnye  volt,  vallásos  kötelessé- 
gévé tette  mindenkinek. 

A  nemzetiség  fogalmairól  is  azt  mondhatni,  hogy 
azon  viszonyok,  mik  közt  a  római  birodalom  kevéssel 
hanyatlása  előtt  volt,  előmozdíták  keletkezését.  A  biro- 
dalom nagyságában,  s  egyes  részeinek  a  központtóli 
távolságában,  azon  nyomásban,  melyet  az  államhatalom 
a  főváros  érdekében  az  egyes  tartományokra  gyakorolt, 
végre  azon  körülményben,  hogy  erkölcsre  és  nyelvre 
nézve  különböző  annyi  nép  lépett  fel  egyszerre,  mind 
föltaláljuk  azon  elemeket,  mikből  utóbb  a  nemzetiség 
fogalmának  ki  kellett  fejlődni.  De  e  fogalommal  sem 
volt  tisztában  az  ó-kor;  ez  is  csak  a  keresztyén  polgári- 
sodás  alatt  fejlődhetett  ki. 

Nem  áll  ugyan  a  nemzetiség  fogalma,  mint  a  sza- 
badság és  egyenlőségé,  közvetlen  összeköttetésben  a 
keresztyénség  alapelveivel.  Miután  a  keresztyénség  azon 
tant  állítá  föl,  hogy  isten  országa  nem  e  világból  való, 
nem  tekinthette  föladatának  a  különböző  népek  egy- 
máshozi  viszonyait  meghatározni,  sőt  a  nemzeti  elkü- 
lönzés  rendszere  az  összes  emberi  nem  egyetemiségével 
ellentétben  is  látszik  lenni,  s  a  vallásnak,  mely  minde- 
neknek egy  lelki  községben  egyesítését  hirdeti  czéljáúl, 
lehetlen  is  volt  egyes  népek  különállását  egyenesen 
előmozdítania:  közvetve  mindazáltal  a  nemzetiség  fo- 
galmát is  a  keresztyénség  eredményének  tekinthetni, 
miután    az    egyéni    szabadság    és    az    emberi    egyenlőség 

elvei  szükségkép  minden  nemzetiség  egyenjogúságára 
vezettek.  Mert  ha  a  nemzetiség  fogalma  szintúgy  csu- 
pán a  család  fogalmának  kiebbterjesztése,  miként  ez  az 
egyéni  szabadság  fogalmának  eredménye:  amint  az 
egyén  és  család  szabadságát  elismerjük,  ez  elismerést 
szükségkép  egész  nemzetiségek  jogosultságára  is  ki, kell 
terjesztenünk.  S  azért  a  keresztyénség  legnagyobb  ta- 
nítói, ha  nem  léptek  is  föl  a  nemzeti  jogosultság  elve 
mellett,  legalább  küzdöttek  egyes  népek  elnyomása 
ellen,  és .  tisztán  belátták  azon  körülmény  fontosságát 
az  emberiség  fejlődésére,  hogy  különböző  nemzetiségek 
vannak. 

Korunk  uralkodó  eszméi  tehát  egészen  a  keresz- 
tyén polgárisodás  tulajdonai.  Az  ó-kor  egyiknek  sem 
tulajdonította  azon  értelmet,  melyben  azok  fejlődésünk 
alapjául  szolgáltak.  Forrásukat,  mint  minden  kor  ural- 
kodó eszméinek  eredetét,  a  vallásban  kell  keresni,  mi 
még  tisztábban  áll  előttünk,  ha  azon  rendet,  melyben 
a  szabadság,  egyenlőség  és  nemzetiség  fogalmai  lassan- 
kint kifejlődtek,  az  értelmet,  melyet  azoknak  a  keresz- 
tyén polgárisodás  különböző  korszakaiban  tulajdoní- 
tottak, és  azon  arányt  tekintjük,  a  melyben  majd  az 
egyik,  majd  a  másik  lépett  inkább  előtérbe,  melyet 
mindenkor  a  vallás  határozott  meg. 

Miután  a  reformatióig  az  egyház  volt  a  keresz- 
tyénség eszméinek  kizárólagos  közvetítője,  arra,  hogy 
tisztába  jöjjünk  azon  értelem  iránt,  melyben  a  szabad- 
ság, egyenlőség  és  nemzetiség  eszméi  ezen  idők  alatt 
általánosan  vétettek:  csak  azon  értelmet  kell  ismernünk, 
melyet  azoknak  különböző  időkben  az  egyház  tulajdo- 
nított, (b). 

11* 


1(34  Az  uralkodó  eszmék  befolyása  az  államra. 

A  keresztyénség  csak  szellemi  tekintetben  állítá 
föl  a  szabadság  és  egyenlőség  fogalmait;  e  körben  tartá 
magát  kezdetben  az  egyház  is.  Az  állam  irányában  nem 
követelt  egyebet  a  hit  szabadságánál,  s  ezt  sem  erő- 
szakosan, hanem  csak  türelem  s  kitartás  által  igyekvék 
elér»i.  Az  egyenlőséget  csak  azon  világban  hirdeté, 
melyben  minden  földi  salaktól  meg  leszünk  tisztulva,  s 
a  rabszolgát,  kit  mint  keresztyént  egyenlőnek  mondott 
a  királyokkal,  engedelmességre  inté  ura  iránt,  a  miért 
egykor  elveszi  jutalmát,  (c). 

Miután  azonban  a  keresztyénség  kivívta  ezen  hit- 
szabadságot, s  az  egység  és  állandóság  szüksége  egyházi 
hatalomnak  (hierarchiának)  alapítását  tévé  szükségessé, 
mely  az  állam  oltalma  alatt  keletkezett  s  az  által  el  lőn 
ismerve;  szóval,  azon  pillanattól  fogva,  midőn  az  egy- 
ház, mint  intézmény,  elfoglalá  helyét  a  világban:  szük- 
ségkép módosulni  kellett  azon  alapelveknek  is,  me- 
lyeket a  szabadság  és  egyenlőség  körűi  felállított. 

A  mi  fönáll,  mindig  hatalmas  befolyást  gyakorol 
arra,  a  minek  még  alakulni  kell:  nemcsak  azért,  mivel 
az  ami  fönáll,  azoknak  is,  kik  jobbra  törekszenek,  min- 
dig kiindulási  pontúi  szolgál;  hanem  azért  is,  mert  min- 
den intézményt  csak  azon  fegyverekkel  ostromolhatni 
diadalmasan,  melyekkel  magát  védi.  Ha  valamit  ki 
akarunk  helyéből  mozdítani,  azon  körbe  kell  alászálla- 
nunk,  melyből  azt  ki  akarjuk  szorítani,  s  így  azon 
formák,  melyekben  a  római  császárok  világi  hatalma 
rendezve  volt,  szükségkép  jelentékeny  befolyást  gyako- 
roltak az  egyház  intézményeire.  Az  államszervezet  szi- 
lárd egységének  nemcsak  hasonló  egység  fogalmát 
kellett    az    egyházban    is    előidéznie,    hanem    mulhatlan 

szükséggé  kellett  tennie  ily  egység  tettleges  megalapí- 
tását. Hogy  állhatott  volna  ellen  az  egyház  benső  össze- 
tartás nélkül  a  mindenható  államnak;  hogyan  őrízheté 
vala  meg,  a  hit  dolgában  is,  szabadságát:  ha  az  állam- 
mal szemközt  nem  úgy  állott  volna,  mint  szilárdul  rende- 
zett egység? 

Azon  eszközökre  nézve  is,  melyek  által  az  egység 
meg  lőn  alapítva,  az  állam  szolgált  mintául  az  egyház- 
nak; s  ez  nem  csak  egy  főre  ruházta  a  legfőbb  hatal- 
mat, hanem  a  mint  az  egyesek  közt  felosztá  az  egyházi 
hatóság  gyakorlását,  minden  fokozaton,  szinte  egészen 
azon  intézkedéseket  utánozta,  melyeket  az  államban  talált. 

De  bár  a  szabadság  eszméje  a  keresztyénség  leg- 
fontosabb tanaival  sokkal  bensőbb  összeköttetésben 
állott,  hogysem  az  egyházi  hatalom  szervezésében  a 
kényuralom  azon  foka  érethetett  volna  el,  melylyel  az 
államban  találkozunk:  habár  a  legfőbb  egyházi  hatal- 
mat választás  útján  ruházták  át,  s  egyes  érsekek  és  püs- 
pökök nagyobb  mértékben  birtak  önállósággal,  mint 
a  tartományok  praefectusai  vagy  épen  alárendelteik,  s 
az  egész  keresztyén  község  még  sok  ideig  részt  vett 
elöljárói  választásában,  sőt  azoknak  tanácskozásaiban 
is;  s  ámbár  mindezen  okoknál  fogva,  az  egyház  fogalma 
a  pápaságéval  soha  sem  olvadhatott  annyira  össze,  mint 
az  az  állam  és  a  császár  fogalmával  történt:  az  egyház- 
nak ilyes  rendezése  mindazáltal  szükségkép  oda  veze- 
tett, hogy  az  egyéni  szabadság  igényei  az  egyház  kö- 
rében is  sokkal  szűkebb  korlátok  közé  lettek  szorítva, 
s  az  egyenlőség  fogalma  a  keresztyén  község  kebelében 
is  inkább  háttérbe  lépett,  mint  ez  a  keresztyénség  ta- 
naival összeférhetőnek  látszik. 

Ha  vizsgáljuk  minő  jelentőséget  tulajdonított  a 
reformatió  koráig  az  egyház  a  szabadság  és  egyenlőség- 
fogalmának :  úgy  talajuk,  miként  az  összes  egyház, 
mint  egy  egész,  a  legnagyobb  szabadságot  követelte, 
s  e  szabadságot,  a  világi  hatalommal  szemközt,  mindenik 
tagja  részére  biztosítani  is  törekedett;  de  saját  kö- 
rében híveitől  minden  vallási  dologban  tökéletes  en- 
gedelmességet követelt,  úgy,  hogy  az  egyes  keresztyén 
az  egyház  ellenében  csak  abban  kerésheté  szabadságát, 
hogy  a  hierarchia  nagy  lépcsőjén  minden  foknak  szoro- 
san kiszabott  jogköre,  továbbá  a  változhatlanság  elve 
által,  melyhez  az  egyház  szigorúan  ragaszkodott,  és 
végre  az  által,  hogy  az  egyház  feje  választott  vala, 
s  a  zsinatok  sokáig  legfőbb  tekintélynek  ismertettek, 
hogy  mindezek  által,  mondom,  az  egyes  keresztyén 
teljes  kényuralom  ellen  biztosítva  volt. 

.  Az  egyenlőség  elve,  mint  láttuk,  a  keresztyénség 
fő  tanainak  logikai  következménye,  s  az  egyház  ehhez 
is  ragaszkodott,  a  mennyiben  világi  rendkülönbségek 
által  nem  érezte  magát  kötve,  s  ?,canon"-ában  az  összes 
keresztyénséget  „plebs  tua  sancta"  név  alatt  foglalá 
egybe:  saját  körében  mindazáltal  az  egyenlőség  fogalma, 
azon  szervezette],  miszerint  az  egyház  magát  rendezte, 
sokkal  inkább  ellentétben  állott,  hogysem  valósítása 
lehető  lett  volna.  Miután  az  egység  érdekében  hierar- 
chiájához ragaszkodnia  kellett,  az  egyház  az  egyenlő- 
ség valósítását  csak  azon  tökéletesség  következményéül 
fogadhatta  el,  melyre  egy  jobb  világban  egykor  min- 
den keresztyén  föl  fog  emelkedni,  s  csak  ez  értelemben 
igérheté  azt. 

A  nemzetiség  fogalmát  illetőleg  az  egy  ház  egészen 
az  első  egyházatyák  tanaival  tartott,  amennyiben  a 
népek  közötti  különbség  létezését  elismervén,  nem 
abban  kereste  föladatát,  hogy  minden  különbséget  el- 
törleszszen,  hanem  abban,  hogy  minden  népeket  a  ke- 
resztyén község  keblében  egyesítsen;  s  azon  valóban 
keresztyén  fölfogás,  miszerint  minden  nép  egyaránt 
hivatva  van  üdvösségre,  az  egyház  kebelében  a  riépek 
általános  egyenjogúságát  valósítá. 

Ha.  immár  azon  hatást  tekintjük,  melyet  az  érin- 
tett fogalmak  az  államra  gyakoroltak:  úgy  találjuk, 
hogy  ez  eszmék  jelentősége  ugyanaz  volt  az  államban 
és  az  egyházban. 

A  mint  az  egyház  körében  a  jogilletőség  szorosan 
meghatározott  fokozatában,  s  a  változhatlanság  elvében 
keresték  az  önkény  elleni  biztosítékot,  vagyis  a  szabad- 
ságot: úgy  az  államban  is.  Az  államban,  mint  az  egy- 
házban, külön-jogosultság  után  törekszik  mindenki,  s 
azon  meggyőződés,  hogy  az  egyszer  kivívott  jogkört 
anyagi  erő  nem  forgathatja  föl:  ez  volt  az,  miben  akkor 
mindenki  szabadságának  legfőbb  biztosítékát  kereste. 
Az  egyenlőség  fogalma  az  állam  és  egyház  terén  egy- 
aránt háttérbe  szoríttatott.  A  nemzetiség  fogalma  pedig, 
amint  a  népvándorlás  zavara  megszűnt  s  az  egyház 
nagyobb  befolyásra  tett  szert,  az  állam  fogalmának  lőn 
alárendelve,  s  bizonyos  nemzetiségek  különös  jogát  a 
külön  rendiségek  kiváltságai  váltják  föl. 

Vannak  ugyan  némi  különbségek  azon  befolyásra 
nézve,  melyet  e  fogalmak  a  középkorban  az  államra  és 
egyházra  gyakoroltak.  Bármint  törekedtek  a  világi  ha- 
talmat   teljesen    a    császárban    központosítani,    az    állam 

soha  sem  juthatott  azon  egységre,  melyet  az  egyházi 
hatalom  a  pápaságban  elért.  Ennélfogva  nagyobbaknak 
és  könnyebben  elérhetőknek  kellé  szükségkép  lenni 
a  külön  szabadsági  igényeknek  az  állam,  mint  az  egy- 
ház irányában,  s  a  külön  nemzetiségek  fogalmával  soha 
sem  hagytak  föl  oly  mértékben  az  állam,  mint  az  egy- 
ház körében.  Miután  az  összes  népeknek  egy  nagy 
keresztyén  községben  egyesítése  határozottan  kijelölt 
czélja  volt  az  egyháznak,  mit  maga  a  megváltó  tűzött 
feladatúi:  az  egyenjogúság  elvét,  mely  az  államban  a 
viszonyokból  lassankint  fejlett  ki,  szükségkép  előbb 
ismerték  el  az  egyházban.  Általában  azonban  a  hason- 
lóságot, mely  e  fogalmak  fölfogásában  az  állam  és 
egyház  között  az  egész  középkor  folytán  megvolt,  senki 
sem  fogja  tagadni,  és  senki  sem  fogja  állíthatni,  hogy 
az  értelem,  melyet  a  szabadság  fogalmának  ezen,  fejlő- 
désünkre oly  fontos  korszakban  tulajdonítottak,  ugyanaz 
lett  volna,  a  melyben  e  fogalmat  korunkban  valósítani 
megkisérlették.  —  Hiszen  az  összes  középkornak  épen 
az  egyéniségben  fekszik  kiváló  jellemvonása.  —  Azon 
fogalom,  miszerint  a  szabadságot  csupán  az  államhata- 
lombani  részvétben  kell  keresnünk,  soha  sem  volt  in- 
kább távol  az  emberektől;  soha  sem  volt  oly  általános 
a  törekvés  érvényesíteni  a  személyes  erőt,  s  az  egyenlő- 
ség fogalma  soha  sem  volt  annyira  háttérbe  szorítva. 
Az  utóbb  érintett  eszmének  csupán  abban  állt  minden 
befolyása,  hogy  a  szabadság  utáni  törekvés  mindenki- 
nél egyenlően  megvolt;  s  abban,  hogy  a  helyzetek  ama 
nagy  különfélesége,  melyet  a  középkori  társadalom 
föltűntet,  a  vallásos  szentesítés  hiánya  miatt  soha  sem 
kövülhetett  keleti  várnarendszerré  keresztyén  polgári- 
sodásunk  körében. 

A  XVI.  század  nagy  egyházi  szakadásával  e  rész- 
ben is  jelentékeny  változás  állott  be;  s  azon  tételt,  mi- 
szerint egész  polgárisodásunk  lényegesen  keresztyén, 
és  fejlődésében  merőben  a  vallásos  szemlélettől  függ, 
semmi  sem  tünteti  világosabban  elénk,  mint  ha  azon 
hatást  vizsgáljuk,  melyet  a  reformatió  az  élet  minden 
viszonyára  gyakorolt. 

A  szabadság  elvével,  melyet  azelőtt  csak  az  egyház, 
mint  egész,  követelt  az  állammal  szemközt,  a  reformatió 
után  az  egyének  léptek  föl  az  egyház  irányában.  Azon 
alapelvvel,  miszerint  a  keresztyénnek,  hit  dolgában,  csu- 
pán az  írás  szavaihoz  kell  magát  tartania,  s  minden 
keresztyénnek  joga  van  annak  valódi  értelmét  vizsgál- 
gatni, —  ezen  alapelvvel,  mondom,  lelki  ügyekben  a 
teljes  egyéni  szabadság  elve  ismertetett  el. 

Midőn  a  reformátorok  utóbb  meggyőződtek  azon 
eljárás  veszélyességéről,  hogy  egyházi  dolgokban  min- 
den tekintélylyel  szakítottak;  s  mint  minden  párt, 
mely  valamely  intézmény  visszaélései  ellen  oly  elvekkel 
lép  fel,  melyek  nem  csupán  a  visszaélés,  hanem  az  in- 
tézmény ellen  is  intézvék,  —  ők  is  belátták,  liogy  a 
szabad  vizsgálódással  nemcsak  a  pápaság  mindenható- 
ságát, hanem  olyas  egyházi  intézmények  fönállását  is 
lehetlenné  tettek,  melyeket  maguk  is  szükségeseknek 
tartottak:  a  korlátlan  szabadság  helyébe  a  községek 
önhatóságát  állították  fel,  s  azon  jogot,  hogy  az  egye- 
sek a  község  eldöntő  tanácskozásaiban  részt  vehes- 
senek. 

Az  egyenlőség  elvét  illetőleg,  a  reformatió  egészen 
átalakítá  azon  alapelvet,  melyet  a  katholikus  egyház 
követett:    miszerint    az    egyház,    mint    legfőbb    hatalom 

előtt,  minden  ember  egyenlő  ugyan,  de  az  egyház  keb- 
lében, amennyiben  nem  a  hierarchia  valamely  lépcsőze- 
tén áll,  föltétlen  engedelmességre  van  kötelezve.  A 
reformatió  a  hierarchiával  a  jogkülünbséget  is  meg- 
szűntette, s  az  egyház  körében,  a  község  egyes  tagjai 
közt,  elismerte  az  egyenlőség  elvét. 

Látjuk  ezekből,  hogy  a  reformatió  a  szabadságot, 
mi  alatt  a  középkorban  az  egyéni  szabadságot  értették, 
a  község  tanácskozásaiban  való  részvétel  jogában  ke- 
reste s  így  a  fogalomnak,  egyházi  ügyekben,  hasonló 
jelentőséget  tulajdonított,  mint  a  minőben  azt  jelenleg 
az  államban  igyekeznek  valósítani.  A  XVI.  század  iro- 
dalma, a  pórháború,  az  anabaptisták  törekvései,  s  azon 
irányok,  melyeket  a  puritánok  Angliában  követtek, 
tanúsítják,  mi  sokat  tett  a  reformatió  a  teljes  egyenlő- 
ség fogalma  terjesztésére.  Hogy  azonban  minden  kísér- 
let, mely  a  protestáns  egyház  kebelében  arra  tétetett, 
hogy  a  többségnek  korlátlan  hatalom  adassék  az  egye- 
sek fölött,  meghiúsult,  s  csak  újabb  szakadásokra  ve- 
zetett, és  hogy  azon  törekvéseknek,  melyek  a  teljes 
egyenlőség  fölállítására  valának  intézve,  tartós  ered- 
ménye nem  lőn:  mindez  a  legvilágosabban  bizonyítja, 
miszerint  e  fogalmaknak  azon  értelembeni  valósítására 
nem  vala  érett  ama  korszak,  —  vagy  más  szavakkal :  hogy 
az  emberek  többsége  egészen  más  értelemben  fogta  föl 
akkor  a  szabadság  és  egyenlőség  eszméjét,  (cl). 

A  nemzetiség  elve  lényeges  befolyással  volt  a  re- 
formatióra,  s  Németország  nemzeti  ellentéte  Kóma 
túlterjeszkedései  ellenében,  bizonyára  sokat  tett  Luther 
nézeteinek  terjesztésére;  a  reformatió  hatása  mind- 
azáltal   a    nemzetiség    elvére    nézve    ártalmas    vala,    a 

mennyiben  a  nemzeti  elkülönzés  fogalma  teljesen  hát- 
térbe szorult  a  vallásos  érdekek  előtt:  —  minélfogva 
a  reform atio  korszakában  az  államok  és  népek,  nem 
nemzetiségi  rokonságuk,  hanem  vallási  közösségök 
viszonya  szerint  közeledtek  vagy  idegenkedtek  egy- 
mástól. 

Bármi  tagadhatlan  tehát,  hogy  a  szabadság,  egyenlő- 
ség és  nemzetiség  eszméi  polgárisodásunk  minden  kor- 
szakában befolyással  voltak:  ha  nyugodtan  viszgál- 
juk  a  tényeket,  meg  kell  győződnünk,  miként  ez  esz- 
méknek, legalább  a  forradalom  századáig,  soha  sem 
adták  azon  értelmet,  melyben  ma  azokat  valósítani 
törekszenek.  A  franczia  forradalom  története  is  iga- 
zolja ezen  állítást. 

Azon  kül-  és  bérviszonyok,  mik  között  Franczia- 
ország  a  forradalom  kitörésekor  volt,  az  egyéni  szabad- 
ság eszméjét  egyidőre  szükségkép  háttérbe  szoríták. 
Franeziaország  lakosai  sokkal  hosszasb  ideig  megszok- 
ták kormányuk  kezében  központosítva  látni  az  összes 
hatalmat,  s  attól  várni  mindent  kizárólag,  hogysem 
csak  helyes  fogalommal  is  bírhattak  volna  az  egyéni 
szabadság  föltételeiről.  Midőn  Franeziaország  önálló- 
ságát egész  Európa  fenyegette,  különben  sem  volt  az 
alkalmas  pillanat  csonkítani  az  államhatalom  erejét, 
melytől  megmentésüket  várhaták:  hogy  kereshették 
volna  ilyes  körülmények  közt  egyébben  a  szabadságot, 
mint  abban,  hogy  mindenki  résztvehessen  az  államha- 
talomban? Egyébiránt  mindemellett  is  világosan  mu- 
tatja a  történet,  hogy  az  egyenlőség  eszméjét  az  egész 
franczia  forradalom  folyama  alatt  nem  czélnak,  hanem 
mindig  csak  eszköznek  tekintették. 

A  mint  e  nagy  politikai  mozgalom  kezdetben  leg- 
inkább a  királyság  korlátlan  kényuralma  elleni  harcz 
volt  s  küzdés  a  szabadságért:  úgy  utóbb  is  hű  maradt 
czéljához.  A  különbség  az  előbbi  és  utóbbi  korszak  közt 
csak  abban  áll,  hogy  eleinte  politikai  intézmények  által 
remélték  megalapíthatni  az  egyenlő  szabadságot;  s  ké- 
sőbb meggyőződtek,  miszerint  a  szabadság,  ha  nem  az 
egyesek  egyéni  önállóságában,  hanem  a  hatalombani 
részvételben  kerestetik,  csak  akkor  lehet  mindenkire  nézve 
egyenlő,  ha  mindenki  tényleg  is  egyenlővé  válik.  Mivel 
ez  egyenlőséget  a  szabadság  mellőzhetlen  föltételének 
tekintették,  csak  azért  törekedtek  oly  fáradatlanul  utána. 

Ez  állítás  bebizonyítása  végett  a  franczia  forrada- 
lom egész  folyamára  s  azon  tényre  hivatkozhatunk, 
hogy  mindazok,  kik  a  forradalomra  irányadó  befolyás- 
sal voltak,  —  magukat  a  girondistákat,  sőt  Robespierret 
sem  véve  ki  —  az  egyenlőséget  mindig  csupán  eszközül 
tekintek  a  szabadság  megalapítására. 

A  franczia  forradalom  tehát  csak  egy  további  lépés 
azon  ösvényen,  melyen  polgárisodásunk  kezdettől  fogva 
haladott. 

Miután  minden  előhaladást,  melyet  az  emberiség 
a  keresztyén  polgárisodás  folytán  tett,  annak  tulajdo- 
níthatni, hogy  az  egyéni  szabadság  elve  mindig  széle- 
sebb körben  lőn  elismerve,  s  művészet,  tudomány  és 
anyagi  jólét  mindig  azon  mértékben  emelkedett,  a  mint 
az  egyéni  szabadság  élvezete  kevesekről  mindig  töb- 
bekre lett  kiterjesztve;  a  forradalom  a  fejlődés  czélját, 
polgárisodásunk  legfelsőbb  fokát,  azáltal  akarta  elérni, 
hogy  az  egyéni  szabadságot  mindenki  számára  biztosí- 
tani törekedett.       Az  egyenlőség  elve  csak  azon  kitérje- 

dést  fejezi  ki,  melyben  a  forradalom  a  szabadság  elvét 
valósítani  kivánta;  de  törekvéseinek  fő  iránya  minden- 
kor az  egyéni  szabadság  maradt,  (e). 

S  ezek  szerint  korunk  uralkodó  eszméi  eredeté- 
nek és  fejlődésének  vizsgálata  azon  meggyőződésre  vezet: 

a)  hogy  a  szabadság,  egyenlőség  és  nemzetiség 
eszméi  egészen  a  keresztyén  polgárisodás  körébe  tar- 
toznak, s  hogy  polgárisodásunk  folyama  alatt  egyik 
fogalmat  sem  lehetett  soha  egészen  háttérbe  szorítani  (/) ; 

b)  hogy  a  szabadság  és  egyenlőség  fogalmai  külön- 
böző időkben  különböző  befolyással  voltak  az  esemé- 
nyek folyamára,  s  hogy  a  reformatióval  az  egyenlőség 
fogalma  inkább  előtérbe  lépett;  de  hogy  a  többség  az 
egyenlőség  utáni  törekvést,  még  az  első  franczia  forra- 
dalom alatt  is,  csak  eszközül  tekintette  a  szabadság 
biztosítására. 

Ha  tehát  azt  akarnók  bebizonyítani,  hogy  a  több- 
ség a  szabadság  és  egyenlőség  eszméinek  azon  értelmet 
tulajdonítja,  melyben  ezen  eszmék  valósítása  az  állam- 
ban megkisértetett,  vagy  más  szóval,  ha  az  iránt  akar- 
nánk meggyőződést  szerezni,  hogy  századunk  kizáró- 
lag az  egyenlőség  elvéért  lelkesül:  csak  a  legújabb 
korból  vehetnők  e  részben  az  adatokat.  Legyen  elég 
csupán  megjegyeznem,  hogy:  miután  a  tény,  melyet 
meg  kellene  mutatnunk,  egyedül  áll  a  világtörténet- 
ben, s  nem  ismerünk  több  esetet,  hogy  az  emberiség, 
miután  sok  századon  át  törekedett  valamely  eszme 
valósítására,  mielőtt  czélját  érte  vagy  lehetlenségéről 
meggyőződött  vala,  valamely  más  ellenkezővel  cserélte 
volna  azt  föl :  sok  és  fontos  okra  lenne  szükség,  hogy 
bennünket  erről  meggyőzhessenek. 

JEGYZETEK  A  II.  FEJEZETHEZ. 


(a)  Ita  Macedónia,  quum  in  ditionem  Bomanorum  cessis- 
set,  magistratibus  per  singnlas  civitates  constitutis,  libera 
facta  est.  Justin.  L.  XXXIII. 

(b)  Ha  nem  vennők  számba  az  egyház  befolyását,  örökre 
megfoghatlan  maradna :  miért  volt  a  szabadság  és  egyenlőség 
fogalmainak,  melyek  egyaránt  a  keresztyénségből  származnak, 
oly  különböző  hatása  ?  mint  történhetett,  hogy  az  egyenlőség 
fogalma  annyi  ideig  háttérbe  maradt  szorítva,  s  a  szabadság 
eszméje  más  értelemben  lőn  felfogva,  mint  a  keresztyénség 
tanaiból  következni  látszott? 

(c)  Servi,  obedite  dominis  carnalibus  cum  timore  et  tre- 
more,  in  simplicitate  cordis  vestri,  sicut  Christo  :  non  ad  ocu- 
lum  servientes,  quasi  hominibus  piacentes,  sed  ut  servi  Christi, 
facientes  voluntatem  Dei  ex  animo.  Paul.  ad  Philipp.  CVI.  5.6. 

(d)  A  nagy  pórháborúban,  a  parasztok  által  föltett  köve- 
telmények legvilágosabb  adatokul  szolgálnak  arra :  mi  távol 
vala  akkor  a  teljes  egyenlőség  gondolata  még  azoktól  is, 
kiknek  az  alapelv  diadala  által  a  legtöbb  nyerni  valójok  volt. 

(e)  Munkára  első  részében  figyelmeztettem  olvasóimat, 
hogy  az  előhaladás,  melyet  a  keresztyén  polgárisodás  folytán 
az  állam  körében  tapasztalunk,  csak  abban  állott,  hogy  az 
állam  hatalma  egyre  korlátlanabbá  vált.  Ezen  tagadhatlan 
tény  nemhogy  ellenmondásban  állana  azon  állítással,  miszerint 
az  egyéni  szabadság  egész  polgárisodásunk  uralkodó  eszméje, 

sot  a  legvilágosabb  bizonysága  annak.  Mert  először  is  tagad- 
hatlaií,  hogy  az  államhatalom  mindig  nagyobb  kiterjedése 
csak  a  közbiztosságra  törekvés  által  lőn  lehetségessé,  mely 
biztosság  az  egyéni  szabadság  első  föltétele ;  aztán  azon  apa- 
thia,  melylyel  az  államhatalom  .mindig  nagyobb  kiterjedését 
tekintették,  szintén  világosan  mutatja,  mennyire  háttérbe  vo- 
nult a  collectiv  szabadság  eszméje,  a  mint  azt  az  ó-kor  fölfogta 
s  mennyire  törekednek  az  emberek,  nem  annyira  részesülni 
az  államhatalomban,  mint  inkább  saját,  bármi  kis  körükben 
önállóságot  biztosítani  maguknak.  Csak  miután  annyira  men- 
tek a  dolgok,  hogy  az  állam,  a  mint  hatalmát,  és  az  egyén, 
a  mint  tevékenysége  körét  kiebb-kiebb  igyekvék  terjeszteni, 
összeütközésbe  jöttek ;  csupán  ekkor  törekedtek  résztvenni 
az  államhatalomban  :  nem  mintha  fölhagytak  volna  az  egyéni 
szabadság  utáni  törekvéssel  5  hanem  épen  mivel  egyedül  ez 
úton  remélték  elérhetni  azt. 

(f)  Ha  a  nemzetiség  fogalma  a  keresztyénség  eszméivel 
nincs  is  ellentétben,  legalább  csak  annyiban  áll  azzal  össze- 
függésben, a  mennyiben  a  keresztyénség  minden  népek  sza- 
badságát és  egyenlőségét  igénybe  vette :  minélfogva  a  nemze- 
tiség fogalma  polgárisodásunk  folyama  alatt  jóval  kevésbbé 
fejlődött  ki,  mint  a  szabadság  és   egyenlőség  elve. 

III.  FEJEZET. 

MILY   ÉRTELMET   TULAJDONÍT    A   NÉP   KO- 
RUNKBAN  A   SZABADSÁG   ÉS    EGYENLŐSÉG 
ESZMÉINEK. 


Ismétlem,  a  mit  annyiszor  mondék,  mert  épen  azt 
látszanak  mindig  elfeledni.  A  nép  törekvéseit  soha  sem 
tudhatni  meg  az  egyes  szavakból,  melyeket  hadi  jel- 
szókul   használ. 

A  tömegeknek  egyesülési  központra  van  szüksé- 
gök,  s  minél  rövidebb  valamely  szó,  minél  többféle 
értelmet  adhatni  annak,  annál  alkalmasabb  e  végre. 
Ilyes  szavak  a  milliók  szájában  rendesen  csak  fogalmak 
hiányát,  vagy  azok  helyes  kifejezését  pótolják.  —  Midőn 
senki  sem  tudja  tisztán  kifejezni  véleményét,  mindnyá- 
jan egy  szóban  egyeznek  meg,  mely  alatt  mindenki  azt 
értheti,  a  mit  akar;  s  azért  abból,  hogy  a  nép  bizonyos 
szavakért,  mint  „egyenlőség",  „szabadság"  és  „testvéri- 
ség", látszik  lelkesülni,  épen  nem  lehet  eszméire,  vágyaira 
és  törekvéseire  következtetést  vonni,  (a)  Sőt  inkább  kü- 
lönös vizsgálat  alá  kell  azokat  vennünk;  mi  már  magában 
is  nehéz  ugyan,  de  még  nehezebb  a  mi  napjainkban. 

A  mily  mértékben  központosítja  a  kormány  a  köz- 
élet minden  fonalát  kezében,  s  vonja  mindig  keske- 
nyebbre  a  kört,   melyben   az   egyes   polgárok  különben 

önállólag  mozogtak  s  törekvéseik  irányát  tetteikben 
kimutatták:  azon  arányban  fogy  mindig  azoknak  száma 
is,  kik  a  nép  vágyaival  foglalkoznak.  A  közvélemény 
kitapogatása  korunkban  a  kormánynak  és  azoknak  kizá- 
rólagos föladata  lett,  a  kik  a  hatalomra  törekszenek,  s 
még  ezek  sincsenek  oly  kedvező  helyzetben,  hogy  azt 
határozottan  kitudhassák.  Mert  a  közvéleményre  ren- 
desen csak  annyiban  fordítják  figyelmöket,  mennyiben 
az  az  állam  kormányzatára,  vagyis  oly  tárgyra  vonatko- 
zik, miről  a  többségnek  nincs  véleménye.  Idejárul  azon 
helyzet,  melyben  van,  általán  véve,  minden  kormány 
jelenleg. 

Az  alkotmányos  államok  szervezete  hozza  magá- 
val, hogy  a  kormány  nem  a  pártok  fölött  áll,  hanem 
mindig  maga  is  párt,  s  inkább  azzal  foglalkozik,  hogy 
bizonyos  irányt  adjon  a  közvéleménynek,  hogysem  azt 
kiismerje.  A  ki  maga  is  részt  vesz  a  harczban,  annyira 
el  van  foglalva  közvetlen  elleneivel,  hogy  az  egész 
csatatért  be  nem  láthatja:  így  a  kormány  figyelmét  is 
sokkal  inkább  igénybe  veszik  azok,  a  kik  a  küzdésben 
tettleg  résztvesznek  s  ellenzéket  alkotnak  ellenében, 
hogysem  azon  végtelenül  nagyobb  számmal  törődhessék, 
mely  nyugton  nézi  a  parliamenti  tusákat.  Azon  eszkö- 
zöket sem  tarthatni  e  részben  kielégítőknek,  melyek  a 
kérelmezési  jogban  és  sajtószabadságban  még  fön- 
maradtak. 

A  kérelmezési  jognak  csupán  azért  tulaj donítnak 
oly  nagy  fontosságot  alkotmányos  államokban,  mert  a 
hol  a  népfölség  el  van  ismerve,  a  többség  kérelmezését 
csak  némi  szelídebb  formának  tekinthetni,  nrelyben  az 
államhatalommal    parancsait   közli.     A   mennyiben  csak 

az  egyes  polgárok  jogát  értjük  alatta,  miszerint  az 
államhatalomtól  valamit  kérhetnek :  kényuralmi  álla- 
mokban is  létezik  az,  oly  időket  kivéve,  midőn  egy 
Nero  kezében  van  a  főhatalom.  De  épen  azon  fontos- 
ságban, melylyel  alkotmányos  államokban  bír  a  kérelmi 
jog,  fekszik  az  ok,  minélfogva  azt  a  nép  vágyai  és  nézetei 
kritériumául  nem  tekinthetjük. 

A  mi  tettleges  befolyással  van  az  államügyek  veze- 
tésére s  a  kormány  iránya  vagy  legalább  azon  személyek 
megválasztásához  vezet,  kikre  a  kormány  bizatott :  azt 
nem  egyesek,  hanem  csak  pártok  használhatják  czéljaik 
kivitelére,  mi  ez  esetben  annál  könnyebb,  mert  a  kérel- 
mezési  jogot  nagyobb  államokban  tulajdonkép  nemis 
használhatják  önállólag  egyes  polgárok,  a  nélkül,  hogy 
jelentőségét  merőben  el  ne  veszítse. 

Természetes  következménye  a  korlátlan  folségi 
jognak,  mely  alkotmányos  államokban  a  többséget 
illeti,  hogy  minden  petitió  csak  az  által  nyer  fontossá- 
got az  államhatalom  előtt,  ha  sokan  csatlakoztak  ahoz.- 
Bármi  igazságosak  legyenek  egyesek  kivánatai,  alkot- 
mányos kormányok  nem  sokat  törődnek  azokkal,  sőt 
határozottan  azok  ellen  lépnek  föl,  ,ha  azon  körülményt, 
miszerint  az  érintet  kivánatokhoz  nem  igen  csatlakoz- 
tak, annak  jeléül  vehetik,  hogy  jóval  nagyobb  szám 
nem  óhajtja,  vagy  legalább  közönbösnek  tartja  e  kérel- 
mek teljesítését.  Mivel  már  az  érdekek  végtelen  külön-  • 
félesége  mellett,  mely  nagy  államban  létezik,  oly  tárgy 
nehezen  található,  mely  a  polgárok  nagy  többsége  előtt 
hasonló  fontossággal  bírna,  s  mivel  a  kérelmi  jog, 
valamely  állam  minden  lakosa  által  külön  gyakorolva, 
annyi    tömérdek    részint    aprólékos,    részint    egymással 

ellenkező  kivánatot  idézne  elő,  hogy  egy  kormány 
vagy  törvényhozás  sem  volna  képes  azokat  csak  tekin- 
tetbe is  venni:  az  egyes  polgár,  hogy  kérelmezési  jogá- 
val sikeresen  élhessen,  a  helyett,  hogy  azt  kívánja,  a 
mit  óhajt,  mások  kivánataihoz  kénytelen  csatlakozni, 
melyeknek  megadásától  várja  közvetve  saját  czéljai 
elérését;  ahonnan  az  következik,  hogy  a  kérelmi  jogot 
minden  nagy  államban  mindig  csak  általános  elvek 
mellett,  vagy  azon  férfiak  ellenében  használják,  kiknek 
kezében  van  az  államhatalom,  habár  a  nép  többsége  — 
igen  ritka  eseteket  kivéve,  —  majd  soha  sem  törődik 
elvekkel,  s  rendesen  csak  az  igazgatás  azon  közlönyei 
iránt  érez  valódi  rokon-  vagy  ellenszenvet,  melyekkel 
közvetlen  érintkezésben  áll.  A  kérelmezési  jog  ilyes 
használata  mellett  mily  befolyást  kell  szükségkép  gya- 
korolniuk a  pártoknak,  melyeknek  tevékenysége  nélkül 
a  kérelmezők  illő  számban  nem  is  gyűlnének  egybe,  s 
mi  könnyen  csalódhatik  a  nép,  midőn  ráveszik,  hogy 
dolgokat  kérelmezzen,  melyek  legkisebb  összefüggésben 
sincsenek  azzal,  a  mit  sajátkép  óhajt!  Önként  érthető  eb- 
ből, mi  nehéz,  sőt  lehetlen  a  petitiókból  helyes  fogalmat 
szerezni  a  nép  valódi  kivánatai  felől.  Az  aláírások  leg- 
nagyobb száma  is  valamely  kérvényen  csak  azt  mutatja, 
hogy  a  kivánt  szabályok  keresztülvitelétől  igen  sokan 
nagy  eredményeket  várnak ;  s  épen  nem  bizonyos,  hogy 
a  kérelem  megadása  az  aláírókat  kielégítené. 

Hasonló  eredményekre  jutunk,  ha  a  sajtószabadság 
útján  gondoljuk  kiismerhetni  a  nép  vágyait. 

Senki  sem  lehet  inkább  meggyőződve  a  szabad 
sajtó  üdvös  eredményeiről,  mint  én.  Valamint  mindaz 
a   rossz,    mely  a  beszéd   vigyázatlan   és   gyakran    bűnös 

használatából  ered,  egy  okos  embert  sem  bírhat  arra, 
hogy  a  szólási  tehetséget  --  mely  mint  a  szellemi  köz- 
lekedés eszköze,  alapja  minden  szellemi  előhaladásnak, 
—  szerencsétlenségnek  nyilvánítsa:  oly  kevéssé  fogha- 
tom meg,  hogy  támadhatott  először  kétely  a  szabad 
sajtó  hasznai  felől,  mely  nem  egyéb  azon  tehetségnél, 
mely  által  az  emberek,  és  pedig  a  kik  a  szellemi  fejlett- 
ség magasabb  fokán  állanak,  szélesebb  körben  közölhe- 
tik gondolataikat.  Mindaz,  mit  e  részben  olvastam  és 
hallottam,  mindig  csak  Rousseau  ismert  művére  emlé- 
keztetett, melyben  a  polgárisodást  az  emberiség  legna- 
gyobb szerencsétlensége  gyanánt  igyekezett  előadni; 
legalább  az  indokolás  egészen  a  híres  genfi  tudóséhoz 
hasonlít,  s  csak  arról  győzhet  meg  minden  gondolko- 
dót: hogy  miután  semmi  nincs  a  földön,  amivel  vissza- 
élni ne  lehessen,  s  miután  minden,  visszaélés  nélkül  is 
sok  jó  mellett  némi  rosszat  is  von  maga  után,  mindent 
ártalmasnak  lehet  előadni,  ha  figyelmünket  kizárólag  a 
rossz  következményekre  fordítjuk.  Mert  az  ember,  a 
mindenség  eme  dicsősége  és  salakja,  mint  Pascal  nevezi, 
maga  sem  tökéletes :  azért  semmi  sem  teheti  őt  egészen 
boldoggá.  Azon  ellenmondásokban,  melyek  saját  ben- 
sőnkben vannak,  találjuk  okát,  miért  nem  képes  semmi 
kielégíteni  vágyaink  egy  részét,  a  nélkül,  hogy  egy- 
szersmind bántalmunkra  ne  legyen,  s  hogy  ennélfogva 
minden  csak  azon  arányról  Ítélendő  meg,  melyben  jó  és 
rossz  következményei  egymáshoz  állanak.  Hasonlítsuk 
össze  azon  országok  állapotát,  hol  a  sajtó  legtovább 
volt  szabad,  azokéval,  a  hol  leginkább  volt  korlátozva, 
vagy  a  hol  még  épen  nincs  sajtó.  Ha  a  sajtószabadság 
ellen  használt   okoskodások   helyesek:   az   utóbbi   orszá- 

goknak  nyilván  legboldogabbaknak  kellene  lenniök. 
Azonban  úgy  találjuk,  hogy  annál  jobb  a  nép  erkölcsi, 
szellemi  és  anyagi  állása,  minél  régebben  fönáll  valahol 
a  sajtószabadság.  Az  előtt,  a  ki  a  politikát  tapasztalati 
tudománynak  tekinti,  ez  egy  ellenében  minden  más 
okoskodás  szintúgy  erőtlennek  fog  mutatkozni,  mint 
azon  áloskoskodások,  melyeket  az  előbbi  században  a 
keresztyénség,  mint  minden  csapás  és  szenvedés  forrása 
ellen  felhozni  divatban  volt;  mely  okoskodások  bizo- 
nyára nem  kábíthalák  el  azokat,  kik  ama  világtörténeti 
tényt  tárták  szem  előtt :  miszerint  a  vallásosság  sülye- 
dése  mindig  szellemi,  erkölcsi  s  ezek  folytán  anyagi 
sülyedést  is  vont  maga  után. 

Ha  mindazáltal  azon  kérdést  vizsgáljuk :  mi  által 
gyakorolja  a  szabad  sajtó  jótékony  befolyását?  azt  fog- 
juk találni,  hogy  ez  nem  abban  kereshető,  hogy  a  sza- 
bad sajtó  a  kormányt  a  nép  bajairól  és  fogalmairól 
fölvilágosítja,  hanem  inkább  abban,  hogy  a  mívélt  osz- 
tályoknál-, s  tehát  közvetve  a  kormánynak  is,  eszközül  szol- 
gál: kiigazítani  a  nép  fogalmait  s  irányt  adni  vágyainak. 

A  sajtó  a  közvélemény  közlönye,  de  majd  mindig 
csak  azon  közvéleményé,  mely  bizonyos  idő  múlva  alakúi; 
és  nem  azé,  melyet  a  többség  már  jelenleg  is  vall. 

Korunkban,  midőn  a  közvélemény-csinálást  többen 
mesterségként  űzik,  sokkal  inkább  ismeretesek  e  mes- 
terségnek egyes  fogásai,  hogysem  bővebb  bizonyításra 
lenne  szükség.  Mindenki  tudja,  hogy  a  sajtószabadságot 
nem  maga  a  nép  gyakorolja,  sőt  általában  még  a  mí- 
veltebb  osztályok  sem  élhetnek  azzal;  minélfogva  tisz- 
tán áll,  hogy  a  szabad  sajtót  csak  akkor  tekinthetni  a 
nép  eszméinek  közlönyéül,   ha   fölteszszük,    miszerint  az 

írók  és  hírlapszerkesztők  a  nép  nézeteit  tökéletesen 
ismerik,  s  a  helyett,  hogy  különös  czélok  után  töreked- 
nének, kizárólag  csak  mint  a  közérdek  képviselői  lép- 
nek föl,  —  amire,  fájdalom,  ritka   esetet  találunk. 

A  nép  eszméit  sem  a  tömegek  nyilatkozataiból, 
sem  az  úgynevezett  népközlönyök  vezérczikkeibol  nem 
ismerhetni  ki,  hanem  csak  úgy,  ha  arra  fordítjuk  figyel- 
münket: hogy  mit  kivan  a  nép  bizonyos  eszmék  nevé- 
ben?   s  ezt  csak  a  nép  tetteiből  vonhatjuk  le.  (b). 

S  miután  minden  állam  úgy  van  rendezve,  hogy  a 
sokaság  mindig  csak  tömegben  nyilváníthatja  nézeteit; 
miután  az  egyestői  általában  minden  cselekvési  alkal- 
mat elvettek,  s  a  központosítás  a  polgárok  többségét 
minden  közigazgatási  befolyástól  megfosztotta:  elve- 
szett a  legjobb  sőt  egyedüli  eszköz,  kitudni  a  nép  va- 
lódi kivánatait.  (c). 

Mindazon  nehézségek  mellett  is  azonban,  mikkel 
jár  korunkban  kitudni  a  nép  vágyait  és  nézeteit,  meg- 
lehetős pontossággal  meg  lehet  azokat  határoznunk,  ha 
helyes  utat  követünk,  s  a  helyett,  hogy  a  nép  véleménye 
fölött  általánosan  okoskodnánk,  az  egyesek  vágyaira 
és  nézeteire  fordítjuk  figyelmünket,  kikből  a  nép  áll. 

Vizsgáljuk  azon  országot,  hol  az  egyenlőség  elve 
leginkább  előtérbe  lépett,  s  a  nép  minden  törekvésé- 
nek egyedüli  czélja.  A  franczia  társadalomnak  melyik 
osztályáról  tehetni  föl,  hogy  kizárólag  az  egyenlőség 
elvéért  lelkesül,  s  hogy  annak  valósításaért  az  egyéni 
szabadság  élvezetérői  is  kész  lemondani? 

A  társadalom  vagyonos  osztályairól,  melyek  tőké- 
vel bírnak,  s  azt  iparra  és  kereskedésre  fordítják,  sőt 
azokról  sem    lehet  egyáltalában    szó,    kik    szellemi   kép- 

zettségöknél  s  nagyobbfokú  mechanikai  ügyességüknél 
fogva  az  egyenlőség  elvének  alkalmazása  által  vesztené- 
nek. Megengedem,  hogy  ezen  osztályokból  egyesek, 
polgártársaik  javáért  s  mivel  nagyon  jól  tudják,  hogy 
az  egyéni  képességben  rejlő  különbséget  nem  semmisít- 
hetni meg,  meggyőződésből  csatlakozhatnak  az  egyenlő- 
ség melletti  mozgalmakhoz:  de  az  érintett  osztályok 
nagy  többségéről  nem  tehetjük  azt  föl,  s  hogy  Franczia- 
országban  valósággal  nincsen  is  úgy,  megtetszik  azon 
hevességből,  melylyel  az  általános  egyenlőség  elvének 
szóvivői  a  társadalom  épen  ezen  osztályait  megtámadják. 

Francziaországban  földbirtok  és  mindennemű  tőke 
oly  végetlenűl  föl  van  oszolva,  s  annyi  a  fokozat  testi 
erő  és  mutani  ügyesség  tekintetében  egy  és  ugyanazon 
iparág  munkásai  között  is,s  a  különböző  iparágakéi  közt 
még  inkább,  hogy  egyáltalában  lehetlen  határvonalt 
húzni  azok  közt,  kik  az  egyenlőség  elve  valósításától 
javulást  várhatnak,  és  a  kiknek  állapota  az  által  rosszabbá 
lenne.  Hogy  ezt  tehessük,  nemcsak  minden  egyesnek 
anyagi  állását,  hanem  kilátásait  is  kellene  ismernünk. 
Ezeket  megfontolván,  meg  kell  engednünk,  hogy  Fran- 
cziaországban is  nagy  azok  száma,  kiket  már  helyzetűk- 
nél fogva  az  egyenlőség  elve  elleneinek  kell  tekin- 
tenünk, (d). 

Ha  kérdezzük:  ki  akarja  tehát  az  egyenlőség  elvé- 
nek valósítását  oly  kiterjedésben,  melyben  érte  küzde- 
nek ?  bizonyosan  azt  válaszolják  ugyan,  hogy :  az  egész 
nép ;  ha  azonban  tovább  kutatjuk :  ki  ezen  nép  ?  oly- 
forma  választ  nyerünk,  mely  Beaumarchais  híres  értel- 
mezését juttatja  eszünkbe  a  sajtószabadságról.  A  nép, 
tudni  illik  e  fölfogás  szerint,  magában  foglalja  Franczia- 

ország  minden  lakosát,  kivéve  a  nemességet,  papságot, 
képviselőket,  a  közigazgatási  tisztviselőket,  tőkepénze- 
seket, földbirtokosokat,  bérlőket  ;  kivéve  a  munkásokat, 
kik  fensőbb  erőműtani  képzettségüknél  fogva  nagyobb 
fizetést  húznak,  a  tudósokat  s  azokat,  a  kik  sokkal  in- 
kább J^atholikusok,  hogysem  az  egyházat  teljesen  alája 
akarnák  vetni  az  államnak  stb.  stb. ;  szóval,  kivéve  mind- 
azokat, kik  máskép  vélekednek  az  egyenlőség  elve  felől, 
s  kiket  annálfogva  „aristos"  névvel  szoktak  jelölni : 
úgy,  hogy  e  nagy  szó  alatt  „nép"  elvégre  is  csak  a  pro- 
letárok osztályát  lehet  értenünk,  s  ennek  is  csak  azon 
részét,  mely  nagyobb  városokban  lakik  s  a  munkások 
legalsó  osztályához  tartozván,  a  termékek  egyenlő  fel- 
osztása mellett  nem  veszítene  semmit. 

Ha  meggondoljuk,  hogy  az  ó  és  újabb  kor  államai 
közt  az  az  egyik  lényeges  különbség,  miszerint  az  ó-kor 
polgárai  városokban  laktak,  s  az  akkori  államok  nem 
ismerték,  a  mit  ma  vidéki  vagy  falusi  népnek  hivunk: 
igen  különösnek  találjuk  sok  újabb  politikus  gondol- 
kodási módját,  mely  szerint  az  egész  vidéki  népességről 
megfeledkezik,  s  a  főváros  lakosainak  oly  állást  akar 
adni,  a  minővel  az  ó-korban  birtak  a  város  lakói.  (V). 

Még  különösebb,  hogy  a  számszerinti  többség  elve 
mellett  tanúsított  minden  buzgalom  daczára,  épen  ott 
nem  akarják  ez  elvet  alkalmazni,  hol  az  államban  a 
legfontosabb  változásokról  van  szó,  s  hogy  a  városi 
lakókra  nézve  is  csak  egy  osztálynak,  a  proletároknak, 
tulajdonítanak  döntő  befolyást,  noha  majd  minden 
városban  kivétel  nélkül  kevesebbségben  van  az.  Legkü- 
lönösebbnek tetszik  pedig,  ha  azt  látjuk,  miszerint  oly 
állampolgárok   kisebbségének   követelik  a  fölségi  jogok 

kizárólagos  gyakorlatát,  kik,  a  mint  az  egyenlőség 
elvének  barátai  állítják,  anyagi  nélkülözéseik  következ- 
tében, szellemi  és  erkölcsi  tekintetben  is  egészen  elha- 
gyatott állapotban  vannak,  s  kiket  az  átkozott  szabad 
versenyzés  nemcsak  a  szabadságtól,  hanem  a  képes- 
ségtől is  megfosztott,  hogy  azt  élvezhessék.  Miután  a 
társadalom  azon  osztályainak,  melyeknek  kezeiben  há- 
talom van,  rendesen  előjogokat  is  adnak,  igen  termé- 
szetes, ha  a  proletároknak,  kiknek  nagy  hatalmuk  van 
a  varosakban,  annak  megfelelő  kiváltságos  állást  akar- 
nak adni.  Hogy  a  „nép"  nevezet  alatt  jelenleg  csupán 
a  nagyobb  városok  proletárságát  értik,  kétségkívül 
ugyanazon  okból  származik,  melynél  fogva  a  középkor- 
ban .,populus"  alatt  csak  a  kiváltságos  osztályt  értet- 
ték, s  azért  kétségtelenül  igen  nagy  fontosságú  kérdés: 
ha  vájjon  azok,  kikre  ama  szorosabb  értelemben  vett 
„nép"  nevet  illesztik,  valóban  oly  értelemben  veszik-e 
a  szabadság,  egyenlőség  és  uemzetiség  uralkodó  fogal- 
mait, mint  szóvivőik  állítják  ? 

Kisértsük  meg  e  kérdés  megoldását. 

Ha  legkisebb  kétségünk  lehetne,  hogy  polgáriso- 
dásunk a  régit  fölülmúlja,  szükségkép  eloszlik  az,  mi- 
helyt egybevetjük:  milyen  állásban  voltak  a  társadalom 
legalsóbb  osztályai  akkor,  s  minőben  vannak  most?  A 
tömegek,  bármennyire  elmaradtak  legyenek  különben 
míveltségökre  nézve,  sokkal  inkább  képesek  napjaink- 
ban eszmékért  lelkesülni,  mint  az  ó-korban.  A  vér- 
patakok, melyek  a  keresztyén  polgárisodás  folyama 
alatt  eszmékért  ontattak,  arra  szoktatták  az  emberisé- 
get, hogy  ne  csak.  oly  dolgokat  tartson  küzdésre  érde- 
meseknek,    mik     anyagi     haszonnal    járnak;     s    egyik 


186  Az  uralkodó  eszmék  befolyása  az  államra. 

jellemző  vonása  polgárisodásunknak  az,  hogy  a  társa- 
dalom legalsóbb  osztályai  is,  nemhogy  merőben  fölál- 
doznák eszméiket  az  anyagi  szükségek  utáni  szorgosko- 
dásnak,  sot  e  szükségek  kielégítését  is  eszméik  valósítása 
által  törekszenek  elérni.  Ebből  azonban  nem  követke- 
zik, hogy  a  nép  korunkban  kizárólag  eszméi  létesítésén 
fáradozik,  sot  inkább  most,  mint  mindenkor,  az  anyagi 
szükségek  kielégítése  teszi  nagy  részben  törekvései 
ezélját,  és  pedig  annál  inkább,  minél  kevésbbé  van  a 
szükségek  kielégítéséről  gondoskodva.  (/). 

Ez  általános  tételekből,  melyeknek  helyes  voltáról 
Francziaország  történetei  az  első  forradalom  kezdeté- 
től napjainkig  a  legvilágosabb  bizonyságot  tesznek, 
igen  könnyen  kimagyarázhatni:  mint  lépett  korunkban 
előtérbe  az  egyenlőség  elve. 

Miután  belátták,  hogy  az  egyéni  szabadság  élve- 
zetét az  elv  alkotmányos  elismerése  mindenkire  nézve 
még  nem  bizosítja,  sőt,  hogy  a  szabad  verseny,  mely  az 
eygéni  szabadság  szükséges  következménye,  az  egyesek 
rendelkezésére  álló  erők  és  eszközök  végtelen  különb- 
sége mellett,  sokakra  nézve  a  szabadság  elvesztését 
vonhatná  maga  után :  okvetlenül  kellett  támadni  azon 
gondolatnak,  miszerint  a  szabadság  elve  magában  nem 
elengedő;  hanem  bizonyos  előfeltételekre  van  szükség, 
melyek  a  szabadság  élvezetét  mindenkinek  számára 
biztosítsák,  s  nem  volt  nehéz  dolog  a  néppel  elhitetni, 
hogy  ez  előföltételt  az  egyenlőség  elvének  valósításában 
kell  keresni.  De  ha  vizsgáljuk,  mily  élénk  lelkesedés- 
sel csügg  a  nép  most  is  a  szabadság  elvén ;  ha  látjuk, 
miként  épen  azért  lelkesül  oly  igen  az  egyenetlenség 
ellen,  mert  azt  hiszi,  hogy  az  fosztja  Őt   meg  a  szabad- 

ságtói,  rníg,  a  hol  a  szabadság  érdekében  szükségesnek 
látszik  (például  a  politikai  jogok  gyakorlásában,  mun- 
kások szövetkezéseiben  stb.)  nem  követi  az  egyenlőség 
elvét:  azon  meggyőződésre  kell  jutnunk,  hogy  a  prole- 
társág is  csak  azért  lelkesül  az  egyenlőség  elve  mellett, 
mivel  egyedüli  eszköznek  tartja  a  szabadság  elérésére,  s 
hogy  a  nép  ezen  osztályától  is  mindig  távol  volt  a  gon- 
dolat, hogy  a  szabadságot  az  egyenlőségnek    föláldozza. 

De  tegyük  föl,  hogy  e  részben  nem  Ítélhetünk, 
hogy  a  nép  —  vagy  legalább  a  városokban  lakó  prole- 
társág —  valódi  nézeteit  csak  azok  ismerhetik,  kik, 
mivel  e  földet  fölforgatták,  hogy  magvetésükhöz  jobban 
elkészítsék,  most  azt  hiszik,  hogy  a  várható  aratásról 
csak  ők  ítélhetnek.  Vizsgáljuk:  mily  Ítélettel  vannak 
korunk  demagógjai  a  proletárság  nézetei  felől? 

Legjobb  eszköz  e  czélra,  arra  ügyelnünk:  mi  mó- 
don törekszenek  nézeteiket  terjeszteni. 

Már  gyakran  érintettem,  —  s  ha  korunk  eszméinek 
folyamát  érteni  akarjuk,  nem  szabad  soha  felednünk 
—  hogy  tulajdonképen  J.  J.  Rousseau-val  kezdődik  az 
irány,  mely  a  socialismusra  és  communismusra  visz. 
Dőreség  volna  azt  akarnunk  állítani,  mintha  az  általá- 
nos egyenlőség  elvét,  minden  eredményével  együtt, 
azelőtt  senki  sem  mondta  volna  ki.  Miután  ezen  elv  a 
keresztyénség  legfontosabb  tanaival  összefüggésben  áll, 
gyakran  s  a  legnagyobb  határozottsággal  fölállították 
ezt  főleg  vallásos  írók.  Ismeretes  Pascal  következő  he- 
lye: „Ce  chien  est  á  moi,  disaient  ces  pauvres  enfants, 
c'est  ma  place  au  soleil.  Voila  le  commencement  et 
Timage  de  l'usurpation  de  toute  la  térre"  (P.  I.  art.  9. 
§.    53.)   mely    eszmét  gyakran    ismételték    mind     előtte, 

mind  utána.  Mindemellett  is  azonban  Rousseau  művei 
és  főleg  a  „Contrat  soeial"  által  jutott  az  egyenlőség 
elve  általános  elismerésre.  —  S  miként  nyilatkozott 
Rousseau  az  egyenlőség  elvéről? 

„Si  Fon  recherche,  en  quoi  consiste  préeisément  le 
plus  grand  bien  de  tous,  que  dóit  étre  la  fin  de  tout 
systéme  de  législation,  on  trouvera,  qu'il  se  réduit  a 
ces  deux  objects  principaux  —  la  liberté  et  Tégalité. 
La  liberté,  parce  que  toute  dépendance  particuliére  est 
autant  de  íbrce  oté  au  corps  de  l'état;  Végalité,  parce 
que  la  liberté  ne  peat  subsister  sans  elle.u  (Contrat  social. 
L.  II.  eh.  XI.  p.  72). 

Ez  idézet  tisztán  mutatja,  hogy  Rousseau  ama  két 
jó  közül,  mikre  minden  társadalomnak  törekednie  kell, 
előbb  a  szabadságot  említi,  s  az  egyenlőséget  csak  esz- 
köznek tekinti,  mely  a  szabadságra  vezet.  Ugyanezt 
állíthatni  Robespierreről,  a  genfi  bölcselő  leghűbb  ta- 
nítványáról. Ez  is  csak  azért  törekedett  az  egyenlőség 
elvét  valósítani,  mivel  (a  mint  a  „Comité  du  salut  pub- 
lic"-hez  tett  jelentésében  mondja)  átlátta,  hogy  a  szük- 
ség a  nép  munkás-osztályát  a  legnagyobb  függésbe  sii- 
lyeszti,  s  a  szabadság  ezen  akadályát  csupán  az  egyenlő- 
ség elvének  valósítása  által  hitte  megszűntethetni. 

Még  Babeuf  és  követőinek  eszméiben  is,  kikkel 
már  az  első  forradalom  alatt  a  valódi  communisták  sora 
kezdődik,  tisztán  föltűnik  ez  irány.  Senki  sem  állítá 
Babeufnél  határozottabban  az  általános  egyenlőség  el- 
vét az  emberi  boldogság  egyedüli  föltételéül  s  egyszers- 
mind az  állam  kizárólagos  czéljául.  Az  államhatalom 
kényuralmát  senki  sem  hirdette  oly  nyilván  a  közjó 
szükséges   föltételének,  s  a   teljes    egyengetés    (nivelliro- 

zás)  tervét  sem  követte  senki  annyira  a  legkisebb  rész- 
letekig, mint  Babeuf  tanítványai;  —  s  úgy  találjuk,  hogy 
itt  is  a  szabadság  utáni  törekvés  azon  út  és  mód,  melyen 
a  babeufismus  a  következő  elvhez  jutott:  qu'il  est 
essen  tiel  au  bonheur  des  individus,  que  le  citoyen  ne 
rencontre  nulle  part  le  moindre  signe  d'une  superiorité 
mérne  apparente.  A  magán  tulajdon  megsemmisítését 
csak  azért  tekintették  a  jólrendezett  állam  alapfeltéte- 
léül, mivel  azt  hitték,  hogy  a  magán  tulajdon  következ- 
tében szükségkép  szolgaságba  sülyednek  mindazok,  a 
kik  élvezetéből  ki  vannak  zárva  (la  propriété  indivi- 
duelle,  cause  de  l'esclavage). 

Az  ember  —  úgymond  Marechal,  ki  a  Babeuf- 
pártiak  nézeteit  cynicus  nyíltsággal  fejtegette  „Alma- 
nach des  honnéttes  gens"-jában  —  azért  született  y  hogy 
függetlenül  éljen  és  a  maga  ura  legyen:  egy  lépéssel 
közeledett  vesztéhez,  mihelyt  föléje  kerül  embertársa, 
habár  jobb  is  nálánál.  A  mit  a  babeufismus  egyenkint 
javaslott,  mind  csak  eszköz  arra,  hogy  az  emberiséget 
ez  eredeti  rendeltetéséhez  visszavigyék,  vagy  hogy  ta- 
nainak valamely  párt  pártolását  megszerezzék. 

Miután  a  socialismus  a  társadalmi  rend  megvál- 
toztatását tűzte  ki  czéljáúl,  lehetetlen,  hogy  azon  fogal- 
mak valósítását  tekintse  föladatának,  melyek  a  jelen 
társadalmi  rend  alapjait  képezik ;  amiből  kitetszik,  hogy 
a  socialismus  tulaj  donképen  kívül  áll  korunk  politikai 
mozgalmainak  körén,  s  hogy  annálfogva  párthiveit  sem 
a  szabadság,  sem  az  egyenlőség  elvének  pártolói  közé 
nem  számíthatni.  Ha  mindazáltal  vizsgáljuk,  mely  esz- 
közökkel igyekszik  a  socialismus  minden  iskolája  ter- 
jeszteni   alapelveit,    a    socialismus  gyors  terjedésében  is 

csak  annak  látjuk  bizonyságát,  mily  hatást  gyakorol 
századunkban  is  az  egyéni  szabadság  elve  az  emberek 
kedélyére,  s  meggyőződhetünk,  mikép  e  hatást  még  azok 
is  elismerték,  kik  az  egyéni  szabadság  (a  szabad  verseny- 
zés) elvében  keresték  minden  létező  rossznak  forrását. 

Nem  hogy  kiemelnék  az  ellentétet,  mely  a  socia- 
lismus  tanai  s  az  egyéni  szabadság  fönállása  közt  létezik, 
s  előtérbe  állítanák  az  alapelvet,  mely  tulaj  donképen  a 
socialismus  lényegét  képezi:  t.  i.  az  egyén  alávetését 
á  társadalom  kormányának  az  anyagi  szükségek  bizto- 
sítása tekintetéből;  de  Saint-Simontól  Louis  Blanc-ig 
minden  socialista  azon  állításból  indult  ki,  miszerint 
a  jelen  társadalmi  viszonyok  mellett,  a  politikai  sza- 
badság, minden  eredményével  egyetemben,  csupán 
kevesek  kiváltsága,  melynek  élvezetéből  a  többség  gya- 
korlatilag ki  van  zárva,  ■ —  s  hogy  ennélfogva  épen  a 
szabadság  érdekében  szükséges  a  társadalmi  rendet  egé- 
szen megváltoztatni. 

Ezt  mondhatni  a  communistákról  is. 

E  párt,  vagy  felekezet  vezéreinek  nem  szokása  ta- 
naik logikai  következményeitől  visszaijedni:  mindig 
egész  nyíltsággal  kimondák  azokat.  E  tan,  mely  az 
élvezetet  tekinti  az  emberi  lét  egyedüli  czéljának  s  azt 
csupán  állati  szükségeink  kielégítésében  hiszi  föltalálni, 
mely  tan,  hogy  az  egyéniséget  leküzdje,  a  családot 
akarja  megsemmisíteni,  hogy  a  családi  szeretet  helyett, 
mely  most  az  embereket  elválasztja  a  társadalomtól,  a 
legdurvább  önzést  emelje  trónra;  mely  tan  elvégre  az 
emberi  természet  ellentéteit  az  által  akarja  megszűn- 
tetni, hogy  a  lelket  a  testnek  teljesen  alárendeli,  —  e 
tan  bizonyára   nem  fél  megtagadni   az   elveket,   melyek 

valósítását  akadályozzák,  s  ha  rendszerének  megalapítása 
úgy  kívánja,  kész  megtagadni  minden  különbséget  esz- 
mék, ízlések,  hajlamok  és  ügyességek  közt,  sőt  magát 
az  előhaladást  is:  (g)  mindazáltal  úgy  találjuk,  hogy  a 
szabadság  elvével  szemközt  a  communismus  is  lemon- 
dott a  szoros  következetességről.  Ha  egyszer  abból  in- 
dul ki  a  communismus,  miszerint  minden  emberi  szen- 
vedés onnan  származik,  mivel  egyes  emberek,  kik 
erősebbek  másoknál,  embertársaik  elnyomására  hasz- 
nálják erejöket,  s  hogy  annálfogva  mindenekelőtt  a 
legteljesebb  egyenlőséget  kell  létesíteni :  valódi  követ- 
kezetességgel azt  is  nyíltan  meg  kellé  támadnia,  a  mi 
minden  egyenetlenség  forrása  az  emberek  közt,  t.  i. 
szabadságukat  Azonban  épen  az  ellenkezőt  teszi  a  com- 
munismus minden  iskolája. 

Míg  egy  rész  (kiknek  tanát  Stein  „Geschichte  der 
socialen  Bewegung  in  Frankreich"  czímű  munkájában 
igen  helyesen  vallásos  communismusnak  nevezi)  a  ke- 
resztyénségre  hivatkozik,  s  a  létező  tulajdonjog  és 
család  eltörlését  azon  keresztyén  szeretet  nevében  kö- 
veteli, melylyel  ellenkezik  oly  intézmények  föntartása, 
melyek  az  egyetemes  jóléttel  ellentétben  állanak:  az 
anyagi  communismus  abból  következteti  a  teljes  egyenlő- 
ség szükségét,  s  a  tulajdon  és  család  megszüntetését, 
mivel  az  ember  szabadságra  van  hivatva.  Épen  azért 
szükséges  a  tökéletes  egyengetés,  mert  a  míveltség  és 
birtok  tekintetében  létező  különbségek  nemcsak  az 
élvezetekre  nézve  különbséget  idéztek  elő,  hanem  az 
alsóbb  osztályokat  valódi  rabszolgaságra  juttatták.  A 
communismus  szóvivői  általában  vagy  a  keresztyénség, 
vagy  a  szabadság  elve  mellett  nyilatkoztak,  holott  mind 

a  keresztyénség  mind  a  szabadság  elve  ellentétben  áll 
saját  tanaikkal. 

Mit  tanúsít  a  communismus  ezen  állása? 

Igen  tévednénk,  ha  azon  körülménynek  tulaj  do- 
nítnók  ezt,  hogy  a  communismus  vezetői  nem  fogták 
föl  az  ellentétet,  melyben  tanaik  a  szabadság  elvével 
állanak.  Midőn  a  köztársaságiak  1848-ban  az  újabb 
iskolákkal  ama  hallgatag  szövetséget  kötötték  az  egyed- 
uralom megdöntésére:  ezek  szintoly  kevéssé  ringat- 
ták magukat  a  csalódásban,  hogy  frigy ök  tartós  lesz, 
mint  amazok.  Miként  a  köztársaságiak  azáltal  igyek- 
vének  párthíveik  sorát  szaporítani,  hogy  a  köztársasági 
államformát  s  az  általános  szavazást  hirdették  legfőbb, 
sot  egyedüli  eszköznek  társadalmi  reform  kivitelére: 
úgy  a  socialista  iskolák  mindnyájan  a  társadalmi  átala- 
kításban igyekvének  föltűntetni  az  egyedüli  eszközt,  mi 
által  a  demokrata  köztársaságot  megalapíthatják,  (h). 
Egyébiránt  a  communisták  magaviselete,  Cavaignac  és 
a  köztársasági  párt  főnökei  ellenében,  szintoly  világo- 
san mutatja  valódi  nézeteiket,  mint  Cavaignac  és  bará- 
tainak magaviselete  az  1848-diki  júniusi  napokban  a 
köztársaságiak  állását  a  socialismussal  szemközt.  — 
Hogy  a  socialismus  és  communismus  vezérei  tiszteletet 
mutatnak  a  szabadság  elve  iránt,  csupán  azon  meggyő- 
ződésnek tulajdoníthatni,  mely  szerint  egyetlen  tan  sem 
számíthat  korunkban  sok  követőre,  ha  nem  a  szabadság 
valósítását  tűzi  czélúl. 

Mivel  a  communismus  vezetői  átlátták,  hogy  a  nép 
mindenekfölött  szabadságot  akar;  mert  tapasztalásból 
tudják,  hogy  1789  óta  minden  kormányformát  csak 
azért  támadtak  meg,  mivel  nem  volt  képes  a  szabadsá- 

got  mindenki  számára  biztosítani ;  hogy  a  köztársaság, 
valamint  az  egyeduralom  alatt,  mindig  az  igazgatás 
azon  részét  gyűlölték  leginkább,  mely  a  szabadságot 
korlátozta ;  mert  végre  meggyőződtek  a  felől,  hogy  a 
franczia  társadalom  legszegényebb  osztályai  is  többnyire 
inkább  szenvednek  Ínséget,  hogysem  szabadságuk  fel- 
áldozásával vásárolják  meg  anyagi  érdekeik  biztosítását ; 
csupán  azért  áll  első  helyen  a  communismus  zászlain  e 
szó:  szabadság;  csak  azért  tüntették  az  egyenlőséget 
mindig  .úgy  föl,  mint  egyetlen  eszközt,  mely  által  a 
szabadságot  biztosíthatni. 

Ha  már  azok  is,  kik  különben  kíméletlen  követ- 
kezetességgel hirdetik  elveiket,  kik  a  tulajdont  lopás- 
nak, a  családot  a  testvériség  elleni  bűnnek  nyilvání- 
tották, s  hol  elveik  átvitele  úgy  látszott  kívánni,  sem 
vallással,  sem  egyéb  eddig  szentnek  tartott  emberi 
érzéssel  legkevesebbé  sem  gondoltak;  ha,  mondom, 
magák  a  communismus  hirdetői  is  a  leggyöngédebb 
kímélettel  viseltetnek  a  szabadság  elve  iránt,  s  azt  nem- 
csak nem  támadják  meg,  sőt  tanaik  egyik  fő  ágazatá- 
nak, sőt  czéljának  mondják,  ennél  valóban  alig  lehet 
nagyobb  bizonyság  arra:  minő  hatást  gyakorol  korunk- 
ban is  a  szabadság  elve  az  emberek  kedélyére. 


Eötvö3.     A  XIX.  század  eszméi.  II.  13 

JEGYZETEK  A  III.  FEJEZETHEZ. 


(«)  Mint  talán  egy  királynak  sem  éljeneztek  annyit  mint 
XVI.  Lajosnak,  s  ebből  senki  sem  következtethetett  az  egyed- 
uralmi elv  hatalmára  a  forradalom  alatt:  úgy  a  „Comité  de 
salut  pnblic"  eljárásait  a  szabadság  nevében  helyeslették ;  a 
hittürelem  nevében  határozták  el  a  katholicismus  üldözését,  s 
épen  a  „terreur"  uralma  alatt  ábrándoztak  leginkább  a  test- 
vériségről. 

(b)  Mi  véltebbek  is  ritkán  képesek  helyesen  kifejezni,  a 
mit  kivannak,  főleg  ha  nem  valamely  különös  esetre  nézve, 
hanem  általában  kérdezik  őket;  mennyivel  kevésbé  lehet  azt 
a  néptől  várni.  Az  emberek  fogalmainak  és  vágyainak  meg- 
ismertetőjéűl  legbiztosabban  cselekményeik  szolgálhatnak.  Ha 
tudjuk,  mit  tőn.  valaki  több  különböző  esetben,  nem  nehéz 
szelleme  irányát  általában  meghatározni. 

(c)  Az  eszközök,  melyek  által  ugyanazon  czélok  kisebb 
községekben  és  az  államban  elérhetők,  különbözők.  De  a  czé- 
lok, melyeket  az  egyes  a  község  és  az  állam  által  el  akar 
érni,  ugyanazok  maradnak.  Ha  például  az  egyesek  mindenkép 
azon  törekszenek  a  községben,  hogy  egyéni  szabadságukat 
biztosítsák:  józanon  nem  tehetjük  föl,  hogy  ugyanazok  az 
államban  az  általános  egyenlőség  valósítását  tűzzék  czélúl, 
bármi  zajosan  és  egyértelmüleg  nyilatkozzanak  is  a  mellett, 
azon  hibás  meggyőződésben,  hogy  a  szabadságot  a  községben 
csak  az  által  biztosíthatni,   ha  mindenki  teljesen  egyenlő  az 

államban.  A  czélszerű  helyhatósági  intézményeknek  egyik 
legnagyobb  haszna  tehát  kétségkívül  abban  áll,  hogy  felvilá- 
gosítást nyújtanak  az  állampolgárok  valódi  nézeteiről.  Árgus 
száz  szemével  és  Briareus  száz  karjával  látták  el  az  államot ; 
de  valamint  az  egyes  ember,  ha  száz  szemmel  és  karral  s 
annak  megfelelő  erővel  bírna  is,  széles  körre  kiterjesztett 
tevékenység  mellett  kevesebbet  tehetne,  mint  más  ötven 
egyes  :  úgy  vagyunk  az  állammal  is.  Minek  oka,  hogy  mind- 
azon szemek  és  kezek  egy  pontban  vannak  egyesítve,  s  az 
ekkép  bőségesen  ellátott  lénynek  is  csak  egy  akarata,  egy 
lelke  van  fölfogni  a  számtalan  benyomást  s  intézni  a  száz 
kar  munkásságát.  A  végtelen  hatalom,  melylyel  az  államot 
fölruházták,  mindenütt  elég,  hol  nagy  erőfeszítésre  egy  pont- 
ban van  szükség;  de  sehol  sem  az,  a  hol  sokszerű  tevékeny- 
ség kellene. 

(d)  Azon  harcz  között,  melyet  az  első  franczia  forradalom 
alatt  vívtak  az  egyenlőség  elvéért,  s  a  jelen  küzdelem  közt 
az  a  különbség,  hogy  az  egyenlőség  elvét  akkor  bizonyos, 
szorosan  eikülönzött  osztályok  ellenében  állították  fel,  míg 
most  a  társadalom  minden  osztályában  elszórt  egyének  ellen 
sürgetik.  Kik  ma  az  elv  mellett  harczolnak,  egészen  azon 
állásba  jutottak  ezáltal,  melyben  akkor  az  érintett  elv  ellenei 
voltak,  miszerint  nem  egyes  osztályokkal,  hanem  különböző 
elemű  tömeggel  állanak  szemközt. 

(e)  Az  egyenlőség  elvének  vitatói  rendesen  azt  állítják, 
hogy  a  vidéken  lakó  proletárságot,  mint  igen  míveletlent, 
előbb  a  szabadságra  növelni  kell,  s  azért,  ha  bizonyos  nézetek 
mellett  nyilatkoznék  is,   nem  illeti  még  most  döntő  befolyás. 

(/)  Annyi  rosszat  mondanak  korunkról,  hogy  jó  oldalairól 
se  kell  megfeledkeznünk:  nem  azért  hogy  elbízzuk  magunkat, 
amire  szerfölött  tökéletlen  viszonyaink  közt  valóban  nincsen 

13* 

ok;  hanem  mivel  a  meggyőződés,  miszerint  a  múlt  időkhöz 
képest  előhaladtunk  a  polgárisodásban,  szükségkép  a  tovább- 
baladás  reményét  és  törekvését  vonja  maga  után.  S  tagad- 
hatni-e, hogy  proletáraink  legalsó  osztályai  is,  melyek  munkát 
kivannak,  s  a  munkaért  kenyeret,  —  erkölcsi  becs  tekintetében 
jóval  fölülmúlják  azon  szilaj  tömegeket,  melyek  „kenyér  és 
játéka-okérti  lármáikkal  Rómát  eltöltötték? 

(7/)  A  „L'Humanitaire"  lap  alapítási  üléseinek  jegyző- 
könyve július  20.  és  22-ről  1841.  LásdSteinnál :  Geschichte  der 
socialen  Bewegung  in  Frankreich  etc. 

(Ji)  A  két  állítás  közt  abban  áll  a  különbség,  hogy  a 
köztársaságiakét  a  történetek  igazolják,  míg  a  communistákét 
valótlannak  kell  mondanunk.  Minden  tisztán  demokrata  köztár- 
saság társadalmi  mozgalmakra,  vagy  legalább  is  teljes  vagyon- 
egyenlőség  utáni  törekvésre  vezetett.  A  teljes  egyenlőség 
azonban  soha  sem  politikai  szabadságot,  hanem  mindig  kény- 
uralmat vont  maga  után,  és  pedig  igen  természetesen,  miután 
az  egyetemes  egyenlőséget  semmi  alakban  sem  lehet  inkább 
valósítani,  mint  ha  csak  egy  embert  veszünk  ki  az  egyenlőség 
törvénye  alól. 

IV.  FEJEZET. 

BŐVEBB  BIZONYÍTÁSA,  HOGY  NEM  AZ  ÁL- 
TALÁNOS EGYENLŐSÉG,  HANEM  AZ  EGYÉNI 
SZABADSÁG  ÉLVEZETE  KORUNKBAN  A  TÖ- 
REKVÉS TÁRGYA. 


Olvasóim  közül  talán  többen  nem  elégszenek  meg 
a  felhozott  okokkal. 

Legyen  szabad  őket  a  kor  némely  jelenségeire 
figyelmeztetnem.  Mindannak  daczára,  a  mit  az  egyenlő- 
ség elvének  kizárólagos  uralma  mellett  fölhoznak,  min- 
den ékesszólásnál  és  okoskodásnál  kiáltóbban  bizonyítja 
az  ellenkezőt  az,  a  mi  körülünk  történik. 

Mindenfelé  keserű  panaszokat  hallunk  a  reactió 
ellen,  mely  naponkint  nyiltabhan  lép  föl,  s  a  legtöbb 
országban  mindent,  vagy  legalább  nagyobb  részét  meg- 
semmisíté  annak,  a  mit  a  közelebbi  zivatarban  nyertünk. 

Megszokott  dolog  fejedelmek  hatalmának,  a  ki- 
váltságos osztályoknak,  a  jezsuiták  ármányainak  s  a 
sajtó  alávalóságának  tulajdonítani  ez  eredményt;  ezen 
nézet  azonban  szintoly  hibás,  mint  az,  a  mely  az  1848- 
diki  mozgalmak  felelősségét  e  mozgalmak  vezetőire 
hárítja.  A  milyen  esztelenség  a  mindenhatóság  és  csal- 
hatatlanság isteni  tulajdonait  a  népnek  igényelni:  szint- 
oly   dőreség   róla    bármely   időszakban    azt    hinni,    hogy 

nincsen  akarata.  —  Minden  fontosabb  eseménynél  min- 
dig a  népet  illeti  a  legnagyobb  érdem  s  a  legnagyobb 
bűnsúly. 

Valóban  sem  a  hatalom,  mely ly el  a  fejedelemség 
az  1848-diki  események  után  rendelkezhetett,  sem  a 
nemesség  törekvései,  mely  a  forrongás  idején  sajátképen 
csak  azon  volt,  hogy  elfeledtesse  előbbi  állását,  sem 
egyes  papok  működései  nem  magyarázzák  meg  előttünk 
az  utóbbi  napok  nagy  fordulatát;  inkább  a  nép  ér- 
zelmeinek hullámzásában  kell  okát  keresnünk.  Csupán 
azért  lett  a  reactió  lehetséges,  mivel  az  1848-diki  ese- 
mények után  a  nép  eszméiben  történt  visszahatás,  s 
mert  elvesztette  lelkesedését  azon  eredmények  iránt, 
melyeket  oly  nagy  örömmel  üdvözölt. 

Hogyan  fejthetjük  meg  e  változást  a  nép  néze- 
teiben? 

Az  emberi  természetben  fekszik,  s  azért  egész  né- 
pek életében  is  tapasztaljuk,  hogy  ha  kitartó  küzdel- 
mekkel elérték  a  czélt,  az  soha  sem  elégíti  ki  őket  oly 
mértékben,  a  mint  remélték.  Minden  előretett  lépéssel 
tágul  látkörünk  is,  s  ugyanazon  ösztön,  mely  előbb 
bizonyos  czéi  után  késztetett,  kényszerít  bennünket, 
hogy  tovább  menjünk,  ha  azt  elértük. 

Ha  tehát  a  nép  az  1848-ki  nagy  események  által 
minden  kitűzött  czélját  elérte  volna  is:  a  teljes  elé- 
gültség  nyugalmától  azért  még  távol  lennénk. 

Minden  nagyobb  nénmozgalom  rendesen  kétféle 
eredményt  von  legközelebb  maga  után.  Ha  a  forrada- 
lom megfelelt  a  várakozásnak:  a  nép  további  haladásra 
érzi  magát  buzdíttatva  ez  irányban.  Ha  ellenkezőleg 
ütött   ki    a  forradalom,  s  azon  nézetre  jutnak  az  embe- 

rek,  hogy  helytelen  volt,  a  mire  törekedtek :  elfordul- 
nak az  érintett  czéltól  s  új,  gyakran  merőben  ellenkező 
irányokba  vetik  magukat.  Ha  a  nép  hangulatát  vizsgál- 
juk e  pillanatban,  úgy  találjuk,  hogy  egyik  eset  sem 
fordult  elő  az  1848-ki  mozgalmak    után. 

Az  1848-ban  keletkezett  alkotmányok  mind  hason- 
lítanak egymáshoz,  amennyiben,  mellőzvén  az  egyes 
népek  külön  viszonyait,  egyedül  csak  azt  akarták  meg- 
szilárdítani, a  mi  által  azok,  kik  a  nép  nevében  föllép- 
tek, örökre  biztosíthatni  vélték  a  szabadságot  és  egyenlő- 
séget. Behozták  az  általános  szavazást,  az  összes  nép 
által  választott  törvényhozás  korlátlan  hatalmát,  az 
esküttszékeket,  szabad  sajtót,  a  polgárok  korlátlan 
gyülekezési  jogát,  s  mindazt,  a  miben  hitték  rejleni  a 
szabadságot.  Az  1848-ki  mozgalom  teljesen  czélját  érte. 
Alig  van  példa  a  történetben,  hogy  politikai  küzdések 
oly  rövid  idő  alatt  oly  tökéletes  győzelemre  vezettek. 
S  a  nép,  melynek  nevében  diadalmaskodtak,  mégsem 
érezte  magát  győzőnek,  sem  el  nem  fordult  a  szabad- 
ságtól, miután  mindazt  megadták  neki,  a  miben  vezé- 
reinek állítása  szerint  a  szabadság  áll,  hanem  továbbá 
is  szabadság  titán  epedj  s  nyugott  szemmel  nézi  annak 
elvételét,  a  mit  hódítmányainak  mondottak. 

Honnan  lehetne  ezt  kimagyaráznunk,  hacsak  abból 
nem,  hogy  a  nép  a  szabadság  alatt  más  valamit  értett  és 
ért,  mint  a  mit  nevében  kivívtak  vezérei. 

E  nélkül  szintoly  lehetetlen  volna  a  visszahatás  azon 
intézményeket  illetőleg,  melyeket  a  szabadság  nevében 
alapítottak,  mint  ha  például  a  jobbágyi  viszonyokat 
akarnák  visszaállítani.  Ha  azt  nem  tennők  fel,  hogy  a 
nép  mást  ért  a  szabadság  fogalma  alatt,  nem  foghatnók 

meg,  hogy  intézmények  irányában,  melyeket  a  szabad- 
ság nevében  alapítottak,  nemcsak  a  legnagyobb  közöny 
uralkodhatik,  —  mit  a  nép  kifáradásából  és  természetes 
indolentiájából  is  ki  lehetne  magyarázni,  —  hanem 
hogy  sok  helyütt  épen  a  szabadság  nevében  lépett  föl  a 
visszahatás  a  történtek  ellenében. 

Míg  a  fekvő  vagyon  felosztásában  és  magán-bir- 
toklásában akarják  fölmutatni  minden  baj  forrását,  s  a 
nép  nevében  követelik  a  tulajdon  eltörlését:  épen  a 
nép  soraiban  is  egyfelől  erős  ragaszkodást  látunk  a 
tulajdonhoz,  másfelől  határtalan  vágyat,  hasonló  birto- 
kot szerezni ;  s  a  földmíves  szintúgy  kész  minden  áldo- 
zatra, hogy  a  kevés  rögöt,  melyet  mivel,  megtarthassa, 
mint  a  gyári  munkás,  a  proletár,  kinek  nevében  leg- 
hangosabban követelik  a  földbirtok  eltörlését,  nem  irtó- 
zik semmi  fáradságtól  és  lemondástól,  hogy  ilyesmire 
szert  tegyen. 

A  szabad  verseny  elvét  minden  rossz  forrásának 
mondják  ugyan,  kötetekre  menő  szívrázó  rajzolatokat 
írtak  össze  ez  elv  borzasztó  eredményeiről,  s  Parisban 
és  Francziaország  több  gyár  városában  ezerenkint  jár- 
nak a  munkások  zászlókkal,  miken  a  munkarendezés 
van  fölírva.  De  kisértsék  csak  meg  egyszer  valóban  a 
munkarendezést,  kisértsék  meg  komolyan  tervezni  a 
czéhek  visszaállítását  —  miknek  szervezete  még  távol- 
ról sem  munkarendezés,  s  némi  tekintetben  eszélyes 
dolog  is  volt,  —  majd  meglátjuk,  mint  fogadják  a 
javaslatot. 

A  mint  egykor  a  szabadság  nevében  léptek  föl  az 
egyház  uralma  ellen:  úgy  jelenleg  —  miután,  a  nép- 
folség    elvét    a  szabadságéval  cserélvén  föl,  az  egyházat 

az  állam  hatósága  alá  vetették  —  a  szabadság  elvével 
lép  föl  az  egyház  az  állam  ellem  az  szerez  az  egyháznak 
sok  védelmezőt. 

Ugyanez  áll  a  növelési  ügyre  nézve.  Ez  áll  mind- 
azon intézményekről,  melyek  az  egyes  polgár  szabad- 
ságát, és  pedig  majd  mindig  az  egyenlőség  érdekében, 
korlátozzák.  A  conscriptió,  minden  indirekt  adó,  mely 
bosszantó  intézkedésekkel  jár,  az  útlevél,  szóval  mindaz, 
a  mi  az  egyéni  szabadságot  sérti,  a  polgárok  legna- 
gyobb ellenszenvével  találkozik.  Mellőzvén  a  bővebb 
taglalást,  legyen  elég  említenem:  hogy  áll  a  rendőrség 
mindenütt  a  közvéleményben. 

Ha  korunkban  eszméknek  szobrokat  és  templomo- 
kat emelnének,  s  az  egyenlőség  elvét  istenként  tisztel- 
nék (a),  ez  istenségnek  kétségkívül  a  rendőrség  volna 
legméltóbb  papi  testülete.  Ez  ügyel  szakadatlanul  az 
egyenlőség  elve  tiszteletben  tartására,  figyelemmel  ki- 
séri minden  egyesnek  lépéseit  a  bölcsőtől  a  sírig,  őr- 
ködik legcsekélyebb  tettei,  sőt  még  gondolatai  fölött 
is,  folytonosan  ügyelvén,  hogy  az  egyéni  erő  a  meg- 
szabott mértéken  túl  ne  fejlődjék,  s  hogy  a  szellem  ki 
ne  öntsön  a  mederből,  melyet  a  magas  tanulmányi  bi- 
zottmány ásott  folyamának.  Azon  alkotmánynak,  mely- 
ben a  polgári  egyenlőség  eszményét  bámuljuk,  a  rend- 
őrség képezi  sarkkövét. 

Azért  mutatja  Sparta  a  teljes  polgári  egyenlőség 
magasztos  képét  föl  ezredéven  át,  mert  e  városban  senki 
sem  élhetett  tetszése  szerint,  hanem  táborhoz  hasonlított 
e  város,  hol  mindenkinek  meg  volt  szabva  életmódja,  (b). 

Azon  alkotmányok  sarkköve  is  a  rendőrség,  me- 
lyek által  a  communismus  és  socialismus  a  teljes  egyenlő- 

séget  a  jövőben  meg  akarja  alapítani.  Honnan  ma- 
gyarázhatnék meg  tehát  az  ellenszenvet  az  egyenlőség 
érdekében  oly  üdvös,  sőt  nyilván  szükséges  intézmény 
iránt,  hacsak  azt  nem  veszszük  fel,  hogy  az  emberek 
többsége  általában  nem  az  egyenlőséget,  hanem  a  sza- 
badságot tartja  a  legfőbb  jónak?  A  költészet  és  művé- 
szet legújabb  iránya  is  bizonyságul  szolgál  e  részben. 

Ám  fordítsuk  Francziaországra  figyelmünket,  mely 
ország  leginkább  előhaladt  a  többiek  által  követett 
irányban.  A  művészet  újabban  alásülyedt  magas  állá- 
sáról, melyet  egykor  elfoglalt.  Rendesen  nem  a  szépért 
és  nemesért  hevülnek  a  művészek  korunkban.  Iparággá 
lett  a  művészet,  s  műveit  épen  ezért  vehetjük  a  kor 
ízlésének  mérveiül.  —  Miből  fejtsük  meg  művészeink 
előszeretetét  a  középkori  tárgyak  iránt,  s  honnan  ered 
az  úgynevezett  romantikus  iskola  hatása? 

Visszahatásnak  mondák  föltünését,  s  méltán,  azon- 
ban e  visszahatást  az  irodalomban  már.  visszahatásnak 
kellé  megelőzni  a  közönség  Ízlésében.  Vagy  legalább 
egy  időben  támadt  ez  és  amaz.  S  miben  áll  ez?  Miként 
lehetséges,  hogy  a  hűbériség  (feudalismus),  mely  ellen 
oly  gyűlölettel  harczoltak,  s  melyet  óriási  erőfeszítéssel 
győztek  le,  most  magasabb  érdek  tárgya  lett,  hogy  a 
képzelem  épen  azon  kor  képeiben  gyönyörködik,  me- 
lyet addig,  mint  vad  erőszak  és  mély  sötétség  korát, 
megvetettek? 

Ha  nyugottan  vizsgáljuk  a  tény  okát,  úgy  találjuk, 
hogy  épen  az  egyéni  szabadság  magasabb  fokú  nyilatko- 
zata az,  a  mi  reánk  oly  nagy  hattással  van  a  középkorban. 
Ha  a  szabadság  elve  valóban  oly  igen  háttérbe  nyomult 
volna  az  egyenlőség  elve  mögött,  a  mint  állítják,  a  ma- 

gános  lovag  s  azon  polgárok  sorsa,  kiknek,  mivel  váro- 
suk jogait  oltalmazák,  zászlókocsijokkal  kellé  kivonul- 
niuk, sőt  azon  rajongó  élete  is,  ki  elhagyatva  erdőben 
lakott  s  azon  istentelen  időszakban  csak  saját  erejének 
és  tevékenységének  köszönhette  önfentartását :  mindez 
csak  pillanatig  sem  látszhatnék  kívánatosnak  a  mi  rend- 
őri államaink  biztosított  polgárainak.  —  S  az  egyéni 
szabadság  élénk  érzése  nélkül  azt  sem  lehetne  kima- 
gyarázni :  mint  van,  hogy  Európa  és  Eszakamerika  már 
népesebb  államaiból  annyian  vonulnak,  és  pedig  a  mí- 
veltebb  osztályokból  is,  évenkint  az  őserdőkbe,  hol  a 
polgárisodás  élveiért,  s  az  egyenlőség  alapján  rendezett 
állam  biztosítékai  helyett,  csak  a  lehető  legnagyobb 
egyéni  szabadságot  találják? 

Leginkább  mutatja  végre  az  egyéni  szabadság  fo- 
galmának túlnyomó  hatalmát  a  nemzetiség  elve  mellett 
föléledt  lelkesedés. 

Munkám  első  részében  figyelmeztettem  olvasóimat, 
miszerint  a  nemzeti  öntudat  fölébredését  korunkban 
nagyrészint  visszahatás  eredményének  kell  tartanunk. 
Már  azon  körülmény  is  mutatja  ezt,  hogy  ez  érzelem 
azon  népeknél  nyilatkozott  legélénkebben,  melyek  el 
voltak  nyomva.  Egyébiránt  tagadhatlan,  hogy  a  nemzeti 
lelkesedés  nem  csupán  ezeknél,  hanem  majd  minden 
európai  népnél  fölébredt,  s  hogy  ennélfogva  a  nemzetiség 
fogalmának  föltünését  nemcsak  a  nemzeti  elnyomásnak, 
hanem  egyéb  viszonyok  elleni  visszahatásnak  is  kell 
tulajdonítani. 

Xem  is  lehet  különben. 

A  szabadság  utáni  vágy  minden  emberrel  veleszü- 
letett. A    mint  csak   tehetségeinek  és   tulajdonainak  ön- 

álló  használata  által  érezheti  magát  boldognak,  s  boldog- 
ságának mértéke  erejének  és  önállóságának  arányá- 
tól függ:  úgy  minden  megszorítás,  bármely  tehetségeit 
illetőleg,  szenvedés  forrása  rá  nézve,  és  csak  annyiban 
elviselhető',  a  mennyiben  a  megszorításért,  melyet  egy 
tekintetben  szenved,  annál  nagyobb  szabadságot  nyer 
kárpótlásul  másfelől. 

Kincs  nép  a  történetekben,  melynél  valamely  kor- 
szakban elenyészett  volna  a  törekvés  tehetségeinek 
önálló  kifejtésére.  Hogy  mely  irányban  nyilatkozik  e 
törekvés,  attól  függ : 

1.  mely  tehetségeinek  jutott  az  emberek  többsége 
legtisztább  öntudatára  ? 

2.  az  önálló  kifejlés  utáni  törekvést  mely  erőkre 
nézve  lehet  legkönnyebben  kielégíteni? 

Miután  minden  nemzet  egyesekből  áll,  s  a  mit 
nemzeti  jellemnek  nevezünk,  nem  egyéb,  mint"  azon 
tulajdonok  összesége,  melyek  közös  származásuknál  és 
multjoknál  fogva  az  egyének  nagy  számával  közösek: 
a  nemzeti  kifejlés  utáni  törekvés  sem  egyéb,  mint  az 
egyesek  törekvése  azon  tulajdonok  kifejtésére,  melyek 
mint  ugyanazon  nép  tagjaival,  mindnyáj  okkal  közösek. 
E  szerint  a  nemzeti  kifejlés  utáni  törekvésben  olyas 
irányra  kell  ismernünk,  mely  szerint  az  egyes  emberrel 
veleszületett  törekvés  egyéni  szabadság  után  oly  ese- 
tekben nyilatkozik,  midőn  bizonyos  nemzeti  tulajdonok 
önérzete  sokaknál  fölébredt,  s  az  önálló  fejlődés  ösztö- 
nének kielégítése  az  érintett  tulajdonokra  nézve  az 
egyesek  előtt  elérhetőnek  tetszik. 

Ha  már  most  nyugottan  vizsgáljuk  azt,  a  mi  a 
XVIII.    századtól    korunkig    történt,     azon    buzgalmat, 

melylyel  az  egyformaság  érdekében  minden  nemzeti 
sajátságnak  háborút  izentek,  s  azon  kitartást,  melylyel 
az  egyéni  szabadságot  (előbb  a  kényuralom,  később  a 
népfölség  érdekében)  az  állam  hatalmának  minden  te- 
kintetben alávetették:  sem  azon  nem  csodálkozhatunk, 
hogy  a  nyomásra  fölébredt  a  nemzeti  sajátság  öntudata, 
sem  azon  tény  fölött,  miszerint  az  egyéni  szabadság  utáni 
törekvés   épen    ez   irányban    nyilatkozott   legélénkebben. 

Mivel  az  egyes  államokban  az  egyéni  szabadságot 
épen  azon  tulajdonokra  nézve  sértették  leginkább, 
melyek  az  egyeseket,  mint  bizonyos  nép  tagjait,  illetik: 
azért  ébredt  föl  e  tulajdonok  öntudata;  s  a  gyengeség, 
melyet  az  államhatalommal  szemben  minden  egyesnek 
szükségkép  éreznie  kellé,  arra  kényszerítő  mindenkit, 
hogy  a  szabad  kifejlés  ösztönének  épen  azon  tulajdo- 
nokra nézve  igyekezzék  eleget  tenni,  mikre  nézve  a 
mindenható  állam  ellen  küzdve  nem  áll  magánosan.   . 

A  nemzetiség  melletti  lelkesedés  csak  tiltakozás  és 
pedig  —  minden  egyes  egészen  erőtlen  levén  az  állam 
irányában  —  az  egyéni  szabadság  egyedül  lehetséges  til- 
takozása az  állam  mindenhatósága  ellen;  a  legkiáltóbb 
bizonyság,  hogy  a  szabadság  fogalma  korunkban  sem 
vesztette  el  hatalmát  az  emberek  kedélye  fölött,  sőt 
hogy  most,  miként  a  keresztyén  polgárisodás  egész 
folyama  alatt,  az  egyéni  szabadság  utáni  törekvés  irá- 
nyozza sajátlag  az  emberek  cselekvéseit ;  annyi  legalább 
minden  esetre  kétségtelen,  hogy  az  egyenlőség  elvét  ural- 
kodó eszmének  oly  korban  tekinteni  nem  lehet,  midőn  a 
nemzetiség  elve,  t.  i.  a  törekvés  minden  népies  sajátság 
föntartására,  annyira  előtérbe    lépett,  mint  jelenleg. 

JEGYZETEK  A  IV.  FEJEZETHEZ. 


(f/)  Az  emberi  szellem  eme  tévedését  meglehetősen  meg- 
közelítették, midőn  Francziaországban  az  észnek  nyitottak 
templomot,  s  „Madame  Populus"-ban  testesítek  meg  az  akkor 
Francziaországban  láthatlan  istenséget. 

(fi)  Plutarch,  Lvkurg. 

V.  FEJEZET. 

AZON  ÉRTELEM,  MELYBEN  A  SZABADSÁG, 
EGYENLŐSÉG  ÉS  NEMZETISÉG  FOGALMAIT 
AZ  EMBEREK  LEGTÖBBNYIRE  VESZIK,  EL- 
LENTÉTBEN ÁLL  AZZAL,  A  MELY  ÉRTELEM- 
BEN E  FOGALMAKAT  AZ  ÁLLAMBAN  VALÓ- 
SÍTANI TÖREKSZENEK. 


Miután  a  tények  nyugott  vizsgálatából  kitetszik, 
hogy  polgárisodásunk  egész  folyama  alatt  mindig  az 
egyéni  szabadság  volt  az,  a  minek  valósítására  az  em- 
berek törekedtek,  míg  az  egyenlőség  elve  mindig  csak 
eszközül  tekintetett,  hogy  a  szabadság  mindenkinek 
biztosíttassék; 

miután  a  nép  mindazon  törekvései,  melyek  korun- 
kat mozgásban  tartják,  oly  dolgok  elérésére  vannak 
irányozva,  miket  az  egyéni  szabadság,  és  nem  az  egyenlő- 
ség elve  közvetlen  kifolyásainak  kell  elismernünk ; 

miután  a  tömegek  leghatározottabb  ellenszenvével 
találkozik  mindaz,  a  mi  a  szabadságot  megszorítja; 

miután  végre  oly  időszakban,  mikor  minden  nép 
azon  törekszik,  hogy  népies  sajátságait  kifejtse:  hasonló 
törekvést  kell  föltennünk  az  egyeseknél  is, 

ezeknél  fogva  a  legnagyobb  bizonyossággal  elmond- 
hatjuk,   miszerint    azon    értelem,    melyben  a  szabadság, 

egyenlőség  és  nemzetiség  fogalmait  az  emberek  több- 
nyire veszik,  s  melyben  azokat  korunk  uralkodó  esz- 
méinek tekinthetjük,  ellentétben  áll  azzal,  a  mely  érte- 
lemben e  fogalmakat  az  államban  eddig  valósítani 
törekedtek. 

A  kik  az  államot  a  nép  nevében  akarják  kormá- 
nyozni, abban  tartják  a  szabadságot,  hogy  ne  legyen  az 
államban  oly  hatalom,  melyet  nem  a  nép  nevében  gyako- 
rolnak; az  egyenlőséget  abban,  hogy  a  nép  neve  alatt 
értsünk  minden  embert,  s  különbség  nélkül  mindenki  egy- 
aránt föltétlenül  alá  legyen  vetve  a  nép  akaratának;  a 
nemzetiség  fogalma  alatt  pedig,  melyet  tisztán  értel- 
mezni nem  tudnak,  valami  az  egyéni  szabadságtól  külön- 
bözőt, sőt  azzal  ellenkezőt  gondolnak. 

Azon  értelemben,  a  mint  a  nép  a  szabadság,  egyenlő- 
ség és  nemzetiség  fogalmait  valósítani  törekszik: 

a  szabadság  oly  állapot,  melyben  az  ember  saját 
tehetségeinek  s  a  mennyire  ezek  engedik,  a  természet- 
nek korlátlan  ura; 

az  egyenlőség  csupán  eszköz,  hogy  mindenki  a  sza- 
badság élvezetéhez  juthasson; 

a  nemzetiség  pedig  az  egyéni  szabadság  elvének 
alkalmazása  egész  népekre. 

Míg  tehát  az  uralkodó  eszmék  nevében  csupán  az 
egyenlőség  elvét  akarják  az  államban  megalapítani:  a 
nép  ez  eszmék  nevében  minden  erővel  a  szabadság  való- 
sítására törekszik. 

A  tudomány  és  országlat  ó-kori  értelemben  fogta 
föl  a  szabadság  fogalmát,  s  csak  a  korlátlan  névfölség 
elvét  igyekvék  kivívni  annak  nevében. 

A  nép  nagy  többsége  azon  értelemben  ragaszkodik 
e  fogalomhoz,  melyben  azt  a  keresztyénség  és  a  germán 
népek  értették,  s  melyben  határozott  befolyással  volt 
összes  polgárisodásunkra.  A  népfölség  elve  nem  czél  a 
nép  előtt,  hanem  csupán  eszköz,  az  egyéni  szabadság- 
kivívására  és  biztosítására. 

Ha  vizsgáljuk,  mi  történt  az  állam  körében:  úgy 
találjuk,  hogy  új  ösvényt  törtek,  lényegesen  különbözőt 
attól,  melyen  polgárisodásunk  eddig   haladott. 

A  n-agy  többség  nézeteiben  nem  történt  semmi  vál- 
tozás, s  korunk  törekvései  csak  annyiban  különböznek 
azoktól,  melyek  a  keresztyén  polgárosodás  összes  folyama 
alatt  eddig  föltűntek,  hogy  az  egyéni  szabadság  utáni  tö- 
rekvés még  általánosabb  lőn,  s  hogy  jelenleg  mindenki 
számára  követelik  az  önhatározás  ama  jogát,  melyre 
azelőtt  csak  egyes  osztályok  vagy  egyének  emelkedtek. 

Innen  következik: 

hogy  mivel  az  államban  oly  fogalmakat  törekszenek 
korunkban  valósítani,  melyek  csak  az  iskola  és  hírlapiro- 
dalom, de  nem  a  század  uralkodó  eszméinek  tekinthetők, 
s  az  uralkodó  eszmék  nevében  a  nagy  többség  nézeteivel 
és  törekvéseivel,  azaz  századunk  uralkodó  eszméivel  ellen- 
kező ösvényeket  törnek:  az  e  részben  tett  tapasztalatok 
nem  bizonyítják  még,  hogy  e  fogalmak  kivihetetlenek; 
hanem  még  fenmarad  a  kérdés:  ha  vájjon  valósíthatók- e 
a  század   uralkodó  eszméi,   és  mi  módon? 

Kétségtelen,  hogy  a  szabadság,  egyenlőség  és  nem- 
zetiség fogalmai  azon  értelemben,  a  mint  azokat  az 
emberek  többsége  veszi,  s  a  mely  értelemben  azok  a 
kor  uralkodó  eszméinek  tekinthetők,  —  nem  állanak 
egymással  ellentétben.     Az  sem  szenved  kétséget,  hogy 

Eötvös.  A  XIX.  század  eszméi.  II.  14 

minden  társadalom  haladása,  s  a  társadalom  tagjainak 
jóléte  s  megelégedése  azon  mértéktől  függ,  melyben 
körében  tagjainak  egyéni  szabadsága  biztosíttatott. 

( 1sak  az  a  kérdés  : 

Adhatni-e  nagyobb  mértékű  egyéni  szabadságot  az 
egyeseknek,  mint  a  melyig  el  most  bírnak  az  államban,  a 
nélkül,  hogy  az  által  veszélyezzük  vagy  lehetlenné  tegyük 
a  nagyobb  államok  fönállását? 

Mintán  ugyanis  Nyugoteurópa  önállósága,  s  annál- 
fogva polgárisodásunk  szabad  fejló'désének  lehetsége  is 
nagyobb  államok  fönállásától  van  föltételezve :  s  e  fölött 
most,  midőn  az  emberi  nem  egységének  fogalma,  mit  a 
keresztyénség  állított  föl,  nagyobb  hatást  kezd  gyakor- 
lani,  inkább  azt  veszszük  észre,  hogy  a  kisebb  részek  tö- 
rekszenek nagy  egészszé  egyesülni,  mint  az  ellenkezőt; 
miután  végre  nagy  államok  föloszlatása  apró  államokra 
nem  csupán  nagy  nehézségekkel,  hanem  az  emberiség 
kimondhatlan  szenvedéseivel  is  lenne  egybekötve :  az 
érintett  kérdések  vizsgálata  csak  annyiban  bír  gyakor- 
lati jelentőséggel,  amennyiben  azon  meggyőződésre  ve- 
zet bennünket,  miszerint  a  nagyobb  államok  fönállását 
nem  veszélyeztetjük,  ha  az  egyeseket  több  egyéni  sza- 
badsággal ruházzuk  föl. 

Azt  hiszem,  a  következőkben  tisztán  megmutatom, 
hogy  e  veszélytől  nincs  mit  tartani. 


MÁSODIK  KÖNYV, 


AZ  ÁLLAM  CZELJA. 

I.  FEJEZET. 
A  KÉRDÉS  FÖLÁLLÍTÁSA. 


Miután  azon  értelem,  melyben  az  uralkodó  esz- 
méket, főleg  a  szabadságot  és  egyenlőséget  az  államban 
valósítani  törekszenek,  ellentétben  áll  azzal,  a  mit  a 
többség  ért  azon  eszmék  alatt :  ez  eszmék,  az  utóbbi 
értelemben  véve,  szükségkép  azon  intézkedéssekkel  is 
ellentétben  állanak,  mik  szerint  az  államot  szervezték, 
hogy  a  szabadság  és  egyenlőség  fogalmait  az  előbbi  ér- 
telemben valósítsák. 

Az  egyéni  szabadság  után  való  törekvés,  oly  állam- 
formák közt,  melyeknek  czélja,  hogy  az  egyént  teljesen 
alávessék  a  közakaratnak,  vagy  sikertelen,  vagy  szük- 
ségkép  e  formák  összerontására  vezet. 

Ennélfogva  azon  kérdésre:  valósíthatni-e  korunk 
uralkodó  eszméit  népies  értelmökben  a  nagyobb  álla- 
mok fölbontása  nélkül?  —  csak  akkor  felelhetünk,  ha 
előbb  megvizsgáltuk: 

vájjon  nagyobb  államok  csakugyan  egyedül  azon 
forma  mellett  állhatnak- e  fön,  mely  szerint  ily  álla- 
mok korunkban  rendeztettek?  nem  találhatni-e  föl  oly 
formákat,  mik  mellett  a  század  uralkodó  eszméi  való- 
síthatók, vagyis  az  egyesek  sokkal  nagyobb  egyéni  sza- 
badságot   élvezhetnek,    mint  jelenleg,    a  nélkül,  hogy  a 

nagyobb  államok  fönállása  lehetetlenné  lenne,  s  polgári- 
sodásunk erkölcsi  és  anyagi  szükségeinek  kielégítése 
veszélyeztettetnék  ? 

Hogy  a  nagy  államok  csak  bizonyos  forma  mellett 
állhatnak-e  föl?  e  kérdést  csupán  akkor  dönthetjük  e\7 
ha  tisztába  jöttünk  előbb  az  állam  czéljával  s  azon  föl- 
adattal, melynek  a  rendezett  államintézményeknek  meg 
kell  felelniök.  Mindenek  előtt  tehát  e  tárgygyal  kell 
foglalkoznunk. 

II.  FEJEZET. 

AZ  ÁLLAM  JOGALAPJA  S  AZ  E  TÁRGY  KÖRÜL 
FELÁLLÍTOTT  ELMÉLETEK  NAGY  HIBÁJA. 


A  hol  emberekre  akadtak,  mindenütt  társadalmi 
állapotban  találták  őket.  Hogy  minő  erkölcsi  és  physi- 
cai  tulajdonoknak  tulajdoníthatni  ez  általános  tényt: 
vonzó,  sot  a  mennyiben  az  emberi  természet  helyes 
ismeretére  vezethet,  hasznos  dolog  lehet  vizsgálni ;  azon- 
ban semmi  esetre  sem  szükséges.  A  társadalmi  állapotot 
az  emberi  természet  eredményének  kell  tekintenünk,  s 
ezért   nem  szükséges  azt  tudományosan  igazolnunk. 

Másként  áll  a  dolog,  ha  nem  általában  a  társadalmi 
állapotra,  hanem  az  államra  fordítjuk  figyelmünket. 
Mert  habár  Aristoteles  emberfölötti  lénynek  tekinti 
azt,  a  ki  nem  részesül  az  államban,  mivel  nincs  rá  szük- 
sége, azt  pedig,  a  ki  nem  képes  abban  részesülni,  állat- 
nak mondja,  míg  Plató  Z&ov  iroXiTtxóv-nak  nevezte  az 
embert:  sok  helyt  találtak  embereket,  a  kik  társadalmi 
állapotban  éltek  ugyan,  de  nem  államban,  s  némely 
államok  fölbomlottak,  a  nélkül,  hogy  azonnal  új  álla- 
mokká alakultak  volna,  a  minek  történni  kellene,  ha 
az  államot  szintúgy  az  emberi  természet  szükséges 
eredményének  lehetne  tekintenünk,  mint  a  társadalmi 
állapotot. 


216  Az  uralkodó  eszmék  befolyása  az  államra. 

Az  állam  a  polgárisodás  eredménye.  Csak  annyiban 
tekinthetni  azt  az  emberi  természet  következményének, 
a  mennyiben  az  ember  természetileg  mindig  polgáriso- 
dásra  törekszik,  s  azt,  bár  hosszas  tusák  után,  végre 
el  is  éri.  A  mint  az  embert  szellemi  és  anyagi  hajla- 
mai ösztönszerűleg  társas  életbe  vonzzák;  úgy  mihelyest 
szelleme  bizonyos  fokra  fejlett,  azonnal  szükségét  érzi 
az  államnak,  s  e  szükség  érzete  mindaddig  tart,  valamíg 
a  fejlődés  azon  fokán  marad,  melyből  a^z  származott. 

Ebből  következik: 

1.  hogy  azon  kérdés:  mint  állott  elő  az  állam?  egy 
azzal,  hogy  miként  emelkedett  az  ember  a  polgárisodás 
azon  fokára,  melyen  rendezett  államok  alkotása  rá 
nézve  szükséggé  lett,  vagy  más  szavakkal,  hogy :  mint 
állott  elő  a  polgárisodás? 

2.  Hogy  az  állam  fönállására  nézve,  miután  azt  a 
bizonyos  fokig  kifejlett  emberi  ész  eredményének  te- 
kinthetni, észszerű  alapot  is  kell  kimutatni. 

A  társadalmi  állapot  nem  szűnik  meg  lenni,  mivel 
nem  találhatjuk  föl  származása  okát;  de  az  állam  fön- 
állása  attól  függ:  találhatni-e  fentartására  észszerű  okot? 
Mert  ha  az  állam  nem  az  emberi  természet  szükséges 
eredményéül  tekintendő,  s  föntartása  sok  küzdelemmel 
sőt  minden  egyesre  nézve  némi  áldozattal  is  jár:  ez 
esetben  az  állam,  ha  nem  volna  okunk,  a  miért  e  küz- 
delmekre elszánjuk  magunkat,  merőben  esztelen  dolog 
enne,  s  föntartását  az  emberi  lélek  tévedésének  kellene 
tartanunk. 

Azért  egy  kérdéssel  sem  foglalkoztak  inkább  min- 
den időben  a  kitűnő  szellemek,  mint  az  állam  jogalap- 
jának keresésével. 

Feladatom  körén  kívül  esik  részletesen  taglalni  és 
bírálgatni  az  egyes  elméleteket,  miket  e  tárgyra  nézve 
fölállítottak.  Két  osztályba  sorozhatjuk  mindezen  elmé- 
leteket, a  szerint,  a  mint  történeti  tényben  vagy  az  ész- 
szerűségben  hitték  föllelhetni  az  állam  létezésének  helyes 
okát.  A  legtöbb  elmélet  egyben  hasonló  hibába  esett, 
s  csak  e  hibát  kell  itt  kiemelnünk,  mint  a  mely  a  leg- 
nagyobb tévedések  forrása  lett  az  államtudományok- 
ban, és  e  hiba  abban  áll,  hogy  úgyszólván  egyik  elmé- 
let sem  különzé  el  egymástól  azon  két  kérdést:  mint 
alakult  az  állam?  és  miképen  igazolhatjuk  , fonállá- 
sál  ?  Mivel  e  két  kérdést  együtt  kísérlek  megoldani;  oly 
eredményekre  jutottak,  melyeket  az  egyik  vagy  a  másik 
kérdésre,  s  gyakran  egyikre  sem  tekinthetünk  kielé- 
gítőknek. 

A  legtisztábban  beláthatjuk  ezt,  ha  azon  állam- 
tudományi vizsgálódásokra  fordítjuk  figyelmünket,  me- 
lyek az  állam  keletkezésének  és  fönnállásának  alap- 
ját az  összes  polgárok  által  kötött  szerződésben  ke- 
resték. 

Ez  eszme,  hogy  az  állam  szerződésen  alapszik,  az  ó 
korban  sem  volt  ismeretlen.  Ujabb  időben,  a  kik  csak  az 
állammal  foglalkoztak,  többnyire  a  szerződés  föltevésé- 
ből indultak  ki  Hobbes  óta.  Wolf  tudományosan  meg- 
alapítá  ez  eszmét,  a  franczia  iskola  a  XVIII.  század- 
ban népszerűvé  tette,  s  azóta  csaknem  általánosan 
használták  azt.  s  meg  kell  vallanunk,  hogy  a  mennyi- 
ben az  állam  fönállására  vonatkozik,  alig  mondhatni  az 
ellen  valamit. 

Ha  nem  tisztán  vallásos  alapokra  akarjuk  állítani 
az  államot,  s   elfogadtuk  egyszer  az    elvet,  hogy  anyagi 

erö  magában  jog  alapja  nem  lehet,  s  ha  az  állam  egy- 
általában szabad  emberek  egyesülete :  fünállása  okát 
szükségkép  tagjainak  szabad  akaratában  kell  keres- 
nünk, valamely,  bár  hallgatag  kötött  szerződésben,  (a). 
El  kell  mindazáltal  ismernünk,  hogy  az  államszer- 
ződés elmélete  nem  vezet  kielégítő  eredményekre  a 
tudományban,  míg  a  gyakorlati  életben  a  legártal- 
masabb következményeket  vonta  maga  után ;  kétség- 
kívül azért,  mivel  ez  elméletben  összetévesztik,  sőt 
azonegynek  veszik  az  állam  keletkezése  és  jogalapja 
kérdését. 

Miután  az  államok  rendesen  apró  községekből,  s 
többnyire  már  fejlettebb  míveltség  korszakában  kelet- 
keztek (b),  nem  mondhatni,  hogy  egy  állam  sem  köszön- 
heti szerződésnek  alakulását.  Mindazáltal  tagadhatlan, 
hogy  legtöbb  esetben  nem  mutathatni  föl  ezen  szerző- 
déseket, s  a  történet  gyakran  egészen  másnemű  kelet- 
kezésről tesz  bizonyságot.  S  mivel  az  egyéni  szabadsá- 
got, a  tulajdonjogot,  az  állami  befolyást,  szóval  minden 
jogviszonyt  a  polgárok  között  kötött  szerződésből 
akarták  származtatni:  valahányszor  nem  lehetett  meg- 
mutatni, hogy  ily  szerződést  kötöttek,  mindig  össze- 
romlott  az  összes  jogviszonyok  alapja. 

Mikor  Hobbes  azon  állítással  lépett  föl,  miszerint 
az  emberek  szabad  kötés  által  lemondtak  minden  jogaik- 
ról, s  azokat  egyre  ruházták:  azt  lehet  vala  kérdezni 
tőle :  honnan  van,  hogy  e  legfontosabb  eseménynek 
semmi  történeti  nyomát  nem  találjuk,  holott  az  egyed- 
uralom jogszerű  fönállását  ezen  szerződéstől,  tehát  oly 
valamitől  függesztik  föl,  a  miről  azt  sem  lehet  meg- 
mutatni,    megtörtént-e?     Kérdeni     lehetett     volna     to- 

vábbá:  ki  adta  a  jogot  valamely  nemzedéknek,  hogy 
a  többieket  örökre  lekösse?  s  hogyan  beszélhetni 
általában  változhatlan  szerződésről,  midőn  egy  állam 
sincs,  melyben  a  legnagyobb  változásokat  nem  le- 
hetne történetileg  kimutatni?  S  mindezt  szintúgy 
fölhozhatni  az  államszerződés  elmélete  ellen,  ha  a 
szabadságot,  mint  ha  a  kényuralmat  akarjuk  abból  kö- 
vetkeztetni. 

Az  államszerződés  elmélete  legtöbb  esetben  tagad- 
hatlan  tényekkel  áll  ellentétben;  e  fölött,  ha  az  állam 
keletkezését  szerződésből  akarnók  következtetni,  oly 
dolgokat  kellene  fölállítanunk,  mik  által  mindazon  gya- 
korlati eredményeket  föl  kellene  adnunk,  melyek  az 
állam  fönállására  nézve  azon  elméletből  folyhatnának. 

Hogy  az  államszerződés  elméletét  csak  hypothesis 
gyanánt  is  fölállíthasuk :  azt  kellene  föltennünk,  misze- 
rint e  szerződést,  vagy  ős  szerződést,  —  mint  rendesen 
nevezik,  —  oly  emberek  kötötték,  kik  társaságon  kívül, 
úgynevezett  természeti  állapotban  voltak.  A  három 
utolsó  század  fölfedezései  következtében  elég  alkalmunk 
volt  az  embereket  természeti,  azaz  oly  állapotban  találni, 
melyben  ösztöneiket  és  gondolkodásmódjukat  még  nem 
módosította  a  polgárisodás.  Miután  e  népségek  min- 
dig oly  állapotban  voltak,  melyben  a  legnagyobb  köl- 
tői képzelemmel  sem  tarthatjuk  valószínűnek  a  rende- 
zett államszerződés  költését:  szüksépkép  csak  abstrac- 
tió  útján  lehet  vala  előállíttani  azon  alanyt,  kinek  az 
állam  jogszerű  alapjául  szolgáló  szerződést  kell  vala 
kötnie. 

A  mint  az  elmélettel,  melyet  felállítottak,  egy  vagy 
más   létező    államformát   akartak   igazolni:   a    polgáriso- 

dott  embernek  vagy  csupán  rossz,  vagy  csak  nemes  tu- 
lajdonait keresték  a  természeti  állapotban.  Hobbes  azon 
nézetből  indult  ki,  hogy  természeti  állapotban  egyik 
ember  valódi  farkas  a  másik  iránt;  Rousseau  a  bölcsek 
minden  erényét  ráköltötte  a  természeti  emberre:  de 
a  szerződő  lény  minden  esetben  csak  abstractió,  minél 
fogva  az  államszerződés  elmélete  ellen  méltán  vethetni 
az  ellenvetést,  hogy  az  állam  keletkezésének  megma- 
gyarázására nemlétező  szerződést  vett  föl  nemlétező  em- 
berek között. 

Miután  minden  jogot  csupán  e  szerződésből  akar- 
tak származtatni,  a  polgárisodás  fejlettebb  fokán  pedig 
viszonyok  támadnak,  melyek  épen  a  polgárisodás  s  az 
állam  régibb  fönállásának  eredményei,  s  így  a  termé- 
szeti állapotban  épen  nincsenek  meg:  ez  úton  szükség- 
kép oda  kellé  jutni,  hogy  e  viszonyokat  jogtalanoknak 
tekintsük :  minek  folytán  mindazon  tévtanok,  melyeket 
újabb  időkben  a  birtok  és  egyéb  fontos  dolgok  körűi 
fölállítottak,  nagy  részben  az  államszerződés  elméletén 
alapulnak. 

Szintoly  világosak  azon  rossz  következmények,  me- 
lyek az  állam  eredete  és  jogalapja  kérdésének  egybeza- 
varásából  más  elméletekre  nézve  származtak. 

Meg  kell  engednünk,  hogy  a  mennyiben  csak  az 
állam  keletkezéséről  van  szó,  mindenre  nézve  több  tör- 
téneti adatot  lehet  fölhozni,  mint  az  államszerződés  el- 
mélete mellett.  Tagadhatlan,  hogy  egyesek  hatalma,  az 
erősebbek  joga  alapított  sok  államot;  s  a  középkorjtör- 
ténetéből  látjuk,  hogy  sok  állam  alakulására  a  tulajdon- 
jog, a  földbirtok  szolgált  alapul.  —  De  ha  azt,  a  mi 
az    állam    keletkezésének    magyarázatául    szolgál,     egy- 

szersmind  fönállása  egyedüli  jogalapjául  kellene  ven- 
nünk: azonnal  föltűnik  mindezen  elméletek  elégte- 
lensége. 

Mert:  először  is  az  államok  keletkezési  története 
általában  messzebb  korba  esik  tőlünk,  hogysem  az  in- 
dokot, mely  első  alakulásukra  alkalmat  nyújtott,  oly  bi- 
zonyossággal meghatározhatnék,  minővel  szükség  meg- 
határoznunk azt,  a  minek  az  állam  jogalapjául  kell 
szolgálnia;  továbbá,  azon  viszonyok  is  többnyire  rég 
megszűntek,  melyeknek  az  állam  keletkezését  köszöni. 
Rég  elenyészett  az  erőszak,  mely  egyeseket  államköz- 
ségbe hajtott,  rég  elfeledték  a  családi  kötelékeket,  me- 
lyek egész  népségeket  fűztek  egybe,  s  a  milliók  szintoly 
ritka  esetben  tekintik  az  egyest  atyjoknak,  a  mint  ez 
egyes  sem  szorítja  szivéhez  gyermekei  gyanánt  e  millió- 
kat, s  nagy  birodalmak  földét  senki  sem  tekinti  többé 
az  államfő  uradalmának:  mikből  következik,  hogy 
mindezen'  elméletek  oly  dologban  helyezik  az  állam  jog- 
alapját, mi  már  régóta  nem  létezik,  vagy  tulaj  donképen 
épen  semmivel  sem  tudják  a  jelenleg  létező  államok 
fönállását  igazolni,  (c). 

Ha  tehát  az  állam  jogalapját  valóban  tudni  akar- 
juk: szorosan  el  kell  különíteni  a  kérdést,  hogy  mi 
adott  alkalmat  az  állam  keletkezésére?  és  hogy  mivel 
igazolhatni  a  józan  ész  előtt  az  állam  fönállását?  Az 
előbbi  egészen  a  történet  és  bölcselő  szemlélődés  körébe 
tartozik;  a  gyakorlati  politikára  nézve  csak  az  utóbbi 
kérdés  bír  fontosággal,  mivel  csak  ennek  megoldása 
után  jöhetünk  tisztába,  hogy:  minő  föladatot  kell  tűz- 
nünk az  állam  elé?  mik  hatalmának  természetes  határai? 
s  miiven  alakban  kell  azt  rendeznünk? 

Miután  az  állam,  mint  fönebb  megjegyzem,  nem 
oly  szükség  az  emberre  nézve,  mint  a  társadalmi  álla- 
pot, mi  alól  természeténél  fogva  nem  vonhatja  ki  magát, 
6  inkább  csak  a  szabad  akarat  teremtményének  kell  azt 
tartanunk:  szükségképen  abban  kell  keresnünk  az 
állam  jogalapját,  a  mi  az  akaratot  elhatározza,  tudniil- 
lik :  az  észszerűségben. 

Ha  áll,  hogy  bármely  czélt,  melyre  az  ember  a 
polgárisodás  bizonyos  előhaladottabb  fokán  törekszik, 
csupán  az  állam  által  lehet  elérni,  s  hogy  annálfogva 
az  állam  az  emberiségre  nézve  a  polgárisodás  bizonyos 
fokán  az  ész  kivánata  :  úgy  föl  van  találva  a  jogalap.  Az 
állam  szükséges  volta    fönállása  jogi  alapját  is  kimutatja. 

A  félreértés  kikerülése  végett,  úgy  látszik,  némi 
dolgokat  kell  még  hozzáadnom  a  mondottakhoz. 

Mindent  elkövettek,  hogy  veszélyes  tévedés  gya- 
nánt állítsák  elő  azon  állítást,  miszerint  a  szabad  aka- 
ratban kell  keresnünk  az  állam  alapját.  —  Ha  valaki 
minden,  tehát  azon  jogviszonyok  alapját  is,  miken  az 
állam  nyugszik,  az  emberi  szabad  akarat  helyett  isteni 
rendelésben  keresi,  mint  Melanchton,  Selden  s  a  XVI. 
és  XVII.  század  más  nagy  gondolkozói;  s  oly  időben 
él,  mikor  az  emberek  többsége  osztozik  nézeteiben, 
vagy  legalább  kilátása  lehet,  hogy  meggyőzheti  őket 
affelől:  jól  teszi,  ha  minden  egyéb  elméletet  megtá- 
mad. Semmiféle  bölcselem  sem  nyújthat  oly  bizonyos- 
ságot, mint  a  vallásos  hit,  s  mivel  az  ember  csupán 
abban  talál  valódi  megnyugvást:  legnagyobb  szerencse 
az,  ha  azon  dolgokra  nézve,  miktől  leginkább  függ  jó- 
léte, egyáltalában  nem  forog  fon  kétely.  Egészen  más, 
ha   azon   állítással,   miszerint  az  állam  az  egyéni  akarat 


Második  rész.  Második  könyv.    Második  fejezet.  223 

kifolyása,  ama  mesterséges  okoskodást  állítjuk  szembe, 
hogy  tulaj  donkép  csak  a  világrend  s  a  dolgok  ter- 
mészete hozza  magával,  a  mit  mi  szabad  akaratnak 
tartunk.  Miután  az  emberi  akarat  épen  azért  inga- 
tag és  bizonytalan,  mivel  nézeteink  is  azok  a  dol- 
gok természetéről  s  az  iránt,  hogy  bizonyos  körül- 
mények közt  mit  kelljen  tennünk:  nem  látom  át, 
az  állam  megszilárdítására  nézve  mit  nyerünk  vele, 
ha  azt  állítjuk  föl  elvűi,  hogy  az  államot  nem  az 
egyéni  -akarat  alkotta.  Legfölebb  is  csak  az  lesz  az 
eredmény,  hogy  az  államtudományok  körébe  ültet- 
jük át  azon  fogalomzavart,  melyet  a  szabad  akarat 
kérdésének  vizsgálata  a  hit-  és  erkölcstudomány  terén 
előidézett. 

Miután  az  ember  észszel  bír,  s  ennélfogva  nézetei  és 
körülményei  határozzák  el  szabad  akaratát:  ép  állapot- 
ban mindig  azt  kell  akarnia,  a  mit  szükségesnek  hisz; 
s  azon  nagy  tudományos  fölfedezés,  miszerint  a  legtöbb 
jogot  csak  föltalálták  és  úgy  ismerték  el,  s  hogy  az 
emberek  „mi  akarjuk"-ja  kevésbé  volt  elhatározó  be- 
folyással a  jogképzésre,  mint  a  ,7nektek  úgy  kell",  —  e 
fölfedezés,  mondom,  lényegileg  nem  egyéb  az  elismert 
ténynél,  melyet  azok  sem  tagadtak  soha,  kik  a  jogot  és 
államot  az  egyéni  szabad  akarat  eredményének  tekin- 
tik: hogy  tudniillik  az  ember  akaratát  rendesen  az  ész 
határozza  el,  s  hogy  az  ennélfogva  a  körülményektől 
függ,  mik  között  az  akaró  lény  van.  A  mily  kevéssé  állít- 
hatják tehát,  a  kik  a  jogot  és  államot  a  világrend  és 
körülmények  kifolyásának  s  az  emberi  akarattól  füg- 
getlennek mondják,  —  a  mily  kevéssé  állíthatják,  mon- 
dom,  hogy    egyesek   és  népek  kényök  szerint  nem  ala- 

pítottak  meg  soha  jogilag  olyasmit,  a  mi  a  létezett 
viszonyokkal  nem  fért  össze :  szintoly  kevéssé  juthat 
távolról  is  eszébe  bárkinek,  a  ki  a  jogot  és  államot 
egyéni  szabad  akaratból  származtatja,  kétségbe  vonni, 
hogy  valahányszor  az  akaratot  nem  az  ész,  hanem  a 
képzelem  és  szenvedélyek  határozták  el,  s  olyasmit  akar- 
tak létesíteni,  a  mi  az  erkölcsi  törvényekkel  és  fönálló 
viszonyokkal  ellenkezik:  az  nem  lehet  tartós,  a  mi  így 
állt  elő. 

Mint  az  isten  mindenhatóságát  nem  képzelhetjük 
mindentudósága  és  végtelen  jósága  nélkül :  úgy  az  em- 
beri akarat  végesebb  hatalmát  is  az  emberi  ész  s  az 
erkölcsiség  velünk  született  ösztöne  kapcsolatában  gon- 
dolhatjuk csupán.  S  a  ki,  mivel  az  ember  akaratát  esze 
és  erkölcsi  érzése  határozza  el,  azt  állítja,  hogy  épen 
azon  dolgok,  mikben  ez  legvilágosabban  nyilatkozik, 
mint  p.  o.  az  állam  alkotása  és  a  jog  meghatározása, 
nem  függenek  az  egyéni  akarattól:  hasonlóan  cselek- 
szik, mint  ha  az  isten  mindenhatóságát  azért  akarná 
tagadni,  mivel  a  legfőbb  lény  mindentudósága  és  végte- 
len jósága  határozza  meg,  mely  irányban  nyilatkozzék 
e  mindenhatóság. 

A  kik  bizonyos  világrendben  keresik  a  jog  és  állam 
alapját,  fölhozhatják  ugyan  nézeteik  mellett,  hogy  az 
emberi  akaratot  a  fönforgó  körülményekben  nyilatkozó 
világrend  határozza  el,  s  hogy  ennélfogva  a  jog  és  állam 
valami  magasabb  forrásból  származik :  csakhogy  azt 
kérdhetjük  tőlük,  miért  nem  mennek  fölebb,  miután 
istentől  függ  a  világ  rendje?  Mert  ha  azok,  kik  az  álla- 
mot és  jogot  szabad  akaratból  származtatják,  föl- 
hozhatják    nézetök    mellett,     hogy     a     momentumokat, 

melyek  az  emberi  akaratra  befolyást  gyakorolnak,  s  így 
ez  akarat  irányát  is  kitudhatni  tapasztalás  útján :  nem 
állíthatjuk  ugyanezt  a  világrendről.  Tudományunk 
szűk  körénél  fogva  nem  határozhatjuk  meg  annak 
fogalmát  és  törvényeit,  s  az  emberek  nézeteinek  a 
világrendről  okvetlenül  ingatagoknak  és  elágazóknak 
kell  lenniök,  holott  épen  korunkban  mindenek  fölött 
szükséges,  általánosan  fölfogható  alapokra  állítani  jogot 
és  államot. 


Eötvös.  A  XIX    század  eszméi.  II.  15 

JEGYZETEK  A  II.  FEJEZETHEZ. 

(a)  A  kik  az  államszerződés  föltevéséből  indulnak  ki, 
abban  hibáznak  leginkább,  hogy  rendesen  oly  természeti  álla- 
potot tesznek  föl,  a  milyen  soka  sem  volt.  Csak  ennek  tulaj- 
doníthatni, ha  azon  észjog,  melyet  e  föltevésből  vonnak  le, 
mindig  ellentétben  áll  a  történeti  joggal.  Ha  természeti  em- 
berek helyett  valamely  állam  polgáraival  köttetjük  az  állam- 
szerződést (hiszen  Rousseau  maga  is  elismerte,  hogy  minden 
alkotmányt  az  állam  fönálló  viszonyaihoz  kell  alkalmazni), 
az  ilyes  szerződés  alapján  keletkezett  alkotmányban  nemcsak 
nem  enyészik  el  a  történeti  jog,  sőt  a  legnagyobb  gonddal 
biztosíttatik :  mert  meglehet  ugyan,  hogy  az  előttünk  ismeret- 
len természeti  ember  máskép  van  alkotva,  de  azon  emberek, 
kiket  a  történetből  és  tapasztalásból  ismerünk,  hacsak  lehet- 
séges, bizonyára  egyetlen  jogot  sem  fognak  föladni  az  állam- 
szerződés kötésekor. 

(&)  Például  Schweicz,  Eszakamerika. 

(c)  Ha  az  állam  jogalapját  keletkezése  módjában  s  ere- 
deti alakulása  viszonyaiban  keressük:  e  viszonyok  teljes  tes- 
pedését  kell  föltennünk,  s  nem  képzelhetni  haladást,  mely  az 
állam  jogalapját  ne  gyöngítené.  Ha  meg  is  lehetne  mutatnunk, 
hogy  minden  állam  egyképen  alakult:  magában  véve  épen 
oly  kevéssé  világosítanak  föl  bennünket  e  körülmények  az 
államok  jogalapja  s  czélszerű  rendezése  iránt,  a  mily  kevéssé 
szolgálna  útmutatásul  házaink  czélszerű  építésében,  ha  valaki 
fölfedezné,  mely  művészeti  alapelv  szerint  kezdték  a  népek 
általában  építeni  házaikat. 

III.  FEJEZET. 
AZ  ÁLLAM  CZÉLJÁKÓL. 


A  állam  keletkezését  kimagyarázhatni,  a  nélkül, 
hogy  a-z  államtagok  közös  czéljáról  szólanánk.  Miután, 
ha  nemis  egész  történeti  bizonyossággal,  legalább  nagy 
valószínűséggel  föltehetjük,  hogy  némely  államok  egye- 
seknek köszönhetik  alkotásukat  (a) :  fölösleges  különös 
czélokat  vennünk  föl  a  tömegre  nézve,  mely  az  állam- 
alkotásnál  egészen  szenvedőleg  viselte  magát.  Más  do- 
log, ha  az  •  állam  föntartásáról  van  szó.  Az  államok 
föntartása  soha  sem  egyes  vagy  kevesek  műve,  hanem 
mindig  a  polgárok  összeségétől  vagy  legalább  nagy 
többségétől  függ.  Tegyük  föl,  hogy  ezeknek  nincs  ér- 
deke az  állam  föntartásában  s  hogy  fölbomlását  óhajt- 
ják (b):  szükségkép  el  fog,  el  kell  vesznie  az  államnak 
egyesek  minden  erőfeszítései  daczára  is.  —  Ha  az  állam 
fönállását  bizonyos  osztályok  érdekeihez  kötjük,  nyújt- 
hatjuk ugyan  életét  s  hosszas  gyakorlat  által  sokféle 
eszközökre  jöhetünk  rá,  mikkel  az  államot  a  többség 
akarata  ellenére  is  föntarthatjuk  egy  ideig,  sőt  a  bel- 
korhadás  külső  jelenségeit  is  palástolhatjuk  mestersé- 
gesen :  az  állam  mindazáltal,  melynek  fönállása  tagjai- 
nak többségére  nézve  közönbös,  vagy  épen  akadályukra 
van,  még  sem  kerülheti  el  bukását,  s  a  mily  kevéssé 
mondhatjuk   életnek  a   galvanismust,    mely  a  hulla   me- 

rev  tagjait  mozgásba  hozza,  szintoly  kevéssé  számíthat- 
juk élő  államok  közé  az  államot,  melynek  tagjait  csak 
az  államhatalom  tartja  mozgásban  mesterséggel.  Hogy 
tehát  azon  nagy  tényt,  miszerint  az  államok  fonál lanak, 
észszerűen  indokoljuk  :  szükségkép  föl  kell  tennünk  bi- 
zonyos czélt,  melyet  az  emberek  többsége  csak  az  állam 
által  hisz  elérhetni,  s  melyet  mindenki  eléggé  fontosnak 
tart,  hogy  elérése  végett  önként  alávesse  magát  az 
állam  fönállásától  elválhatlan  megszorításoknak. 

S  miben  áll  ezen   czél? 

Több  elméletet  állítottak  föl  az  állam  czéljáról,  s 
mindenik  iskola  a  magáét  hirdeti  egyedül  igaznak. 

Egyik  szerint  az  állam  czélja:  az  erkölcsi  törvény- 
nek uralmát  valósítani;  mások  a  közjólét  megalapítá- 
sában találják  azt;  mások  ismét  elvetették  mindezen 
elméleteket,  mint  határozatlanokat,  s  az  állani  czélját 
vagy  kizárólag  a  jogvédelem  és  biztosításban,  azaz  ren- 
dezett jogállapot  alapításában  hitték  találni,  vagy,  mi- 
után a  rendezett  jogállapot  alapítását  és  föntartását 
csupán  az  állam  által  megoldandó  föladat  negatív  olda- 
lának tekintették,  azt  tűzték  az  állam  czéljáúl,  hogy 
minden  oldalról  mindenképen  előmozdítsa  a  fejlődést; 
sőt  olyanok  sem  hiányzottak,  kik,  mivel  az  állam  mái- 
magában  czél,  beszélni  sem  akartak  különös  czélról. 

Miután  a  közjólét  csak  az  erkölcsi  törvénynek  uralma 
által  lehetséges,  s  erről  szó  sem  lehet  rendezett  jog- 
állapot nélkül,  a  fejlődés  minden  oldalróli  előmozdí- 
tása, pedig  épen  az  erkölcsi  törvények  eredménye,  s  egy- 
szersmind föltétele  a  jólétnek:  az  érintett  elméletek 
kövekezményeikre  nézve  is  szükségkép  mind  hasonlóak. 
Gyakorlati  szempontból  igen  mindegy:  vájjon  államjogi 

vizsgálódásunkat  azon  tétellel  kezdettük-e,  hogy  az 
erkölcsi  törvény  uralma  az  állam  czélja,  s  úgy  mentünk 
tovább,  hogy,  ha  az  erkölcsi  törvény  parancsolja  ember- 
társaink jólétéről  gondoskodnunk,  az  államban  is  gon- 
doskodni kell  a  közjólétről;  —  avagy  azon  tételből 
indultunk  ki,  hogy  a  közjólét  az  állam  czélja,  s  mivel 
az  erkölcsi  törvények  uralmát  minden  elfogulatlannak 
a  közjólét  alapföltéteűl  kell  tekintenie,  innen  mentünk 
át  azon  állításra:  hogy  az  állam  csak  annyiban  érheti 
el  czélját,  mennyiben  az  erkölcsi  törvény  uralmát  sike- 
rűit megalapítania?  Az  eredmények,  melyek  ez  elméle- 
tekből folynak,  mindig  ugyanazok.  Egyaránt  használták 
mindeniket  a  kényuralom  és  polgári  szabadság  megala- 
pítására, (c). 

Ha  az  állam  czélját  azért  kell  megállapítani,  hogy 
abból  lehessen  meghatároznunk  az  államhatalom  föl- 
adatát és  korlátait,  —  s  épen  ez  ad  gyakorlati  fontossá- 
got az  államczél  fölötti  vizsgálatoknak:  —  mindezen 
nézeteket  egyaránt  ki  nem  elégítőknek  kell  elismer- 
nünk, mivel  oly  dolgokban  keresik  az  állam  czélját, 
melyek  sem  kizárólag  nem  tekinthetők  az  állam  czél- 
jaiúl,  sem  csupán  az  állam  által  nem  valósíthatók.  Az 
erkölcsi  törvények  valósítása,  az  egyének  jólétének 
megalapítása,  s  a  különös  ótalom  létesítése  szintúgy 
feladata  más  társaságoknak,  mint  az  államnak,  s  két- 
ségtelen, hogy  e  czéloknak  elérése  az  állam  által  min- 
denütt csak  kis  mértékben  eszközölhető,  a  hol  az  a 
polgárok  egész  lételét  mintegy  el  nem  nyeli.  Az  állam- 
czél ilyes  értelmezése  által  miként  lehet  bármi  részben 
meghatározni  az  államhatalom  természetes  határait?  S 
azt  sem  lehet  tagadni,  miszerint  mindezen  elméletek  az 

állam  czéljáról  nem  olyanok,  hogy  azoknak  helyességét 
azok  is  tüstént  belássák,  a  kiknek  nincs  is  tudományos 
míveltségök.  Mikor  az  állam  vezetését  egyesre  vagy 
kevesekre  ruházták  korlátlan  teljhatalommal,  s  a  mí- 
veltebb  osztályokon  kívül  senki  sem  vett  részt  a  köz- 
ügyekben ;  mikor  a  tömegek,  a  mit  egy  főbb  hatalom 
mért  rajok,  nyugodtan  tűrték,  s  a  közember  beérte 
azzal,  ha  mások  mozdíták  elő  boldogságát,  nem  igé- 
nyelvén, hogy  azt  maga  tehesse:  azon  időkben  egészen 
helyén  volt  olyas  elméletek  fölállítása  az  állam  czéljá- 
ról, melyeket  csak  tudományosan  mívelt  emberek  ér- 
tettek. 

Az  alapelv,  miszerint  az  erkölcsi  törvények  való- 
sításában, a  közjólétben  vagy  a  rendezett  jogállapot 
föntartásában  kell  keresni  az  államczélt,  a  legjob  ered- 
ményeket vonhatá  maga  után,  ha  meggyőzhették  he- 
lyessége felől  azokat,  a  kiktől  kizárólag  függött  az 
állam  kormányzása;  sőt  történetileg  is  kimutathatjuk  ily 
körülmények  közt  a  tudomány  gyakorlati  fontosságát. 
Senki  sem  tagadhatja  ezt,  ha  figyelembe  veszi,  mi  min- 
dent tettek  korlátlan  hatalmú  egyedurak,  a  XVIII.  szá- 
zadban, a  nép  jólétéért,  legkisebb  külső  kényszerítés 
nélkül.  De  mivel  korunkban  oly  merőben  megváltoztak 
e  részben  a  viszonyok,  s  miután  jelenleg  más  osztályok- 
hoz tartoznak  sok  államban  azok,  a  kiktől  függ  az  állam 
vezetése:  az  államtudománynak  is  egészen  más  módon 
kell  azokra  hatni.  Népiességre  kell  törekednie,  nem  oly 
értelemben,  mint  érteni  látszanak  sokan,  a  kik  állam- 
tudományi dolgokról  írnak,  miszerint  szépen  hangzó 
phrasisokban,  a  tudós  műnyelv  egész  pompájával  iga- 
zolják a  nép  előítéleteit;  hanem  az  által,  hogy  oly  alap- 

elvekből  induljon  ki,  melyeket  mindenki  igazaknak 
ismer  el. 

Ha  azt  akarjuk,  hogy  az  államczél  meghatározása 
gyakorlati  haszonnal  járjon,  s  bennünket  az  állam  fel- 
adatának és  az  államhatalom  természetes  határainak 
helyes  ismeretére  vezessen :  nem  azt  kell  nyomoznunk 
és  tudományos  alakban  kifejeznünk,  miben  hiszik  egyes 
tudósok  találni  az  állam  legjobb  czélját,  hanem  hogy  mi- 
ben szokta  azt  közelebbről  keresni  a  nép  többsége?  Miután 
nemcsak  arról  van  szó,  hogy  az  államhatalom  korlátait 
ne  terjeszszük  helyes  mértéken  túl,  hanem  arról  is, 
hogy  az  államhatalmat  bizonyos  határokon  belől  elis- 
mertessük :  az  államczél  megállapítása  csak  annyiban 
szolgálhat  kiindulási  pontúi  további  nyomozásokra, 
mennyiben  annak,  a  mit  felállítottunk,  helyességét  nem 
vonja  kétségbe  az  emberek  többsége.  Mert,  ha  a  politi- 
kában vannak  is  kétségtelen  igazságok :  csak  azon 
esetre  szolgálhatnak  gyakorlatilag  alkalmazható  elmé- 
letek alapjaiul,  ha  azok  által,  a  kik  az  állam  fölött  ren- 
delkeznek, helyeseknek  ismertetnek. 

De  vájjon  találhatni-e  ily,  mindenki  által  elismert 
áliamczélt?  föltehetni-e,  hogy  annyi  végtelen  eltérés 
mellett  mindenben,  mi  az  államra  vonatkozik,  mi  jelenleg 
uralkodik:  épen  a  legfontosabb  kérdésre  nézve,  az  állam 
czélja  fölött  lehessen  egyértelműség  a  nézetekben? 

Mielőtt  e  kérdésre  felelnék,  két  tényre  kell  figyel- 
meztetnem olvasóimat,  melyek  kétségteleneknek  látsza- 
nak előttem,  s  melyeket  a  következőkben  be  fogok  bi- 
zony ítni: 

1.  Hogy  az  egyes  soha  sem  czélnak,  hanem  mindig 
csak  eszköznek  tekinti  az  államot,  mely  által  bizonyos  sze- 

mélyes  czéljait  elírni  törekszik,  s  annálfogva  minden 
áldozatnak,  melyet  az  állam  föntartása  igényel,  csak 
annyiban  veti  magát  alá,  a  mennyiben  egyéni  czéljait 
csupán  az  állam  által  hiszi  elérhetni. 

2.  Hogy  senki  sem  nyúl  cséljai  elérése  végett  távo- 
labbi eszközökhöz,  míg  a  közelebb  fekvőket  kielégítőknek 
találja,  s  hogy  ennélfogva  az  egyes  csak  azon  czélok 
elérése  végett  folyamodik  az  államhoz,  melyekről  azt 
hiszi,  hogy  azokat  saját  erejével  vagy  más  eszközökkel, 
melyeket  kevesebb  áldozattal  megszerezhet,  például 
kisebb  társulatok  által,  nem  érheti  el. 

JEGYZETEK  A  III.  FEJEZETHEZ. 


(ci)  A  nép-mythosok  mindig  egyes  nagy  embereknek 
tulajdonítják  az  államok  alkotását. 

(b)"Ez  utóbbi  szükséges  következménye  az  előbbinek,  mi- 
után az  állam  föntartása  az  egyesekre  nézve  oly  erőfeszítések- 
kel és  áldozatokkal  jár,  mik  szükségkép  elviselhetlen  terhek- 
nek tetszenek  előttük,  mihelyt  nincs  érdekökben  az  állam  fön- 
tartása. 

(c)  Egyik  legnagyobb  baja  az  államtudományoknak,  hogy 
rendesen  csak  azért  állítanak  föl  bizonyos  alapelveket,  hogy 
bizonyos  következményeket,  a  miket  épen  igazolni  akarnak, 
vonjanak  azokból. 

IV.  FEJEZET. 

AZ  ÁLLAMOT  MINDIG  CSAK  SZEMÉLYES 
CZÉLJAIK  ESZKÖZÉNEK  TEKINTIK. 


Az  emberi  sajátságok  közé  tartozik,  hogy  min- 
denki egyéni  boldogságra  törekszik,  s  hogy  e  törekvést 
még  is  kevesen  akarják  cselekményeik  indokául  beval- 
lani. Hogy  magunkat  és  másokat  ekkép  igyekszünk  ámí- 
tani, annak  okát  azon  téveszmében  találjuk :  hogy  az 
egyéni  boldogság  csupán  anyagi  élvekben  keresendő,  s 
mások  jólétével  ellenkezik,  s  hogy  annálfogva  aljas  és 
igazságtalan  dolog  arra  törekedni;  holott  könnyen  meg- 
győződhetünk e  nézet  alaptalanságáról. 

Azon  hatásból,  melylyel  bizonyos  viszonyok  van- 
nak kedélyünkre,  leghelyesebben  megítélhetjük  hasonló 
viszonyok  hatását  más  emberekre. 

A  milyen  nagy  tévedés,  ha  azért,  mivel  az  ember 
physicai  természete  a  természet  köztörvényeinek  van 
alávetve,  a  súly  vagy  a  vonzó  erő  stb.  törvényeiből 
akarnók  kimagyarázni  egyesek  vagy  az  összes  emberi 
nem  cselekvéseit,  s  mértani  formulák  által  törekednénk 
kifejezni  az  emberiség  haladását;  a  milyen  esztelenség 
volna  egész  népek,  sőt  az  emberiség  sorsát  azon  phási- 
sokból  akarni  előre  meghatározni,  melyeken  az  egyes 
ember    élete    átmegy    (a) :    szintoly  helyes    dolog,  ha   az 

egyes  ember  képére  képzeljük  általában  az  egyes  embe- 
reket, s  hajlamairól,  érzelmeiről  és  tulajdonairól  ember- 
társai hasonló  tulajdonaira  következtetünk. 

Sok  függ  mindenesetre  a  polgárisodás  fokától, 
melyen  az  egyéniség  áll,  s  kétségtelen,  hogy  az  ember 
ösztönei,  érzelmei  és  tulajdonai  is  módosulnak  azzal. 
Azonban  inkább  csak  irányára  nézve,  mint  lényegében 
okoz  változást  a  polgárisodás.  Csak  a  tárgyak  változ- 
nak, melyek  a  polgárisult  ember  ösztöneire  és  érzel- 
meire hatnak,  és  a  mód,  a  mely  szerint  tulajdonai  nyilat- 
koznak. 

Ha  egyikünk  sem  keresi  egyéni  boldgságár,  melyre 
törekszünk,  tisztán  anyagi  szükségeink  kielégítésében  : 
senki  sem  azonosíthatja  észszerűen  az  egyéni  boldog- 
ságra törekvést  anyagi  élvek  hajhászásával,  s  miután  a 
tapasztalás  épen  ellenkezőt  tanúsít,  merőben  alaptalan 
állítás,  hogy  a  közember  egészen  máskép  gondolkozik. 
Az  ember  magasabb  és  aljasabb  tulajdonaira  alkalmazva, 
egyaránt  igaz  marad  e  szavak  értelme :  homo  sum,  hu- 
mani  nihil  a  me  alienum  puto.  A  mint  van  bizonyos 
határ,  min  fölül  senki  sem  emelkedhetik,  szintúgy  van, 
a  melyen  alól  nem  sülyedhet  senki,  és  a  ki  azt  hiszi, 
hogy  csupán  állati  ösztönök  után  indul  az  emberek 
többsége,  semmivel  sem  okosabb,  mint  a  ki  elbizottsá- 
gában  az  istennel  akar  mérkőzni.  Csak  az  élet  legmin- 
dennapibb  jeleneteire  kell  fordítanunk  figyelmünket, 
hogy  meggyőződjünk,  miszerint  a  társadalom  magasabb 
és  alsóbb  osztályai  közt  nincs  e  tekintetben  épen  semmi 
különbség,  s  hogy  az  utóbbiak  szintoly  kevéssé  keresik 
tisztán  anyagi  élvekben  egyéni  boldogságukat,  mint  a 
fensőbb    osztályok.    —   Az   igaz,  hogy  bizonyos  örömek 

élvezésére  csak  a  mívelteég  magasabb  foka  ad  fogé- 
konyságot; azon  örömet  például,  melyet  egy  igazság 
fölfedezése  a  kutatónak  okoz,  szintoly  kevéssé  képes 
érezni  a  közember,  mint  a  báró,  ki  tizenhat  őst  szám- 
lál, vagy  a  pénz  embere,  legyen  bár  az  állam  legtöbbet 
adózó  polgára;  s  a  közembert  majd  mindig  anyagi 
szükségeinek  fedezésével  látjuk  elfoglalva.  De  ez  csak 
annyit  bizonyít,  miszerint  az  embernek  mindenek  előtt 
élnie  kell,  hogy  aztán  boldogságra  törekedhessék,  s 
hogy  a  társadalom  mostani  szervezete  mellett  sokan 
vannak,  kiknek  szükségeik  előleges  fedezése  majd 
semmi  időt  sem  hagy  a  boldogság  utáni  törekvésre;  és 
nem  azt,  mintha  a  társadalom  alsóbb  osztályai  csupán 
anyagi  érdekeik  kielégítésében  keresnék  az  egyéni  bol- 
dogságot. Mint  a  legmíveltebb  ember  sem  fog  magasabb 
erkölcsi  élvek  után  törekedni,  sőt  azokat  alig  fogja 
érezni,  ha  éhség  és  szükség  anyagi  érdekei  kielégítésére 
kényszerítik:  úgy  a  közember,  ha  egyszer  kielégíté 
anyagi  szükségeit,  magasabb  élvezetek  után  fog  töre- 
kedni; sőt  midőn  amazokért  küzd,  akkor  is  erkölcsi 
érdekek  ösztönzik  őt  leginkább.  Azt  hiszszük-e,  hogy  az 
egyszerű  élelmiszer,  melyet  arcza  verejtékével  szerzett, 
ha  föntartja  azzal  szeretetteit,  nem  nagyobb  boldogság 
forrása  a  munkásra  nézve,  mint  melyet  csupán  állati 
ösztöneinek  kielégítése  nyújtana;  vagy  kevésbé  nemes 
és  erkölcsi  érzés,  a  mit  oly  pillanatokban  élvez,  a  gaz- 
dag ember  öröménél,  midőn  nejével  azon  palotába  lép, 
melyet  az  ő  kedveért  vett,  avagy  gyermekei  közt  ki- 
osztja a  játékszereket?  Olyan  az  ember,  mint  a  fa,  mely 
mélyen  gyökerezik  a  földben,  s  annak  táplálatát  nem 
nélkülözheti,    leveleit    és    virágait    azonban    mind    fönn 

fejti  ki,  s  azon  tisztább  elemekből  is  szíja  életerejének 
nagy  részét,  melyekben  ágai  ingának.  Az  ember  is  a 
földhöz  van  kötve,  de  mindig  fölfelé  tör  szükségkép,  s 
bármi  alant  álljon,  csupán  a  földivel  nem  érheti  be. 

Az  ember  törekvése  egyéni  boldogság  után  tehát  nem 
csal-  állatias  törekvés  anyagi  szükségeink  kielégítésére, 
hanem  velünk  született  ösztön  ama  nemes  élvek  után, 
mikre  a  fogékonyságot  isten  oltotta  az  emberi  szívbe.  Azon 
föltétek  egyike  e  törekvés,  melyek  nélkül  magasabb 
rendeltetésünknek  sem  felelhetünk  meg. 

Szintoly  hibás  azon  tétel,  hogy  az  egyiknek  sze- 
mélyes boldogsága  minden  másokéval  szükségkép  ellentét- 
ben áll;  sőt  tapasztalásból  tudjuk,  hogy  az  egyesek  bol- 
dogsága mindig  azokétól  függ,  a  kikkel  együtt  él  a  tár- 
saságban. Miként  a  beduin  csak  úgy  érezheti  magát  jól, 
ha  törzse  jól  van:  úgy  az  államban  is  az  egyetemes 
jóléttől  függ  az  egyes  polgároké,  s  valóban  sokkal 
könnyebb  ezt  bárkivel  megértetni,  mint  az  ellenkezó't 
bármely  körülmények  közt  megmutatni. 

Ugy  tetszik,  hogy  csak  az  emberi  boldogság  fölté- 
teleit, s  azon  összefüggést  kell  vizsgálni,  melyben  az 
egyes  java  másokéval  áll,  hogy  tisztán  belássuk,  mi 
nevetséges  az  erkölcstelenség  vádja,  melyet  Bentham 
tanai  ellen  fölhoznak,  (b). 

Ha  a  bölcselem  tanításai  befolyással  vannak  is 
egyesek  erkölcsi  érzelmeire,  a  mi  gyakran  nincs  úgy  (c) : 
bizonyos  elméletek  veszélyességét  nem  alapelvökben, 
hanem  azon  következményekben  kell  keresnünk,  miket 
azokból  vonnak;  s  nem  hiszem,  hogy  e  részben  bárki 
is  valamit  szemére  vethetne  a  nagy  brit  férfiúnak,  ami 
közös  nem  volna  Zénóval,  a  stoicus  iskola  atyjával, 
a  mennyiben  tanait  Ciceróból  ismerjük,  (d). 

Szándékosan  kerülök  e  munka  folytán  minden 
olyas  vizsgálódást,  mi  nem  okvetlenül  szükséges  a  tárgy 
megértésére,  melylyel  foglalkozunk.  Mellőzöm  tehát  a 
kérdés  fejtegetését:  vájjon  nem  az  egyéni  boldogság- 
utáni  törekedésben  találhatjuk-e  föl  az  erkölcsiség  tör- 
vényeinek is  kulcsát;  csupán  arra  szorítkozom,  meny- 
nyiben helyes  azon  állítás,  miszerint  az  államban  min- 
den ember  csak  saját  egyéni  boldogságát  keresi,  (e). 

Ha  a  tapasztalást  kérdezzük,  úgy  találjuk,  hogy  a 
történetek  folytonos  tényekkel  igazolják,  miszerint  az 
államot  minden  népnél  és  minden  időben  nem  czél- 
nak,  hanem  csak  eszköznek  tekintették,  mi  által  sze- 
mélyes czéljaikat  akarták  azok  elérni,  akiktől  az  állam 
kormánya  függött. 

Az  ó-kor  államai  sem  tesznek  e  részben  kivételt, 
bármit  mondjunk  azon  magas  polgári  erényről,  mely 
azokban  uralkodott.  Miután  azok,  habár  az  emberiség 
haladására  épen  nem,  de  az  egyes  államok  fönállására 
nézve  igen  is  czélszerű  módon  akkép  valának  rendezve, 
hogy  az  egyeseket  illetőleg  mindig  a  jog  élvezete  a  pol- 
gársághoz, s  ezzel  az  állam  fönállásához  volt  kötve : 
könnyen  megmagyarázhatjuk  a  polgári  önfeláldozás 
ama  csodáit  az  állam  és  egyesek  érdekeinek  érintett 
azonságából,  s  azon  körülményekből,  miszerint  az  állam 
akkori  szervezete  mellett  mindenki  jobban  belátta, 
mint  korunkban,  hogy  az  állam  fönállásától  függ  egyéni 
boldogsága.  A  mód,  mely  szerint  a  rabszolgákkal  s 
mindazokkal  bántak,  kiknek  semmi  vagy  csekély  részök 
volt  a  kormányzásban;  a  főurak  esküje,  —  miből  nem 
is  csináltak  titkot  —  hogy  semmit  sem  tesznek  a  nép 
javáért;    Róma    egész    politikája,    s    annak    lassankinti 

átalakulása,  mely  azon  változásokat  kisérte,  a  melyek 
által  a  kormány  a  polgárok  más  osztályaira  vagy  több- 
ségére szállt:  megannyi  czáfolhatatlan  bizonyság  állí- 
tásom mellett. 

Ugyanez  áll  mindazon  államokról,  melyek  a  római 
birodalom  elenyészte  után  keletkeztek;  s  bármi  nagy 
volt  legyen  is  a  keresztyén  eszmék  befolyása,  bármint 
törekedett  az  egyház,  mint  ez  eszmék  közvetítője,  az 
uralkodók  önzését  a  keresztyén  szelídség  és  felebaráti 
szeretet'  tanitásaival  legyőzni :  mindamellett  is  polgári- 
sodásunk egész  folyama  alatt  mindig  az  uralkodók  javát 
tekintették  az  állam  fő,  sot  egyedüli   czéljának. 

Csak  Macchiavelli  „Principeu-jét  kell  kezünkbe 
venni,  vagy  a  velenczei  köztársaság  történeteit  kell  is- 
mernünk :  hogy  tisztában  álljon  előttünk,  mily  alapel- 
vek szerint  kormányozták  a  XV.  században  az  egyed- 
uralmi és  aristokrata  államokat:  hagy  azon  .néhány 
demokrata  község,  melyeket  a  legújabb  korig  találunk 
Európában,  szintén  nem  tesz  kivételt  e  tekintetben, 
meggyőződhetünk,  ha  a  svájczi  demokrata  kantonok 
eljárását  nézzük  védenczeik  és  alattvalóik  irányában. 

Az  érintett  tapasztalásból,  miszerint  az  államot 
mindenkor  csak  eszköznek  tekintették  az  uralkodók 
egyéni  boldogsága  megalapítására  és  föntartására  (/"),  a 
legnagyobb  valószínűséggel  következtetjük,  hogy  ennek 
korunkban  is  így  kell  lenni  és  hogy  ahol  mindenki  részt 
vesz  az  állam  kormányzásában,  ott  csak  minden  egyes 
egyéni  boldogságában  kell  keresnünk  az  állam  czélját.  De 
bár  ez  sem  példanélküli,  miről  az  északamerikai  szabad 
államok  eléggé  meggyőzhetnek :  mindazáltal  úgy  hi- 
szem, hogy  a  fönebbi  tétel  igazsága,  ha  a  tapasztaláshoz 

nem  folyamodunk  is,  tisztán  kitetszik  magából  a  dolog 
természetéből. 

Ha  az  ember  nem  csupán  értelmes  lénynek  van 
teremtve,  hanem  folyvást  az  is  marad,  amit  legalább 
elvben  (g)  nem  tagadhatnak,  akik  államtudománynyal 
foglalkoznak;  s  ha  az  államot  nem  az  emberi  természet 
kényszerűségének  kell  tekintenünk  :  szükségkép  föl  kell 
tennünk,  hogy  van  valami,  a  mi  az  emberi  akaratot  az 
állam  föntartására  bírja. 

Vagy  azt  kell  föltennünk:  hogy  az  állam  isteni 
mű,  isten  akaratának  közvetlen  kijelentése,  melynek 
alá  kell  vetnünk  megunkat,  vagy  azt,  hogy  az  állam 
maga  czél,  vagy  végre  azt,  hogy  az  állam  által  mindenki 
egyéni  czéljait  törekszik  elérni,  azaz  más  szavakkal : 
hogy  az  államot  az  egyesek  eszközül  tekintik  egyéni 
boldogságuk  megalapítására,  avagy  ótalmúl  bizonyos 
veszélyek  ellen,  melyek  különben  őket  fenyegetnék,  (h). 

Ha  már  most  vizsgáljuk  az  indokokat,  melyek  az 
egyes  akaratát  arra  bírják,  hogy  az  állam  föntartására 
szükséges  korlátozásoknak  magát  alávesse :  meg  kell 
győződnünk,  miszerint  a  két  előbbi  okból  nem  magya- 
rázhatni ki  az  államok  fönállását. 

Miután  semmi  sem  történik  isten  akarata  nélkül: 
kétségkívül  szintúgy  isten  művének  tekinthetjük  az  ál- 
lamot, mint  minden  egyebet,  a  mit  istentől  nyert  szel- 
lemi és  anyagi  erőinkkel  létesíthetünk.  Ki  az  emberek 
fölött  őrködő  mennyei  gondviselésben  hisz,  az  szintúgy 
isteni  akarat  nyilatkozását  látja  a  polgárosult  állam  ha- 
talmában, mint  a  beduin  seikjében,  vagy  valamely  vad 
embercsoport  a  főnökében ;  s  még  ha  nyomva  érzi  is  ma- 
gát az  államhatalom  által,  akkor  is  isten  végzetét  látja  a 

vallásos  ember  azon  hatalom  fönállásában,  mely  türel- 
mét és  erényét  próbára  teszi.  —  Ily  általános  értelem- 
ben talán  megnyugtatólag  hathat  egyesek  kedélyére  a 
tétel,  miszerint  isten  művének  kell  tartani  az  államot; 
de  nem  alkalmas  arra,  hogy  az  állam  föladatára  és  az 
államhatalom  természetes  határaira  nézve  további  kö- 
vetkeztetéseket vonjunk  abból.  —  Miután  e  szempont- 
ból egy  forrásra  kell  visszavinnünk  Tamerlan  és  IV. 
Henrik,  s  a  ezár  és  egy  svájczi  demokrata  kanton 
többségének  hatalmát,  s  isteni  elhatározás  eredményé- 
nek keli  tekintenünk  minden  tényt,  mely  által  valamely 
hatalmat  valakire  ráruháztak,  vagy  valakitől  elvettek : 
ily  általánosságban  fölállítva  nem  egyéb  az  egész  elmélet, 
mint  a  „faits  accomplis"  elméletének  vallásos  formulája. 

A  ki  az  államot  ugyanazon  okból  származtatja, 
melyből  minden  földi  dolog  származott,  tulajdonképen 
semmit  sem  mondott,  legalább  olyast,  a  mi  az  állam- 
rendezés  fontos  kérdését  előttünk  földerítené. 

Ha  következményeket  kell  vonnunk  a  tételből, 
miszerint  az  állam  isteni  intézmény:  akkor  legalább 
bizonyos  államot  vagy  kormányformát  isten  közvetlen  mun- 
kájának, s  az  államban  fönálló  jogokat  és  kötelességeket 
egyenesen  isten  akarata  kijelentéseinek  kell  tekintenünk. 

Kétségtelenül  voltak  államok,  melyekben  ez  volt 
az  eset,  s  vannak  jelenleg  is;  és  az  is  igaz,  hogy  semm 
sem  szilárdítja  meg  inkább  az  államhatalmat  az  ily  val- 
lásos szentesítésnél.  Csak  az  a  kérdés :  mennyiben  lehet- 
séges ez  keresztyén  államokban?  (i). 

Részemről  azt  hiszem,  hogy  e  kérdésre  mindenki- 
nek tagadólag  kell  felelnie,  ha  a  keresztyénség  lényegé- 
ről gondolkodott. 

Eötvös.  A  XIX.  század  eszméi.  II.  1*J 

Gyakran  használták  ng)Tan  vallásos  erősségűi  a 
kényuralom  mellett  Pál  szavait  (Róm.  13.  1):  „minden 
lélek  a  felső  hatalmasságoknak  engedelmes  legyen : 
mert  nincsen  hatalmasság,  hanemha  istentol,  és  a  mely 
hatalmasságok  vannak,  istentől  rendeltettek."  Előttem 
azonban  szintoly  ostobaságnak  tetszik,  ha  e  szavakból, 
melyeket  e  fölött  meg  Nero  korában  írtak,  a  kényural- 
mat akarnák  keresztyén  államforma  gyanánt  feltűntetni, 
mint  ha  valaki  Sámuel  szavaival  (j)  akarná  megmutatni, 
hogy  a  köztársaság  isten  előtt  az  egyedül  kedvelt  kor- 
mányforma. A  nagy  apostol  szavai  nyilván  csak  más 
formulája  annak,  a  mit  mennyei  tanítója  mondott:  hogy 
az  ő  országa  nem  e  világból  való. 

„4  ww  urunk  istenünk  egy  úr.  Szeressed  azért  a  te 
uradat  istenedet  teljes  szivedből,  teljes  lelkedből,  teljes 
elmédből  és  minden  erődből.  Ez  az  első  parancsolat.  És 
a  második  hasonló  élihez :  szeressed  a  te  felebarátodat , 
mint  magadat."  Nincsen  más;  ezeknél  nagyobb,  parancso- 
lat. .^Legyetek  tökéletesek,  mint  a  ti  atyátok  a  mennyben. " 
(Márk.  XII.  29 — 31.)  Ebben  áll  a  keresztyénség  lényege. 
Kijelenté  az  egyistenséget,  s  felebarátságot,  és  min- 
den egyesnek  kötelességévé  tette,  hogy  tökéletességre 
törekedjék,  s  ez  által  kimondá,  miként  az  egyesnek 
nemcsak  az  állam  által,  hanem,  bármely  államforma 
alatt  éljen  is,  tökéletességre  kell  törekednie.  Épen  mi- 
vel az  államtól  távol  tartá  magát,  azért  lett  a  keresz- 
tyénség annyi  állam  vallása;  s  mivel  semmiféle  határo- 
zott kormányformát  nem  szabott  meg,  hanem  mind 
egyaránt  elismerte,  épen  azért  nyitott  korlátlan  tért  az 
emberiség  haladásának.  A  helyett,  hogy  abban  keresé 
vala    dicsőségét,    miszerint  egy  külön  államot  alkotott  s 

annak  változhatlan  formái  közé  szorított  valamely  né- 
pet :  inkább  ama  dicsőbb  feladatot  tűzte  maga  elé^ 
hogy  minden  formának,  mely  az  emberek  közt  rendet 
tart  fon,  támaszul  szolgáljon,  a  nélkül,  hogy  korlátot 
vetne  a  haladásnak. 

Bármennyire  igaz  is,  hogy  az  államot  különböző 
időkben  s  különböző  népeknél  isten  közvetlen  művének 
tekintették,  s  bármennyi  adatot  nyújt  is  a  történe 
hogy  minden  intézmény  ott  áll  legszilárdabb  alapokon 
hol  isten  egyenes  kijelentésére  vihetik  vissza  azok  ere- 
detét: az  egyházi  és  világi  viszonyok  elkülönzése  a  ke- 
resztyénségben  mindazáltal  sokkal  lényegesb,  hogysem 
bármely  államformát  a  keresztyénség  közvetlen  művé- 
nek lehetne  tartanunk.  —  A  keresztyénség  azon  be- 
folyást, melylyel  a  vallásos  fogalmak  az  élet  minden 
viszonyára  s  tehát  az  államra  is  mindig  bírnak,  nem  az 
állam  által  gyakorolja  az  egyénekre,  hanem  az  egyén  által 
az  államra,  s  ebben  fekszik  egyik  lényeges  különbség  e 
vallás  és  más  vallások  közt. 

Lássuk  most  a  második  föltételt.  Gyakran  állíták, 
hogy  az  állam  már  magában  czél,  s  hogy  ennélfogva 
annak  valamely  külön  czéljáról  kár  is  beszélni.  Az  állam 
szüksége  az  emberrel  született,  az  államélet  ösztöne  az 
emberi  természetben  fekszik:  az  ázsiai  népek  határozot- 
tan államéleti  természete  magában  is  eléggé  megma- 
gyarázza az  államok  keletkezésének  tényét.  Az  államok 
alakulnak,  és  fönállanak,  mert  szükségek  velünk  szüle- 
tett, s  a  czél,  melyet  az  emberiség  azok  által  el  akar 
érni,  csak  az  államalkotási  ösztön  kielégítése. 

Ugy  hiszem,  az  egész  tudós  szóharcz,  —  mert 
végre  sem  egyéb,  —  hogy  vájjon  az  állam  maga  czél-e, 

vagy  csupán  eszközül  tekintendő  bizonyos  czélok  el- 
érésére ?  —  soha  sem  támad  vala,  ha  a  vitázok  mindenek 
előtt  tisztába  jöttek  volna  a  fölött:  mit  értenek  állam 
alatt,  s  mily  viszonyok  tették  szükségessé  az  állam- 
czél  vizsgálatát? 

A  mennyiben  az  állam  is  társaság,  s  az  ösztön,  mely 
bennünket  társas  életbe  vonz,  az  emberrel  született: 
csak  úgy  kell  az  állam  fogalmát  körülírni,  hogy  az  ér- 
telmezés minden  társaságra  üljék,  s  mindjárt  könnyű 
bebizonyítanunk,  hogy  az  állam  szükségének  érzete 
velünk  született.  Ekkor  aztán  igen  jól  lehet  az  államra 
alkalmazni:  (de  Rep.  I.  28.)  „Ejus  —  populi  —  prima 
causa  coeundi  est  non  tam  imbecilitas,  quam  naturális 
quaedam  hominum  quasi  congregatio :  non  est  enim 
singulare,  nec  solivagum  genus  hoc."  Másként  áll  a  dolog, 
ha  az  állam  értelmezésébe  fölvettük,  a  mi  az  államot 
minden  egyéb  társaságtól  megkülönbözteti. 

Mert  nevezzük  bár  az  államot  emberek  összegének, 
kik;  mint  kormány  és  kormányzottak,  bizonyos  terüle- 
ten egy  erkölcsileg  szerves  személyiséggé  vannak  egybe- 
fűzve; vagy  oly  ténynek  mondjuk,  mely  szerint  bizo- 
nyos megtelepült  családok  népileg  szervezett  egységben 
élnek  bizonyos  földteren,  szigorúan  kijelölt  külhatárok 
között,  (mint,  nézetem  szerint  igenhelyesen,  Zöpíl  értel- 
mezi az  államot) :  az  állam  minden  helyes  értelmezésében 
vannak  oly  dolgok,  miknek  elérésére  nézve  lehetetlen, 
hogy  ama  törökvések  czélja  lett  volna,  melyek  államok 
alkotására  vezettek.  A  mily  kevéssé  tehetjük  föl  észsze- 
rűleg  az  emberek  többségéről,  hogy  valaha  oly  viszo- 
nyok előállítását  tűzték  volna  ki  czélúl,  mik  szerint 
kormányzókra     és     kormányzottakra      vannak     osztva : 

szintoly  kevéssé  hihető,  hogy  külhatárok  állítására  tö- 
rekedtek volna,  melyeken  maguk  sem  léphessenek  át. 
Valamint  nem  az  államtagok,  hanem  szomszédaik  szab- 
ták meg  minden  állam  határait,  mely  határok  az  állam- 
nak egy  értelmezéséből  sem  maradhatnak  ki:  úgy  az 
államtagok  felosztása  is  kormányra  és  kormányzottakra 
szintén  olyas  valami,  a  mit  —  legalább  mi  az  utóbbiakat 
illeti  —  szükségkép  emberi  erő  és  a  viszonyok  hatalma 
idézett  elő,*  vagy  a  minek  azért  vetették  alá  magukat, 
mert  az  bizonyos  czélok  elérésére  kikerülhetlennek  lát- 
szott, de  a  mit  bizonyára  soha  sem  tekinthettek  törek- 
vési  czélúl. 

Aki  azt  állítja,  hogy  az  állam  magában  czél,  más 
szavakkal  azt  mondja,  hogy  az  államnak  semmi  észszerű 
alapot  nem  kell  keresni,  hanem  tényűl  kell  azt  vennünk, 
mi  közvetlen  az  emberi  szükségből  folyt  ki.  Ha  csak 
arról  van  szó:  mint  alakultak  az  államok?  talán  helyes 
e  nézet.  Egyes  családok  letelepedése,  előbb  kisebb 
csoportokká,  később  népekké  egyesülése,  ez  egyesülés 
benső  szervezete,  a  megszabott  határok  kijelölése,  mindaz 
szóval,  ami  csak  összevéve  az  állam  fogalmát  teszi, 
lassankint  szükségből  eredett.  De,  —  mint  már  meg- 
jegyzem, —  az  állameredet  kérdése  lényegesen  külön- 
bözik attól,  hogy  miért  állanak  fön  az  államok? 
miért  tartatnak  fön  minden  erővel?  és  pedig  épen  e 
kérdések  a  legnagyobb  gyakorlati  fontosságúak  ko- 
runkban. 

Rég  elmúlt  az  idő,  midőn  csak  egyes  tudósok  állí- 
tották „rossz" -nak  az  államot,  s  bölcseimi  elvekkel  véd- 
ték nézetöket.  Rousseau  óta  igen  népszerűvé  lett  e  nézet. 
Kevesen  mondják  ugyan  ki  e  tétel  végeredményeit    oly 

merészen,  mint  Proudhon,  ki  az  anarchiát  állítja  a 
polgárisodás  magasabb  fokára  jutott  emberek  egyedül 
helyes  kormány  formájának;  de  az  előzményekben  sokan 
egyetértenek  vele.  A  legtöbb  intézményt,  mik  nélkül  az 
állam  fün  nem  állhat,  megtámadják,  mint  amelyek  össze- 
ütközésben állnak  az  ember  jogaival;  kérdésbe  vonják  ma- 
gának az  államnak  létezését,  úgy  hogy  szerintük  gyakori 
esetben  csak  anyagi  erő  alkalmazásával  tarthatni  azt 
fön.  És  miért?  Épen  mivel  a  társadalom  egyes  osztá- 
lyai nincsenek  meggyőződve  afelől,  hogy  az  állam  fön- 
állása  rajok  nézve  is  hasznos,  sőt  szükséges:  mert  nem 
tudják,  mi  czelból  kelljen  magukat  mindazon  korláto- 
zásoknak alávetniük,  melyeket  az  állam  föntartása  meg- 
kíván, a  józan  ész  előtt  meg  nem  állhatónak,  tisztán 
durva  erőszak  eredményének  tekintik  viszonyukat  az 
államhoz. 

Nem  tudós  viszketeg  indít  tehát  bennünket  az 
áliamczél  kérdésének  megoldására,  nem  az  iskolának 
van  arra  szüksége:  a  nép  érdekében,  gyakorlati  fontos- 
sága miatt  kell  megoldanunk  azt.  S  hihetjük-e,  misze- 
rint olyas  felelettel,  hogy  az  állam  maga  czél,  hogy  az 
emberi  természetben  fekszik  az  államalkotási  ösztön,  — 
nyugalomra  bírhatjuk  azokat,  kik  oly  szilaj  erővel  in- 
gatják az  államépület  oszlopait,  vagy  nagyobb  tevé- 
kenységre buzdíthatjuk  azokat,  akiknek  közönyössége 
miatt  annyiszor  sikerülnek  az   állam    elleni    támadások? 

Mióta  nagy  Fridrik  és  II.  József  az  állam  első  szol- 
gáinak nyilváníták  magukat:  meglehetősen  rossz  hírbe 
jött  azon  nézet,  miszerint  az  uralkodó  dicsőségében  és 
ólétében  kell  keresni  az  állam  czélját.  De  vájjon,  leg- 
alább a  nem    tudósok    előtt,  kevésbé    esztelennek  tetsz- 

hetik-e  azon  állítás,  hogy  milliók  tűrjék  a  szabadság 
minden  korlátozását,  adót  fizessenek,  másokra  bízzák 
jogaik  és  érdekeik  védelmét,  s  az  államért  verőket  ont- 
sák, csupán  azért,  hogy  bizonyos  többség  követeket 
válaszszon,  s  ezek  az  ő  nevökben  határozatokat  hozhas- 
sanak, melyek  a  végrehajtásban  azokra  is  terhesek,  a 
kik  hozták?  Csoda-e,  ha  sokan  az  adót  és  katonaállí- 
tást, a  vámot  és  rendőrséget,  mindazon  intézményekkel 
együtt,  melyekkel  az  államot  föntartják,  nem  látják  oly 
bájos  színben,  hogy  azok  föntartásáért  érdemes  volna 
még  áldozatot  is  hozni?  Ha  azon  állítás,  miszerint  az 
államalkotási  ösztön  az  emberi  természetben  fekszik, 
meg  is  győzhet  valakit,  ki  ez  ösztönnek  öntudatával 
bír,  az  államföntartás  szükségéről :  a  többség  előtt  az 
annál  kevésbé  bír  fontossággal,  mert  a  legtöbb  államról 
történetileg  megmutathatni,  hogy  nem  ez  ösztönnek, 
hanem  más  okoknak  köszönhetik  keletkezésüket,  s  mert 
mindinkább  látszik  jelentkezni  korunkban  épen  az  ellen- 
kező ösztön. 

Miután  a  fonebbiekbol  világos,  hogy  az,  ami  az 
egyes  akaratát  az  állam  fon  tartására,  azaz  mindannak 
teljesítésére  bírja,  amit  az  állam  föntartása  kivan,  — 
nem  abban  keresendő,  hogy  az  államot  isteni  műnek, 
sem  nem  abban,  hogy  magában  czélnak  tekinti:  vilá- 
gos, miként  —  ha  az  állam  fönállását  észszerűnek  kell 
tartanunk  —  azt  kell  föltennünk,  hogy  az  egyén  szemé- 
lyes czélok  után  törekszik  az  államban,  melyeket  csak  az 
állam  által  gondol  elérhetni,  avagy  hogy  csupán  esz- 
köznek tartja  az  államot  saját  boldogsága  megalapítá- 
sára, s  bizonyos  veszélyek  eltávoztatására,  melyek  őt 
különben    fenyegetnék;  és    erős    meggyőződésem,  misze- 

rint  e  tény  elismerése  nemcsak  nem  aljasítja  le  az  álla- 
mot, s  nemcsak  nem  veti  az  egyes  önzése  alá,  hanem 
hogy  csupán  e  szempontból  lehetséges  minden  további 
vizsgálódás  az  állam  és  annak  rendezése  fölött. 

Akár  a  természeti  észt,  akár  a  vallás  tanait  kér- 
dezzük meg,  mindenképen  az  egyénben  magában  kell 
keresnünk  a  létezés  czélját.  Az  ész  szerint  anyagi  jólétre 
és  erkölcsi  megelégedésre,  a  vallás  szerint  a  lehető  leg- 
nagyobb tökéletességre  kell  törekednünk,  és  arra,  hogy 
istenhez  minél  inkább  hasonlók  legyünk.  Egyik  szerint 
sem  tekinthetni  czélnak  az  államot;  hanem  csak  esz- 
köznek, mi  által  az  egyén  személyes  czéljait  törekszik 
elérni.  A  történet  azt  tanítja,  hogy  az  államot  az  egye- 
sek mindig  csak  eszköznek  tartották  személyes  czéljaik 
elérésére;  hogy  akik  élén  álltak,  azért  törekedtek  fön- 
tartásán,  mert  a  hatalom  és  dicsőség  eszközét  látták 
abban,  a  nép  pedig  azért,  mert  ama  rendben  látta  anyagi 
jóléte  föltételét.  A  jelenkor  szintén  ezt  mutatja;  mert 
ha  a  társadalom  bizonyos  osztályai  már  helyzetüknél 
fogva  óltalmazói  az  államnak,  míg  mások  született  elle- 
nei, ez  onnan  van,  mivel  amazokra  nézve  a  személyes 
érdekek  egész  sora  kívánatossá  teszi  az  állam  fontartá- 
sát,  amire  nincs  eset  elleneinél,  (k). 

Miért  tagadjuk  a  tényt,  mely  annyira  kétségtelen 
s  minek  állítsunk  föl  elméleteket  az  állam  czéljáról, 
melyek  az  iskolán  kívül  senkit  sem  gyó'znek  meg,  s  itt 
s  kevés  jó  eredményt  mutathatnak  föl?  Az  állam- 
udomány  oknak  épen  azért  volt  eddig  oly  csekély  gya- 
korlati hasznuk,  mivel  a  tudományos  vizsgálódásokban 
eszméből  (értem  az  államot)  indultunk  ki,  és  nem  a  való- 
ságból: az  egyén  szükségeiből. 

Igaz,  hogy  ha  az  államot  csak  eszköznek  tekintjük, 
mely  által  az  egyén  személyes  boldogságát  törekszik 
elérni,  azon  meggyőződésre  kell  jönnünk,  miszerint  az 
egyes  boldogságát  és  tehetségeinek  szabad  kifejtését 
csak  annyiban  korlátozhatja  az  állam,  amennyiben  ez 
mások  jóléte  és  szabad  fejlődése  tekintetéből  szükséges: 
azonban  épen  ebben  különbözik  a  keresztyén  polgári- 
sodás  az  ó-koritól,  s  csak  addig  lehetséges,  hogy  az 
egyéni  szabadság  anyagi  és  szellemi  javai  tekintetében 
oltalomban  részesüljön,  míg  e  nézethez  ragaszkodunk. 
Vagy  az  államnak  kell  eszközül  szolgálni  az  egyén 
czéljai  elérésére,  vagy  az  egyén  válik  eszközzé  az  állam- 
czél  elérésére ;  s  az  utóbbi  esetben  vissza  kell  térnünk, 
mint  ezt  az  államtudomány  tévé,  az  ó-kor  fogalmaihoz,  s 
magára  az  államra  nézve  még  ezzel  sem  nyerünk  sokat, 
miután  az  ó-korban  is  egyetlen  állam  sem  állott  szilárd 
alapokon,  melynek  föntartása  nem  állt  érdekében  azok- 
nak, a  kiktől  létele  függött. 

Valamint  az  egyesnek  el  kell  vesznie,  ha  úgy  ren- 
dezte életét,  hogy  annak  föntartására  mindig  mások 
legnagyobb  áldozatát  igényli:  szintúgy  elvész  szükség- 
kép az  állam,  mely  hasonló  föltételekhez  köti  lételét. 

Ha  fön  akar  állani,  úgy  kell  rendezve  lennie,  hogy 
az  egyéni  önzés  számításának  megfeleljen:  nem  azért, 
mintha  azt  állítanám,  miszerint  az  önzés  minden  em- 
beri cselekmény  egyedüli  forrása;  hanem  mivel  —  kü- 
lönösen oly  lény  ellenében,  melyet  nem  lehet  szeretni, 
mint  az  államot  —  mindenesetre  az  a  legközönségesebb;  s 
mivel,  aminek  tartósságot  óhajtunk,  annál  nem  kivételekre, 
hanem  rendes  viszonyokra  kell  számítanunk.  Nagy 
veszély  pillanataiban  az  egyes  polgárok  legnagyobb  ön- 

feláldozása  mentette  meg  az  egyes  államokat:  rendes 
viszonyok  között  minden  államot  az  egyesek  önzése 
tartja  fön,  s  a  veszélyeket,  melyek  az  államot  fenyege- 
tik, csak  úgy  kerülhetni  cl,  ha  a  többség  meggyőzhető 
afelől,  miszerint  önzésből  kell  kívánnia  az  állam  fön- 
tartását. 

JEGYZETEK  A  IV.  FEJEZETHEZ. 


(a)  Igen  közönséges  szokás  mennyiségtani  formulákkal 
fejezni  ki  az  emberi  viszonyokat ;  s  mivel  a  képek  gyakran 
lényegesen  könnyítik  oly  dolgok  megértését,  melyeket  bajos 
szabatosan  kifejezni:  nem  is  lehet  az  ellen  kifogás;  de  csakis 
kép  gyanánt  szolgáljon  az,  s  ne  alapúi  további  bölcselke- 
désre. —  A  ki  el  hagyja  magát  ragadtatni,  miután  fölállítá  a 
tételt,  hogy  a  társadalom  súlypontját  itt  vagy  amott  kell 
keresni,  vagy  hogy  az  emberiség  körben,  „spirális"  vagy  „dia- 
gonalis"  irányban  mozog,  s  a  természet  törvényeit  a  társada- 
lomra akarja  alkalmazni,  az  ilyen  író  szintoly  ábrándozó,  mint 
a  ki,  mielőtt  a  föld  forgását  ismerték,  abból  vont  volna  követ- 
keztetést a  föld  keringésére,  mivel  az  emberiség  körben 
mozog.  Ez  úton  is  föltalálhatni  véletlenül  az  igazságot ; 
csakhogy  más  úton  kell  megmutatnunk,  hogy  valóban 
feltaláltuk-e. 

(b)  Bentham  elméletét  majdnem  hasonló  hévvel  támadták 
meg,  mint  Epicur  alapelveit.  S  mi  tulajdonképen,  gyakorlati- 
lag véve,  a  különbség  Bentham  és  elleneinek  állítása  közt? 
Bentham  azon  ténytől,  miszerint  az  emberek  többnyire  hasz- 
nossági szempontból  indulnak  ki,  azon  meggyőződésre  jutott, 
hogy  a  közjólétben  kell  keresnünk  az  állam  czélját,  ellenei 
pedig  az  állam  jólétét  teszik  az  egyes  tettei  szabályozójául ; 

de  solia  sem  mulasztják  el  megmutatni,  hogy  az  állam  jóléte  a 
legjobb  eszköz  minden  egyes  polgár  jólétének  előmozdítására. 
Mindkét  út  ugyanazon  eredményre  vezet:  miszerint  az  álla- 
mot, hogy  szilárd  alapokon  álljon,  úgy  kell  rendezni,  miként 
fóntartasa  nemcsak  minden  egyesnek  érdekében  álljon,  hanem 
egyszersmind  mindenki  be  is  lássa  az  állam  és  egyesek  érde- 
keinek azonosságát.  Oly  tétel  ez;  melynek  igazságát  minden  idők 
bizonyítják ;  mert  csak  azon  mértékben  találjuk  föl  az  alkot- 
mányok egyedül  biztos  alapját:  a  törvény  iránti  tiszteletet,  a 
mint  az  érintett  azonosságot  tisztán  belátta  a  többség. 

(c)  Az  epicureus  Cassius  és  a  stoicus  Brutus  egyforma 
lelkesedéssel  ontották  verőket  ugyanazon  ügyért. 

(d)  Qui  (Zeno)  nihil  utile  quod  non  idem  honestum :  ni- 
hil honesíum  quod  non  idem  utile  sit,  saepe  testatur,  negat- 
que  ullam  pestem  majorem  in  vitám  hominum  invasisse,  quam 
eorum  opinionem,   qui  ista  distraxerint.   Cic.   de  Off.    IIT.   7. 

(<?)  Mivel  e  szót :  haszon,  rendesen  anyagi  érdekek  kife- 
jezésére használják :  a  félreértések  kikerülése  végett  jónak 
tartom  az  egyéni  boldogság  kifejezésével  cserélni  azt  föl,  a  mi 
alatt  a  közönséges  szójárás  szerint,  benfoglaltatik  egyszersmind 
az   erkölcsi  érdekek  kielégítése. 

(/)  A  keresztyénség  legnagyobb  diadala,  hogy  bizonyos 
korlátokat  szabott  az  uralkodók  önzésének :  mindazáltal  mind- 
azon uralkodók,  kik  elismerek  azon  valóban  keresztyéni  elvet, 
hogy  az  állam  czélja  nem  lehet  egyes  ember  jóléte  és  élve- 
zete, mindigaz  államtagok  jólétében,  vagyis  az  egyesek  egyéni 
boldogságában  keresték  az  állam  czélját. 

(g)  Akik  az  állam  keletkezését  észszerűség  útján  akarják 
kimagyarázni,  az  emberi  észtől  azonban  minden  befolyást  elvi- 
tatnak annak  alakulására,  s  miután  megmutatták,  hogy  ami 
századok  előtt  történt,   természet-  és   észszerű  volt,   azt  követ- 

keztetik,  hogy  azt,  minden  azóta  közbejött  változás  daczára, 
nem  kell  újra  alakítni :  ezen  tudósok  elismerik  ugyan  elv- 
ben a  jelen  emberiség  értelmiségét,  de  tagadják  az  elv  ered- 
ményeit. 

(h)  Miután  elméletileg  teljesen  igaz  a  tétel,  hogy  az  erő- 
szak nem  lehet  jog  alapja,  s  a  történetírás,  főleg  korunkban, 
sok  adatot  mutat,  miből  kitetszik,  miszerint  az  úgynevezett 
,.jus  fortioris"  csak  addig  tarthat,  míg  valóban  erősebb  az,  aki 
a  hatalmat  bírja,  s  hogy  ennélfogva  az  erőszak  elméletéből  ki- 
magyarázhatni ugyan  az  államok  keletkezését  és  erőszakos 
föntartását,  de  nem  nyugalmas  előhaladását :  ez  okoknál  fogva 
fölöslegesnek  tartom  ezen  elméletről  különösen    szólani. 

(i)  Sokat  beszélnek  általános  vallásról ;  de  mivel  minden 
vallás  közt  ennek  van  legkevesebb  követője,  valahányszor  a 
vallás  befolyásáról  az  államra  van  szó,  mindig  egy  bizonyos 
hit  befolyását  kell  értenünk.  Semmivel  sem  okosabb  dolog,  ha 
valaki  a  török  és  khinai  birodalom  viszonyairól  akarna  szó- 
lani, anélkül,  hogy  a  két  birodalomban  uralkodó  hitfogalmakra 
tekintettel  lenne,  mint  az  —  ami  annyiszor  történik  —  ha 
keresztyén  államokról  beszél  valaki,  s  egészen  elfeledkezik  a 
keresztyénségről,  vagy  oly  vallást  állít  föl  helyettük,  melyet  a 
felvilágosult  fők  vallásának  neveznek,  melyet  azonban  bizo- 
nyára nem  követ  a  többség. 

(j)  I.  Kir.   8. 

(k)  A  communismus,  socialismus  s  mindazon  tanok,  me- 
lyekkel az  állam  ellen  általában,  vagy  bizonyos  állam  fönállása 
ellen  különösen  harczolnak,  egyaránt  az  érintett  fogalmon 
alapszanak.  Miután  az  állam  védi  az  egyéniség  szabad  kifejlé- 
sét,  míg  a  nagyobb  értelmiség  és  ero  több  földi  javat  szerez- 
het: akik  helyzetökkel  nincsenek  megelégedve,  önzésből  újabb 
vagyonfelosztás  kivitelére  akarják  használni  az  állam  hatal- 

mát :  önkényt  érthető,  hogy  az  állam  itt  is,  amott  is  egyaránt 
csak  eszköz ;  s  a  dolog  természete  hozza  magával,  hogy  ez  más- 
ként nem  is  lehet.  Az  állam  eszméje  magasabb,  hogysem  min- 
denki felfoghassa  ;  minélfogva,  valameddig  az  államot  csupán 
eszköznek  tekintik,  mindenki  ragaszkodik  ahoz,  s  mihelyt  czé- 
lnl  állítják  föl,  közönbös  dolog  lesz  a  legtöbb  ember  eló'tt. 

V.  FEJEZET. 

SENKI  SEM  NYÚL  CZÉL  JAI  ELÉRÉSE  VÉGETT 
TÁVOLABBI  ESZKÖZÖKHEZ,  MÍG  KIELÉGÍ- 
TŐKNEK TALÁLJA  A  KÖZELEBB  FEKVŐKET: 
MINÉLFOGVA  AZ  EMBEREK  AZ  ÁLLAMOT 
CSAK  AZON  CZÉLOK  ELÉRHETÉSE  VÉGETT 
VESZIK  IGÉNYBE,  MELYEKET  SAJÁT  ERE- 
JŰKKEL, VAGY  KISEBB  TÁRSULATOK  ALKO- 
TÁSA ÁLTAL  NEM  ÉRHETNEK  EL. 


Általában  senki  sem  tagadja  a  tételt,  miszerint  az 
ember,  czéljai  elérése  végett,  legyenek  azok  valamely  jó 
megszerzése,  vagy  valamely  rossznak  elhárítása,  csak 
akkor  nyúl  távolabbi  eszközökhez,  ha  saját  tehetsége 
vagy  hozzá  közelebb  fekvő  eszközök  arra  nem  elegen- 
dők. A  találmányok  története  az  emberi  szükségek  tör- 
ténetírása ;  s  miként  az  első  kapát  bizonyosan  nem 
használták,  míg  az  ember  oly  dologhoz  nem  fogott, 
melyhez  tagjai  és  a  földről  fölvett  kövek  nem  voltak 
elégségesek,  úgy  bizonyára  senki  sem  fogja  azt  vasfogóval, 
amit  kezével  könnyen  megfoghat;  oly  teher  fölemelé- 
sére, melyet  maga  elbír,  senki  sem  fog  hivni  más  em- 
bert segélyül,  avagy  száz  embert  foglalkoztatni  azzal, 
amit  tíz  is  elvégezhet.  Miután  az  isten  minden  szívbe 
beleoltotta    a    szabadság   ösztönét:    akként  teremtette  az 

embereket,  hogy  mindenikünk  legörömestebb  támasz- 
kodjék önmagára  s  hajlandóbb  legyen  inkább  igenis  sokra 
mint  kevésre  becsülni  saját  erejét.  De  ha  azon  köve- 
teléseket nézzük,  melyeket  korunkban  az  állam  irányá- 
ban tesznek:  valóban  úgy  látszik,  mintha  ott,  hol  az 
államról  van  szó,  az  emberi  természet  azon  tulajdona 
megszűnnék. 

Valamint  korunkban  minden  állam  közös  irányá- 
nak látszik  központosítni  a  polgárok  minden  érdeké- 
nek vezetését:  úgy  viszont  a  népben  is  bizonyos  előité- 
let  támadt,  mintha  az  állam  útján  lehetne  mindenről  a 
legjobban  gondoskodni,  (a). 

Mikor  gyermekkoromban  az  első  elefántot  láttam, 
semmin  sem  bámultam  annyira,  mint  azon,  hogy  az 
óriás  állat  a  neki  nyújtott  czukordarabot,  s  általában  a 
legkisebb  tárgyakat  el  tudta  venni.  Úgy  látszik,  hogy 
sokan  h'asonló  nézettel  vannak  az  állam  jeles  tulajdo- 
nairól, legalább  nem  hiányzanak,  akik  a  legkisebb  dol- 
got is  az  államra  akarnák  hagyni,  s  a  jól  rendezett 
alkotmány  eszményét  azon  állapotban  találják,  midőn 
az  egyesnek  nincs  egyéb  tennivalója,  mint  hogy  két 
kézzel  nyújtsa  az  államnak  az  adót,  míg  ■ —  szokott  ha- 
sonlat szerint  —  a  sült  galamb  a  szájába  röpül. 

Korunk  ez  irányából  egyáltalában  nem  következik, 
hogy  jelenleg  az  emberek  czéljaik  elérésére  inkább  hasz- 
nálják az  államot,  mint  saját  erejöket,  vagy  más  köze- 
lebbi eszközöket;  hanem  csak  az,  hogy  az  államon  kívül 
minden  más  eszközt  elvettek  tőlük,  a  mi  által  czélhoz 
lehet  jutni,  s  ezért  kénytelenek  mindenütt  az  állam 
segélyét  venni  igénybe. 


Második  rész.    Második  könyv.    Ötödik  fejezet.  257 

A  legtöbb  állam  jelen  szervezete  a  korlátlan  ki- 
rályság érdekében  alkottatott.  Miután  az  állampolgárok 
fölötti  teljes  gyámkodás,  a  korlátlan  hatalom  ez  alap- 
föltétele, csak  ott  lehetséges,  hol  az  egyént  arra  kény- 
szerítik, hogy  minden  szükségében  az  államhatalomhoz 
folyamodjék:  a  kormányoknak  századok  óta  követke- 
zetesen szem  előtt  tartott  czéljok  volt,  lehetőleg  eltávo- 
lítani mindent,  ami  az  államhatalom  közbejövetelét  a 
legkisebb  dolgokban  is  nélkülözhetővé  tenné. 

A  községek  tevékenysége,  a  helyhatósági  élet  je- 
lentékenysége,  egyes  tartományok  önkormányzási  joga, 
sőt  az  iskolaügy  és  növelés  is  mindinkább  meg  lőn  szo- 
rítva, s  mindinkább  alá  lőn  vetve  az  államhatalomnak. 
S  mivel  már  századok  óta  megszokták  a  gyámságot: 
akkor  is  ez  irányt  követték,  midőn  az  államhatalom 
egyesekről  a  népre  ment  át,  míg  ezen  intézmények, 
melyeket  a  királyság  a  jelentéktelenségig  megnyirbált, 
a  népfölség  nevében  végre  egészen  megsemmisíttettek. 
Oda  jutottak  elvégre,  hogy  az  egyes  most  legtöbb  eset- 
ben kénytelen  szükségesnek  elismerni  az  állam  beavat- 
kozását. Azonban  csak  azt  kell  vizsgálnunk  :  mely  úton 
fejlődött  az  államhatalom  jelen  mindenhatóságára,  és 
meg  fogunk  győződni,  hogy  csupán  azért  ruháztak  rá 
annyit,  mivel  az  egyes  polgároknak  az  államhatalom 
kiterjesztésén  kívül  semmi  más  eszközük  nem  volt,  a  mi 
által  a  fönálló  viszonyok  közt  czéljaikat  elérhették 
volna. 

Epén  azon  következetesség,  melylyel  p.  o.  Fran- 
cziaországban  annyi  századon  át  követték  ez  irányt 
mutatja,  miszerint  a  mindenhatóságot,  melylyel  az  álla- 
mot   Francziaországban    fölruházták,    nem    annyira     az 

államférfiaknak    kell    beszámítani,    a    kik    az    országot 
kormányozták,  mint  a  franczia  nép  szükségeinek. 

Kiterjesztették  az  állam  törvénykezési  és  közigaz- 
gatási jogkörét,  mivel  a  népnek  oltalomra  volt  szüksége 
a  korona-hűbérnökök  és  hűvéd-urak  önkénye  ellen ; 
örömmel  üdvözlék  az  állandó  hadsereg  felállítását, 
mivel  hatalmas  hűbéresének,  Angliának,  nem  akarták 
ismét  martalékul  engedni  Francziaországot ;  tetszéssel 
fogadták  a  rendszabályokat,  mikhez  Richelieu  nyúlt  a 
hatalmas  aristokratia  ellen :  nem  mivel  az  által  a  király- 
ság erősbödött,  hanem  mivel  csupán  az  által  lehetett 
közvetlen  zsarnokaiktól  megszabadulniuk ;  az  államra 
bízták,  hogy  szabályozza  a  kereskedést,  mert  a  keres- 
kedésnek az  állam  oltalmára  volt  szüksége;  a  legnagyobb 
haladásnak  tekintették,  mikor  az  állam  magára  vállalta 
a  közlekedési  eszközökrőli  gondoskodást,  mert  a  mívelt- 
ség  emelkedése  érezhetőbbé  tette  a  jó  közlekedési  esz- 
közök szükségét,  s  az  államon  kívül  nem  volt  kire  bízni, 
hogy  azokról  gondoskodjék.  Az  állam  befolyása  az  egy- 
házra is  azon  oltalom  szükségéből  eredett,  melyet  az 
egyházszakadás  idézett  elő  minden  egyes  felekezetre 
nézve.  S  korunkban  a  munkarendezés  jogát  is  igénylik 
az  államnak,  mivel  az  államtagok  érdekében  állónak 
tartják,  hogy  az  államhatalom  hatáskörét  a  legszélső 
határokig  kiterjeszszék.  Az  államhatalom  e  következe- 
tes kiterjesztése  tehát  Francziaországban  azt  mutatja, 
hogy  ott  a  nép  többsége  századok  óta  oly  helyzetben 
volt,  melyben  az  egyes,  egyéni  czéljainak  elérése  végett 
gyakrabban  volt  kénytelen  az  állam  oltalmához  folya- 
modni, mint  más  országokban.  Egyébiránt  azon  mód,  mely 
szerint     az    államhatalom    kiterjesztése    Francziaország- 

ban  történt,  azt  is  mutatja,  hogy  ott  az  állam  hatalmát 
csak  a  valódi,  vagy  képzelt  szükség  arányához  képest 
terjesztették  kiebb  (a),  a  mit  más  országok  története  is 
igazol. 

Ha  különböző  országokban  és  időkben  szűkebb 
vagy  tágasbb  határokat  szabtak  az  államhatalomnak: 
ezek  csak  akkor  voltak  tartósak,  ha  az  államhatalom 
azon  kiterjedése  szükséges  volt  az  állam  egyes  tagjaira 
nézve,  és  pedig  azért:  mivel  az  egyes  ember  inkább 
saját  erejét  vagy  a  hozzá  közelebb  fekvő  eszközöket 
használja  ugyan  czéljai  elérésére,  de  egyszersmind  min- 
denkor az  államhoz  is  folyamodik,  midőn  azokat  más 
eszközzel  nem  érheti  el.  (b). 

JEGYZETEK  AZ  V.  FEJEZETHEZ. 

(a)  Magában  Angliában  félreismerhetlen  ez  irány.  Csak 
azon  részben  igen  fontos  tárgyak  sorát  kell  tekintenünk,  me- 
lyeknek vezetését  az  utóbbi   25   év  alatt  a  kormányra  bízták. 

(b)  Az  előítéletet,  mely  szerint  korunkban  sokan  annyira 
vágynak  kiterjeszteni  az  állam  hatalmát,  két  nézetnek  tulaj- 
donítjuk, melyeket,  bármi  igazaknak  látszassanak  első  tekin- 
tetre, merőben  hamisaknak  kell  tartanunk  bővebb  megfontolás 
után.  1.  Hogy  nagy  hatalomnak  minden  lehetséges,  holott  az 
anyagi  erő  mindig  csak  egyike  azon  elemeknek,  mi  által  va- 
lamit eszközölhetni.  2.  Hogy  ahol  egy  akarat  uralkodik,  ez 
akarat  mindig  szükségkép  következetes  is,  és  hogy  ha  követ- 
kezetes akarat  törekszik  valamely  czélra,  már  következetessé- 
gében feltaláljuk  a  kezességet,  miszerint  azon  czélra  a  leg- 
czélszerűbb  eszközöket  használja,  holott  tapasztalásból  tudjuk, 

.hogy  a  következetes  akarat  nem  csak  erkölcsi,  hanem  valódi 
személyiségeknél  is  mindig  a  legritkább  dolog,  s  hogy  a  leg- 
következetesb  akarat  sem  elégséges  bonyodalmas  feladatnak 
megfelelni  (aminő  kétségkívül,  ha  egy  nép  összes  életét  kell 
szabályoznunk  bizonyos  czél  elérésére).  Erre  minden  viszonyok 
teljes  ismerete  s  a  végtelen  feladat  felfogásának  megfelelő  ér- 
telem is  kell. 

(c)  Hogy  az  államhatalom  határait  jelenleg  mindenütt 
kiebb  terjesztik,  onnan  van,  mivel,  ha  az  állam  hatalmát  egy 
államban  végtelenül  kiterjesztik,  a  többi  államokban  is  szük- 
ségesnek látszik  az  államhatalom  kiterjesztése. 

VI.  FEJEZET. 
AZ  ÁLLAM  CZÉLJA  AZ  EGYÉNI  BIZTONSÁG. 


Ha  az  államot  az  egyesek  mindig  csak  eszközül 
tekintik  saját  czéljaik  kivitelére,  s  ha  igaz,  hogy  senki 
sem  nyúl  távolabbi  eszközökhöz,  míg  a  közelebb  fekvő- 
ket kielégítőknek  tartja ;  szükségkép  következik : 

a)  hogy  olyas  érdekben  kell  keresnünk  az  állam 
czélját,  mely  minden  egyessel  közös,  s  a  mely  minden- 
kit személyesen  érdekel; 

b)  hogy  csupán  azt  tarthatjuk  az  állam  általáno- 
san elismert  czéljának,  a  minek  elérésére  mindenkinek 
nézete  szerint  sem  az  egyesek  ereje,  sem  kisebb  társa- 
ságok tevékenysége,  melyekbe  ideiglenesen  egyesült, 
nem  elegendő. 

Innen  következik,  hogy  az  államczél  fölötti  tudo- 
mányos elméletek  minden  eltérései  daczára,  nagyobb 
egyértelműség  uralkodik  e  tárgy  iránt  a  nép  nézeteiben, 
mint  bármely  egyéb  kérdésre  nézve. 

S  valóban  úgy  van.  A  nép  soha  sem  foglalkozott 
az  állam  elvont  eszméjével.  A  mit  az  államról  tud, 
abból  áll,  mit  a  fenálló  államokról  tapasztalt,  s  ez  aligha 
ébresztené  benne  egykönnyen  azon  gondolatot,  hogy 
az  állam  czélja  az  erkölcsi  törvények  uralmának  meg- 
alapításában   vagy    mindenoldalú    segélynyújtásban    áll. 

Saját  jóléte  eszközlését  sem  szokta  az  ember,  tapaszta- 
lásai folytán,  inkább  az  államtól  várni,  mint  egyéni 
szorgalmától  és  egyesek  segélyétől;  holott  a  jogi  olta- 
lomban, melyre  szüksége  van,  a  rendezett  községi  élet, 
melynek  elöljáróit  maga  választá,  valószínűleg  szintoly 
czélszerűen  és  sokkal  olcsóbban  részeltetné,  mint  a  köz- 
igazgatás, melyről  tudja,  hogy  a  törvénykezés  roppant 
hálózata,  mely  milliókra  kiterjeszkedik,  s  melynek  min- 
denki érzi  súlyát,  soha  sem  lehet  oly  finom  szálakból 
szőve,  hogy  azokon  épen  azon  aprólékos  tárgyakban, 
mikre  nézve  lekinkább  szorul  a  köz  ember  a  jog  védel- 
mére, némi  igaztalanság  át  ne  czuszszanjon. 

A  czél,  mely  miatt  a  többség  az  állam  fentartását 
szükségesnek  tartja,  mely  miatt  fegyvert  fog  annak 
oltalmára,  adó  alá  veti  magát,  s  tűri  a  közigazgatás  min- 
den boszantó  megszorítását,  sőt,  ha  az  államhatalmat 
valamely  esemény  megsemmisítné  —  mint  több  példa 
van,  —  minden  erejét  megfeszíti,  hogy  új  kormányt 
alakítson,  s  nem  gondolva  sem  a  formával,  mely  szerint 
az  alakúi,  sem  az  elvekkel,  melyeknek  nevében  föllép, 
föltétlenül  hozzá  csatlakozik:  —  a  czél  mondom,  mely 
miatt  a  többség  mindezen  áldozatra  kész,  nem  egyéb 
mint  a  biztosság. 

Az  állam,  mely  az  egyesnek  ezt  megadta,  mindent 
megadott,  mit  a  többség  vár  tőle;  a  mely  állam  ezt 
nem  tudja  megadni,  szemlátomást  nem  felelt  meg  czél- 
jának,  eljátszotta  létezési  jogát.  Részemről  tehát  me- 
rőben fölöslegesnek  tartom  látszólag  tudományosabb 
formában  fejezni  ki,  a  mi  mindenki  előtt  világos.  Mert 
miután  minden  állam  csak  egyetemes  közremunkálás 
által  állhat  fön,  s  jelenleg  az  államforma,  és  a  kormány 

is  sok  esetben  olyanoktól  függ,  kik  soha  sem  foglalkoz- 
tak tudományosan  az  állammal:  épen  a  tudományos 
iníveltséggel  nem  biró  többséget  kell  egyedüli  illetékes- 
nek ismernünk  az  államczél  kérdésének  eldöntésében: 
legalább  csak  a  többség  nézetei  bírnak  e  tárgyban  gya- 
korlati fontossággal. 

VII.  FEJEZET. 

A  BIZTOSSÁGRÓL,    MELYET  AZ  ÁLLAMBAN 
KERESÜNK. 


Az  állam  czélja  a  biztosság.  A  mely  állam  ezt  nem 
adhatja  meg  az  egyeseknek,  annak  polgárai  méltán  a  leg- 
nagyobb rossznak  tarthatják  azt,  s  az  ily  állam  mint  min- 
den, aminek  nincs  jogalapja,  szükségkép  hanyatlásnak 
megy  eléje.  Amely  pillanatban  meggyőzhetjük  az  em- 
bereket afelől,  hogy  a  biztosságot  állam  nélkül  is  el 
lehet  érni,  tüstént  teljesül  Proudhon  kivánata,  s  az 
állam  megszűnt  lenni. 

De  amily  kevéssé  lehet  kifogásunk  e  tétel  valósága 
ellen :  úgy  csak  igen  kevés  hasznos  eredményt  von- 
hatni abból,  a  míg  ilyen   általánosságban   van  fölállítva. 

Ha  biztosság  az  állam  czélja,  szükségkép  abban  áll 
föladata,  hogy  a  biztosságot  létesítse.  —  De  hogy  meny- 
nyire terjesztessék  ki  annak  folytán  az  államhatalom 
jogköre,  mely  eszközökkel,  s  mi  módon  felelhet  meg 
czéljának  az  állam:  csak  akkor  határozhatjuk  meg,  ha 
tisztába  jöttünk  az  iránt:  miben  áll  voltaképen  az  a  biz- 
tosság, melyet  az  egyesek  keresnek  az  államban. 

Igen  korlátolt  fölfogás  azt  hinni,  mintha  a  biztos- 
ság, melyet  az  egyén  az  államban  keres,  csupán  élete 
és  teste  oltalmazásában  állana,  anyagi  veszélyek  ellené- 
ben. Miután  az  élet  s  anyagi  jólét  minden  egyéb  élvnek 

föltétele :  a  lehető  legnagyobb  személyes  biztosság  léte- 
sítését mindenesetre  az  állam  egyik  fő  feladatának  kell 
tekinteni;  ez  azonban  nem  egyedüli  föladata,  sőt  a  legna- 
gyobb valószínűséggel  föltehetjük,  miszerint  a  szemé- 
lyes oltalom  ösztöne  anyagi  ártalmak  ellenében,  ami  az 
állatokban  is  megvan,  magában  még  soha  nem  vezetett 
volna  államalkotásra. 

A  védelem  és  támadás  eszközei,  mikkel  az  egyesek 
félvad  állapotban  egymás  ellenében  bírnak,  igen  egyenlő 
fegyverek  —  mint  Hobbes  helyesen  jegyzi  meg,  —  s  csak 
akkor  lehet  kevesebb  kilátásuk  magukat  megoltalmaz- 
hatni, ha  többen  szövetkeztek  ellenök,  a  kiknek  táma- 
dásától tartaniok  lehet;  a  hol  ez  egyéb  czélra  nem  vezet, 
szintoly  ritka  esetnek  kell  tekintenünk  a  személyes 
megtámadást,  a  milyen  ritka  az  állatok  közt.  A  raga- 
dozó állatok  és  elemek  elleni  biztosítás  vágya  pedig 
legfölebb  társas  életbe  vihette  az  embereket,  ■ —  ha 
ugyan  a  társadalmi  állapot  okát  a  természeti  ösztönön 
kívül  egyébben  kell  keresnünk,  —  de  semmi  esetre  nem 
indíthatta  államalkotásra. 

Nem  azért  lépett  az  ember  államszövetségekbe, 
hogy  a  ragadozó  állatok  és  a  természet-erők,  hanem 
hogy  az  emberek  támadásai  ellen  oltalmazza  magát;  s 
ez  oltalomra  akkor  lett  először  szüksége,  midőn  szemé- 
lyiségén kívül  még  más  javakat  is  szerezhetett,  melyek- 
nek biztosítására  saját  ereje,  s  a  kisebb  társaság  hatalma, 
melyhez  tartozott,  nem  volt  elégséges.  Nem  csupán  sze- 
mélyes bátorságot  keres  tehát  az  egyén  az  államban, 
hanem  még  inkább  vagyonbiztonságot,  s  csak  azon  mér- 
tékben mondhatni,  hogy  megfelelt  czéljának,  amint 
mindkét  feladatának  eleget  tett.  (a). 

S  mivel  azon  javak  száma,  melyek  miatt  keresi  az 
egyes  az  állam  biztosítását,  a  viszonyok  és  míveltségi 
fokozatok  szerint,  különböző  országokban  különböző 
lehet:  következőleg  az  állam  föladatát  mindenütt  albán 
kell  ugyan  keresni,  hogy  az  egyesnek  a  legnagyobb  bizton- 
ságot szerezze  meg,  bár  az  állam  működési  köre,  a 
biztosítandó  javak  természetéhez  képest,  szükségkép  külön- 
böző; s  hogy  annálfogva  nem  lehet  azt  minden  időszakra 
és  minden  népre  meghatározni,  hanem  csak  egy  különös 
korszakra  s  egy  bizonyoz  népre. 

Ha  több  nép  legalább  annyiban  ugyanazon  fokán 
áll  a  míveltségnek,  hogy  ugyanazon  dolgokat  tartja 
javának:  az  államhatalomnak  adandó  jogkörnek  is 
ugyanannak  kell  lenni  nálok.  E  részben  is  szükségkép 
mutatkozni  kell  mindazon  hasonlatnak  és  különbség- 
nek, ami  az  előbbi  tekintetben  létezik ;  a  miből  az  követ- 
kezik, hogy  a  kik  bizonyos  alkotmányformát  általában  a 
legtökéletesebbnek  mondanak,  s  ezt  mindenütt  alkal- 
mazni akarják,  szintúgy  tévedésben  vannak,  mint  a 
kik  merő  utánzási  viszketegben  vélik  feltalálni  a  hason- 
lat okát,  mely  azonegy  század  népeinek  alkotmányai 
közt  létezik.  Mert,  habár  soha  sincsenek  is  különböző 
népek  egészen  egy  fokán  a  míveltségnek  és  hasonló  vi- 
szonyok között :  van  mindazáltal,  többek  közt,  eszméik- 
ben és  szükségeikre  nézve  némi  közösség,  mely  szük- 
ségkép  hasonlatosságot    idéz  elő  az  alkotmányokban  is. 

Azon  kérdésre:  hogy  kell  rendezni  bizonyos  álla- 
mot? csak  akkor  felelhetünk,  ha  előbb  tisztába  jöttünk 
az  iránt:  mely  dolgokat  tekintenek  lakosai  oly  javak- 
nak, a  mikre  nézve  az  egyesek  az  államtól  biztosítást 
kivannak. 

JEGYZET  A  VII.  FEJEZETHEZ. 


(a)  Töbször  állították,  hogy  a  tulajdon  az  állam  által  lett, 
a  miből  aztán  azt  következtették,  hogy,  ha  az  állam  teremtette, 
el  is  törölheti.  Aki  e  tárgyról  gondolkozik,  be  kell  látnia, 
hogy  inkább  bizonyos,  már  létező  javak  biztosítása  végett  ke- 
letkezett az  állam,  s  hogy  annálfogva  mint  ok  és  okozat  áll 
ugyau  egymás  irányában  az  állam  és  tulajdon,  de  hogy  az 
okot  inkább  a  tulajdonban  kell  keresnünk.  Proudhon,  kitől 
nem  tagadhatjuk  meg  a  nyíltságot  és  következetességet,  azzal 
is  megmutatta  ezt,  hogy  miután  lopásnak  mondja  a  tulajdont, 
legalább  az  államot  is  meg  akarja  semmisíteni :  mert  mihelyt 
semmit  sem  adhatna  az  állam,  amit  nélküle  is  meg  ne  sze- 
rezhetnénk,  mindjárt  esztelenség  a  föntartása. 


Az  uralkodó  eszmék  befolyása  az  államra. 


VIII.  FEJEZET. 

AZON  JAVAKRÓL.    MELYEKKEK   BIZTOSÍTÁ- 
SÁT KERESI  AZ  EGYÉN  AZ  ÁLLAMBAN. 


A  javak  fogalma  benső  kapcsolatban  áll  a  szüksé- 
gek fogalmával.  Amint  nincs  szükség,  melynek  kielégí- 
tését jónak  ne  tartanok,  s  amint  minden  javunk  azon 
mértékben  válik  ránk  nézve  fontosabbá,  minél  nagyobb 
a  szükség,  melyet  kielégített ;  úgy  minden  jó  vagy  élv 
mindig  szükség  egyszersmind.  Minél  kevesebb  szük- 
sége van  valamely  népnek,  annál  kevesebb  javakban  is 
részesül;  s  lehetetlen  szükségeit  elhárítani  anélkül,  hogy 
némi  javaktól  is  meg  ne  foszszuk  egyszersmind. 

Az  emberiség  eredeti  állapotát  igen  gyakran  állí- 
tották a  lesma^vobb  boldoorsás:  korszakának. 

Miután  minden  szükség,  melyet  nem  tudunk  kielé- 
gíteni, szenvedések  forrása  ránk  nézve:  annyiban  he- 
lyes az  érintett  nézet,  a  mennyiben  gyérebb  szükségek 
korszakában  a  szenvedések  és  nélkülözések  száma  is 
szükségkép  csekélyebb :  ily  viszonyok  közt  azonban 
bizonyára  a  javak,  vagy  élvek  száma  is  kisebb,  s  kérdés: 
vájjon  némely  nélkülözések  hiánya  óhajtandóbb-e  azon 
élveknél,  melyeket  a  polgárisodás  nyújt?  (a). 

Az  államtudományra  mindazáltal  a  kérdés  vizsgá- 
lását   legfölebb    költői    mulatságnak    tekinthetjük:    gya- 

korlati  fontossága  egyáltalában  nincs.  Az  államtudomány 
feladata :  alapelveket  állítni  föl,  mik  szerint  az  államot 
jelenleg  kell  rendezni,  s  csak  a  jelen  szükségek,  s  az  ezek 
által  támadt  és  az  állam  által  biztosítandó  javak  helyes 
ismerete  szolgálhat  e  részben  zsinórmértékűi. 

Miután  a  teremetett  dolgok  végtelen  sorában  s  a 
létező  viszonyok  közt  egy  sincs,  amelynek  föntartását 
az  egyes  emberek  jónak  ne  tartanák  (b) :  szintoly  kép- 
telenség teljes  jegyzékét  adni  mindazon  dolgoknak, 
melyeket  az  élet  javainak  tekintünk,  s  miknek  biztosí- 
tásait kívánjuk  az  államtól,  mint  azon  dolgokat  sorolni 
elő,  melyek  miatt  az  ember  szerencsétlennek  érezheti 
magát.  Mind  e  javakat  azonban,  valamint  az  ember 
szükségeket,  két  osztályba  sorozhatjuk. 

Amint  minden  embernek  vannak  bizonyos  anyagi 
szükségletei,  melyeket  nem  nélkülözhet,  mert  azok  kielé- 
gítésétől függ  élete:  úgy  kell  lenni  bizonyos  javaknak, 
mik  után  mindenkinek  kell  törekedni  szükségkép. 

S  amint  az  embernek,  ha  aránylag  a  míveltség 
alsóbb  fokán  áll  is,  szintén  megvannak  erkölcsi  szüksé- 
gei is:  úgy  kell  lenni  bizonyos  erkölcsi  javaknak,  mik- 
nek elvesztése  szintoly  fájdalmas  érzéssel  töltené  el, 
mint  ha  anyagi  javaitól  fosztatnék  meg. 

Nem  vonhatni  éles  határvonalt  a  szükségek  és  ja- 
vak e  két  neme  közt,  miután  test  és  lélek  oly  szoros 
összeköttetésben  áll  az  emberi  természetben,  hogy  leg- 
több esetben  alig  lehet  meghatározni:  mit  kelljen  a  test 
ingerének  és  mit  a  lélek  gerjedelmének  tulajdonítanunk? 
így  vagyunk  a  szükségekre  nézve  is.  A  legtöbb,  látszó- 
lag anyagi  élv  bírását  nem  anyagi,  hanem  szellemi, 
erkölcsi    szükség   teszi    előttünk   kívánatossá.     A    nyers 

bőrön,  melylyel  a  vad  ember  testét  födi,  a  barlangon  és 
egyszerű  kunyhón,  melyben  lakik,  és  a  táplálaton  kí- 
vül, melylyel  föntartja  életét,  nem  lehetne  szüksége  az 
embernek,  ha  csak  anyagi  ösztönei  után  indulna;  s  még 
e  legszükségesebb  dolgok  utáni  törekvésében  is  erkölcsi 
szükség  vezeti,  a  mennyiben  nemcsak  magának  szerez, 
hanem  családjának  és  hozzátartozóinak  is.  Gyakran  meg 
valamely  jó  azért  tetszik  anyaginak,  mert  anyagi  szük- 
ségek kielégítésére  szolgál:  így  például  bizonyos  jogál- 
lapot föntartása  erkölcsi  jó  magában,  mindazáltal  anyagi 
szükség  is  lett  az  emberekre  nézve,  s  e  körülménynek 
kell  tulajdonítanunk,  hogy  nem  találunk  társadalmat 
oly  míveletlen  állapotban,  melyben  némi  szabályokat 
jogúi  ne  ismernének  el. 

A  helyett,  hogy  bölcselmileg  jól  hangzó  értelme- 
zésekbe és  különböztetésekbe  bocsátkoznánk:  legjobb, 
ha  egészen  a  közönséges  szólásmódot  követjük  az  anyagi 
és  szellemi  jók  ezen  felosztásában,  miszerint  mindazt, 
ami,  ha  nem  tisztán  anyagi  szükségek  kielégítésére 
szolgál  is,  érzékileg  felfogható,  anyagi  jónak,  és  amit 
nem  foghatunk  fel  érzékeinkkel,  de  amire  azért  törek- 
szünk, mert  fogalmainknak  és  érzéseinknek  megfelel, 
erkölcsi  jónak  mondjuh. 

Amit  csak  anyagi  élveink  finomítására  a  polgári- 
sodás,  s  a  körülünk  levő  tárgyak  szépítésére  a  művészet 
tőn,  —  bár  az  élvezetet,  mely  azoknak  bírásából  szár- 
mazik, nem  érzékeinkkel,  hanem  lelkünkkel  érezzük,  — 
mindezt  e  szerint  az  anyagi  javakhoz  kell  számítanunk.  Az 
erkölcsi  jó  csupán  abban  áll,  hogy  a  viszonyok,  melyek 
között  élünk,  vallásos  és  erkölcsi  meggyőződéseinknek 
megfelelők  legyenek,  és  sem   hitünkkel,  sem  érzéseink- 

kel,  vagy  azzal  a  mit  az  ész  jognak  ismer  el,  ne  álljanak 
összeütközésben. 

Hogy  boldognak  érezhesse  az  ember  magát,  szük- 
ségkép eleget  kell  tenni  erkölcsi  és  anyagi  szükségei- 
nek. Amint  tehát  az  egyes  joggal  követelheti  az  állam- 
tól, hogy  elhárítsa  az  életét  és  vagyonát  fenyegető 
veszélyeket,  eredjenek  bár  azok  személye  ellen  intézett 
erőszakos  támadásokból,  vagy  oly  forrásokból,  a  miknek 
ő  nem  oka,  de  amelyeket  saját  erejével  vagy  az  államon 
kívül  rendelkezésére  álló  egyéb  eszközökkel  nem  tud 
eltávoztatni:  úgy  viszont  a  vallásos  és  erkölcsi  meg- 
győződéseibe ütköző  sérelmektől  is  kötelessége  az  állam- 
nak polgárát  védni,  s  csak  annyiban  mondhatjuk  el, 
hogy  megfelelt  az  állam  feladatának,  a  mennyiben  az 
egyesnek  anyagi  és  erkölcsi  javai  élvezését  egyaránt 
biztosította,  (c). 

Ebből  következik: 

1.  hogy  az  állam  semmi  olyastól  nem  vonhatja  el 
oltalmát,  amit  egyesek  vagy  többek  javaknak  tartanak, 
hacsak  az  mások  anyagi  és  szellemi  érdekeivel  nem 
ellenkezik; 

2.  hogy  nem  abban  áll  az  állam  feladata,  hogy  pol- 
gárainak hitét,  érzelmeit  és  meggyőződéseit  alakítsa, 
hanem  inkább  abban,  hogy  azokat  minden  sérelem  ellen 
óvja; 

3.  hogy  az  állam  nem  czél  önmagában,  hanem  esz- 
köz, mely  által  az  egyesek  anyagi  és  szellemi  javaik 
élvezetét  igyekszenek  biztosítani.  Minden  egyes  jólétét 
eszményi  államczélnak,  az  úgynevezett  „salus  publica"- 
nak  szintoly  kevéssé  szabad  feláldozni,  amily  kevéssé 
használhat    az    állam,    hogy    feladatát    megoldja,    olyas 

eszközöket,    melyek     ellentétben     állanak     polgárainak 
hitével,  erkölcsi  érzetével  és  jogfogalmaival; 

4.  hogy,  miután  az  állam  polgárainak  nemcsak 
anyagi,  hanem  erkölcsi  szükségeiről  is  tartozik  gondos- 
kodni, e  szükségek  mindig  azoknak  fogalmaitól  füg- 
genek. Az  alkotmány  czélszerűségét,  mindig  a  nép 
uralkodó  eszméi  határozzák  meg. 

JEGYZETEK  A  VIII.  FEJEZETHEZ. 


(a)  A  kérdés  sajátlag  ugyanaz,  amelylyel  hasznosabb 
időtöltés  hiányában  szintén  foglalkoznak  olykor :  hogy  t.  i.  a 
szegénység  nem  teszi-e  boldogabbá  az  embert,  mint  a  gazdag- 
ság? Sokszor  vitatták  az  előbbit  és  pedig  sok  észszel;  mind- 
azáltal egyesek  és  népek  közt  egyaránt  ritka  eset,  hogy  vala- 
mely ember    vagy  nép  a  szegénységet  tűzte  volna    czéljáúl. 

(b)  Már  maga  az  öntudat,*  hogy  bizonyos  bajoktól  mentek 
vagyunk,  megelégedés  forrása  lehet  ránk  nézve  s  a  legna- 
gyobb jónak  tetszhetik   előttünk. 

[ej  Hogy  az  államnak  kötelessége  polgárainak  erkölcsi  javait 
is  biztosítani,  ha  minden  kormány  nem  is,  de  hálásan  elis- 
merte mindig  minden  nép.  Mutatja  azt  a  tapasztalás,  miszerint 
az  államok  többnyire  nem  az  azokban  uralkodó  anyagi 
inség  következtében,  hanem  azáltal  buktak  meg,  mert  intéz- 
ményeik ellenkezésben  áltak  az  államtagok  fogalmaival  és 
érzelmeivel,  s  annálfogva  épen  akkor  jutottak  legközelebb 
bukásukhoz,  midőn  az  anyagi  jólét  növekedtévei  a  szellemi 
és  erkölcsi  szükségek  öntudata  leginkább  fölébredt  a  polgá- 
rokban. 


Eötvös.  A  XIX.  század  eszméi.  II.  1° 

IX.  FEJEZET. 

NEM    CZÉLJA    AZ    ÁLLAMNAK    ANYAGI    ÉS 

ERKÖLCSI  JAVAK  ÉLVEZETÉT  SZEREZNI  MEG 

AZ  EGYESNEK,    HANEM  CSAK  A  JAVAKNAK 

BIZTOSÍTÁSA. 


Bármi  világosaknak  látszanak  az  érintett  tételek : 
kétségtelen  mindazáltal,  hogy  a  legtöbb  állam  rendezé- 
sében és  kormányzásában  ellenkező  elveket  követtek 
az  újabb  időkben. 

Mennyiszer  el  látszanak  feledni,  hogy  az  embernek 
nem  csupán  anyagi  érdekei  vannak,  s  hányszor  sértik 
az  egyesek  minden  erkölcsi  fogalmát  azon  alapelv  ne- 
vében, miszerint  az  állam  czélja  a  közjó !  Hányszor 
állították,  hogy  az  államnak  nem  lehet  vallása,  minél- 
fogva tagjainak  vallásos  nézeteire  és  hitfogalmaira  sem 
szükség  tekintettel  lennie?  hányszor  vették  az  ősi  szo- 
kásokat, sok  százados  emlékeket,  a  saját,  határozott 
jellemű  nemzetiség  öntudatát  puszta  árnyéknak  és  dőre 
előitéletnek,  ha  az  egyedül  uralkodó  államgazdászat 
megmutatta,  hogy  mindezen  dolgok  feláldozása  anyagi 
hasznot  von  maga  után?  hányszor  akarták  Európa  né- 
peit, melyek,  a  mint  mondák,  rég  kinőttek  az  atyáskodó 
korlátlan  uralom  gyöngéd  járszalaga  s  a  középkori  elő- 
ítéletek alól  —  hányszor  akarták,  mondom,  a  legdurvább 

kényszer  kötelékeivel  kivonni  úgynevezett  előitéletei 
köréből,  hogy  anyagi  jólétre  vezessék?!  Ha  látjuk,  mi 
történt  e  részben  s  mi  történik  jelenleg  is:  valóban  úgy 
tetszik,  mintha  azon  nézetből  indulnának  ki,  miszerint 
abban  áll  az  állam  föladata,  hogy  az  embereket  a  leg- 
vastagabb anyagiságra  növelje,  s  az  állam  csak  akkor 
állhatna  szilárd  alapokon,  ha  mindent  lábbal  tapodnak 
nevében,  amit  eddig  az  emberek  szentnek  tartottak. 

Csudálatosképen  ugyanazon  férfiak  látszanak  egy- 
szerre képviselni  a  legellenkezőbb  nézeteket,  s  nem 
ritka  eset,  hogy  midőn  oly  igen  szorgoskodnak  bizonyos 
eszméket  valósítani,  az  államtagok  minden  anyagi  érde- 
két szintúgy  mellőzik,  miként  az  anyagi  érdekek  nevé- 
ben rendesen  minden  erkölcsi  szükséget  sértenek. 
Hogy  a  szabadság  és  egyenlőség,  .vagy  a  legitimitás 
elvét  megalapítsák,  a  nép  minden  érdekét  koczkára 
vetik  s  a  nemzeti  önállóság  fogalmának,  vagy  azon 
vágynak,  hogy  bizonyos  undokságokat  megboszúljanak, 
egész  nemzedékek  jólétét  áldozzák  föl. 

Egyben  mindkét  irány  teljesen  egyetért.  Abban, 
hogy  mind  azok,  kik  az  állam  föladatát  tisztán  anyagi 
érdekek  kifejtésében  keresik,  mind  akik  bizonyos  esz- 
mék valósításában  vélik  azt  föltalálni,  mindig  csak  az 
állam  s  a  többség  érdekeit  (vagy  jobban  mondva:  azokéit, 
akik  a  többség  nevében  lépnek  föl)  szokták  szem  előtt 
tartani,  és  soha  sem  az  egyes  állampolgár  érdekeit. 

A  communista  és  socialista  felekezeteket  (a)  kivéve, 
akik  csak  az  anyagi  jólét  megalapításában  keresték  az 
állam  czélját,  mindig  csupán  az  állam  jólétére,  s  nem 
az  egyes  polgárokéra  voltak  tekintettel.  Ha  szaporodott 
a  gyárak  száma,  ha  általában  növekedett  a  termelés,  ha 

kedvezőbb  lett  a  kivitel  és  behozatal  mérlege,  ha  a  fő- 
városban emelkedett  a  fényűzés,  szaporodott  a  vert 
pénz  mennyisége:  azt  hiszik,  hogy  az  állam  megfelelt 
feladatának.  Egészen  közön bös  dolog  előttük,  vájjon 
mindez  eredményeket  nem  a  tőkék  kevés  kéz  között 
fölhalmozásának  kelljen-e  tulajdonítani,  s  hogy  a  nem- 
zeti jólét  pompás  köpönyege  nem  a  növekvő  pauperis- 
mus  rút  alakját  fedezi-e?  Miután  korunkban  az  egész- 
nek merőben  egyenlő  tagjául  tekintenek  mindenkit:  az 
állam  vagyonosodásával,  képzeletben,  minden  egyes  va- 
gyona szaporodott.  E  tétel  valódiságán  kétkedni  is 
felségsértés  a  gyakorlati  állambölcseség  ellenében,  mi, 
úgy  látszik,  abban  áll,  hogy  alapelvei  követésében  nem 
engedi  magát  zavartatni  azon  gyakorlati  eredmények  által, 
melyeket  az  állam  anyagi  forrásainak  lehető  legnagyobb 
kifej  lésére  intézett  törekvés  egyesekre  nézve  előidéz. 

Ugyanezt  látjuk,  ahol  az  állam  föladatát  bizonyos 
eszmék  valósításában  vélik  föltalálhatni.  Ha  egyszer  a 
nép  képviselői  (b)  bizonyos  eszmék  mellett  szavaztak, 
ha  egyszer  kimondák,  hogy  azon  eszmék  valósítása 
erkölcsi  szükség  az  államra  nézve :  merőben  fölösleges- 
nek tartják  többé  tekintetbe  venni  az  egyes  állampol- 
gárok fogalmait  és  nézeteit.  Amint  megtiltották  Franczia- 
országban  a  közelebbi  század  végén,  a  szabadság  és 
egyenlőség  nevében,  minden  keresztyén  istentisztelet 
kiszolgáltatását;  szintúgy  megtagadják,  az  egyetem 
által  vallott  alapelvek  nevében,  egyes  községektől  az 
önkormányzási  jogot>  habár  mindenik  rövidséget  szen- 
ved is  az  által;  s  eltörlenek  minden  nemzeti  különbsé- 
get, habár  nincs  egyetlen  polgár  is  az  államban,  aki 
nemzetiségéhez  nem  ragaszkodnék. 

Csodálhatni-e,  ha  az  államczél  ezen  egészen  hibás 
felfogása  következtében  oly  követelésekkel  lépnek  föl 
aztán  az  állam  ellen,   melyeknek  az  nem  felelhet  meg? 

Az  embereknek  többnyire  elég  politikai  képzett- 
ségűk van  belátni,  hogy  az  emberi  lét  czélja  nem  abban 
áll,  miszerint  bizonyos  államformát  állítsanak  föl,  s  az 
egy  vagy  kettős  kamra-rendszer  előnyeit  gyakorlatilag 
mutassák  meg.  Miután  a  legtöbb  ember  —  ha  Rousseau 
tanácsát  követve,  a  közakarat  uralmának  alávetette 
személyét  és  minden  erejét,  —  az  erkölcsi  öntudatot, 
hogy  a  felséges  néphez  tartozik  s  ^-^-^-— -résznyi  befo- 
lyást gyakorolhat  a  közakaratba,  nem  tartja  elég  kár- 
pótlásnak mindazért,  amiről  lemondott:  ez  oknál  fogva, 
mihelyt  azon  alapelvet  állítjuk  föl,  miszerint  az  állam- 
nak, anélkül  hogy  az  egyes  anyagi  és  erkölcsi  szüksé- 
geire tekintettel  lenne,  csupán  a  közjóról  kell  gondos- 
kodnia, mindenki  azon  van  tüstént,  hogy  közerkölcsi 
és  anyagi  szükségképen  tüntesse  föl  azt,  amire  csak  ma- 
gának van  szüksége,  vagy  ami  saját  eszméinek  megfelel. 

Amely  mértékben  követeljük  az  egyestől,  hogy 
saját  anyagi  és  erkölcsi  szükségeit  a  közállományéinak 
alárendelje:  azon  arányban  követeli  ez  az  államtól  sa- 
ját szükségei  kielégítését. 

Az  államnak  adott  jog  mérve  a  kötelességeknek, 
melyeket  attól  követelnek.  Miután  minden  alkotmány 
mellett  mindig  van,  aki  magát  államnak  tartja  (l'état 
c'est  moi),  s  demokrata  államokban  a  nép  tartja  magát 
annak :  azon  elvnek,  miszerint  az  állam  föladata  az 
anyagi  és  szellemi  közjavak  megalapítása,  demokrata 
államokban  szükségkép  azon  követeléshez  kell  vezetnie, 
hogy    az    államnak    minden    egyes    anyagi    és    erkölcsi 


278  -^z  uralkodó  eszmék  befolyása  az  /illámra. 

szükségeiről  gondoskodnia  kell;  s  minél  inkább  igényli 
az  állam,  hogy  az  egyesek  teljesen  alávessék  magukat, 
s  tolok  minden  eszközt  elvesz,  mi  által  az  életjavait 
maguknak  önmaguk  szerezhetnék:  annál  kevésbé  áll- 
hat ellene  az  érintett  követeléseknek.  Mert  amint  az 
állam  érdekében  az  egyestől  minden  eszköz  elvétetett, 
mi  által  erejét  szabadon  és  sikerrel  használhatná:  az 
egyesek  ezen  tehetetlenségéből  következik,  hogy  meg- 
várják az  államtól,  miszerint  az  isteni  gondviselés  mód- 
jára mindnyájuk  szükségeiről  gondoskodjék;  csupán 
csakis  e  kötelességgel  igazolhatni  a  józan  ész  előtt  az 
állam  mindenhatóságát. 

Minél  inkább  kiterjesztették  Nyugoteurópa  leg- 
több államában  az  államhatalom  hatáskörét,  s  minél 
inkább  korlátozták  a  közjó  ürügye  alatt  az  egyéni  sza- 
badságot: annál  inkább  szaporodtak  az  egyesek  köve- 
telései az  állam  irányában. 

A  nemzeti  gyártelepek  fölállítását  s  a  munkaren- 
dezési kísérletek  elősegítését  az  állam  részéről  az  1848-i 
franczia  társaság  rövid  ideje  alatt  esztelenségnek  tart- 
hatják sokan:  mindez  azonban  csak  következetes  alkal- 
mazása volt  azon  elveknek,  melyeken  az  egész  állam- 
szervezet nyugszik,  s  szintúgy  nem  lesz  utolsó  kísérlet 
e  nemben,  miként  az  élelmi  szerek  osztása  Rómában  a 
köztársasági  formával  nem  szűnt  meg.  —  Amint  a  fran- 
czia nép,  vagy  tulajdonképen  nevében  képviselői,  miután 
XVI.  Lajos  trónját  fölforgatták,  végre  is  csak  a  király- 
ság korlátlan  uralmát  folytatták;  úgy  az  egyedúr  is,  ki 
a  népfölség  nevében  kiszorítá  a  nép  képviselőit  a  kor- 
látlan hatalom  birtokából,  csak  azon  ösvényen  fog 
tovább  haladni,  melyen  elődei  jártak.    Mert  az  államba- 

talom  eljárása  kevésbé  függ  azok  akaratától,  akik  élén 
állanak,  mint  a  körülményektől,  —  és  pedig  minél  kor- 
látlanabb valamely  hatalom,  annyival  inkább. 

Merőben  lehetetlen  feladatot  tűztek  az  állam  elé. 
A  mely  mértékben  elégteleneknek  mondák  a  rendelke- 
zésére álló  eszközöket,  azon  arányban  terjesztették 
kiebb  hatalmát,  korlátozák  mindinkább  az  egyén  ön- 
álló tevékenységét,  s  kényszerítettek  mindenkit,  hogy 
csupán  az  államtól  várja  szükségei  kielégítését.  Csoda-e, 
ha  az  állam  nem  képes  megfelelni  e  feladatnak ;  ha  e 
miatt  minden  meghiúsult  remény,  minden  ki  nem  elé- 
gített szükség  szövetkezik  ellene;  ha  miután  egyesek 
minden  anyagi  és  szellemi  javait  egybegyűjté,  hogy 
azokat,  az  igazgatási  költségek  levonása  után,  újra  ki- 
oszsza,  senki  sem  elégszik  meg  a  neki  jutott  osztály- 
részszel ?  Csoda-e  ha  a  kormány  az  állam  súlyos  terhét 
(cuncta  regendi  onus)  a  meredek  tetőre  sisiphusi  erő- 
ködéssel  csak  azért  taszítja  föl,  hogy  az  ismét  leguruljon, 
míg  a  nép,  új  Tantalusként,  a  megígért,  de  nem  telje- 
sített vágyak  minden  gyötrelmét  kénytelen  érezni : 
csoda-e,  mondom,  ha  végre  oda  jutottak  a  dolgok, 
hogy  komolyan  kezdenek  afelől  gondolkodni,  vájjon 
nem  áll-e  az  állani  és  a  polgári  társaság  szükségkép  ellen- 
séges viszonyban  egymással,  nem  akadályozzák-e  egy- 
mást  kölcsönösen  feladatuk  megoldásában? 

Az  államra  vonatkozó  téveszmék  közt  egynek  sin- 
csenek gyakorlatilag  veszélyesb  eredményei,  mint  an- 
nak, miszerint  igen  is  nagyszerűnek  gondolják  az  állam 
feladatát,  s  azt  hiszik,  hogy  kötelessége  nemcsak  az 
anyagi  és  erkölcsi  javaknak  védelmében,  hanem  egyszers- 
mind azoknak  a  község  részére  való  megszerzésében  áll. 

Nagyszerű  gondolat,  oly  társaságnak  tartani  az 
államot,  melyben  mindenki  a  köznek  szenteli  minden 
erejét,  hogy  aztán  mint  része  az  egésznek  többet  kap- 
jon vissza,  mint  a  mennyit  áldozott;  oly  egyesületnek, 
melyben  az  egyesek  előtt  a  közállomány  hatalma,  s  az 
állam  előtt  az  egyesek  jóléte  a  czél,  mire  minden  erővel 
törekszenek.  Megbocsáthatni  tehát  a  komoly  gondolkodó- 
nak, ha  e  gondolat  nagyszerűsége  által  elragadtatva, 
e  kiindulási  pontból  bölcseimi  alakban  öntudatlanul  oly 
költeményt  ír    az  államról,    mely  minden   szivet  elbájol. 

Mivel  örök  fejlődés  rendeltetésünk,  isten  mind- 
nyájunk szivébe  bele  oltá  a  szükséget,  hogy  tökéletes 
állapotokat  gondoljunk  ki  eszményképen;  s  mint  a 
közember  az  ó-korban  Saturnus  aranykorában,  s  a  kö- 
zépkori nép  isten  ezredéves  országában  hitt:  hasonló 
szükségnek  engedett  Plató,  mikor  „respublicau-ját,  és 
Morus,  midőn  Utopia-ját  írta;  de  ha  államférfiak,  vagy 
a  kik  oly  czélból  foglalkoznak  államtudományokkal, 
hogy  alapelveiket  életbe  léptessék,  indulnak  ki  ilyes 
eszményekből,  nem  lehet  őket  eléggé  figyelmeztetni, 
hogy  az  állam  ama  nagyszerű  eszméje  soha  sem  volt 
valósítható,  s  még  kevésbé  valósulhat,  míg  azon  fogal- 
mak és  viszonyok  tartanak,  melyeket  polgárisodásunk 
idézett  elő. 

Az  ó-kor  egyes  államai  nagyobb  befolyást  gyako- 
roltak az  egyes  életére,  mint  a  mostaniak.  Gondoskod- 
tak a  polgárok  anyagi  szükségeiről,  sőt  mulatságairól 
is,  gymnasiumokat  alkottak  a  gyermekek  növelésére,  s 
a  házasságot  illető  rendelkezésekkel  még  a  jövő  nem- 
zedékekre is  kiterjesztek  figyelmöket:  mindazáltal  még 
az  ó-kori    állam  sem  volt  képes  az  egyént  megsemmisí- 

teni.  A  mint  a  physicai  világban  minden  test  térben 
van,  s  egyik  kizárja  a  másikat:  úgy  az  egyéniségnek  is 
térre  van  szüksége,  melyről  minden  mást,  magát  az 
államot  is  kirekeszti,  s  épen  e  tér  körében  találja  föl 
valódi  boldogságát,  (c).  A  spártai  ifjú,  ki  diadal-koszo- 
rúzottan  jött  meg  a  csatatérről,  s  a  legnagyobb  boldog- 
ságot élvezte,  melyben  bármely  állam  polgára  részesül- 
het, szintúgy  önálló  egyéniségének  köszönhette  azt, 
mint  bárki  más.  (d). 

Mennyivel  inkább  hasonlóan  van  ez  a  jelenkori  álla- 
mokkal, midőn  az  egyes  az  államok  kiterjedésénél  fogva 
azoktól  távolabb  áll;  mikor  a  rabszolgaság  el  levén  tö- 
rölve, az  állam  legfölyebb  segítségére  lehet  az  egyesnek 
anyagi  szükségei  kielégítésében,  de  nem  gondoskodha- 
tik  teljesen  azokról;  s  mikor  az  alapelv,  miszerint  az 
egyes  tökéletesen  alá  van  vetve  az  államnak,  nyilvános 
ellentétben  áll  az  egyéni  szabadság  fogalmával,  a  melyen 
egész  polgárisodásunk  alapszik? 

Az  egyes  boldogsága  mindig  inkább  függ  a  külkö- 
rülmények  alanyi  fölfogásától,  mint  maguktól  e  körül- 
ményektől, s  azért  az  állam,  mely  csak  a  külkörülmé- 
nyeket  szabhatja  meg,  nyújthat  ugyan  némi  előföltéte- 
leket  a  boldogságra ;  de  boldogságot  nem  adhat.  Ha 
pedig  külkörülményeitől  függene  is  minden  egyesnek  a 
boldogsága:  ez  esetben  is  az  államnak,  hogy  boldoggá 
tehessen,  a  mindenhatóság  mellett  (e)  mindentudónak 
is  kellene  lennie,  azaz:  tökéletesen  ismernie  kellene 
minden  egyes  szükségeit  és  vágyait,  előre  meg  kellene 
határoznia  mindazon  eredményeket,  melyeket  azoknak 
betöltése  az  egyes  jövőjére  nézve  maga  után  vonna,  a 
mi  természetesen  a    legkisebb  államban    sem  lehetséges. 

Azt  hiszem  erinélfogva  megmutattam: 

1.  hogy  az  államnak  a  polgárok  minden  szellemi, 
erkölcsi  és  anyagi  javára  ki  kell  ugyan  terjesztenie 
gondoskodását; 

2.  de,  hogy  nem  abban  áll  az  állam  feladata,  mi- 
szerint mindenki  számára  maga  szerezze  meg  e  javakat, 
hanem  abban,  hogy  azon  javak  birtokát  biztosítsa,  me- 
lyeket az  egyes  maga  megszerzett. 

Mind  a  két  tétel  ugyanazon  eredményre  vezet. 

Mert  ha  az  állam  az  egyesnek  nemcsak  anyagi, 
hanem  erkölcsi  javait  is  biztosítani  tartozik:  oly  kor- 
ban, melyben  az  egyéni  szabadság  uralkodó  eszme,  s 
midőn  ennélfogva  annak  valósítása  a  legfőbb  erkölcsi 
szükség  az  egyesre  nézve :  szükségkép  az  állam  egyik  fő 
feladatául  kell  tekintenünk  ezen  eszme  valósítását.  S  ha 
az  állam  maga  nem  gondoskodhatik  hozzátartozóinak 
boldogságáról,  sőt  azon  anyagi  és  szellemi  javakat,  mik- 
től a  boldogság  függ,  mindenkinek  magának  kell  meg- 
szereznie :  kötelessége  az  államnak,  arra  nézve,  a  mit 
maga  nem  tehet,  megadni  az  egyesnek  a  lehetőséget, 
azaz :  biztosítania  kell  az  egyéni  szabadságot,  a  mi  nélkül 
lehetetlen  azon  javak  megszerzése,  melyektől  az  egyes 
boldogsága  függ. 

Miből  kitetszik,  miszerint  az  újabbkori  államnak 
föladatát  mindenek  előtt  az  egyéni  szabadság  biztosításá- 
ban kell  keresnünk. 

Az  állam  ezen  kötelességének  hatása  az  egyes  irá- 
nyában, csak  ezen  kötelességének  általánossága  min- 
den egyes  iránt. 

JEGYZETEK  A  IX.  FEJEZETHEZ. 


(a)  Valóban  nincs  igazunk,  ha  azt  hiszszük,  hogy  az 
állam  feladatának  tisztán  anvasri  felfogása  ez  iskoláktól  eredt. 
Azok  csak  a  mások  által  tört  ösvényen,  melyen  nagyhírű 
államférfiak  is  haladtak,  mentek  tovább  és  pedig,  úgy  tetszik, 
észszerűbb  és  erkölcsiesb  czéllal. 

(b)  Az  líjabb  államtudomány  nézetei  szerint  a  népkép- 
viselők nem  a  polgárok  bizonyos  osztályát,  vagy  bizonyos 
kisebb  községeket,  azaz  valóban  létező  embereket,  hanem  az 
egyetem  fogalmát  képviselik,  s  nem  hinné  az  ember,  mi 
rossz  következményeket  idézett  elo  némely  alkotmányos  állam- 
ban e  merőben  fölösleges  fiktió.  Épen  mivel  minden  követet 
választói  képiselőjének  kell  tartani:  azokat  összesen  tekint- 
hetjük az  összes  nép  képviselőinek.  Ha  valóban  azt  hinnők, 
hogy  több  száz  egyénből  mindenik  a  polgárok  egyetemét 
képviseli :  semmi  sem  volna  nevetségesebb  azok  nagy  számá- 
nál. Minden  választó  testület  adhat  teljhatalmat  képviselőjé- 
nek, s  lemondhat  a  jogról,  hogy  azt  feleletre  vonhassa :  de  a 
teljhatalmú  megbizott  is  —  ha  kötelességének  meg  akar  felelni 
—  csupán  azt  képviselheti,  akitől  a  teljhatalmat  kapta,  s  az 
ellenkező  állításnak  csak  az  az  eredménye,  hogy  a  teljhatalmú 
megbízottat  zavarba  hozza  kötelességeire  nézve,  s  egyszers- 
mind fölmenti  minden  erkölcsi  felelősség  alól.  Ahol  minden 
követ  az  összes  nép  képviselőjének  tekinti  magát,  épen  ott 
képviselik  legkevésbé  az  egyetem  nézeteit;  ahol  a  törvény- 
hozás minden  tagja,  mint  a  polgárok  egyetemének  képviselője* 

azt    képzeli,  hogy  választói  fölött  áll:   épen  ott  van  leginkább 
kitéve  a  szeszély,  szenvedélyek  és  bátortalanság  befolyásainak. 

(c)  Amint  minden  dolognak  csak  a  vélemény  ad  becset, 
melylyel  afíelől  valamely  egyén  van  :  úgy  mindenkinek  bol- 
dogsága nem  annyira  külviszonyaitól,  mint  inkább  kedélyhan- 
gulatától függ,  melyre  az  állam  természetesen  semmi  befolyást 
nem  gyakorolhat.  Azon  tételt  tehát,  hogy  az  állam  minden 
egyes  jólétéről  tartozik  gondoskodni,  nem  úgy  kell  érteni, 
miszerint  az  államnak,  ha  feladatának  meg  akar  felelni  min- 
den egyes  boldogságáról  kell  gondoskodnia.  Feladata  egészen 
negatív,  miután  mindenkit  legfölebb  azon  veszélyektől  és  aka- 
dályoktól óvhat,  melyek  személyes  boldogsága  keresésében 
gátolhatnák.  Az  állam  nagyrészint  megfelelt  föladatának,  ha 
úgy  van  rendezve,  hogy  senkit  sem  tesz  szerencsétlenné  a 
helyzet,   melyet  abban  foglal  el. 

(d)  Oly  korban,  midőn  csak  a  polgár  jogait  ismerték  el, 
az  emberét  nem,  s  mikor  az  egyesek  az  állam  bukásával  sze- 
mélyes szabadságukat  is  elveszték,  okvetlenül  az  első  szükség- 
nek, melytől  függött  minden  egyéb,  tartotta  a  polgár  az  állam 
fönállását.  De  a  „salus  publica"  alatt  az  ó-korban  nem  az 
egyetem  vagy  többség  jólétét,  hanem  csak  az  állam  biztossá- 
gát értették;  s  az  ó-kor  legnagyobb  állama,  —  mint  az  egyes 
családfőknek  adott  korlátlan  jogok,  s  a  tulajdonról  és  adós- 
ságkövetelésről szóló  törvények  mutatják,  —  még  kevésbé 
tekintette  kötelességének,  egyesek  jólétéről  gondoskodni,  mint 
az  újabbkori  államok. 

(e)  Pedig  e  mindenhatóság  is  korlátolt.  Nagy  államokban 
azoknak  terjedelme  miatt  physicailag  lehetetlen  mindenről 
gondoskodni ;  kis  államokban  pedig  az  állam  gyöngesége  sem 
engedi  azt,   s  azon   körülmény,   hogy  fönállása   sem   biztos. 

X.  FEJEZET, 
AZ  ÁLLAMTUDOMÁNY  FÖLADATA. 


Talán  semmit  sem  ismételtek  korunkban  annyiszor, 
mint  azt,  hogy  az  állam  és  társadalom  ellenségesen  álla- 
nak szemközt;  s  bármi  különösnek,  sőt  megfoghatlan- 
nak  látszik  is,  hogy  az  állam,  mely  a  társadalomnak 
köszöni  keletkezését,  s  a  társadalom,  mely  az  állam  nél- 
kül nem  állhatna  fön,  ellentétben  álljanak:  mindazáltal 
ez  ellentét  oly  tény,  melyet  senki  sem  vonhat  kétségbe, 
ha  megfontolja,  minő  viszonyban  áll  jelenleg  az  állam 
és    a    társadalom. 

Oly  társadalomnak,  mely  az  egyéni  szabadság  alap- 
ján fejlett  ki,  és  azon  államrendnek,  melynek  alapelve 
hozza  magával,  hogy  az  egyén  teljesen  alá  legyen  vetve 
a  közakaratnak  vagy  többségnek,  szükségkép  ellentét- 
ben kell  állani  egymással.  S  miután  gondolni  sem 
lehet  elégültségre,  míg  ez  ellentét  meg  nem  szűnik:  az 
államtudománynak  azon  ellentét  megoldására  kell  koránk- 
ban törekedni;  s  tévednénk,  ha  azt  hinnők,  hogy  e 
feladatot  mindeddig  senki  sem  látta  be. 

Minden  socialista  és  communista  tannak  lényege 
csak  oda  megy  ki,  hogy  az  állam  és  a  társadalom  közt 
létező  ellentét  azzal  szüntettessék  meg,  hogy  az  állam 
alapelve  (az   egyén  teljes   alávetése  a   közakaratnak)  átvi- 

tessék  a  társadalomra  is,  s  ez   egészen  az  újabb  államok 
módjára  rendeztessék. 

Nem  ok  nélkül  mondották  ugyan  kivihetleneknek 
ez  iskolák  törekvéseit.  A  ki  csak  a  polgári  társaságról 
gondolkodott,  szükségkép  belátja,  hogy  nincs  földi  ha- 
talom, mely  azt  minden  viszonyában  bizonyos  szabá- 
lyok alá  vesse.  A  társadalom  magától  áll  elo,  nem  lehet 
alkotni  tetszésünk  szerint;  szintoly  kevéssé  lehet  meg- 
semmisítését dekretálni,  mint  bizonyos  tervek  szerint 
újra  alakítani.  E  fölött  nem  lehet  az  állam  érintett  alap- 
elvét, mely  szerint  az  egyén  teljesen  alá  van  vetve  a 
közakaratnak,  a  társadalomra  átvinni,  a  nélkül,  hogy 
minden  további  fejlődé?,  az  ember  emez  első  szükségé- 
nek kielégítése,  lehetlenné  ne  váljék.  De  mivel  száza- 
dunk föladatát  nem  oldhatni  meg  azon  úton,  melyen 
a  communismus  kisérlé,  nem  következik,  hogy  tehát 
egészen  föl  kell  azzal  hagyni. 

Az  állam  és  társadalom  közötti  ellentét  azáltal  is 
meg  lesz  szüntetve,  ha  az  államot  rendezzük  társadal- 
munk alapelvei  szerint,  s  ki  állíthatja  „a  priori",  hogy 
ez  sem  lehetséges  ? 

Az  alapelveket,  melyeket  az  újabb  kor  minden 
államintézményének  rendezésében  követnek,  az  ó-kor- 
ból kölcsönözte  a  tudomány,  s  pontosan  ki  lehet  mu- 
tatni: mely  időszakban  kezdek  azokat  gyakorlatilag 
először  alkalmazni  az  államra,  mely  úton  terjedtek  el 
azok  lassankint,  s  mely  mértékben  szorították  ki  mind 
inkább  az  államban  azelőtt  uralkodott  nézeteket.  Ha  a 
tudománynak  sikerűit  újabb  elveket  állítani  föl,  mikor 
azok  merőben  ellenkeztek  polgárisodásunk  alapelvei- 
vel: miért  volna  újabb  elvek  fölállítása  lehetetlen,  a  mi- 

kor  csak  arról  van  szó,  hogy  az  államban  is  alkalmazzuk 
azon  alapelveket,  melyek  szerint  polgárisodásunk  fej- 
lődött? 

Ha  az  állam  és  társadalom  közti  ellentétet  nem 
oldhatni  meg  azon  úton,  melyen  a  communismus  kísér- 
letté, azaz,  ha  lehetetlen  a  társadalmat  oly  elv  alapján 
rendezni,  mely  az  egyént  teljesen  aláveti  a  közakarat- 
nak :  csak  egyetlen  út  és  mód  marad  fon  az  államtudo- 
mány számára;  t.  i.  azon  kérdés  megfejtése:  vájjon  nem 
rendezhetni-e  az  államot  az  egyéni  szabadság  elvének 
alapján,  mely  alapon  az  egész  társadalmi  rend  nyugszik? 
vagy  más  szavakkal:  mint  kelljen  rendezni  az  államot, 
hogy  az  egyéni  szabadság  mindenkire  nézve  lehetőleg  biz- 
tosittassék  ? 

E  kérdés  megfejtésében  kell  keresnünk  az  állam- 
tudományok újabb  feladatát;  s  kizárólag  ezzel  foglal- 
kozunk e  mű  közelebbi  könyveiben. 


HARMADIK  KÖNYV 


AZ   EGYÉNI   SZABADSÁG  BIZTOSÍTÉKAI, 


Eötvös.     A  XIX.  század  eszméi.  II.  19 

I.  FEJEZET. 

MINDEN   CZÉLSZERŰ  ALKOTMÁNY  ÁLTALÁ- 
NOS KELLÉKEI. 


Hogy  valamely  állam  feladatának  megfelelhessen, 
először  is  szükséges  legteljesb  önállósága  a  külföld  irá- 
nyában. 

Második  kellék :  hogy  elegendő  hatalma  legyen  az 
egyesek  anyagi  és  szellemi  javait  biztosítani  minden 
támadás  ellen. 

Miután  az  állam  külfüggetlensége  védelmi  esz- 
közeitől függ,  s  az  egyesek  javait  sem  óvhatja  meg 
kellőképen  csupán  erkölcsi  hatalommal :  az  államnak 
mindenek  előtt  erőre  van  szüksége,  hoyy  föladatának  mey- 
f elélhessen. 

Ha  tehát  vizsgálni  akarjuk,  miképen  rendezzünk 
valamely  államot,  azon  kérdéssel  kell  kezdenünk:  mely 
eszközökkel  szerezhetjük  mey  az  állam  részére  azon  hatal- 
mat, mely  feladata  meyoldására  szükséyes  ? 

Az  államrendezés  kérdésével  foglalkozók  közül 
sokan  úgy  járnak  el  e  részben,  mintha  csak  egy  állam 
volna  a  világon.  Kizárólag  a  népfölség  elvének  biztosí- 
tására fordítva  figyelmöket,  egyedüli  gondjok  az:  hogy 
miként  óvják  meg  az  alkotmányt  a  végrehajtó  hatalom 
támadásai  ellen?  De  mily  eszközökkel  szerezzék  meg  az 

19* 

államnak  azon  erőt,  mely  nélkül  nem  felelhet  meg  föl- 
adatának ?  e  kérdést  csak  mellékesnek  tekintik,  melynél 
nem  az  államot  tartják  szem  előtt,  hanem  csupán  bizo- 
nyos elvek  valósítását,  s  nem  annyira  az  állam  részére 
szükséges  erő  megszerzésére,  mint  inkább  arra  gondol- 
nak, hogy  azon  erő  veszélyessé  ne  legyen  az  egyenlőség 
és  a  népfölség  elvére  nézve. 

Igen  ferde  dolognak  tartom  ez  eljárást. 

Mint  az  egyesnél  mindenekelőtt  az  a  föladat,  hogy 
éljen,  s  ha  létele  t biztosítva  van,  csak  akkor  lehet  szó 
afelől,  hogyan  rendezze  életét :  úgy  az  államnál  minde- 
nek előtt  biztosítani  kell  önállóságát,  azaz  lételét,  és 
csak  akkor  lehet  szó  arról:  mint  kelljen  bizonyos  esz- 
méket megtestesíteni  az  alkotmányban.  A  mely  alkot- 
mányos elméletből  ez  ki  van  feledve,  az  hasonló  Goethe 
„honmnculus"-ához  Faustban,  mely  eszes  és  élő  lény- 
nek tetszett  mestere  görebében,  de  mihelyt  ez  széttört,, 
a  legkisebb  külső  érintésre  atomaira  mállott  szét. 

II.  FEJEZET. 

MELY  ESZKÖZÖKKEL   TARTHATJÁK  FÖN  AZ 
ÁLLAMOK   ÖNÁLLÓSÁGUKAT. 


Hogy  az  államok  kültámadások  ellen  föntarthas- 
sák  önállóságukat:  vagy  az  egyes  államnak  magában 
elég  erősnek  kell  lennie,  hogy  támadások  ellenében 
megvédje  önállóságát;  vagy  több  kisebb  állam,  melyek- 
nek egyenkint  nincs  elég  erejök,  kénytelen  e  közös  czél 
végett  szövetségre   lépni. 

Kis  államok,  a  történet  tanúsága  szerint,  mindig  a 
legkedvezőbbek  voltak  a  polgári  szabadságra,  s  az  egye- 
sek minden  szellemi  és  erkölcsi  tulajdonainak  kifejté- 
sére, sőt  nem  tudunk  esetet,  hogy  valamely  állam  rend- 
kívüli kiterjedést  nyert,  anélkül,  hogy  azon  aránylag 
rövid  idő  alatt  az  erkölcsi  rothadás  jelei  ne  mutatkoztak 
volna.  Természetes  tehát,  ha  sokan  a  szövetségi  rend- 
szerben látják  a  legjobb  eszközt  a  függetlenség  meg- 
óvására, s  abban  vélik  föltalálhatni  a  formát,  melyben 
az  emberiség  egykor  a  boldogság  legfőbb  fokára  juthat. 
Csakhogy  nem  kell  felednünk,  miszerint  minden  szövet- 
ség bizonyos  föltételektől  függ. 

Ily  föltételek: 

Eszmsrokonság   a  legfontosabb    viszonyokra  nézve; 

Erdek-közösség ; 

Végre  közös  czél. 

Ezek  közül  mindenik  erős  kötelékül  szolgálhat 
egy  időre  különböző  államok  között. 

Görögország  külön  államaiban,  legalább  a  barbá- 
rok ellenében,  sokáig  ébren  tartá  a  rokon  érzelmeket  a 
közös  polgárisodás.  A  közös  érdekek,  még  az  egyetemes 
elszigeteltség  korában,  a  középkorban  is,  sok,  egymástól 
távol  álló  várost  fűztek  egy  nagy  szövetségbe. 2)  Es 
a  keresztyénség  népeit,  míg  azok  a  szent  sír  visszafog- 
lalásaért lelkesültek,  szintúgy  egyesíté  e  közös  czél ; 
mint  utóbb  a  reformatió  korszakában,  az  új  tanok  kö- 
vetői közt,  hasonló  szövetséget  idézett  elő  a  hitszabad- 
ság kivívásának  közös  szüksége.  A  kötelék  azonban, 
mely  különböző  államokat  egybefűz,  csak  ott  lehet  tar- 
tós, ahol  folyvást  megvannak  mindezen  föltételek,  s  az 
utóbbi,  azaz  közös  czél  nélkül  épen  nem  lehet  semmi- 
féle szövetséget  szilárdnak   tartani. 

Ha  Nyugoteurópa  különböző  államainak  jelen  állá- 
sát vizsgáljuk:  sok  oly  elemet  találunk,  miből  szilárd 
szövetség  kötelékei  nőhetik  ki  egykor  magukat. 

Miután  mindezen  népek  polgárisod ása  ugyanazon 
alapelvekből  indult  ki,  s  a  legfontosb  viszonyokat  ille- 
tőleg fogalmaik  is  kevésben  térnek  el  egymástól:  nem 
lehet  messze  a  pillanat,  midőn  az  egységnek  is  teljes 
Öntudatára  jönnek.  A  szabad  kereskedés  elve,  melyet  va- 
lósítani törekszenek,  mindig  nagyobb  érdekközösséget 
eszközöl  a  népek  közt.  S  nyugottan  vizsgálván  a  világ 
állását,    olyas   viszonyokra   is    lehet    alkalmasint    kilátás, 


j)  A  Hanza-városok  szövetsége. 

mik  közt  Nyugoteurópa  minden  államában  szintoly 
tisztán  fölébred  a  czél  közösségének  eszméje,  mint 
Görögországban  történt,  mikor  a  nagy  király  a  Helles- 
ponton  áthozta  seregeit.  Azonban  nem  tagadhatni, 
hogy  e  viszonyok  még  nem  következtek  be,  hogy  vallás 
és  nemzetiség  tekintetében,  s  a  legfontosabb  érdekekre 
nézve  Nyugoteurópa  különböző  népei  közt  jelenleg  a 
legnagyobb  antagonismus  létez,  s  mindeddig  semmi 
részben  sem  ébredt  föl  a  közös  czél  öntudata,  mi  az 
érintett  ellenkezést  kiegyenlíthetné.  Miből  következik, 
hogy  az  egyes  államok  önállóságának  biztosítéka,  Európa 
jelen  viszonyai  közt,  nem  szövetségekben  keresendő,  hanem 
minden  államnak  önmagában  kell  föltalálnia  fönállása 
biztosítékait. 


I?96  ^z  uralkodó  eszmék  befolyása  az  államra. 


III.  FEJEZET. 

AZ  ALKOTMÁNY  BEFOLYÁSA  AZ  ÁLLAM 
HATALMÁRA. 


Azon  források,  melyekből  az  államok  erejüket 
merítik : 

területi  nagy  kiterjedés  és  népesség; 

benső  összefüggés  (cohaesio) ; 

azon  lendület,  melylyel  bizonyos  czélok  felé  törek- 
szenek (impulsus). 

Bármi  rosszul  legyen  valamely  állam  rendezve,  bármi 
gépileg  vannak  egyes  részei  összeillesztve,  (mi  szerfö- 
lött nagy  államokban  nem  ritka  eset),  sőt  ha  azon 
erő,  melynek  az  állam  keletkezését  köszönhette,  rég 
odavan,  ha  a  nagy  egyéniség,  mely  azt  alkotta,  s  a  nép 
hősisége,  mely  megalapítá,  régen  elenyészett:  nagy  kiter- 
jedésű államokat  megvéd  a  megtámadásoktól  az  előíté- 
let, mely  hatalmuk  iránt  még  sokáig  létezik,  miután  az 
tényleg  már  megszűnt. 

Nagy  erő  van,  legalább  önállóságuk  föntartására, 
kis  államokban  is,  melyeknek  alapja  nemzeti  egység, 
vagy  a  melyeket  dicső  múlt  emlékei,  és  százados  szoká- 
sok nagy  mértékben  egybeforrasztottak. 

Végre  oly  államok  is,  melyek  sem  nagyságuk,  sem 
részeik   benső    cohoesiója   miatt,   nem   tarthatnak  igényt 

hatalomra,  nemcsak  önállóságukat  föntarthatják,  ha- 
nem más  államok  sorsára  is  jelentékeny  befolyást  gya- 
korolhatnak, míg  valamely  eszme  vagy  egyéniség  hatása 
izgatottságban  tartja  erejüket,  s  hatalmas  lendülettel 
törnek  előre. 

Mindenikre  nem  egy  példát  nyújt  a  történet  és 
jelenkor.  Hányszor  föntarták  nagy  államok,  a  benső 
korhadás  és  romlottság  legnagyobb  fokán,  változatlanul 
kül-állásukat,  mennyiszer  megőrzék  más  államok  a  leg- 
nehezebb körülmények  közt  is  önállóságukat,  avagy 
menekültek  meg  elnyomás  alól,  csupán  mivel  egyes 
részeik,  ha  erőszakosan  elszakíták  is,  megint  egy  egész- 
szé  törekedtek  mindig  összeforrni?  Mohammed  követői- 
nek példája,  azon  harczok  története,  melyek  elvégre 
kiszoríták  a  mórokat  Spanyolországból,  egyes  olasz  vá- 
rosok hatalma  a  középkorban,  Svédország  befolyása  a 
XVII.  században,  s  bizonyos  pillanatokban  majdnem 
minden  nép  története  tanúsítja,  mily  erőt  adhat  vala- 
mely eszme  vagy  egy  nagy  egyéniség  lelkesítő  befolyása 
a  népeknek. 

Azon  erő,  melyet  az  államok  csupán  nagyságuknak 
köszönhetnek,  nem  egyéb  gyakran  a  mozdulatlanságnál. 
Amint  kívülről  nem  bolygathatják  ki  őket  helyzetük- 
ből, úgy  maguk  sem  képesek  azt  változtatni.  Ügy  lát- 
szik, nem  egyéb  hivatásuk,  világtörténeti  föladatuk, 
mint  hogy  bizonyos  helyet  betöltsenek. 

Az  állam  benső  összefüggése  nagyrészint  külkö- 
rülményektől  függ.  A  népek  inkább  azért  tartanak  ösz- 
sze,  mivel  az  idegentől  visszataszítva,  mint  mivel  a  honi 
által  vonzatva  erezik  magukat;  minélfogva  az  e  benső 
cohaesioból  származó  erő  rendesen  nem   is   tart   tovább, 

azon  ellentétnél,  mely  azt  előidézte,  s  azon  mértékben 
csökken,  amint  a  népeket  közelebb  hozza  egymáshoz  a 
békés  érintkezés. 

Egyes  hatalmas  egyéniségek  befolyása,  bizonyos 
eszmék  képviselésének  öntudata,  s  az  olyan  erős  lendü- 
let, mely  a  népeket  hirtelen  bizonyos  irányba  sodorja, 
ritkán  szokott  tartós  lenni,  s  e  lendületek,  habár  pil- 
lanatra a  hatalom  tetőpontjára  emelhetnek  is  valamely 
államot,  hosszas  ideig  nem  biztosíthatják  a  hatalmat. 

Következőleg  olyan  állam,  melyben  az  erő  ezen 
elemei  közül  csupán  egyiket  találjuk  föl,  soha  sem  lehet 
valóban  hatalmas,  vagy  legalább  is  nem  tekinthetjük 
hatalmát  biztosítottnak. 

Minden  állam  föladata  ennélfogva  a  hatalom  azon 
elemeinek  megszerzése,  melyeket  nélkülöz.  Kisebb  álla- 
moknak szükségkép  nagyobb  kiterjedésre,  nagyobb 
államoknak  bizonyos  cohaesio  elérésére  kell  töreked- 
niök:  s  minden  államban  egy  magasabb  föladatot  kell 
keresnünk,  mely  törekvéseinek  czélja  legyen. 

Azonban  könnyű  belátni,  hogy  e  czélok  közül  egyi- 
ket sem  érhetni  el  az  alkotmány  által. 

Egy  állam  sem  lesz  nagygyá  csupán  alkotmánya 
által,  a  közigazgatási  szervezet  egynek  sem  adja  meg 
kellő  mértékben  az  összefüggést,  s  még  kevésbbé  lehet- 
séges, hogy  bizonyos  államintézményekkel  valamely 
nagy  föladat  öntudatát  ébreszszük  föl  a  polgárokban. 
Mindez  nagy  egyéniségek  befolyásától  függ. 

Az  alkotmány  az  állam  külsejére  nézve  csak  két 
módon  gyakorolhat  befolyást: 

1.  amennyiben  az  állam  terjeszkedését  és  cohaesióját 
s    egy    közös     öntudat    keletkezését    nem    akadályozza; 

2.  amennyiben  eszközül  szolgál  az  alkotmány,  hogy 
az  erőnek  az  államban  levő  elemeit  közös  czélokra  le- 
hessen fordítani. 

Általában  nem  lehet  meghatározni,  mint  kelljen  az- 
államot  rendezni,  hogy  azáltal  erejének  egyetlen  eleme 
se  szenvedjen  csorbulást. 

Miként  az  állam  nagysága,  összefüggése,  s  lendítő 
ereje  a  viszonyok  különfélesége  szerint  a  legkülönbö- 
zőbb okokból  származik:  úgy  az  egyes  államoknak 
adandó  alkotmányoknál  is  e  szempontból  csaknem  min- 
den egyes  esetben  különböző  tekintetekre  kell  vigyázni. 
Csak  azon  kérdésre  állíthatni  föl  általános  elveket:  mint 
kelljen  az  államot  úgy  rendezni,  hogy  az  erő  minden 
eleme,  melyekkel  bír,  közös  czélokra  legyen  használható? 
s  különösen  e  kérdésről  szólunk  a  következő  fejeze- 
tekben. 

IV.  FEJEZET. 
A  KÖZPONTOSÍTÁS  SZÜKSÉGE. 

Ha  erőt  akar  kifejteni,  minden  egyesnek: 

1.  akaratra  van  szüksége,   és 

2.  erőre,  mely  által  az  akaratát  végrehajtsa. 
Ezt  mondhatni  az  államról  is. 

Egyesnél  és  államnál  a  hatalom  feltételei: 

1.  hogy  határozatot  hozhassanak; 

2.  hogy  a  határozataiknak  végrehajtására  szüksé- 
ges eszközökkel  bírjanak. 

Az  államban  az  első  csak  az  akarat,  a  második 
€sak  az  erők  központosítása  által  lehetséges.  Amiből  az 
következik:  hogy  minden  alkotmány  csupán  annyiban  fe- 
lelhet meg  czéljának,  a  mennyiben  általa  az  állam  akara- 
tának és  erőinek  központosítása  lehetségessé  válik. 

V.  FEJEZET. 
A  KÖZPONTOSÍTÁS  HATÁRAI. 


Ha  valamely  kérdés  megoldása  szükségessé  vált, 
úgy  vagyunk  azzal  rendesen,  mint  a  ki  nagy  sietve  lát 
valamely  tárgy  kereséséhez,  s  mivel  azon  meggyőződés- 
sel fogott  ahhoz,  hogy  a  keresés  sok  fáradsággal  fog 
járni,  épen  akkor  nem  találja  föl,  a  mit  keres,  mikor 
legközelebb  fekszik  hozzá.  Hasonló  az  eset  a  központo- 
sítás kérdésének  tárgyalásával,  az  utolsó  60  év  alatt. 

A  középkor  minden  viszonya  ellen  támadt  vissza- 
hatás, mely  a  franczia  forradalommal  kezdődött  s  a 
korlátlan  népfölség  elve  melletti  vak  lelkesedés,  újab- 
ban pedig  a  hivatalnoki  uralom  ártalmainak  tapasztalása, 
lehetetlenné  tőn  e  tárgy  fölött  minden  nyugodt  vizsgá- 
lódást; midőn  egyik-másik  rendszernek  csupán  rossz 
oldalait  vették  szemügyre,  vagy  a  korlátlan  központo- 
sítás mellett  nyilatkoztak,  vagy  általában  minden  köz- 
pontosítás ellen.  (a). 

Lássuk  e  kérdést  a  legnagyobb  egyszerűségében. 

Az  állam  oly  intézmény,  melynek  feladata  minden 
egyes  anyagi  és  szellemi  javát  biztosítani. 

Hogy  az  állam  e  föladatnak  megfelelhessen,  a  szük- 
séges hatalommal  kell  bírnia,  mely  által  függetlenségét 
föntarthassa,  s    egyszersmind   valamennyi   egyest   óvhas- 

son  mindazon   támadások    ellen,  melyek  anyagi  és  szel- 
lemi javait  veszélyezhetnék. 

S  miután  hiában  van  sok  egyes  erő  egymás  mellett, 
hacsak  minden  egyes  erő  közös  czélra  nem  egyesül:  az 
állam  is  csak  úgy  lehet  hatalmasabb  egyes  részeinél, 
csak  úgy  töltheti  be  föladatát,  ha  azon  részek  egy  egész- 
szé  egyesülnek  benne. 

Csak  az  tagadhatja  tehát  általában  a  központosítás 
szükségét,  a  ki  az  állam  szükségét  kétségbe  vonja.  De 
nem  kevésbbé  ártalmas  tévedés  azt  hinni,  hogy  az  állam 
fönállása  minden  erő  folytonos  központosítását  kívánja 
az  egyetemes  akaratban.  Mert  ha  igaz  is,  miként  az  állam 
és  egyén  hatalma  egyaránt  attól  függ,  hogy  bizonyos 
erőket  bizonyos  czélok  elérésére  fordíthassanak:  más- 
felől az  egyén  sem  rendelkezhetik  korlátlanul  minden 
anyagi  és  szellemi  erőjével. 

Talán  soha  sem  volt  ember,  ki  folyvást  minden 
dologban  képes  lett  volna  akarattal  bírni;  s  mi  szűk 
korlátok  közé  van  szorítva  akaratunk,  csak  saját  sze- 
mélyünket illetőleg  is !  Ki  képes  csak  teste  minden 
mozdulatával  is  rendelkezni?  Ki  tudja  szabályozni  érve- 
rését, lélekzését,  vagy  azon  functiókat,  mi  táplálatun- 
kat  eszközlik?  pedig  leginkább  ezektől  íügg  az  élet.  Ki 
parancsolhat  szemeinek,  hogy  csak  akkor  és  csak  azt 
lássák,  s  füleinek,  hogy  csak  azt  hallják,  a  mit  akar? 
Ha  tehát,  mi  az  egyesnek  sem  sikerűi,  az  akaratot  az 
államban  korlátlan  úrrá  akarjuk  tenni  minden  erő 
fölött:  lehetetlen  czélt  tűztünk  ki;  sőt  egész  bizonyos- 
sággal föltehetjük,  miszerint  az  állam,  melynek  egyes 
tagjai  semmi  önállósággal  nem  bírnak,  szintoly  bizo- 
nyosan   tönkre    jut,    mint   az    egyén,    kinek    életszervei 

csak  akkor  teljesítenék  feladatukat,  ha  az  akarattól 
nyernének  lendületet. 

A  cselekvési  képesség  ugyan  az  államban  az  egyes 
erők  központosításától  függ;  de  miután  az  államnak 
csak  annyiban  kell  cselekvőleg  föllépni,  a  mennyiben  föl- 
adatának megoldhatása  igényli:  központosításra  is  csak 
e  határok  között  van  szükség. 

Innen  következik : 

a)  hogy  csak  akkor  Ítélhetjük  meg,  mennyire  kell 
Játerjeszteni  a  központosítást :,  ha  tisztában  vagyunk  az 
iránt,  mennyire  terjedhet  az  áltam  tevékenysége; 

b)  s  hogy  az  állam  tevékenysége  csak  addig  terjedhet, 
a  meddig  a  központosítás  lehetséges. 

E  két  alapelv  egyenesen  az  állam  egységes  fogal- 
mából következik,  mi  nélkül  az  akarat  egységét  valóban 
nem  képzelhetjük.  S  ez  elvek  a  legbiztosabb  kalauzok 
mind  a  központosítási  elv  határainak  kijelölésében,  mind 
az  államhatalom  terjedelmének  megítélésében.  Mert 
ezekből  következik: 

hogy,  a  hol  az  államhatalom  beavatkozása  fölösleges, 
ott  a  központosítás  utáni  törekvés  szintén  az,  és  a  hol 
a  központosítás  gyakorlatilag  kivihetetlen,  oda  az  állam- 
nak hatalma  nem  terjedhet  ki. 

JEGYZETEK  AZ  V.  FEJEZETHEZ. 


a)  Általában  rossz  körülmény,  mi  főleg  korunkban  na- 
gyon nehezíti  a  politikai  kérdések  megoldását,  hogy  akik 
államtudománynyal  foglalkoznak,  feledni  látszanak  a  .  tudo- 
mányos és  parliamenti  viták  közötti  különbséget,  s  a  tudo- 
mány terére  is  átviszik  azon  egyoldalúságot,  mely  parliamenti 
vitáknál,  hol  az  ellenkező  nézet  tis  képviselve  van,  ártalmat- 
lan, sőt  hasznos  lehet. 

VI.  FEJEZET. 

MELY  TÁRGYAKKÁ  NÉZVE  SZÜKSÉGES  A 
KÖZPONTOSÍTÁS  MINDEN  ÁLLAMBAN. 


Ha  az  állam  csak  eszköz,  mely  által  az  egyesek 
anyagi  és  szellemi  javai  minden  támadás  ellen  megóvan- 
dók,  ely  esetekben,  midőn  más  eszközök  arra  nem  ele- 
gendők: önként  értetődik,  hogy  általánosságban  nem 
felelhetni  a  kérdésre:  mennyire  terjesztendő  ki  az  állam 
hatalma ?  vagy  más  szavakkal:  meddig  mehetünk  a  köz- 
pontosítási elv  alkalmazásában? 

Az  állam  helyzete,  az  irányában  tett  követelések, 
azon  javak  száma  és  nemei,  melyeket  biztosítnia  kell, 
mindenek  fölött  azon  körülmény,  mely  eszközök  álla- 
nak az  egyes  rendelkezésére  az  államon  kívül,  hogy 
anyagi  és  szellemi  javait  védhesse:  mind  oly  dolgok, 
melyek  az  államhatalom  körének  meghatározásánál 
tekintetbe  veendők. 

Oly  államban,  melynek  önállóságát  folyvást  külel- 
lenségek  fenyegetik,  vagy  amely  más  népek  sorsára 
túlnyomó  befolyást  akar  gyakorolni,  hódításra,  hadi 
dicsőségre  vágyik,  hol  az  egyes  állampolgárok  anyagi 
javai  az  államhatalomtól  függenek  s  folytonos  oltalmat 
igényelnek,  s  hol  végre  századok  óta  megszokták  az 
állam    gyámkodását,  s  minden    egyéb    intézmény    össze 

van  rontva,  melyek  az  egyesek  anyagi  és  erkölcsi 
javait  biztosíthatnák:  ily  államokban,  mondom,  nagy 
hatáskört  kell  adni  a  közhatalomnak,  s  a  közpon- 
tosítás elvét  sokra  ki  kell  terjeszteni;  holott  az  más 
viszonyok  közt  épen  nem  szükséges.  Egyébiránt  van- 
nak bizonyos  tárgyak,  melyek  természeteknél  fogva  az 
állam  hatáskörébe  tartoznak,  s  mikre  nézve  csak  akkor 
tagadhatnék  a  központosítás  szükségét,  ha  az  állam 
fentartását,  melyben  ez  esetekre  nézve  sem  alkalmaz- 
zuk a  központosítás  elvét,  károsnak  és  fölöslegesnek 
tartjuk. 

Miután  az  állam  csak  úgy  oldhatja  meg  feladatát, 
ha  egyes  alkotó  részei  egy  egészszé  vagy  egy  erkölcsi 
személyiséggé  olvadnak  össze,  s  a  személyiség  lényegé- 
hez tartozik,  hogy  akarattal  bírjon,  hogy  legyen  kellő 
ereje  akaratát  végrehajtani,  s  más  személyiségek  irá- 
nyában mint  egész  lépjen  föl:  nem  gondolhatunk  ál- 
lamot: 

egy  akarat  és 

erő  nélkül,  mely  bizonyos  eszközöket  használhasson 
akarata  végrehajtására,  s  végre 

olyas  valami  nélkül,  ami  az  egységes  állam  fogalmát 
képviselje,  s  amit  vagy  akit  mindenki  az  állam  képvise- 
lőjének tartson. 

Miután  az  állam  nem  czél  önmagában,  hanem  csak 
eszköz  bizonyos  czélok  elérésére:  az  állam  akaratának 
egysége  is  csak  annyiban  szükséges,  amennyiben  az 
érintett  czélok  megkívánják.  Csak  azon  eszközök  áll- 
hatnak az  állam  rendelkezésére,  melyek  nélkül  nem 
oldhatja  meg  föladatát,  s  aki  az  államot  képviseli,  nem 
bírhat    nagyobb    hatáskörrel    magánál    az    államnál.     S 

bizonyára  nem  érdemli  az  állam  nevet  az  oly  rendetlen 
tömeg,  melynek  határai  közt  nincs  egységes  akarat, 
sem  hatalom,  mely  az  egyes  erőket  az  akarat  végrehaj- 
tására tudná  használni,  sem  semmi,  amit  a  közállomány 
jelképéül  lehetne  tekinteni. 

Törvényhozási  egység ; 

kormányzási  egység; 

képviseleti  egység; 

s  annál  fogva: 

központosítás  a  törvényhozásiján; 

központosítás  a  kormányban ; 

központosítás  a  képviseletben. 

Ezek  nélkül  nem  képzelhetni  államot. 

Az  aztán  egyre  megy,  akár  azáltal  érjük  el  e  köz- 
pontosítást, hogy  az  állam  törvényhozását,  kormányzá- 
sát és  képviseletét  egyes  személynek  adjuk  át,  akár 
többekre  ruházzák  azt,  kiket  közösen  választanak,  és 
hogy  e  megbízottak  csupán  istennek  és  lelkiismeretük- 
nek, vagy  a  népnek  legyenek  felelősek :  de  ahol  közpon- 
tosítás nincs,  ott  lehet  körülmények  által  összetartott  or- 
szág- és  népcsoport,  de  állam  nem  létezik. 

Ritkán  tagadják  e  tétel  helyességét,  sokkal  gyako- 
ribb eset,  hogy  szükséges  következményeit  ellenzik,  s 
anélkül,  mint  mondják,  hogy  föl  akarnák  forgatni  az 
államot,  azon  föltételeket  törekszenek  megsemmisíteni, 
melyektől  föntartása  függ.  Vannak  esetek,  midőn  két 
vagy  több  nép  egy  államban  egyesül,  anélkül,  hogy  egy 
főre  bíznák  a  törvényhozást,  sőt  közös  törvényhozásról 
sem  akarnak  hallani,  melyben  mindnyájan  részt  venné- 
nek, de  amelynek  egyszersmind  mindnyájan  alá  lenné- 
nek vetve.     Máskor   meg  elméletben  megengedik,  hogy 

20* 

az  állani  egyes  részeit  alá  kell  vetni  az  egyetemes  aka- 
ratnak, de  az  államtól  minden,  e  czél  elérésére  szükséges 
eszközt  megvonnak. 

Törvényhozási,  kormányzási  és  képviseleti  egység, 
avagy  mindezen  dolgok  központosítása  nélkül  nem  gon- 
dolhatunk  államot.  De  elégséges-e  ez? 

Képzeljünk  állam  helyett  valamely  más  erkölcsi 
személyt,  például  társulatot,  mely  bizonyos  czélok  el- 
érése végett  alakult.  Ez  is  csak  úgy  állhat  fön,  ameny- 
nyiben  közakarattal  találkozunk  abban,  s  fölteszszük, 
hogy  van  hatalma  egyes  tagjainak  erejét  alávetni  e 
közakaratnak,  és  amennyiben  külviszonyaiban  mint 
egész  léphet  fel.  Mindezeken  kívül  azonban  szükséges 
még  valami:  hogy  t.  i.  törvényhozás,  kormányzat  és  kép- 
viselet szoros  kapcsolatban  álljanak  egymással. 

Nemcsak  mindenik  functiónak  külön,  hanem  e  fun- 
ctióhnah  együtt  is  központosítva  kell  lenni.  S  ha  képzel- 
hető volna  is,  ■ —  a  mi  nagyon  bajos  —  oly  társulat,  mely- 
ben törvényhozás,  kormány  és  képviselet  coordinált 
hatalmak  gyanánt  állanának  egymás  mellett,  melyek 
közöl  mindazáltal  mindenik  önállónak  tartaná  magát:  ily 
társulat  bizonyára  nem  állhatna  fön. 

Miután  pedig  az  állam  szintén  társulat,  azzal  az 
egy  különbséggel,  hogy  föladata  minden  másénál  na- 
gyobb; miután  mindig  erkölcsi  személynek  kell  azt 
tartanunk  mindazon  tulajdonokkal,  melyek  sok  embert 
egygyé  fűznek  össze :  valóban  megfoghatlannak  tetszik, 
hogy  felelhetne  meg  az  állam  föladatának  a  törvényho- 
zás, a  kormány  és  a  képviselet  szoros  összeköttetése  nél- 
kül. Azonban  annyiszor  mondák  a  hatalmak  megosztása 
elvét  minden  polgári  szabadság  egyedüli  biztosítékának, 

s  ez  elvet  több  mint  félszázad  óta  annyira  minden  jó 
alkotmány  „sine  qua  non"-jának  tekintették:  hogy 
kénytelenek  vagyunk  hosszasabban  igazolni  ellenkező 
állításunkat,  mint  talán  szükségesnek  látszanék,  azok 
előtt,  kik  soha  sem  foglalkoztak  politikai  tanulmányok- 
kal, s  nem  szokták  meg  „axióma"  gyanánt  tekinteni  a 
hatalmak  megosztásának  elvét. 

VII.  FEJEZET. 
A  HATALMAK  MEGOSZTÁSÁRÓL. 


Üj  elméleteknek  kezdetben  mindig  üdvös  eredmé- 
nyei szoktak  lenni.  Mert  a  kik  felállítják,  bármi  el- 
vontnak tessék  is  a  forma,  melyben  azt  teszik,  mindig 
valamely   feltűnő   bajnak    orvoslását   tartják    szem   előtt. 

A  mit  positiv  elvűi  hirdetnek,  gyakran  nem  egyéb 
a  fönállónak  tagadásánál,  s  mindig  annál  inkább  szá- 
míthat közelismerésre,  minél  jobban  lehet  fegyverül 
használni  a  fönálló  ellen.  Úgy  látszik,  hogy  a  hatalmak 
megosztásának  elméletével  is  ez  az  eset. 

Alig  állítá  föl  alapelveit  Montesquieu,  csakhamar 
belátták  elmélete  gyöngéit  Fiiangieri,  Eousseau,  sőt 
Sonnenfels  is.  Hogy  minden  elméleti  ellenvetés  da- 
czára is  oly  általánosan  elfogadták,  a  korszerűségében 
kell  okát  keresnünk,  és  abban,  hogy  az  „Esprit  des 
lois"-ban  nem  bölcseleti  igazság  van  fölállítva,  hanem, 
a  mi  épen  czélszerű  volt,  —  oly  rendszer,  melynek  az 
akkori  körülmények  közt  általános  elismerést  óhajtot- 
tak azok  is,  a  kik  kételkedtek  helyességén. 

Mikor  minden  hatalom  egyetlen  ember  kezeiben 
központosult,  s  különösen  Francziaországban  a  monar- 
chia neve  alatt  a  kényuralom  minden  szenvedését  ér- 
tették:   ez    időszakban    a    hatalom    megosztása    elvének 

azon  gyakorlati  fontossága  volt,  hogy  a  hatalom  egy 
részétől  fosztotta  meg  a  korlátlan  királyságot.  Azokra 
nézve,  kik  a  túlságosan  erős  közhatalom  keserű  gyü- 
mölcseit Ízlelték  szüntelen,  csak  vonzó  lehetett  a  gon- 
dolat, hogy  a  hatalom,  ha  önmagában  ellentétet  állítnak 
fül,  szükségképen  gyöngül  a  megosztás  által.  S  Montes- 
quieu nézeteinek  sokat  használt,  hogy  nem  csupán 
elméleti  szemlélődéseknek  tetszettek,  hanem  Anglia 
példájára  lehetett  utalni  azok  mellett,  hol  amaz  elvek, 
mint  mondák,  már   régidők  óta  életbe   vannak  léptetve. 

Ha  van  férfiú,  kinek  tudományos  munkássága  nagy 
eredményeket  vont  maga  után ;  ha  érdemes  valaki,  hogy 
nevét  hálásan  említse  az  utó  világ:  bizonyára  Montes- 
quieu az. 

Senki  sem  értett  inkább  tanokat,  melyek  lényegi- 
leg a  legforradalmiabbak  voltak,  oly  formában  adni  elő, 
mely  azoknak  is  tetszett,  a  kik  ellen  intézve  volt.  Senki 
sem  támadta  meg  kora  minden  hiányát  hasonló  kímé- 
lettel mindaz  iránt,  a  mi  abban  jó  és  nemes  volt.  (a). 

Nagy  tiszteletünk  mellett  is  azonban,  melylyel  e 
nagy  férfiúnak  tartozunk :  elmélete  gyönge  oldalai  annál 
inkább  föltűnnek  előttünk,  minél  tetemesb  változásokon 
mentek  át  viszonyaink  az  „Esprit  des  lois"  megjelenése 
óta  lefolyt  században.  Korunk  politikai  tudománya  nem 
hagyhatja    tekintet   nélkül    épen  e  század   tapasztalatait. 

Miután  az  egyéni  szabadság  élvezete  a  legfőbb  er- 
kölcsi jó,  s  egyszersmind  olyan,  melytől  egyéb  erkölcsi 
és  egyéni  javak  élvezete  függ;  az  egyéni  szabadságot 
pedig  az  államhatalom  is  veszélyezheti,  és  pedig  minden- 
nél inkább:  mindenesetre  az  államhatalom  ellen  is  vé- 
deni kell  azt.  De  ne  feledjük,  hogy  az  egyéni  szabadság 

nemcsak  az  állam,  hanem  egyéb  fenyegető  veszélyek 
ellen  is  biztosítandó,  s  hogy  épen  az  államtól  várja  c 
biztosítást:  következőleg  azon  biztosítékoknak,  melyek 
az  egyéni  szabadságot  a  közhatalom  ellen  védik,  olyasok- 
nak kell  lenni,  hogy  azok  által  az  állam  föladatának 
megoldására  szükséges  erő  ne  veszélyeztessék,  s  épen  e 
fontos  tekintetről  nem  szabad  megfeledkeznünk,  midőn 
a  hatalmak  megosztása  elméletéről  van  szó. 

Mellőzöm  vitatni,  mennyire  tekinthetni  helyesnek 
az  államhatalmak  fölosztását  törvényhozó,  végrehajtó 
és  bírói  hatalomra,  s  hogy  vájjon  a  végrehajtó  hatalmat 
nem  jobb  volna-e  kormányzónak  nevezni,  s  hogy  e  há- 
rom hatalomhoz  nem  kellene-e  még  hozzáadni  a  királyi 
(az  úgynevezett  „pouvoir  neutre",  mint  Constant  Ben- 
jámin monda)  és  közigazgatási  hatalmat? 

Miután  úgy  tetszik,  hogy  az  állam  föntartására 
nem  szükséges  egyéb,  mint  az  akarat  kifejezése  s  a  tett, 
mely  által  az  akarat  valósulást  nyer:  az  állam  minden 
tisztét  vagy  a  törvényhozó,  vagy  a  végrehajtó  hata- 
lomhoz számíthatni,  s  czélunkra  nézve  elég  csupán  c 
két  hatalomra  fordítnunk  figyelmünket. 

Minden  emberi  cselekménynél  két  alkotó  elemet 
találunk :  az  akaratot  és  a  tettet.  Ha  az  állam  lép  föl  cse- 
lekvőleg,  akkor  is  megismerhetjük  e  két  elemet.  A  tör- 
vényhozó és  kormányzó  hatalmat,  mely  általában,  vagy 
bizonyos  esetre  nézve  elhatározza  magát,  a  lélekkel 
hozhatjuk  hasonlatba,  mely  akar,  s  a  végrehajtást  a 
tagokkal,  melyek  a  lélek  akarata  szerint  mozognak,  s 
épen  nem  nehéz  dolog  elkülönözve  gondolni  az  állam- 
élet mindezen  tiszteit.  Szintúgy  szólhatunk  külön  arról, 
hogy    miként    tudhatni    meg   az   állam  akaratát,  s    minő 

anyagi  eszközökkel  hajthatni  azt  végre,  mint  p.  o.  az 
emberi  lélek  tehetségeiről  és  tiszteiről  s  a  test  alkotá- 
sáról vagy  annak  minden  egyes  részéről.  Sőt  megen- 
gedem, hogy  az  államélet  egyes  funkti óinak  különös 
vizsgálata  szintúgy  előmozdítja  az  összes  államszerkezet 
körüli  ismeretet,  mint  az  ember  egyes  tehetségeinek 
részletes  észlelete  vitt  szükségkép  az  emberi  természet 
helyesb  ismeretére  :  de  mivel  az  állam  különböző  tisztei- 
nek ilyes  elkülönzése  lehetséges  a  tudományban,  követke- 
zik-e, hogy  az  gyakorlatilag  is  kivihető  legyen  ? 

Készemről  nem  hiszem.  Sőt  azt  hiszem,  hogy  az 
állam,  mint  az  egyes  ember,  az  által  válik  eszes  szemé- 
lyiséggé, ha  akaratereje  és  végrehajtási  tehetsége  össze- 
köttetésben állanak  egymással:  minélfogva,  ha  az  állam 
czélszerű  elrendezéséről  van  szó,  nem  az  a  kérdés :  hogy 
lehessen  az  állam  végrehajtó  hatalmát  a  törvényhozótól 
elkülöníteni  és  függetlenné  tenni  ?  hanem :  hogy  lehet  az 
elsőt  a  legtökéletesebben  alája  vetni  az  utóbbinak,  mi- 
után minden  physicai  és  erkölcsi  személy  ereje  mindig 
attól  függ:  mennyi  erővel  rendelkezhetik  akarata  a  ki- 
vitelre szükséges  eszközök  fölött? 

Azon  állam,  hol  a  végrehajtó  hatalom  a  törvény- 
hozótól független,  legjobb  esetben  is,  —  ha  t.  i.  nem  is 
teszünk  föl  a  végrehajtó  hatalomnál  a  törvényhozóéval 
ellenkező  irányt,  —  oly  emberhez  hasonlítana,  kinek 
tagjai  betegség  következtében  függetlenekké  lettek  aka- 
ratától. 

Meglehet  tehát,  hogy  a  hatalmak  megosztásának 
elmélete  szintoly  hasznot  tőn  az  államtudományokban, 
mint  aminőt  a  boncztannak  köszönhet  az  orvosi  tudo- 
mány. Azonban  az  államférfiú,  ki  ez  elvet  gyakorlatilag 

akarja  alkalmazni,  azon  orvoshoz  hasonlítana,  ki,  hogy 
meggyógyítsa  betegeit,  azzal  a  javaslattal  állana  elő, 
hogy  föl  fogja  őket  bonczolni.  Az  esztelenség  (bocsánat 
e  kifejezésért)  csak  azért  nem  tűnt  föl  az  érintett  esz- 
mében, mert  gyakorlati  kivitelét  még  soha  senki  sem  kí- 
sérletté meg,  s  olyas  valamit  értettek  a  hatalmak  meg- 
osztása alatt,  ami  által  semmit  sem  értek  el  kevésbé, 
mint  a  hatalmak  megosztását. 

Montesquieutől  fogva  rendesen  az  angol  alkot- 
mányra szoktak  utalni,  mint  amely  gyakorlatilag  iga- 
zolja a  hatalmak  megosztásának  czélszerűségét :  azonban 
e  példa  helytelenségét  csak  azon  vázlat  is  eléggé  mu- 
tatja, melyet  maga  Montesquieu  adott  az  angol  viszo- 
nyokról, habár  maga  is  belátta  (6),  hogy  azt  egy  kissé 
eszményítette. 

Képzelhetni-e  a  törvényhozó,  végrehajtó  és  bírói 
hatalmat  azonegy  alkotmányban  egymásnak  coordi- 
nalva,  hol  a  parliamenti  mindenhatóság  elvűi  van  elis- 
merve, s  a  törvényhozó  hatalom  nemcsak  a  végrehajtás 
minden  közlönyét  felelősségre  vonhatja,  hanem  mind- 
azon eszközöket  is  elvonhatja  tőle,  melyek  hatalma 
gyakorlására  szükségesek?  Lehet-e  szó  a  hatalmak 
valódi  megosztásáról,  a  hol  azon  jogi  alapelv  szerint : 
„Rex  est  caput,  princípium  et  finis  tenendi,  parlia- 
menti" a  királynak,  vagyis  a  végrehajtó  hatalom  fejének 
van  joga  egybehíni  és  feloszlatni  a  parliamentet,  s 
minden  törvényjavaslat  csak  úgy  emelkedhetik  törvény 
erejére,  ha  a  király  helybenhagyja?  a  hol  az  állam  elleni 
bűntettekben  az  alsóházat  illeti  a  vádemelés  joga,  s  az 
itélethozás  a  felsőházat,  és  a  törvényhozásnak  van  fön- 
tartva    megítélni     azon    eseteket,    mikben    büntetésnek 

van   helye,    hogy   minden  egyes  esetben  az  állam  szük- 
ségei szerint  intéztessék  az  eljárás? 

Igaz  ugyan,  hogy  Angliában  megosztva  találjuk  a 
közhatalmat.  Sem  a  törvényhozó,  sem  a  végrehajtó 
vagy  bírói  hatalom  nincs  kizárólag  egyes  ember  vagy 
csak  egyes  polgári  osztály  kezében  is. 

Valamint  a  törvényhozásban  mind  a  király,  mind 
az  aristokratia  és  a  nép  lényeges  részt  vészen :  úgy  a 
bírói  hatalomból  sincs  egyik  is  kizárva;  a  nép,  melynek 
az  esküttszéki  intézmény  által  oly  jelentékeny  része 
van  minden  itélethozásban,  az  aristokratia,  melynek 
kezeiben  vannak  tettleg  a  főbb  bírói  tisztség,  és  a  ki- 
rályság, melynek  jogához  tartozik  a  bírák  kinevezése 
és  a  kegyelmezés,  egyaránt  részesek  az  igazságszolgál- 
tatásban. Sot  a  végrehajtó  hatalom  sincs  kizárólag  egy 
uralkodó  hivatalnok-sereg  kezében;  s  a  ki  az  angol 
békebírói  intézményt  ismeri,  s  az  angol  közigazgatás 
gyarkorlati  folyamáról  tiszta  képet  szerzett  magának, 
bizonyosan  fogja  tudni,  mi  jelentékeny  befolyást  gya- 
korolnak az  angol  nép  különböző  osztályai  a  közigaz- 
gatásra is.  De  épen  az  által,  hogy  minden  államhatalom 
meg  van  osztva  a  királyság  és  az  angol  társadalom 
osztályai  közt,  oly  egység  támadt  e  hatalmak  között, 
minőt  egy  más  államban  sem  találunk  s  épen  annak 
köszönheti  Anglia  állami  nagyságát;  azonnal  vége  lenne 
annak,  mihelyt  a  halalom  megosztása  elvét,  melyet  az 
angol  alkotmányból  vontak  le,  valóban  be  akarnák 
abba  vinni. 

Az  „Esprit  de  lois"  IX.  könyve  4-dik  fejezetéből, 
hol  Montesquieu  a  hatalmak  megosztása  elvét  kimondja,, 
meggyőződhetünk,     hogy   maga    is    lényeges    korlátozá- 

sokat  tart  szükségeseknek  ez  elv  alkalmazásánál.  — 
Oly  feltűnőleg  gyakorlati  észnek,  mint  az  övé  volt,  nem 
kerülhették  el  figyelmét  az  állam  fönállásának  szükséges 
föltételei  (c);  s  igen  jól  is  belátta  ő,  hogy  nem  annyira 
a  hatalmak  megosztásától  függ  a  szabadság,  mint  in- 
kább attól,  hogy  kire  ruházzák  e  hatalmakat.  ■ —  Maga 
Montesquieu  Velencze  példájára  hivatkozott,  hol  a  tör- 
vényhozás a  nagy  tanácsot,  a  végrehajtás  a  pregadikat 
s  a  bírói  hatalom  a  negyvenes  tanácsot  illette,  s  az  állam 
kényuralma  még  sem  szelídült  a  hatalmak  ezen  meg- 
osztása által,  ami  Montesquieu  nézete  szerint  is  annak  volt 
természetes  következménye,  hogy  akik  a  különböző  hatal- 
makat gyakorolták,  mind  ugyanazon  osztályhoz  tartoztak. 

Nyiltan  kimondja  Montesquieu,  hogy  a  szabadság 
elveszett,  ahol  minden  hatalom  vagy  legalább  a  hata- 
lomnak nagyobb  része  egyes  ember  vagy  egyes  osztá- 
lyok kezében  van.  Csak  az  a  hiba,  hogy  nem  volt  tekin- 
tettel olyas  intézkedések  eredményeire,  midőn  csak  egy 
államhatalom  is  kizárólag  egyes  polgári  osztályra  van 
ruházva. 

Gondoljunk  oly  államot,  melyben  a  hatalmak  meg- 
osztása elvét  alkalmazzák,  s  mindenik  hatalmat  —  Mon- 
tesquieu kivánata  szerint  —  külön  polgári  osztályra 
bízzák,  úgy  hogy  p.  o.  a  törvényhozást  a  népre,  a  bírás- 
kodást az  aristokratiára,  s  a  végrehajtást  a  királyra, 
vagy  egy  választott  főtisztviselőre  ruházzák.  Tegyük 
föl,  hogy  e  hatalmakat  nem  csupán  az  alkotmány  nyil- 
vánítja coordináltaknak,  hanem  hogy  azok,  kikre  az 
egyes  hatalmak  ruháztattak :  a  nép,  az  aristokratia  és 
a  királyság,  külön  mindenik,  elég  hatalommal  bír  az  őt 
illető  hatalmat  a  többiek  befolyásától  megóvni,  s  a  leg- 

tökéletesb  egyensúly  állana  fon  köztük.  A  legtökéletesb 
súlyegyen  mindig  a  legteljesebb  nyugalom  egyszers- 
mind; az  oly  államszerkezet  tehát,  aminőt  föltettünk, 
mindig  a  legnagyobb  tespedésre  vezetne.  —  Egyébiránt 
könnyű  belátni,  hogy  ily  viszonyok  gondolhatok  ugyan, 
de  valóban  még  soha  és  sehol  sem  léteztek. 

Ha  már  a  hatalmak  teljes  megosztása  oly  eszmény, 
melyet  soha  sem  érhetni  el:  még  inkább  annak  kell 
tekintenünk  a  királyság,  aristokratia  és  nép  tettleges 
egyenlőségét.  Montesquieunek  tökéletesen  igaza  van, 
hogy  azon  teljes  nyugalomtól  és  mozdulatlanságtól,  mit 
az  államhatalmak  súlyegyenének  szükségkép  elő  kellene 
idéznie,  nincs  mit  tartani:  mert  minden  dolog  inga- 
tagsága következtében,  ha  fön  is  állana  pillanatra  ezen 
súlyegyen,  csakhamar  megzavartatnék  az,  mi  által  azon 
elemek  közöl,  melyek  közt  a  hatalmak  meg  voltak  osztva, 
valamelyik  túlnyomóságra  emelkednék.  A  súlyegyen  ezen 
örökös  megzavarodásának  azonban,  nem  mint  Montes- 
quieu véli,  az  a  következménye,  hogy,  miután  a  „három 
hatalomnak"  lépést  kell  tartania,  kölcsönös  egyetértés- 
ben fognak  haladni;  hanem  inkább  a  királyság,  aristo- 
kratia és  nép,  épen  mivel  közülök  mindegyik  ki  van  zárva 
két  hatalom  gyakorlásából,  minden  rendelkezésére 
álló  eszközzel  igyekszik  kiebb  terjeszteni  jogkörét, 
aminek  folytán  a  különböző  polgári  osztályok  közti 
vetélkedés  támad,  minek  bizonyos  határok  közt  üdvös 
eredményei  lehetnek,  de  a  mely  —  ha  az  államhatalmak 
közötti  vetélkedéssé  s  végre  összeütközéssé  fajul,  — 
mindig  ártalmas  az  államra. 

Xem  szükség  föltevésekbe  bocsátkoznunk,  ha  a 
hatalmak  megosztása    elvének  lehető   következményeiről 

akarunk  beszélni.  Ha  valamire,  erre  nézve  bizonyára  bő 
tapasztalást  nyújt  az  utóbbi  hatvan  év  története,  s  nem 
hiszem,  hogy  elméleti  értekezésekkel  el  lehessen  annak 
tanulságait  okoskodni. 

Az  1789-ki  franczia  „constituante",  melytől  elvi- 
tathatjuk ugyan  a  politikai  képességet,  de  nem  azt, 
hogy  a  legjobb  akarattal  törekedett  a  polgári  szabad- 
ságot megalapítani,  megkisérlette  a  hatalmak  megosz- 
tása elvét  valósítani.  E  törekvés  eredménye  az  1791-iki 
alkotmány.  Ugy  igyekvének  rendezni  az  államtestet, 
hogy  a  fő,  mely  határoz,  a  tagoktól,  s  ezek  viszont  a 
főtől  függetlenek  legyenek.  Az  úgynevezett  végrehajtó 
hatalomtól  elvették  a  „veto"-t,  megtiltották  a  törvény- 
hozás tagjainak,  hogy  miniszteri  állomásokat  viselhes- 
senek, csupán  azon  okból,  hogy  a  végrehajtó  és  tör- 
vényhozó hatalmat  lehetőleg  elkülönözzék.  Tudjuk  az 
eredményt.  Folytonos  tusa  mindenik  hatalom  között,  s 
végre  a  törvényhozó  hatalom  diadala  a  végrehajtó  és 
bírói  fölött,  s  az  előbbinek  olyas  diktatúrája,  melyhez 
hasonlót  nem  mutathat  a  történet. 

1844-ben  ismétlék  a  kísérletet.  Megint  el  kellé 
vala  különözve  lenni  a  törvényhozó  és  a  végrehajtó 
hatalmaknak,  s  az  utóbbitól  nemcsak  a  „veto"-t,  hanem 
azon  jogot  is  elvették,  hogy  összeütközések  esetében 
új  választás  által  a  népre  hivatkozhassék;  és  mi  lett  az 
eredmény?  Megint  e  hatalmak  folytonos  összeütközése, 
míg  elvégre  ismét  az  egyik  hatalom  győzött  a  többi 
fölött,  azaz :  a  legtökéletesebb  diktatúra. 

Hogy  e  győzelmet  az  első  franczia  forradalom  alatt 
a  törvényhozó,  s  újabban  a  végrehajtó  hatalom  vívta 
ki:  a  dolgok  természete  hozta    magával.  Mint    1789-ben 

az  előzmények  emlékezeténél  fogva,  semmitől  sem  fél- 
tek inkább,  mint  a  királyság  győzelmétől,  s  e  közbizal- 
matlanság következtében,  melylyel  ellene  viseltettek,  a 
királyság  akkor  igen  gyenge  volt:  úgy  1848-ban  a  tör- 
vényhozás ellen  uralkodott  bizalmatlanság,  s  a  convent 
fölidézett  emlékezete  megfosztá  azt  a  közvélemény  táma- 
szától. De  hogy  mindkét  időszakban  keletkezett  ily  tusa, 
s  mindig  azzal  végződött,  hogy  egyik  hatalom  győzött 
a   többi   fölött,    azt    a    dolog   természete    hozta  magával. 

Azon  hatalmakat,  miknek  fönállása  az  állam  fön- 
taríására  egyaránt  szükséges,  nem  csonkíthatni  meg  a 
nélkül,  hogy  az  állam  egységét  s  ezáltal  fönállása  lehe- 
tőségét is  meg  ne  szüntessük.  Valameddig  tehát  meg 
vagyunk  győződve  az  államföntartás  szükségéről:  foly- 
vást arra  kell  törekednünk,  hogy  az  érintett  elkülön- 
zést  megszüntessük,  s  e  törekvésnek  szükségkép  az 
érintett  hatalmak  egyesítésére  kell  vezetni  mindig;  s 
ha  gyakran  nem  is  helyeselhetni  az  eszközt,  mely  e 
czélra  vezet,  ha  nem  is  tudhatni  mindig  tisztán  e  törek- 
vés czélját:  mindig  szükséges  az,  s  aki  az  elkülönzött 
hatalmakat  egyesíti,  s  köztük  a  tusának  véget  vet,  min- 
dig a  haza  szabadítójáúl  üdvözöltetik,  legyen  az  bár  con- 
vent, köztársaság  elnöke,  vagy  császár. 

Ha  az  államot  az  anyagi  és  szellemi  javak  védel- 
mére, s  mindenek  fölött  az  egyéni  szabadság  biztosítá- 
sára szükséges  intézménynek  tekintjük:  akkor  mindazt, 
ami  nélkül  az  állam  föladatát  nem  teljesítheti,  egyszers- 
mind az  egyéni  szabadság  alapföltételéűl  kell  tartanunk; 
az  egyéni  szabadság  biztosítékát  tehát  nem  az  államha- 
talom desorganisatiójában  kell  keresni,  a  mire  vezetne 
szükségkép  az  államhatalmak  megosztása. 

Hogy  az  állam  hatalmára  szükséges  központosítás 
némi  veszélyekkel  jár  az  egyéni  szabadságra  nézve, 
szintoly  bizonyos,  mint  hogy  e  szabadságot  az  állam 
fönállása  sokképen  korlátozza.  E  veszély  és  e  korláto- 
zás árán  szerezheti  meg  csupán  az  egyén  biztosságát, 
azaz :  a  szabadságot.  Az  államtudomány  feladata  eszkö- 
zöket találni,  hogy  mindkettőt  a  lehető  legkisebb  mér- 
tékre szorítsuk:  de  lehetetlen  egészen  elhárítani  min- 
den veszélyt,  mely  az  állam  részéről  fenyegeti  az  egyéni 
szabadságot;  miután  minden  hatalommal  vissza  lehet 
élni,  e  czélt  az  állam  teljes  tehetetlensége  által  lehetne 
csupán  elérni,  s  az  államhatalmak  megosztása  sajátké- 
pen  nem   megosztása,   hanem   föloszlatása   az   államnak. 

JEGYZETEK  A  VII.  FEJEZETHEZ. 


(a)  Alig  történt  egy  század  óta  valami  nevezetes  az 
államtudomány  körében,  a  mire  nem  Montesquieu  adta  volna 
meg  legalább  is  a  lendületet,  míg  ellenben  nem  lehet  befo- 
lyásának tulajdonítani,  a  mi  sajnos  történt  a  franczia  forra- 
dalom alatt  és  után. 

(b)  Ce  n'est  point  á  moi  á  examiner,  si  les  Anglais 
jouisseut  actuellement  de  cetté  liberté  ou  non.  II  me  suffit, 
qu'elle  est  établie  par  leurs  lois,  et  je  n'en  clierche  pas 
d'avantage. 

(c)  La  liberté  politique,  dans  un  citoyen,  est  cetté  tran- 
quilité  d'esprit,  qui  provient  de  Topinion,  que  cliacun  a  de 
sa  síireté ;  et  pour  qu'on  aie  cetté  liberté,  il  faut  que  le  gou- 
vernement  sóit  tel,  qu'un  citoyen  ne  puisse  pas  craindre  un 
autre  citoyen :  így  szól  Montesquieu  az  Esprit  des  lois  IX. 
könyvének  G.  fejezetében  a  szabadságról.  Miután  e  biztossági 
érzetet,  melyben  áll  Montesquieu  igen  helyes  nézete  szerint  a 
szabadság,  csak  ott  találhatni,  hol  az  állam  minden  egyest 
oltalmazhat  a  veszélyek  ellen,  melyek  őt  más  egyesek  részéről 
fenyegetik :  világos,  hogy  Montesquieu  igen  tisztán  átlátta  a 
szabadság  szükséges  föltételeit,  s  elvét  a  hatalmak  megosztá- 
sáról soha  sem  akarta  oly  kiterjedésben  alkalmazni,  hogy  az 
államhatalmat  koczkáztassa.  Azon  korlátozásokból,  mik  mel- 
lett elve  alkalmazását  czélszerűnek  mondja,  eléggé  meggyő- 
ződhetünk mi  távol  vannak  tőle  azon  nézetek,   a  miket  elvei- 

bői  következtettek.  A  politikai  elméletek  gyakorlati  haszna 
gyakran  hasonlít  az  emelő  rúdhoz,  melyet  nagy  terhek  meg- 
indítására használnak,  s  olyas  dolgok  megingatására,  mik 
különben  minden  erőködésnek  ellenállanának.  Ugyanezt  mond- 
hatni a  hatalmak  megosztása  elvéről.  Amit  az  ellen  mond- 
hatni, az  nem  érheti  Montesqnient,  hanem  csak  azokat,  kik 
az  építés  kizárólagos  eszközének  tekintik  azon  eszközt,  melyet 
a  hely  tisztázására   használtak. 

VIII.  FEJEZET. 

A    VÉGREHAJTÓ    HATALMAT    A    TÖRVÉNY- 
HOZÓNAK   ALÁ    KELL    VETNI;    AZ    ÁLLAM 
KORMÁNYA    PEDIG     NEM    A    VÉGREHAJTÓ 
HATALOM  EGY  RÉSZÉNEK  TEKINTENDŐ. 


Ha  az  államot  vezérlő  akaratot  nem  választhatni 
el  a  hatalomtól,  mely  ez  akarat  kivitelére  szükséges: 
önként  értetik,  hogy  e  hatalmat  kell  az  akaratnak, 
s  nem  azt,  ami  az  állam  akaratát  kifejezi,  e  physicai 
erőnek  alávetni. 

Minden  félreértés  elkerülése  végett  egy  tévedésre 
kell  itt  figyelmeztetnem  olvasóimat,  melyet  a  hatalmak 
megosztása  eszméjével  egyszerre  vittek  be  a  politikába, 
és  mely  sokat  tőn  azon  fogalomzavarra,  mely  a  tudományt 
mindeddig  minden  egyéb  fölött  jellemzi. 

A  fönálló  viszonyok  mindig  tetemes  befolyást  gya- 
korolnak az  elméletekre,  melyek  tisztán  tudományos 
szemlélődések  szinében  jelennek  meg. 

A  hatalmak  megosztásának  elve,  mint  fönebb 
mondtuk,  oly  korból  való,  mikor  a  királyság  Franczia- 
országban  kényúrilag  élt  hatalmával,  s  gyakorlati  czélja 
nem  egyéb  volt,  mint  megmutatni,  hogy  a  népnek  szük- 
ségkép részt  kell  vennie  a  törvényhozásban,  s  hogy  a 
törvényszékeknek  függetleneknek  kell  lenni.  A  királyság 

megsemmisítésének  eszméje,  vagy  azon  czélzat,  hogy 
azt  föltétlenül  alá  vesse  a  népakaratnak,  már  azért  is 
távol  vala  szükségkép  Montesquieutől,  mert  mikor  még 
a  királyság  oly  hatalmas  volt,  minden  ilyes  elmélet, 
magán  horda  vala  a  kivihetlenség  bélyegét. 

Miután  a  hatalmakat  törvényhozóra,  végrehajtóra 
és  bíróira  osztják:  a  végrehajtóhoz,  melyet  a  király- 
ságnak adtak,  az  állam  kormányzását  is  oda  számítjákr 
bár  ezáltal  megszűnik  az  állam  tiszteinek  egész  bölcseimi 
fölosztása  akaratra,  mely  határoz,  és  végrehajtó  erőre. 

Azon  hatalom,  mely  az  államot  kormányozza, 
vagyis  amely  annak  ügyeit  a  törvényhozás  által  megál- 
lapított bizonyos  alapelvek  szerint  vezérli,  s  ilyes  alap- 
elvek hiányában  és  ahol  a  határozás  halasztást  nem 
szenvedhet,  egyes  fontosabb  esetekben  az  irányt  is  meg- 
szabja, melyet  az  államnak  követnie  kell,  —  e  hatalom 
mondom,  csak  tárgyilag  különbözik  a  törvényhozó  hata- 
lomtól, nem  pedig  lényegileg.  Állapítsanak  meg  bár  általá- 
ban bizonyos  alapelveket,  vagy  egyes  esetekre  hozzanak 
határozatokat:  az  az  akarat,  mely  e  határozatoknál  mű- 
ködik, és  az  a  hatalom,  melyet  egyes  esetekben  az  elha- 
tározás illet,  (t.  i.  a  kormányzó  hatalom)  szintoly  kevéssé 
van  a  törvényhozásnak  alávetve,  mint  p.  o.  az  egyes 
embernél  sem  választhatjuk  külön,  és  tulajdoníthatjuk 
alsóbb  rendű,  vagy  fensőbb  nemű  tehetségnek  az  aka- 
rás azon  működését,  mely  az  egyes  esetekben,  —  és 
azon  munkásságát,  amely  bizonyos  általános  alapelvek 
iránt  határoz. 

Igaz,  hogy  az  értelmes  ember,  ha  egyszer  alapel- 
veivel tisztába  jött,  egyes  esetekben  is  azok  után  indul; 
s   így  jól   rendezett  államban    egyes    esetekre   nézve  is 

követik  a  törvényhozás  általános  határozatait.  Azonban 
<3z  egyáltalában  nincs  mindig  így.  Valamint  az  egyesek 
eljárásai  nem  mindig  alapelveiktől  függenek,  hanem 
gyakran  az  egyes  cselekmények,  és  a  viszonyok,  mikbe 
azok  által  jutottunk,  kényszerítenek  bennünket  bizonyos 
alapelvek  elfogadására:  ugyanez  történik  az  államokkal 
is.  S  a  törvényhozásnak  szintoly  gyakran  adnak  irányt 
a  kormány  eljárásai,  vagy  jobban  mondva  azon  helyzet, 
melybe  az  állam  az  érintett  eljárások  miatt  jutott:  a 
mennyire  a  kormány  eljárásai  függenek  azon  alap- 
elvektől,   mik  mellett   a   törvényhozás  nyilatkozott. 

Korlátlan  egyeduralmakban,  hol  a  határozás  joga 
mindenben,  ami  az  államra  vonatkozik,  egyes  embert 
illet,  nem  lehet  kérdés  a  végrehajtó  hatalom  viszonyá- 
ról a  törvényhozó  és  kormányzó  hatalomhoz,  s  a  kettő- 
nek teljes  egységéről. 

Azon  tisztségekben,  melyekre  van  bízva  a  törvé- 
nyek és  a  felség  akaratának  végrehajtása,  senkinek  sem 
jut  eszébe  a  gépeknél  egyebet  keresni,  melyek  által 
tetté  lesz  az  uralkodó  akarata ;  és  az  uralkodó  akaratot, 
mely  általános  szabályokat  fejez  ki,  senki  sem  fogja 
megkülönböztetni  attól,  mely  egyes  esetekben  határoz. 
De  alkotmányos  államokban,  hol  tudniillik  sokan  része- 
sülnek a  kormányban,  kevésbbé    szembetűnő  e  viszony. 

Nagyobb  államokban  sem  a  törvényhozó  hatalmat 
nem  gyakorolhatja  maga  a  nép,  sem  a  kormányt  nem 
viheti.  Ahol  minden  hatalmat  a  néptől  származtatnak, 
ott  is  másokra  kell  azt  bízni.  Az  általános  törvények 
hozását,  melyek  inkább  körülményes  megfontolást  igé- 
nyelnek, mint  gyors  elhatározást,  nagyobb  gyülekeze- 
tekre szokták  bízni,  melyek  egyszersmind  egyes   kitűnő 

fontosságú  tárgyak  eldöntését  is,  például  az  adómeg- 
ajánlást, maguknak  szokták  föntartani.  Az  állam  kor- 
mányzását s  a  határozást  oly  dolgokban,  melyek  bármi 
fontosak,  de  gyors  elintézést  kivannak,  egy  vagy  néhány 
emberre  bízzák,  kiknek,  mivel  a  dolog  természete  sze- 
rint a  törvények  végrehajtásáról  is  kell  gondoskodniuk, 
rendelkezésük  alá  adják  az  erre  szükséges  eszközt,  az 
egész  végrehajtó  hatalmat  is.  Miután  ekkép  az  állam 
törvényhozását  és  kormányzását  külön  egyénekre  ru- 
házták, azt  hitték,  hogy  megosztották  e  hatalmakat, 
holott  csak  a  közegek  vannak  megosztva,  melyek  által 
az  állam  akarata  különböző  esetekben  nyilatkozik. 

Alkotmányos  államokban,  valamint  korlátlan  egyed- 
uralmakban az  akarat  ezen  egységétől  függ  az  állam 
fönállása,  s  csak  annyiban  felelhet  meg  az  állam  fölada- 
tának, ha  gondoskodva  van  arról,  hogy  az  orgánumok 
különfélesége,  mik  által  az  állam  akarata  nyilatkozik? 
nem  zavarja  meg  az  akarat  egységét. 

Ami  korlátlan  egyeduralmakban,  hol  az  államha- 
talom egyes  kezében  van,  a  dolog  természetéből  foly: 
azt  alkotmányos  államokban  mesterséges  eszközökkel  kell 
elérni.  Hol  az  állam  törvényhozása  és  kormánya  külön- 
böző személyekre  van  ruházva:  vagy  annak,  akire  a 
kormányzást  bízták,  kell  döntő  befolyást  adni  a  tör- 
vényhozásra (a),  vagy  a  törvényhozásnak  kell  tettleges 
befolyást  adni  a  kormányra  azáltal,  hogy  felelősségre 
vonhassa  azt.  Ahol  sem  ez,  sem  az  nem  történt,  és  sem 
a  törvényhozásnak  a  kormányra,  sem  ennek  a  törvény- 
hozásra nincs  befolyása,  eszközökről  kell  gondoskodni, 
hogy  összeütközés  eseteiben  az  uralkodó  népakaratot 
illesse  az  eldöntés,  melynek  azok  csak  közlönyei;  külön- 
ben szükségkép  oda  lesz  az  állam. 

S  most  foglaljuk  össze  a  mondottakat. 

Miután  az  egyéni  szabadság  az  anyagi  és  erkölcsi 
jók  biztosításában  áll,  s  e  biztosságot  csak  az  állam 
adhatja  meg:  az  állam  fönállását  az  egyéni  szabadság 
szükséges  biztosításának  kell  tekinteni. 

S  az  államnak  egységre  van  szüksége,  hogy  e  fel- 
adatnak megfelelhessen. 

Ez  egységet  pedig  csak  úgy  létesíthetjük,  ha  köz- 
pontosítjuk az  állam  erőit,  s  ez  erőket  alárendeljük  a 
közakaratnak. 

Ahonnan  az  következik,  hogy  az  egyéni  szabadság 
biztositékát  az  akarat,  é3  az  ennek  végrehajtására  szüksé- 
ges eszközök  központosításában  kell  keresni,  vagyis  az 
(Állam  korlátlan  hatalmában  mind  a  fölött,  amire  nézve 
az  egyéni  biztosságot  csupán  az  állam  föntartása  és  tevé- 
kenysége által  óvhatni  meg. 


JEGYZETEK  A  VIII.  FEJEZETHEZ. 


(a)  Egyeduralmakban  ilyen  a  vető,  s  a  törvényhozás  egy- 
behívásának  és  feloszlatásának  joga.  Idejárul  néhol  a  fejede- 
lem kizárólagos  kezdeményezési  joga. 

IX.  FEJEZET. 

AZ  EGYÉNNEK  IS  BIZONYOS  BIZTOSÍTÉKOKRA 
VAN  SZÜKSÉGE  AZ  ÁLLAM  ELLENÉBEN. 


Igen  sok  tévtan  csak  azért  csúszott  be  az  államtu- 
dományokba, mivel  mesterkélt  műszavakat  használnak 
azokban. 

Míg  a  gyakorlati  ó-kor  az  államtudományban  feje- 
delmekről, államnagyokról,  polgárokról,  proletárokról 
és  rabszolgákról  beszélt:  korunkban  az  államtudomány 
végrehajtó  és  törvényhozó  hatalommal,  aristokratiával, 
néppel  foglalkozik,  mintha  az  államban  elvont  fogal- 
mak állanának  szemközt  polgárok  helyett,  s  mintha 
valami  gyakorlati  haszonnal  járna,  ha  e  fogalmakat 
helyesen  értelmezik,  s  ez  értelmezésekből  az  államha- 
talmak kölcsönös  állása  iránt  lehetőleg  helyes  logikai 
következményeket  vonnak. 

Semmi  sem  könnyebb,  mint  elméletileg  tökéletes 
államszerkezetet  képzelni.  Miután  az  állam  föntartása 
érdekében  áll  a  polgároknak,  s  az  állam  hatalma  csak  a 
nép  hatalma:  úgy  tetszik,  ha  ez  elvont  fogalmaknál 
megállapodunk,  hogy  az  állam  föntartását  a  nép  leg- 
főbb érdeke  hozza  magával  szükségkép,  s  hogy  azért 
soha  sem  fog  e  nép  az  államhatalomnak,  azaz  saját 
akaratának,    ellenszegülni;    nincsen    is    semmi  ok,  miért 

hágná  át  a  törvényhozó  hatalom  abstracte  véve  kijelölt 
hatáskörét,  vagy  hogy  a  végrehajtás  a  törvényhozás 
vezetése  alól  magát  ki  akarja  vonni.  Könnyű  elvont 
fogalmakból  elméletet  alkotni,  mely  ellen  semmit  sem 
lehet  ellenvetni,  míg  az  elmélet  terén  maradunk.  Más- 
ként áll  a  dolog,  mihelyt  a  nép  elvont  fogalma  helyett 
millió  meg  millió  embert,  végrehajtó  hatalom  helyett 
százezerekre  menő  hivatalnokokat,  s  törvényhozás  he- 
lyett csak  néhány  száz  népképviselőt  gondolunk.  Mert  mi- 
után az,  mit  a  nép  akaratának  mondunk,  legjobb  esetben 
is  csak  a  többség  akarata ;  miután  a  végrehajtó  hatalom 
minden  tagjának  nemcsak  az  államról,  hanem  csalá- 
daikról  is  kell  gondoskodniuk,  s  minden  népképviselő 
saját  érdekeit  is  képviseli;  miután  azon  milliók  száz- 
ezrek és  százak  közül,  kiket  az  államban  mint  egyszerű 
polgárokat,  hivatalnokokat  és  törvényhozókat  együtt 
találunk,  mindeniknek  magának  saját  egyéni  érdekei 
vannak,  melyeket  minden,  állásánál  fogva  hatalmában 
álló  eszközei  biztosítni  törekszik:  az  államban  min- 
den polgári  osztálynál  szükségkép  föl  kell  tennünk  a 
hajlamot  egyéni  czéljai  kivitelére  használni  föl  az  állam 
hatalmát,  vagij  az  állam  ellenében  is  kivinni  magán  czél- 
jait;  amiből  az  következik,  hogy  minden  alkotmány  csak 
annyiban  felelhet  meg  föladatának,  amennyiben  elhárítja 
a  veszélyeket,  mikkel  az  érintett  hajlam  az  állam  fönál- 
lását  fenyegeti. 

Minden  czélszerű  alkotmánynak  bizonyos  biztosí- 
tékokra van  tehát  szüksége,  és  pedig  szintúgy  az  állam 
részére  az  egyének  támadásai  ellen,  valamint  az  egyé- 
nek részére  az  államhatalom  kihágásai  ellen.  S  épen 
abban   áll    a  legnagyobb    tévedés  az  államtudományok- 

bari,  ini  annyi  gyakorlati  botlásra  adott  okot,  mert  nem 
ismerték  el,  hogy  az  államban  minden  viszonynak  némi 
biztosítékokra  van  szüksége. 

Mint  a  középkorban  mindig  azzal  foglalkoztak^ 
hogy  az  egyént,  mennyiben  a  kiváltságosak  közé  tarto- 
zott, s  minden  egyletet  és  testületet,  amelyek  önálló 
jogkört  szereztek  maguknak,  biztosítsanak  az  államha- 
talom túlterjeszkedései  ellen,  míg  végre  oda  jutottak, 
hogy  szinte  elenyészett  maga  az  állam  is,  és  ahol  — 
mint  például  Németországban  —  későn  következett  be 
a  szükséges  visszahatás,  lehetetlenné  vált  egy  valódi  állam 
fölállása :  úgy  később,  miután  az  államtudomány  a  ró- 
mai jog  alapján  fölállítá  a  korlátlan  királyság  újdon 
épületét,  csupán  az  állam  szükségeire  voltak  tekintettel, 
s  míg  azt  minden  lehető  háborítás  ellen  biztosítani 
törekedtek,  az  egyéni  szabadság  minden  biztosítékát 
elhanyagolták. 

Mióta  Eousseauval  a  népfölség  elve  érvényre  jutott, 
egyoldalulag  haladtak  tovább  e  pályán,  s  mivel  az  állam 
a  polgárok  egyetemét  foglalja  magában,  s  eszmében 
nem  lehet  más  czélja,  mint  a  polgárok  ezen  egye- 
temének: megkisérlették  az  állam  mindenhatóságát 
létesíteni ;  mivel  azonban  az  államhatalmat  nagyobb 
államokban  a  polgárok  egyeteme  nem  gyakorolhatja, 
igyekeztek  őket  az  államhatalom  túlterjeszkedései  ellen 
teljesen  biztosítani,  mi  által  némely  újabb  alkotmá- 
nyokban oda  jutottak,  hogy  az  egyest  és  a  kevesebbsé- 
get  minden  biztosítéktól  megfosztották,  s  egyszersmind 
az  államhatalmat  is,  csupán  hogy  a  többségnek  teljesen 
alávessék,  oly  helyzetbe  hozták,  melyben  nem  élhet 
ugyan  vissza  hatalmával,    de  nem    is    élhet    azzal,  azaz : 

hogy  biztosítást  szerezzenek  az  államhatalom  visszaélé- 
sei ellen,  az  állam  mindenhatósága  mellett  egyszersmind 
az  állam  érdekeit  képviselő  összes  hatalmak  teljes  tehe- 
tetlenségére törekedtek,  s  elfeledték,  hogy  az  állam  ér- 
dekében nem  elég,  ha  egy  hatalom  sem  hágja  át  körét, 
hanem  szükség,  hogy  saját  körét  is   betöltse  mindenik. 

Eddig  azon  kérdéssel  foglalkoztunk  e  műben,  mely 
föltételek  alatt  oldhatja  meg  az  állam  föladatát.  Ügy 
találtuk,  hogy  az  csak  az  államhatalom  egysége  mellett 
lehetséges. 

Ez  egységet  csupán  az  összes  államhatalom  köz- 
pontosítása által  érhetni  el,  oly  intézmények  által,  mik- 
nek következtében  csak  egy  akarat  uralkodik  az  állam- 
ban, s  ez  akaratnak  mindazon  eszközök  rendelkezésére 
állanak,  melyek  végrehajtására  szükségesek,  (a). 

Miután  az  akarat  ezen  egységét  s  a  végrehajtására 
szükséges  eszközök  következetes  használatát  sehol  sem 
találhatni  föl  oly  mértékben,  mint  ahol  minden  hatalom 
egyesre  van  bízva  az  államban:  önként  következik, 
hogy  —  hacsak  az  állam  fönállását  tartjuk  szem  előtt, 
—  egy  alkotmány  sem  nyújt  az  állam  hatalmára  nézve 
több  kezességet,  mint  a  korlátlan  egyeduralom.  —  Ha 
szélül  tekintjük  az  államot  s  azon  meggyőződésből  in- 
dulunk ki,  hogy  az  egyént  az  egyetemnek  föltétlenül 
alá  kell  vetni:  szükségkép  ez  alkotmányformához  kell 
folyamodnunk;  s  mint  a  római  impérium,  melyre  vezet- 
tek mindazon  eszmék,  melyek  az  államról  az  ó -korban 
uralkodtak,  nem  ezen  eszmék  megrontása,  hanem  in- 
kább szükséges  következménye,  gyakorlati  létesítése: 
úgy  I.  és  III.  Napóleon  uralmában  is  nem  megsemmisí- 
tését, hanem  csak   megtestesülését   kell   látnunk  az  első 

és  utolsó  franczia  forradalom  által  fölállított  eszmék- 
nek. (6). 

Más  dolog,  ha  az  államot  nem  czélnak,  hanem  csak 
eszközül  tekintjük,  mely  által  mindnyájunk  egyéni  sza- 
badságát biztosíthatjuk ;  mert  ha  e  szempontból  indulva 
ki,  be  is  kell  látnunk,  hogy  az  állam,  mint  az  egyéni 
szabadság  legfontosabb  biztosítéka,  nem  nélkülözheti  a 
fönállására  szükséges  hatalmat,  hogy  bizonyos  körben 
korlátlannak,  s  minden  erő  központosítása  által  min- 
denhatónak kell  lennie:  nem  szenved  kétséget,  hogy 
az  államhatalom  ellenében  az  egyénnek  némi  biztosíté- 
kokra van  szüksége. 

Lássuk,  miben  kell  állaniok  e  biztosítékoknak. 

JEGYZETEK  A  IX.  FEJEZETHEZ. 


(a)  Az  mindegy,  hogy  az  állam  akaratának  kifejezése 
egyest  illet-e,  vagy  többekre  van  bízva:  de  mindig  egységes 
akaratra  van  szükség,  melynek  mindig  rendelkezésére  állanak 
mindazon  eszközök,  melyek  szükségesek  végrehajtására.  Miként 
a  kormányzó  és  törvényhozó  hatalmakat  csak  annyiben  ru- 
házhatni különböző  kezekre,  amennyiben  mindkettő  fölött  egy 
fensőbb  hatóság  áll,  mely  a  kettő  közt,  összeütközés  esetében, 
helyreállítja  az  egységet:  úgy  a  végrehajtást,  a  dolog  termé- 
szete szerint,  mindig  alá  kell  vetni  a  kormányzó  és  törvény- 
hozó hatalomnak;  mert  épen  a  hatalmak  ezen  központosításá- 
ban kell  keresnünk  az  államhatalom  erejének,  vagyis  az  állam 
fönállásának  biztosítékát. 

(b)  Azon  alapelv,  hogy  az  állam  czél  s  az  egyén  csak 
eszköz,  szükségkép  egyes  ember  uralmára  vezet,  s  hogy  ez 
uralom  egy  Nero  vagy  egy  Antonin  uralkodása-e,  az  részint  a 
véletlentől,  részint  a  közerkölcsiség  mérfokától  függ,  miután 
az  első  imperatorokéhoz  hasonló  uralom  bizonyára  csak  a  leg- 
romlottabb  korszakban  lehetséges.  A  korlátlan  uralom  mindig 
szükséges  eredménye  az  elvnek,  melyet  fölállítottak  s  az  abból 
folyó  nézetnek,  miszerint  csak  az  állam  hatalmát  kell  biz- 
tosítani. 

X.  FEJEZET. 

A  SZABADSÁG  BIZTOSÍTÉKAI  AZ  ÁLLAM- 
HATALOM ELLENÉBEN. 


Ha  az  állam  biztosítéka  csupán  az  államhatalom 
egységében  keresendő:  azon  biztosítékoknak,  melyeket 
az  egyén  követelhet  az  állam  ellenében,  nem  oly  ne- 
műeknek  kell  lenni,  hogy  az  államhatalom  egységét, 
s  azzal  az  erőt,  melyre  az  államnak  a  polgárok  anyagi 
és  erkölcsi  javai  oltalmazása  végett  szüksége  van,  kocz- 
káztassák.  A  szabadság  biztosítékát  ennélfogva  sem  a 
hatalom  különböző  részei  közt  mesterségesen  előidézett 
összeütközésben,  sem  nem  abban  kell  keresni,  hogy 
egyes  polgároknak  vagy  a  nép  egyes  részeinek  jogot 
és  lehetőséget  adjanak,    ellenszegülni  az  államhatalomnak. 

Az  államhatalom  csak  úgy  felelhet  meg  föladatá- 
nak, ha  magában  egységes,  s  kijelölt  körében  korlátlan: 
miből  következik,  hogy  a  szabadságot  csak  háromféle 
módon  biztosíthatni  az  ellen : 

az  államhatalom  benső  szervezete  által; 

a  nép  irányábani  függés  által,  a  népnek  tartván  föl  a 
jogot,  hogy  bizonyos  egyénekre  ruházhassa  az  államhatal- 
mat    vagy  legalább  felelősségre  vonhassa    a    kormányt; 

végre  ha  az  államhatalmat  bizonyos  korlátok  közé 
szorítják,  melyeken  túl  nem  terjeszkedhetik. 

XI.  FEJEZET. 

A   SZABADSÁG   BIZTOSÍTÉKAI  AZ  ÁLLAM- 
HATALOM BELSZERVEZETE  ÁLTAL. 


Miként  egyes  embernél  az  akarat  a  legfőbb,  s  a 
helyzet,  melyet  a  világban  elfoglalnak,  inkább  attól 
függ,  mily  mértékben  vannak  lelki  és  testi  erői  értel- 
mes akaratának  alávetve,  mint  attól,  hogy  mennyi  ere- 
jök  van:  ugyanez  áll  az  államra  nézve  is.  Mint  már 
megjegyeztük,  minden  államban  mindig  legfőbb  a  törvény- 
hozás. 

Aki  a  törvényhozás  jogával  kizárólag  bír,  legyen 
bár  egyes,  vagy  valamely  polgári  osztály,  avagy  az  Összes 
nép:  mindig  az  az  uralkodó.  A  törvényhozó  nagyjogok- 
kal ruházhat  föl  egyeseket  és  bizonyos  polgári  osztá- 
lyokat ;  rajok  ruházhatja  az  állam  kormányát  s  a  végre- 
hajtó hatalom  minden  egyes  részét:  de  bármi  nagyok 
különben  e  hatalmak,  mindig  csak  a  törvényhozástól 
függenek,  s  akik  e  hatalmakat  bírják,  csupán  annyiban 
részesek  az  uralkodásban,  amennyiben  részök  van  a  tör- 
vényhozásban is. 

Miután  minden  idő  tapasztalása  tanítja,  hogy  a 
közjóra  még  veszélyesebb,  ha  egy  osztályra,  mint  ha 
egyes    személyre    ruházzák   a   korlátlan    uralmat,    s   azt 

látjuk,  hogy  a  gyülekezetek  szintén  ki  vannak  téve 
mindazon  hibáknak  és  gyöngeségeknck,  mik  által  a 
korlátlan  egyeduralkodás  az  államra  nézve  veszélyes 
lehet:  önként  következik,  hogy  a  törvényhozó  hatal- 
mat, épen  mivel  egyedül  uralkodó  hatalom  az  államban, 
úgy  kell  szervezni,  hogy  mind  a  két  veszély  ki  legyen 
kerülve.     Ha  tudniillik : 

1.  a  törvényhozási  jogot  több,  különböző  állású 
osztályra  és  egyénre  bízzák; 

2.  s  bizonyos  formákat  állítanak  föl,  melyekre 
ügyelni  kell,  hogy  a  törvényhozó  hatalom  határozatait 
az  uralkodó  akarat  kifejezéseiül  ismerjék  el. 

A  koronának  adott  azon  jog,  miszerint  a  törvény- 
hozó gyűlést  egybehíhatja  s  feloszlathatja,  a  törvény- 
hozás határozatait  korlátlan  vagy  csak  fölfüggesztő  ,veto' 
által  mellőzheti,  s  a  felsőház  tagjait  mind,  vagy  legalább 
egy  részben  kinevezheti,  végre  a  törvényhozás  két  vagy 
több  kamrára  osztása,  melyek  közül  mindeniket  a  pol- 
gárok külön  osztálya  választja:  ime  azon  eszközök,  me- 
lyek által  az  elsőt  el  akarják  érni. 

Az  elhamarkodás  veszélye  ellen  szintén  különböző 
eszközökhöz  nyúltak,  s  a  törvényhozást  határozásaiban 
bizonyos  törvényesen  megállapított  szabályokhoz  kö- 
tötték. Ilyenek  p.  o.  ha  törvényesen  meg  van  állapítva, 
hogy  minden  törvényjavaslat  tárgyalásakor  bizonyos 
számú  tagoknak  kell  jelen  lenni;  hogy  minden  hatá- 
rozat hozatalára  az  összes  törvényhozó  testület  több- 
sége kívántatik,  nem  csupán  az  épen  jelenlevőké;  hogy 
bizonyos  időközök  alatt  háromszor  ismételve  hozott  ha- 
tározat törvény  erejével  bírjon;  vagy  minden  kérdést 
csupán    akkor   lehessen    végkép    eldöntöttnek    tekinteni, 

ha  a  nép  vagy  a  jövő  törvényhozás  az  e  részben  hozott 
határozatot  legalább  hallgatólag  helyeselte. 

Miután  minden  alkotmányos  egyeduralomban  talá- 
lunk némi  intézkedéseket,  melyeknél  fogva  egyes  pol- 
gári osztály  kizárólagos  befolyást  nem  gyakorolhat  a 
törvényhozásra;  s  még  népuralmakban  is  vannak  bizo- 
nyos szabályok  a  törvényhozás  elsietése  meggátlására : 
mindezen  intézményeknek,  melyek  a  természeténél  fogva 
korlátlan  hatalom  visszaélései  ellen  védik  a  szabad- 
ságot, sokképen  és  kimerítőleg  megvitatták  immár  jó 
és  rossz  oldalait  egyaránt.  Fölöslegesnek  tartom  ismé- 
telni, ami  száz  meg  százszor  el  volt  már  mondva,  s  azt 
hiszem,  hogy  eleget  teszek  föladatomnak,  ha  csupán 
Cherbulieznek,  fájdalom  kevéssé  ismert,  művére:  „Theorie 
des  garanties  constitutionelles."  (Paris,  C.  B.  Cherbuliez 
1838)  figyelmeztetem  olvasóimat,  melyben  minden  ide- 
tartozó kérdés  klasszikái  tisztasággal  és  nyugalommal 
van  tárgyalva;  csak  ott  legyen  szabad  némi  meg- 
jegyzéseket tennem,  melyek  a  dolog  helyes  fölfogására 
szükségeseknek  tetszenek,  hol  nézeteim  másokéitól,  kik 
e  tárgygyal  foglalkoznak,  lényegesen  eltérnek. 

XII.  FEJEZET. 
A  KIRÁLYSÁG  ALKOTMÁNYOS  JELENTŐSÉGE. 


Azt  hiszem,  megmutattam  az  előbbiekben,  hogy  a 
mire  eddig  a  hatalmak  megosztásának  nevében  töre- 
kedtek, az  tulaj  donképen  nem  a  hatalmak  megosztása, 
hanem  csak  a  hatalom  olyas  czélszerű  szervezete,  mi- 
szerint megfontolva  mindazon  veszélyeket,  melyek  az 
államot  azon  esetben  érhetnék,  ha  minden  hatalmat 
egyes  osztály  vagy  egyén  bírna  kizárólag:  a  törvény- 
hozást, vagyis  az  államban  egyedül  uralkodó  hatalmat 
többek  közt  osztják  meg,  úgy,  hogy  az  államakarat 
<?sak  több  osztály  és  egyén  egyetértéséből  állhat  elő. 

Hasonló  tévedés,  mely  szintén  a  hatalmak  meg- 
osztása elvéből  származván;  még  egy  csoport  szintoly 
ártalmas  tévedésbe  vezet,  —  az,  hogy  a  királyságot, 
csupán  a  hatalmak  megosztása  rendszerének  folytán, 
egyedül  a  végrehajtó  hatalom  birtokosának  tekintették, 
s  mindazon  jogokat,  melyeket  alkotmányos  országokban 
a  törvényhozásra  gyakorolt,  csak  a  végrehajtó  hatalom 
szükséges  tulajdonai  gyanánt  igyekeztek  föltűntetni. 

Maga  Cherbuliez  is  azon  hibába  esett  (a),  holott 
minden  elfogulatlannak  szükségkép  be  kellé  látnia, 
hogy  a  királyság  állása  alkotmányos  államokban  igen 
különösnek,  sőt  megfoghatlannak  tetszenék,  ha  a  végre- 
hajtó hatalom  természetéből  kellene  kimagyarázni. 

22* 

Xem  hinnők,  mily  hatással  vannak  bizonyos  szók 
az  emberi  észre.  Egész  századok  és  népek  legnagyobb 
tévelyei  onnan  származtak,  mivel  sok  dolgot  nem  igaz 
néven  neveztek,  s  anélkül,  hogy  gondolkodtak  volna  az 
elnevezés  helyessége  felől,  a  következtetések  egész  so- 
rát építették  a  hibás  kifejezésre,  (b). 

Mindig  nehéz  dolog  meggyőződnünk  oly  fogalmak 
helyességéről,  melyek  ellentétben  állanak  a  szavakkal, 
miket  már  egész  életünkben  megszoktunk:  s  kétség- 
telennek tartom,  hogy  olvasóim  közöl  sokan  paradox 
gyanánt  utasítják  vissza  azon  állítást,  mely  szerint:  a 
királyság  egészen  más  állást  foglal  el  az  alkotmányos 
államokban,  mint  aminő  a  végrehajtó  hatalom  fejét  ész- 
szerüleg  illetné. 

Mielőtt  e  tudományos  eretnekséget  végkép  elkár- 
hoztatnák, kérem  önöket,  feledjék  el  egy  pillanatra,  a 
mit  e  tárgyról  tanultak  és  könyvekben  írtak :  s  olyan 
értelmes  ember  álláspontjára  helyezzék  magukat,  ki  a 
politikai  tudományok  újabb  haladásaival  nem  ismeretes. 

Legyen  szabad  ez  egyszer  olvasóim  képzelődését 
igénybe  venni,  mi  jelenleg  úgy  is  nagy  foglalkozási  tért 
talál  e  tudományokban. 

Képzeljük,  hogy  Aristoteles,  Plató  vagy  bármelyik 
azon  nagy  férfiak  közöl,  kik  az  ó -korban  politikával 
foglalkoztak,  korunk  egyik  alkotmányos  egyeduralmá- 
ban megjelennék,  s  hozzánk  azon  kérdést  intézné:  mily 
állást  foglal  el  az  államban  a  királyság? 

Megmagyarázzuk  neki,  hogy  a  király  nem  felelős, 
de,  hogy  a  kényuralom  veszélyei  ellen  biztosítást  talál- 
junk, intézkedések  vannak  téve,  hogy  a  királynak  egy 
rendeletét    se    hajtsák    végre,    hacsak    valamely    felelős 

államszolga,  ki  annak  törvényességéről  jótáll,  alá  nem 
írja;  hogy  a  törvényhozás  jogát  szabadon  választott 
gyülekezetek  gyakorolják,  hogy  egyébiránt  e  gyüleke- 
zeteket egyebehíni  és  feloszlatni  a  király  jogához  tar- 
tozik, s  királyi  jóváhagyás  nélkül  egy  határozatuk  sem 
bír  törvényes  erővel;  hogy  az  állam  kormányzása,  a 
törvényhozás  távollétében  általános  kötelező  rendeletek 
kibocsátási  joga,  s  az  állam  viszonyainak  más  államok 
irányában  meghatározása,  a  hadizenés  és  békekötés 
joga  mind  a  királyra  van  bízva. 

Azt  hiszem,  hogy  Plató  s  főleg  Aristoteles,  ha  még 
a  felsőházi  intézményekről  is  értesítenék  őket,  mi  által 
az  aristokratiának  .adnak  befolyást  a  törvényhozásra, 
igen  észszerűnek  tartanák  ez  alkotmányformát.  Az 
ó-korban,  hol,  főleg  Görögországban,  egy  időben  ta- 
pasztalták az  egészen  aristokrata  és  tisztán  demokrata 
alkotmányok  s  a  magán  kényuralom  rossz  eredményeit, 
épen  a  legkitűnőbb  férfiak  a  jó  alkotmány  eszményké- 
péül tekintették  az  aristokrata,  demokrata  és  egyed- 
uralmi hatalom  vegyítését. 

De  ha  az  ó-kor  emberének,  hogyr  minden  viszo- 
nyunkat még  inkább  megfoghatókká  tegyük  előtte, 
tudtára  adnók,  miszerint  ez  intézkedéseket  mind  azért 
tették,  mert  meggyőződtek  a  törvényhozó,  bírói  és  végre- 
hajtó hatalom  megosztásának  szüksége  felől,  s  csupán 
a  királyságra  akarták  kizárólag  ruházni  a  végrehajtó 
hatalmat:  hiszszük-e,  hogy  Plató  és  Aristoteles,  vagy  az 
ó-világ  bármely  más  bölcse  és  államférfia  ezt  is  megér- 
tené? 

Sokat  be  lehet  tanulni,  el  is  lehet  hinni;  betanul- 
hatni és  el  is  hihetni  azon  tételt    is,  hogy    akinek  meg- 

egyezése  nélkül  törvényt  nem  lehet  hozni,  s  aki  mások 
megegyezése  nélkül  nem  hajthat  semmit  végre,  nem 
vesz  részt  a  törvényhozásban,  de  ahelyett  bírja  az 
összes  végrehajtó  hatalmat.  Azonban  azt  részemről  meg- 
foghatatlannak tartom;  s  épen  mivel  megfoghatatlan, 
mivel  a  királyság  állását  az  újabbkori  alkotmányos 
államokban,  a  tisztán  végrehajtó  hatalom  természetes 
föladatával  szintúgy  összeférhetlennek  találja  szükség- 
kép minden  elfogulatlan  ember,  mint  találná  Plató 
vagy  Aristoteles :  onnan  van,  hogy  a  legfontosabb  kér- 
dések egyike  fölött,  minő  a  királyság  állása  alkotmá- 
nyos államokban,  soha  sem  jöhetünk  tisztába. 

Gyakran  állították,  hogy  az  ellenzék  létezése  szük- 
séges föltétele  az  alkotmányos  szabadságnak.  Helyesen, 
ha  csak  véleményekre  nézve  értjük  az  ellenzést.  Haladás 
levén  az  ember  rendeltetése,  ami  polgárisult  államokban 
a  fejlődés  lehetségének  föltétele,  a  legfontosabb  szük- 
ségek közé  tartozik  kétségtelenül. 

A  különböző  hatalmak  közötti  ellenzék  azonban, 
vagy  helyesebben  kifejezve:  az  uralkodó  államhatalom- 
ban részes  egyének  és  osztályok  közötti  ellentét  sehogy 
sem  lehet  jótékony  hatású  az  állam  fejlődésére,  s  épen 
mivel  a  mindenkiben  benszületett  uralkodási  vágynál 
fogva  ezen  ellentétet  soha  sem  akadályozhatni  meg 
egészen:  minden  alkotmánynak  föladata,  elhárítani  a 
veszélyt,  mely  az  ilyes  összeütközésekből  származnék, 
miszerint  egyik  osztály  teljes  győzelmet  vívna  ki  a 
többi  fölött,  (c). 

A  helyzet  különfélesége  szerint,  melyben  az  állam 
van,  a  legellenkezőbb  nézetekből  indulhatni  ki  azon 
kérdésre  nézve:  kinek  kelljen  az  uralkodó  államhatalom- 

ban  részt  venni?  Miután  az  áll  valóban  szilárd  alapon, 
ami  történetileg  lassankint  fejlődött:  Amerikában  és 
Svájczban  a  királyság  ellen  beszélnek,  míg  az  európai 
államokban  amellett.  A  monarchico-demokrata,  monar- 
chico-aristokrata,  vagy  mindezen  elemekből  vegyített 
alkotmányt  tartsa  bár  valaki  legjobbnak:  de  ha  egyszer 
azon  nézetből  indult  ki,  hogy  a  fölségi  jogot  több  té- 
nyező között  némi  úton-módon  meg  kell  osztani:  arról 
is  szükség  gondoskodnia,  hogy  e  tényezők  közül  min- 
denik megtarthassa  kijelölt  állását;  miből  következik, 
hogy  a  legczélszerűtlenebb,  sőt  egyáltalában  menthetet- 
len eljárás,  ha  azok,  kik  az  egyedúri  hatalom  fönállását 
a  közjó  egyik  föltételéül  tekintik  az  államban,  egyszers- 
mind oly  elméleteket  védelmeznek,  melyek  mellett  a 
királyságnak  adott  állás  tarthatatlanná   lenne. 

Ha  vizsgáljuk  a  politikai  küzdelmekben  oly  gazdag 
múlt  század  történeteit,  úgy  találjuk,  hogy  majd  min- 
dig azon  állás,  melyet  az  alkotmányos  államokban  a 
királyság  elfoglalt,  nyújtott  alkalmat  e  tusákra,  s  min- 
denkor az  alkotmányos  királyság  elve  bukott  meg  e 
harczok  közepett.  Egyes  esetekben  a  királyt  fosztották 
meg  koronájától,  mindamellett,  hogy  az  alkotmányban 
ki  volt  mondva,  miszerint  hatalma  öröködési  és  nem 
felelős ;  máskor  meg  az  alkotmány-adta  anyagi  erővel  ő 
tette  magát  kényúrrá.  Az  alkotmányos  királyság,  mint 
olyan,  egy  küzdelemben  sem  tarthatá  meg  állását. 

Fölületes  szemlélet  mellett  ugyan  véletleneknek  is 
tulajdoníthatni  a  történteket.  Amint  XVI.  Lajost,  X. 
Károlyt  és  Fülöp  Lajost  szertelen  gyöngeséggel  vádol- 
ták :  úgy  másoknak  meg  azt  vetették  szemére,  hogy 
visszaéltek    hatalmukkal,     s    nem    menthető    megvetést 

tanúsítottak  a  jog  iránt,  míg  a  nép  mindenütt  sajnosán 
nélkülözte  az  erkölcsi  és  szellemi  képzettséget,  tehát 
azon  feltételt,  mi  őt  a  politikai  szabadság  élvezetére 
képesíti.  Azonban  mélyebben  rejlik  az  események  valódi 
oka.  Bármennyire  vádolják  XVI.  Lajost  gyöngeséggel, 
ha  szerencsétlenségnek  tekintik,  hogy  mikor  a  legerő- 
sebb uralkodóra  lett  volna  szükség,  nemzetségének  épen 
legkedélyesbike  űlt  a  trónon :  mindazáltal  rég  tisztában 
vannak  az  iránt,  hogy  a  királyságot  az  1791 -ki  alkot- 
mány mellett  semmiféle  egyéniség  sem  tarthatá  vala 
fön,  s  XVI.  Lajosnak  abban  állott  legnagyobb  hibája, 
hogy  ezt  nem  látta  be,  vagy  legalább  nem  fejtett  ki 
erélyt  ez  értelemben. 

S  miben  áll  tulajdonkép  az  1791-diki  alkotmány 
hibája,  mely  a  királyság,  vagyis  azon  hatalmak  egyiké- 
nek, melyeket  maga  rendelt,  fönállását  lehetetlenné  tette  ? 

Az  1791-i  alkotmány  nem  egyéb  a  hatalmak  meg- 
osztása elvének  logikailag  helyes  alkalmazásánál,  az 
egyedüli  minden  alkotmány  között,  melyben  csak  azon 
jogok  vannak  megadva  a  királynak,  mik  a  végrehajtó 
hatalom  fejét  illetik,  anélkül,  hogy  része  lenne  a  tör- 
vényhozásban. Ez  alkotmány  hibája  abban  fekszik,  hogy 
megtartá  a  királyságot,  5  el  alcarta  tőle  vonni  az  uralko- 
dást, azaz :  a  törvényhozásiam  részvételt,  miben  áll  saját- 
lag  az  egész  fölségi  jog. 

Hosszas  ideig  foglalkoztam  csupán  a  franczia  for- 
radalom történeteivel,  s  meg  kell  vallanom,  hogy  nekem 
mindig  úgy  tetszett,  miszerint  Mirabeau  nézete  a  „vető" 
s  a  had  és  béke  joga  fölötti  híres  viták  alkalmával  a 
legészszerűbb  volt  ugyan,  de  logikailag  nem  a  leghe- 
lyesebb.   Ha  egyszer  azon  alapelvből  indultak  ki,  hogy 

szabad  államban  a  törvényhozó  hatalom  kizárólag  a  né- 
pet illeti,  s  a  király  csupán  a  végrehajtó  hatalom  feje: 
a  korlátlan  vetőt,  s  a  had  és  béke  jogát  nem  lehet  többé 
védeni,  s  ha  nem  vonhatni  el  a  végrehajtó  hatalom 
minden  orgánumának  kinevezési  jogát  e  hatalom  fejé- 
től, reá  háramlik  a  felelősség;  mivel  ha  a  királyt  a  tör- 
vényhozó hatalom  egy  részének  tekintjük,  e  helyzetből 
szükségkép  következik  ugyan,  hogy  nem  felelős;  de 
esztelenség  azt  állítani  a  végrehajtó  hatalom  fejéről, 
mintegy  az  állam  első  miniszteréről,  akire  ráruházták 
azon  jogot,  hogy  alattvalóit  kinevezhesse. 

Igen  okos  dolog  volna  ugyan,  ha  a  nép  a  fölállított 
elveket  nem  akarná  végeredményeikig  vinni;  de  ha 
egyszer  a  tapasztalás  azt  mutatja,  hogy  ily  eszélyességet 
nem  várhatni  a  néptől:  úgy  hiszem,  még  észszerűbb 
dolog,  inkább  nern  állítani  föl  alapelveket,  melyek  logi- 
kailag szükségkép  ily  eredményekre  vezetnek,  főleg 
miután  az  ilyes  alapelvek  fölállításából  az  államra  nézve 
eredett  veszélyt,  az  alkalmazásban  tanúsított  legnagyobb 
mérséklet  mellett  is,  csak  elhalasztani  lehet  egyidőre, 
de  egészen   mellőzni  soha. 

Vagy  azt  hiszszük,  hogy  ha  a  „consituante"  a  ,vetol 
s  a  had  és  béke  jogát  máskép  állítá  föl,  ha  munkálata 
végeztével,  amint  Duport  és  Barnave  akarta,  az  alkot- 
mány revisiójakor,  változtatnak  néhány  törvényen,  mely 
a  királyságot  gyöngíté,  —  ezáltal  megváltoztatták  volna 
a  forradalom  folyamát?  Mirabeau,  Barnave  és  mások 
sokan  e  nézetben  voltak,  s  a  királypártiaknak  sokszor 
vádképen  rótták  föl,  hogy  e  nézet  kivitelét  makacssá- 
guk megakadályozta:  részemről  az  ellenkezőről  vagyok 
meggyőződve.    —    Amily    nagy    befolyással    vannak    az 

egyszerű  politikai  alapelvek  a  népre,  mivel  némileg  val- 
lásos hittel  csügg  azokon:  szintoly  csekély  befolyással 
vannak  reá  egyes  törvények,  melyek  azon  alapelvekkel 
ellenkezésben  állanak.  Valahányszor  valamely  törvény- 
hozás törvényekkel  akarta  korlátozni  az  elveket,  mindig 
árulással  vádolták.  A  nép  mindannak,  amivel  elégedet- 
len volt,  mindig  az  általa  igazaknak  vallott  elvek  meg- 
sértésében kereste  okát,  s  a  végetlen  erő  ösztönével  és 
a  sértett  jog  érzetével  áttörte  a  gyönge  korlátokat,  mi- 
ket a  késő  bölcseség  rakott  eléje. 

Mint  megfeledkezik  a  nép  a  jelképek  miatt  a  val- 
lásban az  igazságról,  melyet  azon  jelképeknek  kell  kife- 
jezni, s  imádva  borul  térdre  az  istenség  képes  ábrá- 
zolata előtt:  úgy  minden  fiktiót  kétségtelen  igazságnak 
vesz  a  politikában,  s  a  szenvedély  és  tudatlanság  te- 
kintetet nem  ismerő  logikájával  végeredményéig  törek- 
szik azt  valósítani;  minélfogva  nincs  fontosabb  dolog, 
mint  kerülni  oly  alapelvek  fölállítását,  melyeket  nem 
lehet  egészen  valósítani,  s  őrizkedni  kell  az  olyan  elmé- 
letektől, melyek  fogalomzavart  szülhetnek,  mi  a  politi- 
kában mindig  a  viszonyok  zavarodását  vonja  maga  után. 

Egészen  kis  államokban,  hol  az  egyesek  közt  állásra 
nézve  nincs  igen  nagy  különbség,  hol  magasabb  fokon 
áll  a  polgárisodás  s  az  államügyek  lehetőleg  egyszerűek: 
fölöslegesnek  tetszhetik  bármi  részben  megszorítani  a 
gyűlések  korlátlan  hatalmát,  melyek  hasonlókép  ren- 
desen a  polgárok  egyeteméből  állnak.  De  ha  egyszer 
meggyőződünk,  hogy  a  veszélyeket,  — ■  melyek  a  tör- 
vényhozó többség  korlátlan  hatalma  részéről  fenyegetik 
az  államot,  —  csak  azáltal  lehet  eltávoztatni,  ha  a  ki- 
rályságnak bizonyos  jogokat    adnak  a  törvényhozásban: 

azt  is  el  kell  ismerni,  hogy  a  ráruházott  törvényhozó 
hatálomnál  fogva  bír  e  jogokhal. 

Miután  a  törvényhozó  hatalmat  úgy  tekinthetni  az 
államban,  mint  akaratot,  s  a  végrehajtó  hatalmat,  mint 
tetterőt,  mely  az  akaratot  teljesíti:  észszerűleg  nem 
helyeselhetni,  ha  a  végrehajtó  hatalomnak  befolyást 
adnak  a  törvényhozásra.  Mindig  úgy  tekintendő  az, 
mint  az  anyagi  erő  bitorlása  a  jog  fölött.  Mivel  csupán 
a  törvényhozó  hatalom  a  valóban  uralkodó:  az  oly  ki- 
rályság, melyet  egyedül  a  végrehajtó  hatalomra  akar- 
nak szorítani,  királyság  fölségi  jog  nélkül,  azaz:  oly  in- 
tézmény, mely  egyenes  ellentétben  áll  azon  fogalom- 
mal, melyet  eddig  a  történetírás  egybekötött  a  király- 
ság nevével:  hogy  lehetne  tehát  az  tartós? 

Sokkal  nagyobb  az  összes  végrehajtó  hatalomnak 
egy  főre  ruházásából  származható  veszély,  sokkal  von- 
zóbb a  kilátás,  azon  eszközökkel,  melyek  a  végrehajtó 
hatalomnak  rendelkezésére  állanak,  az  egész  fölségi 
jogot,  vagyis  az  összes  törvényhozó  hatalmat  is  meg- 
szerezhetni :  hogysem  oly  intézmény,  mely  sem  a  népet, 
sem  a  királyságot  nem  elégítheti  ki,  minden  alkalom- 
mal támadásnak  ne  legyen  kitéve,  s  végre  meg  ne  bukjék. 

Miként  a  tévedések  egész  sorát  idézte  elő  azon 
körülmény,  miszerint  a  királyságnak  az  alkotmányos 
országokban  adott  jogokat  a  végrehajtó  hatalom  tulaj- 
donainak mondották,  ahelyett,  hogy  a  királyt  annak 
tekintették  volna,  ami  valóban,  tudniillik  a  törvényhozó 
hatalom  együtt-uralkodó  részének:  úgy  a  felsőház  ren- 
deltetése körüli  nézetek  is  némi  tévedésekre  adtak 
alkalmat,  annak  állását  illetőleg.  Megkísérlem,  lehetőleg 
röviden  helyreigazítani  e  tévedéseket. 

JEGYZETEK  A  XII.  FEJEZETHEZ. 


(a)  Pour  arréter  le  corps  législatif  dans  sa  marclie,  lors- 
que  la  tendance  générale  de  ses  actes  est  vicieuee,  la  consti- 
tution  peut  aussi  donner  á  un  autre  corps  le  pouvoir  de  le 
dissoudre ;  mais  l'exercice  de  ce  pouvoir  étant  une  function 
essentiellement  exécutive,  c'est  un  corps  exécutif  seul  qu'on 
peut  Tattribuer.  Théorie  des  Gar.  Const.  Tom.  II.  p.   16. 

(6)  A  legtöbb  nép  politikai  története  valódi  tévedések  és 
félreértések  vígjátéka. 

(c)  Hol  az  államhatalom  részesei  közt,  a  király,  az  aristo- 
kratia  és  a  nép  között  ellenkezés  van,  mindenik  rész  saját  czél- 
jai  kivitelére  fordít  minden  erőt,  melylyel  közvetlen  rendel- 
kezhetik, azaz,  a  jelen  esetben  ellenzése  erősítésére;  minek 
következtében  ily  viszonyok  közt  az  állam  a  benne  levő  erők- 
nek csak  kis  részével  rendelkezhetik.  Oly  államban,  hol  a  nép 
és  a  fensőbb  osztályok  ellenkezésben  állanak,  ha  az  első  ke- 
ríti kezére  az  államhatalmat,  nemcsak  mindazon  erő  veszen- 
dőbe megy,  amely  közvetlen  az  aristokratiától  függ,  hanem  a 
demokratia  erejéből  is  azon  rész,  melyet  ez  ellenzés  emészt 
föl;  hasonló  történik  az  ellenkező  esetben:  amiből  világos 
előttünk,  mint  sülyedhet  valamely  állam  a  különböző  osztá- 
lyok versengése  miatt  a  legnagyobb  tehetlenségbe,  barmi  nagy 
azon  erők  összege,  melyek  az  egyetemnek  rendelkezésére  áll- 
hatnának. A  történet  számos  példát  mutat  erre.  S  egyáltalá- 

ban  nem  szükséges,  hogy  e  küzdelem  anyagi  legyen ;  ahol  a 
különböző  osztályok  közt  nem  csupán  nézetkülönbség  uralko- 
dik, hanem  egyszersmind  mindenik  törekszik  a  másik  osztályt 
kiszorítani  állásából  s  kizárólag  magához  ragadni  minden  ha- 
talma^ —  mindenütt  meg  van  ezen  harcz,  habár  csak  a  par- 
liamenti  viták  terén  vívják  is. 

XIII.  FEJEZET. 
A  FELSŐHÁZ  FELADATA. 


Többnyire  azon  nézetben  vannak,  hogy  a  felsőház 
hasznos,    sőt   az  egyeduralmakban    szükséges  intézmény. 

Miért? 

Első  okul  azt  hozzák  föl,  hogy  a  törvényhozást 
meg  kell  óvni  az  elhamarkodástól. 

Ez  minden  államra  nézve  szükséges. 

E  szempontból  kiindulva,  mindegy:  vájjon  a  pol- 
gárok külön  osztályaiból  áll-e  a  testület,  melynek  föl- 
adata az  államot  a  törvényhozás  megfontolatlan  hatá- 
rozataitól megóvni:  vagy  királyi  kinevezés,  avagy  vá- 
lasztás egészíti-e  azt  ki;  s  a  felsőház  választási  joga 
különös  föltételekhez  van-e  kötve,  vagy  nincs.  Csak  az 
a  lényeges,  hogy  minden  törvényre  két  különböző  tes- 
tület egyforma  határozása  kívántatik:  s  e  czélt  úgy  is 
elérhetni,  ha  mindkét  testület  egyképen  van  választva 
s  teljesen  egyenlő  állással  bír  is,  sőt  elérhetni  felsőház 
nélkül  is,  bizonyos  szabályokhoz  kötvén  a  törvényhozó 
testületet,  melyek  akadályozzák  az  elsietést. 

Második  okul  említik :  miszerint  az  állam  java  kí- 
vánja, hogy  a  törvényhozás  minden  érdeket  képviseljen; 
s  mivel  bizonyos,  hogy  épen  a  társadalom  legmagasab- 
ban  álló   osztályai   nem    képeznek    többséget   a   választók 

között:  a  felsőházban  kell  azoknak  külön  törvényhozói 
állást  biztosítani. 

Hogy  a  felsőház  e  czélnak  megfelelj en,  az  ország 
nagy  birtokosaiból,  iparosaiból  és  tőkepénzeseiből  kell 
annak  állani,  kikhez,  mintegy  ékességül  hozzá  adhatni 
még  bizonyos  számú  egyéneket,  kik  a  tudományok  és 
művészetek  terén,  vagy  az  állam  szolgálatában  kitűn- 
tették magukat. 

Ezen  ok,  s  mindazon  javaslatok,  melyek  száza- 
dunkban ez  alapelvből  indulnak  ki  a  felsőház  czélszerű 
alkotási  módjára  nézve,  a  tévedések  egész  során  alap- 
szanak. 

Tévedés:  1.  azt  hinni,  hogy  a  nagy  földbirtok, 
nagy  ipar  és  tőke  érdekei  különbözők  a  kis  birtok,  kis 
ipar  és  tőke  érdekeitől.  A  száz  éz  az  ezer  meg  ezer  hold 
birtokosa  egyenlő  buzgalommal  fogja  képzelni  a  birtok 
szentségét,  s  mindazt,  ami  csak  nagyobb  értékesítését 
előmozdíthatja.  Szintoly  szoros  összeköttetésben  álla- 
nak azok  érdekei,  kik  ugyanazon  iparággal  foglalkoz- 
nak. Sőt  mivel  az  ember  ragaszkodása  érdekeihez  nem 
általában  az  érdekek  nagyságától  függ,  hanem  azon  fon- 
tosságtól, mit  az  egyén  azokban  helyez :  föltehetni, 
hogy  a  nagy  birtok,  tőke  és  ipar  érdekeit  még  erélye- 
sebben képviselik  a  kisebb  birtokosok,  tőkepénzesek  és 
iparosok,  mint  akik  magasabb  társadalmi  állásuknál,  s 
csekély  szamuknál  fogva  személyes  hasznuk  után  nem 
járhatnak  el  oly  minden  tekintet  nélkül,  (a). 

Szintoly  tévedés  2.  föltenni,  hogy  azon  osztályok 
érdekei,  melyek  nem  tartoznak  a  választók  többségéhez, 
nincsenek  az  alsóházban  képviselve.  A  társadalom  egyes 
osztályainak    befolyása    a   törvényhozásra   nem    számuk- 

tó],  hanem  társadalmi  állásuktól  függ,  s  azok,  akiktől  a 
többség  anyagi  szükségeinél  fogva  függésben  van,  cse- 
kély számuk  daczára  is  mindig  annál  jelentékenyebb 
befolyást  gyakorolnak  a  törvényhozásra,  mivel,  maga- 
sabb állásuknál  és  képzettségüknél  fogva,  rendesen 
többséget  képeznek  a  törvényhozó  gyűlésben.  Ha  a  föl- 
állított alapelv  helyes  volna,  inkább  az  következnék 
belőle,  hogy  a  szegényebb,  mint  hogy  a  gazdagabb  osz- 
tályoknak van  szükségök  külön  képviseletre ;  miután 
épen  a  legszegényebb  osztályok  vannak  mindig  keve- 
sebbségben,  ahol  nincsenek  is  kizárva  a  választási  jog- 
ból, s  mindazon  eszközöket  nélkülözik,  melyek  által  a 
tehetősbek  befolyást  szerezhetnek  a  törvényhozásra. 

Tévedés  3.  azt  állítani,  hogy  egyes  osztályok  anyagi 
érdekeit  a  felsőházban  nyert  törvényhozói  hatalom  által 
lehet  biztosítani.  Minden  idő  tapasztalása  tanítja,  hogy 
a  felsőház  soha  nem  gyöngébb,  mint  ha  saját  anyagi 
érdekeit  kell  védenie.  Például  szolgálhat  e  részben  An- 
gliában a  reformbill  és  a  gabonatörvények  változtatása. 
Mindként  rendszabály  gyakran  hajótörést  szenvedett  az 
alsóház  ellenzésén.  Mihelyt  itt  elfogadták,  el  lőn  döntve 
sorsuk.  Bármi  erős  az  angol  felsőház,  bármi  kevéssé 
van  anyagi  kényszernek  kitéve,  s  bármennyire  szivén 
viselte  a  többség  ezen  rendszabályok  elvetését:  még 
is  meghódolt  a  Igénytelenségnek;  s  mivel  a  felsőházat 
alkotmányosan  illető  visszavetési  jog  ez  esetekben  a 
felsőház  majd  minden  tagjának  anyagi  érdekeit  mozdítá 
vala  elő,  épen  azért  nem  éltek  e  joggal.  Bajos  ezt  annak 
megfogni,  aki  nem  érti  a  lélektani  okokat,  miknél  fogva 
az  ember,  főleg  magasabb  társadalmi  állásban,  mindig 
akkor  érzi  magát  leggyöngébbnek,  ha  saját  anyagi  ér- 
dekeiről van  szó. 

4.  Azon  jogkör,  mely  minden  alkotmányos  ország- 
ban kivétel  nélkül  illeti  a  felsőházat,  a  legtisztább  bi- 
zonysága, hogy  nem  a  vagyonos  osztályok  oltalmát 
akarják  elérni  ez  intézmény  által.  Semmi  sem  veszé- 
lyeztetheti ez  osztályok  érdekeit  inkább  az  adókivetési 
jognál,  minélfogva,  ha  a  felsőház  rendeltetése  bizonyos 
osztályok  anyagi  érdekeinek  védelme  volna,  kizárólag 
a  felsőházra  kellene  ruházni  az  adómegajánlás  jogát, 
vagy  legalább  a  kezdeményezést  minden  adóügyi  kér- 
désben;   —  holott  mindenütt  épen  az  ellenkezőt   tették. 

Harmadik  ok,  melylyel  rendesen  bizonyítani  szok- 
ták, hogy  felsőházra  van  szükség,  azon  állítás,  misze- 
rint a  trón  és  nép  közötti  összeütközés  kikerülése  végett 
van  egy  közbenjáró  hatalomra  szükség.  Bármennyire  a 
királyság  szükséges  tulajdonának  tekintik  a  jVeto'-t:  még 
is  belátják,  hogy  igen  gyakran  élni  e  joggal  veszélyes 
lehet;  s  e  veszély  kikerülése  végett  a  felsőháznak  a  ki- 
rály mellett,  vagy  sajátképen  előtte  kell  állania,  hogy 
elutasítsa  a  nép  mindazon  kivánatait,  melyeket  a  ko- 
rona nem  akar  megadni,  vagy  állásánál  fogva  nem  ad- 
hat meg,  s  a  koronát  megmentse  azon  kénytelenségtől, 
hogy  ,veto'-t  kelljen  használnia. 

E  nézet  szerint  czélszerűnek  látszik,  miszerint  a 
királyságot  illesse  a  kinevezési  jog  az  egész  pairkamrát, 
vagy  legalább  annyi  tagját  illetőleg,  amennyi  kell,  hogy 
a  felsőház  föltétlenül  a  király  akaratától  függjön. 

E  nézet  is  hibás,  meggyőződésem  szerint.  Mert 
nem  tudok  esetet,  hogy  a  felsőház  az  alsóház  által  kö- 
vetkezetesen sürgetett  népkivánatoknak  hosszasan  ellen- 
szegülhetett volna.  Aztán  nem  tagadhatni  azt  sem, 
hogy  a    néppeli    minden    összeütközésnél    előbb  szorul  a 

felsőház  a  trón  védelmére)  mint  a  trón  a  felsőházéra.  — 
Ha  a  felsőházat  megfosztották  önállóságától,  hogy  annál 
biztosabb  támasza  legyen  a  trónnak :  a  trónnali  minden 
összeütközésnél  szükségkép  megadja  magát,  a  nélkül, 
hogy  a  veszély  pillanatában  egyébre  gondolna,  mint 
arra,    hogy   lehetőleg   észrevehetienné  tegye   magát.    (b). 

Az  ilyen  felsőház  tarthatatlan  erősség,  s  azért  a 
királyság  veszélyeit  csak  szaporíthatja. 

Ha  a  felsőházat  a  haladás  akadályául  tekintjük,  s 
azt  tűzzük  föladatául,  hogy  a  felsőbb  osztályok  érdekeit 
a  többség,  s  a  királyságot  a  nép  ellen  védje:  oly  állásba 
helyezzük,  melyet  soká  fön  nem  tarthat. 

Bármi  szükséges,  hogy  az  állam  minden  hanyat- 
homlok  rohanás  ellen  biztosítva  legyen,  mégis  mindig 
czélszerűbb  e  veszély  ellen  a  törvényhozó  testület  tár- 
gyalási folyamában  keresni  a  védszert,  mint  a  külön 
felsőház  fölállításában.  Miként  a  kerékkötőt  elhasználja 
a  gyakori  alkalmazás,  és  .épen  akkor  tagadja  az  meg 
szolgálatát,  midőn  szükség  van  rá:  úgy  azon  intézmény- 
nek is  el  kell  végre  kopni,  melynek  irincs  más  föladata, 
mint  a  haladást  akadályozni. 

Ha  azt  tűzzük  a  felsőház  föladatául,  liogy  az  állam- 
polgárok gazdagabb  osztályainak  érdekeit  védje:  oly 
ellentétet  teszünk  föl  az  alkotmányban,  mi  sajátlag 
épen  nem  létez,  s  amely,  ha  egyszer  hiszünk  benne,  oly 
összeütközésre  vezet,  mely  soha  sem  üthet  ki  azok  ér- 
dekében, akiket  különös  törvényhozói  jogok  által  aka- 
runk védeni.  De  minélinkább  a  királyság  védfalává 
akarják  tenni  a  felsőházat;  oly  intézménynyé,  mely  által 
a  királyság  fölmentetik  attól,  hogy  előjogaival  éljen, 
minélinkább     függésbe     hozzák    ennélfogva     a     tróntól: 

annál  kevesbbé  lesz  képes  azon  föladat  megoldására,  mi 
által  a  felsőház  létezése  nemcsak  egyeduralmakban, 
hanem  általában  minden  alkotmányos  államban  fontos- 
sággal bír. 

S  miben  áll  ez? 

A  felsőház  föladata,  nézetem  szerint,  nem  egyéb, 
mint  hogy  a  pillanat  valódi  és  képzelt  szükségeinek  roha- 
mában.a  történeti  jogot  képviselje. 

Miután  a  választás  által  időszakonkint  megújított 
gyülekezet  természeténél  fogva  a  nép  jelen  kivánatai- 
nak,  szenvedélyeinek,  reményeinek,  sőt  pillanatnyi  föi- 
hevülésének  is  közlönyéül  tekintendő:  szabad  államok- 
ban, és  pedig  minél  demokrataibb  az  alkotmány,  annál 
szükségesebb,  intézmények  által  gondoskodni,  hogy  a 
múltnak  is  megadassék,  ami  megilleti. 

Nem  a  haladás  akadályozása  végett  van  szükség 
felsőházra,  hanem  csupán  hogy  annak  irányát  megha- 
tározza, közvetítő  legyen  mintegy  a  múlt  és  jelen  közt, 
a  fönálló  viszonyok  rámájába  beilleszsze,  ami  elutasít- 
hatlan  szükséggé  vált,  hogy  az  újdon  ellentétben  ne 
álljon  a  fönállóval,  hanem  inkább  annak  további  fejle- 
ményéül tűnjék  föl;  s  csupán  annyiban  biztos  fönállása, 
amennyiben  e  föladatának  meg  képes  felelni,  miután 
ekkor  nem  csupán  önmagát  képviseli,  hanem  az  állani 
minden  konservativ  elemét. 

Mivel  e  föladat  megoldását  csak  akkor  várhatni 
biztosan,  ha,  akik  azzal  meg  vannak  bízva,  személyesen 
érdekelve  vannak  e  részben  :  úgy  kell  rendezni  a  felső- 
házat, ha  azt  akarjuk,  hogy  a  történeti  jogot  képviselje, 
miszerint  a  történeti  jog  föntartása  a  tagok  nagyobb 
részére    nézve    nem    csupán    alkotmányosan    rajok    mért 

kötelesség  legyen,  hanem  állásuk  alapjának,  a  legfon- 
tosabb  személyes  érdeknek  tessék  előttük. 

Ezt  csak  két  úton  érhetni  el. 

Vagy  oly  egyénekből  kell  a  felsőházat  nagyobb 
részint  összeállítani,  akik  születésüknek  köszönik  állá- 
sukat, s  kiknek  tehát  társadalmi  állásuknál  fogva  véde- 
niük kell  a  történeti  jogot,  amin  alapszik  csupán,  főleg 
politikai  teendőkre  is  kiterjesztve,  az  öröködés  elve. 

Vagy  pedig,  ha  a  felsőház  tagjait  választás  vagy 
kinevezés  útján  akarják  állásukra  meghíni,  a  választás 
és  kinevezés  jogát  oly  föltételekhez  kell  kötni,  melyek 
maguk  is  történeti  jogok  eredményei. 

Például  szolgál  az  elsőre  az  angol  felsőház,  az 
utóbbira  az  északamerikai  szabadállamok  senatusa. 

Amint  az  előbbenit,  mivel  többnyire  oly  tagokból 
áll,  kik  születésnek  köszönhetik  törvényhozói  befo- 
lyásukat, s  már  nevöknél  és  családi  emlékeiknél  fogva 
is  összeköttetésben  állanak  az  állam  múltjával,  a  törté- 
neti jog  természetes  képviselőjéül  kell  elismernünk: 
úgy  az  északamerikai  senatus  az  egyedül  lehetséges  út 
és  mód,  mely  által  Amerikában  ugyanazon  eredményt 
elérik.  Miután  ugyanis  az  amerikai  senatusban  az  egyes 
államok,  tekintet  nélkül  nagyságra  és  népességre, 
egyenlő  képviselettel  bírnak,  az  egyes  államok  autonó- 
miájának föntartását  kell  szükségkép  a  senatus  fölada- 
tának tartanunk,  s  épen  ezen  autonómia  képezi  az 
Egyesült-Államokban  a  történeti  jogalapot.  Ilyes  külön 
képviselet  nélkül  már  rég  nem  állottak  volna  ellen  a 
demokratia  természetes  rohamának,  mely  Amerikában, 
mint  mindenütt,  számszerinti  többség  korlátlan  uralmára 
törekszik. 

De  mivel  a  történet  sehol  sem  a  dermedtség,  ha- 
nem mindenütt  folytonos  fejlődés,  örök  haladás  képét 
mutatja:  tévednénk,  ha  a  történeti  jog  fogaimát  a  tes- 
pedés  fogalmával  kötnők  egybe. 

Mindig  megboszulja  magát,  ha  meg  akarunk  feled- 
kezni a  múltról,  s  a  fönállónak  nem  akarjuk  megadni, 
ami  illeti;  de  szintoly  dőreség,  a  jelent  a  múltnak  ál- 
dozni föl,  s  a  történeti  jog  nevében  a  nép  fejlődésének 
olyas  megállapodását  követelni,  a  minek  a  történet  egész 
folyama  ellenmond.  Valamint  az  egyesnél  mindig  jelen 
állása,  sőt  múltja  határozza  meg,  mire  törekedjék,  s  még 
inkább,  hogy  mely  úton  és  módon  igyekezzék  czélt  érni 
anélkül,  hogy  azért  az  okos  ember  lemondana  minden 
további  törekvésről,  s  létezése  valamaly  perczéhez  ta- 
padna :  ugyanez  áll  az  államokról.  Csak  ott  lehet  szó 
ép  fejlődésről,  békés  haladásról,  hol  úgy  van  rendezve 
az  államélet,  hogy  minden  pillanat  a  múlt  folytatásának 
s  a  jövő  kezdetének  tetszik,  ahol  a  történetet  közvetí- 
teni tudják  a  jelen  szükségeivel,  s  a  régit  nem  dobják 
el,  mivel  régi,  de  nem  is  tapadnak  ahoz  makacs  önhitt- 
séggel ;  amiből  következik,  hogy  a  felsőháznak  úgy  kell 
rendezve  lenni,  hogy  szervezete  által  a  merev  tespedés 
veszélyeit  is  kikerüljük. 

Az  amerikai  senatuséhoz  hasonló  intézménynél  az 
önként  következik.  Választott  gyülekezeteket,  hol  az 
egyesek  a  kitüntetési  vágynak  mindig  szükségét  érzik, 
nem  kell  a  tespedéstől  különösen  óvni;  de  ahol  felső- 
házi tagság  öröködésen  alapszik,  intézmények  által  kell 
e  szükségen  segíteni :  az  ilyes  intézkedések  nemcsak  az 
államnak,  hanem  magának  a  felsőháznak  érdekében  is 
oly  lényegesek,  hogy  Angliában  a  királyi  hatalom  azon 

joga,  miszerint  a  felsőházba  tagokat  nevezhet,  nem 
annyira  a  királyi  hatalom  növelésére  szolgált  eszközül, 
mint  inkább  olyasminek  tekintendő,  aminek  köszönheti 
a  felsőház  fönállását.  Rekeszszék  be  az  angol  felsőház 
arany  könyvét,  s  azon  nagy  nevek  sorát,  melyeket  abban 
találunk,  ne  szaporítsák  egyetlen  új  névvel  sem,  vegyék 
el  a  koronától  a  jogot,  mely  által  a  felsőházat  végső  ese- 
tekben a  jelen  követelései  irányában  engedékenységre 
kényszerítheti:  s  meg  lesz  jövőre  semmisítve  a  felsőház. 
Ami  csupán  a  múlttal  áll  összeköttetésben,  nem  vehet 
tevékeny  részt  a  jelen  fejleményeiben,  s  a  legerősb  erős- 
ség is  hamar  romba  sülyed,  ha  nem  újítják  meg  egyet- 
len elkorhadt  kövét  sem,  s  a  szükséghez  képest  nem 
építenek  folyvást  rajta. 

Ha  a  teljes  egyenlőséget  tekintjük  az  állam  legfőbb 
feladatának,  ha  az  összes  nép  választotta  törvényhozás 
többségéről  a  legnagyobb  bölcseséget  és  igazságossá- 
got teszszük  is  föl  (c),  ha  kisebbnek  tartjuk  az  elsietés- 
ből  eredhető  veszélyt,  mint  ami  abból  származik,  ha  a 
nép  vagy  képviselőinek  kivánatait  csak  egy  időre  is 
elhalasztják,  s  mindenek  fölött,  ha  a  történeti  jogot  a 
politikai  szabadság  ellentétének,  és  nem  alapjának  te- 
kintjük, s  mint  észszerűtlen  dolgot,  elvetünk  mindent, 
ami  az  életből  fejlődött  és  századokig  fönállott  (d) :  ez 
esetben  czélszerűtlennek,  sőt  veszélyesnek  keli  tartani 
szükségkép  azon  intézményt,  mely  a  parliamenti  több- 
ség csalhatatlansága  iránti  kételyen  alapszik,  s  miáltal 
mindenek  fölött  a  történeti  jognak  akarnak  tiszteletet 
szerezni.  Alkotmányos  egyeduralomban  soha  sem  lehet 
erre  eset,  sőt  czéljának  megfelelő  felsőház  alkotását  oly 
föltételül  kell  tekinteni,  ami  nélkül  azon  államforma 
nem  maradhat   fön   tartósan,    és  pedig  két  oknál  fogva: 

a)  mivel  a  királyság  legerösb  alapját  magában  a 
történeti  jogban  kell  keresni,  s  minden  sérelem,  melyet 
azon  elkövetnek,  szükségkép  veszélyes  a  királyságra 
nézve,  miután  a  jog  teréről,  melyen  szilárdul  állott, 
egyszerűen  a  tény  terére  taszítja: 

b)  mivel  azon  előnyök,  melyeket  a  királyság  nyújt, 
nézetem  szerint  épen  az  öröködés  következményei,  s 
azt  hiszem,  hogy  az  öröködés  elve,  mint  bármely  egyéb, 
soha  sem  tarthatja  fon  illő  szilárdságát,  ha  csupán  ki- 
vételül .alkalmazzák  egy  esetben. 

Proudhon  azt  mondja  valahol,  hogy  amint  a  Bour- 
bonok idősb  legitim  ágát  letaszították  a  trónról,  azon- 
nal meg  lett  semmisítve  Francziaországban  a  tulajdon 
szentségének  elve.  Kétségtelen,  hogy  azon  tény  által 
megingatták  ez  elvet,  s  oka  abban  fekszik,  mivel  a  jú- 
liusi forradalom  által  az  öröködés  elvében  azt  sértették 
meg,  ami  az  egyéni  tulajdont  is  meghatározza.  Habár  a 
trón  és  más  vagyon  birtoklása  között  lényeges  is  a  kü- 
lönbség, s  az  örökösödés  elvét  csak  kivételesen  sértették 
meg  a  trónra  nézve :  az  elv  mindazáltal  ez  egy  megsér- 
tés által  egészben  csorbulást  szenvedett.  A  dolog  ter- 
mészeténél fogva  még  nagyobb  hatással  fogna  lenni 
szükségkép  az  öröködést  illető  jogfogalmakra  az  örökö- 
dés elvének  sok  egyes  esetben  megsértése,  ha  az  örö- 
ködés elvét  oly  állomásokra  és  tisztségekre  nézve  is 
nyilvánítjuk,  melyeknek  némi  analogiájok  van  a  király- 
sággal. 

Az  öröködési  pairség  ellen  hozhatni  ugyan  föl  né- 
mely okokat,  s  habár  épen  a  legfontosabbak  ez  okok 
közül  sokat  veszítenek  bizonyító  erejükből,  ha  meggon- 
doljuk, hogy  a  felsőház  csak  egyik  és  pedig  kisebb  ré- 

szét  teszi  a  törvényhozó  hatalomnak,  sok  elmés  dolgot 
mondhatni  a  született  törvényhozók  ellen:  annyi  azon- 
ban kétségtelen,  hogy  az  örökös  pairség  ellen  semmit 
sem  hozhatni  föl,  ami  az  öröködési  királyságra  is  nem 
állana;  míg  azon  okok,  vagy  jobban  mondva,  azon  egy 
mindennél  fontosabb  ok,  mely  a  királyság  mellett  har- 
czol,  a  soh  százados  tapasztalás,  a  felsohás  öröködése 
mellett  is  szól,  azt  mutatván,  hogy  a  népválasztás,  vagy 
is  a  korlátlan  haladás,  vagy  legalább  szünetlen  változ- 
tatás elve  csak  ott  szült  az  államra  nézve  üdvös  ered- 
ményeket, hol  azt  az  öröködés,  vagyis  az  állandóság 
elve  mérséklé. 

A  mondottakból  kitetszik,  hogy  azon  biztosítékok, 
melyeket  a  szabadságnak  az  államhatalom  belszervezete 
által  adhatni,  sehol  sem  nagyobbak,  mint  az  alkotmá- 
nyos egyeduralomban,  s  épen  ebben  áll  e  kormányfor- 
mának nagy   előnye. 

A  korlátlan  uralkodó  korlátozhatja  önmagát,  bizo- 
nyos tárgyalási  rendet  állapítván  meg,  elsietéstől  meg- 
óvhatja népét.  Az  aristokratia,  miként  a  velenczei  tőn, 
megoszthatja  a  hatalmat,  melyet  kizárólag  bír,  s  külön 
testületekre  bízhatja  az  egyes  teendőket-,  az  egyének 
és  a  társadalom  egyes  osztályainak  vetett  korlátok 
azonban  csak  úgy  tartósak,  ha  másokra  bízzák  azok 
védelmét,  kiknek  érdeke  hozza  magával,  hogy  e  korlá- 
tokat át  ne  lépjék :  amit  kétségkívül  legjobban  elérhetni 
az  olyan  alkotmányos  egyeduralomban,  hol  a  királyság- 
nak, aristokratiának  és  a  népnek  részt  adnak  a  törvény- 
hozásban. 

Ha  az  államhatalom  ilyes  szervezete  által  czélt 
érhetni    is:    szükséges   mindazáltal,   hogy    a  demokratiá- 

nak,  az  aristokratiának  és  a  királyságnak  adott  hatalom 
valósággal  gyakorlatba  is  vétessék,  ami  végett  megint 
külön  biztosítékok  kellenek. 

Miután  az  aristrokratia  és  a  királyság  személyesen 
gyakorolják  a  rajok  ruházott  hatalmat,  semmi  különös 
biztosítékra  nincs  szükség,  hogy  e  hatalom  az  aristokra- 
tia  és  a  királyság  érdekében  gyakoroltassék.  Másként  áll 
a  dolog  azon  jogokra  nézve,  melyek  az  alkotmány  sze- 
rint a  népet  illetik.  A  nép  jogainak  gyakorlását  kényte- 
len egyesekre  ruházni :  gondoskodni  kell  tehát,  nehogy 
az  egyesek  saját  érdekeiket  tolják  föl  az  egyetem  érde- 
kei helyett,  melyet  képviselnek. 

Ezt  csak  azáltal  érhetni  el,  ha  a  népnek  némi  be- 
folyást adunk  a  nevében  gyakorolt  jogokra. 

Lássuk :  minő  intézmények  által  érhetni  czélt  e 
részben? 

JEGYZETEK  A  XIII.  FEJEZETHEZ. 


(ci)  Kétségkívül  vannak  kivételes  esetek.  Mint  a  közép- 
korban a  kis  allodiumok  birtokosait  különféle  eszközökkel 
megfosztották  önállóságuktól:  hasonló  tünemény  mutatkozik 
napjainkban  az  ipar  terén.  A  nagy  ipar  elnyomja,  vagy  leg- 
alább azt  hiszi,  hogy  elnyomja  a  kisebbet  ;  azonban  erős  meg- 
győződésem, hogy  az  államnak  nem  feladata  e  törekvést  támo- 
gatni, s  a  nagyobb  iparnak  adott  befolyás  által  a  gazdagság 
túlnyomóságát  előmozdítani. 

(b)  Például  szolgálhat  a  franczia  pairkamra  magaviselete 
a  februári  forradalom  alatt. 

(c)  Csak  e  föltétel  mellett  igényelhetjük  a  törvényhozás- 
nak a  mindenhatóságot. 

(d)  Vannak  politikusok,  akik  azt  látszanak  hinni,  hogy 
az  emberiség  a  franczia  forradalom  által  jutott  először  a  józan 
ész  használatára. 

XIV.  FEJEZET. 

A  SZABADSÁG  BIZTOSÍTÉKAIRÓL  AZ  ÁLLAM- 
HATALOMNAK A  NÉPTŐL  FÜGGÉSE  ÁLTAL. 


Hol  az  egész  államhatalom  egyesre  van  ruházva, 
valóban  korlátlan  egyeduralomban,  néni  állíthat  föl  az 
alkotmány  semmi  biztosítékot  e  hatalom  visszaélései 
ellen. 

Vannak  helyzetek,  melyekben  az  államnak  önfen- 
tartása  végett,  minden  erőnek  legnagyobb  összpontosítá- 
sára van  szüksége,  s  állhatnak  népek  a  szellemi  fejlődés 
olyan  alacsony  fokán,  vagy  egész  kor  is  lehet  oly  meg- 
romlott, hogy  az  egyes  korlátlan  hatalma  szükségessé 
válik.  A  történet  azt  mutatja,  miszerint  ez  alkotmány- 
forma alatt  is  némi  jólétre  emelkedtek  a  népek,  sőt  hogy 
az  egyéni  szabadság  nagyobb  néha  az  ekkép  kormány- 
zott államokban,  mint  ahol  népuralom  van. 

Az  államtudomány,  legalább  amely  az  államot  nem 
czélúl,  hanem  eszközül  tekinti,  bizonyos  viszonyok 
közt  szükségesnek  tarthatja  e  kormányformát;  általában 
mindazáltal  nem  hagyhatja  jóvá,  nem  tekintheti  czélúl, 
amelyre  törekedni  kell,  már  azért  sem,  mivel  az  oly 
alkotmány,  mely  mellett  minden  az  uralkodó  személyi- 
ségétől függ,  nem  felel  meg  az  állam  czéljának,  tudniil- 
lik a  biztosságnak,  és  mivel  azon    következtetések,  me- 

Ivek  olvas  föltételből  indulnak  ki,  miszerint  a  király 
mindig  erényes,  szintúgy  az  utópiák  körébe  tartoznak, 
mint  amelyek  azon  alapelvből  indulnak  ki,  hogy  a  nép 
mindig  cszélyes  és  nemeslelkű.  A  czélnak  egészen  csak 
oly  alkotmány  felelhet  meg,  mely  kezességet  nyújt, 
hogy  az  államhatalmat  mindig  az  egyetem  érdekében 
gyakorolják,  s  nem  élnek  azzal  vissza,  akik  az  államot 
kormányozzák,  egyéni   czélokra. 

Ilyes  biztosíték,  mely  az  államhatalom  visszaélése 
ellen,  anélkül,  hogy  az  eljárásban  akadályozná,  vagy  a 
föntartására  szükséges  erőtől  megfosztaná,  kezességet 
nyújt,  csak  kettő  van: 

egyik  abban  áll,  hogy  az  államhatalmat  legalább 
egy  részben  azok  gyakorolják,  a  kikre  azt  a  nép  bízza; 

a  másik  abban,  hogy  akik  az  államhatalommal  meg 
vannak   bízva,    felelősségre    vonathassanak    eljárásaikért. 

Mindarra  nézve,  ami  végett  az  államhatalmat  szük- 
ségesnek ismerték  el  s  korlátlan  hatalommal  ruházták 
föl,  nehogy  azon  akadályok,  melyek  tevékenységében 
gátolják,  egyszersmind  magát  az  államot  is  veszélyez- 
zék:  nincs  egyéb  biztosíték,  mint: 

a  választási  jog,  és 

a  felelősség. 

Anélkül,  hogy  visszatérnénk  az  alapelvekre,  miken 
egyes  intézmények  nyugszanak,  vagy  azok  elméleti  tár- 
gyalásába bocsátkozzunk,  lehetetlen  teljes  ismeretet 
szereznünk  azok  felől.  De  az  alapos  megvitatás  hiányán 
kívül  a  szerfölötti  vitatás  is  akadályoz  bennünket  a  he- 
lyes  fölfogásban. 

Ha  nagyon  is  fölvilágosítunk  egy  külön  pontot,  s 
minden  figyelmet  csak  arra  fordítunk:  homályba  bo- 
rulnak előttünk  e  többiek,  s  épen  az  kerüli  el  figyel- 
münket, a  mi  minden  ismeretnél  fődolog:  hogy  tudni- 
illik minő  viszonyban  áll  bizonyos  tárgy  a  többiekhez. 
Ha  mindenben  tökéletes  analysist  akarunk,  oda  jutha- 
tunk, miszerint  a  kérdést,  melylyel  foglalkozunk,  nem 
csupán  egyes  részeire,  hanem  —  hogy  úgy  fejezzem 
ki  —  atomaira  bonczoljuk,  s  azon  elvek  taglalásában, 
melyek  bizonyos  intézménynek  alapúi  szolgálnak,  elfe- 
ledjük, hogy  azoknak  gyakorlati  alkalmazásáról  van  szó? 
hogy  annálfogva  a  tárgy  tisztán  elméleti  tárgyalása 
soha  sem  vezet  kielégítő  eredményekre.  A  választási 
jog  ezélszerű  elintézésének,  s  a  felelősség  valósításának 
kérdései  is  olyanok,  nézetem  szerint,  melyeket  a  gya- 
kori  tárgyalás   épen    nem   hozott  nagyobb  világosságba. 


;y,i;  Az  uralkodó  eszmélt  befolyása  az   államra, 

Nem  szándékom  ismételni,  a  mit  sokszor  elmond- 
tak, s  azért  igen  fölöslegesnek  tartom,  —  főleg  miután 
a  választási  jogról  e  mű  első  részében  már  bőven  kifej- 
téin nézeteimet,  —  hasonlóan  járni  el  a  felelősség 
kérdését  illetőleg  is.  Itt,  miként  a  választási  jognál 
meghatározhatni  ugyan  általában  a  czélt,  melyet  a  fele- 
lősséggel el  kell  érni,  de  nem  azon  utat  és  módot, 
amely  szerint    azt  leginkább  elérhetni. 

A  választás  czélja:  hogy  a  törvényhozást,  s  így  a 
legfőbb  hatalmat  az  államban  a  közvélemény  értelmé- 
ben gyakorolják  és  pedig  oly  egyének,  kik  bírják  a  nép 
bizalmát. 

A  felelősség  czélja  :  hogy  a  kikre  az  államhatalom 
egy  része  bízva  van,  s  a  kik  azzal  visszaélnek,  vagy 
kötelességeik  elhanyagolásával  a  közbizalmat  megcsal- 
ják, lakoljanak  ezen  bűntettért. 

Mely  intézmények  által  eszközölhetni,  hogy  egy 
bűnös  se  kerülje  el  a  büntetést,  s  hogy  csak  a  bűnöst 
érje  az;  kire  bízzák  a  bíráskodást,  hogy  elég  magasan 
álljon,  miszerint  oly  esetekben,  mikor  a  törvényhozás 
többsége  vádlólag  lép  föl,  s  milliók  vannak  a  vádlott 
mellett  és  ellen,  csupán  a  szoros  igazságot  tartsa  szem 
előtt:  e  kérdéseket  minden  országra  nézve  szintúgy  külön 
kell  meghatározni,  a  viszonyokhoz  képest,  mint  azon 
kérdést:    kit   legczélszerűbb   választási  joggal  megbízni? 

Mindkét  kérdésre  nézve  abban  követtek  el  nagy 
hibát  az  újabb  időkben,  hogy  mikor  a  választási  elv 
gyakorlati  alkalmazásáról  van  szó,  kizárólag  a  jog  szem- 
pontját, a  felelősség  kérdésénél  pedig  majd  mindig  csak 
a  politikai  convenientia  tekintetét  tartják  szem  előtt; 
holott  pedig  a  kérdés:  kit  illessen  a  választási  jog?  min- 


deneh  előtt  a  czélszerűség  kérdése,  miben  az  egyes  népek 
fogalmára,  képzettségi  fokára,  s  a  nép  és  kor  külön 
viszonyaira  mind  tekintettel  kell  lenni,  s  a  felelősség 
kérdése,  mint  minden  büntetőjogi,  mindenek  előtt  tisztán 
jogi  kérdés,  s  a  felelősséget  csak  annyiban  tekinthetni  a 
polgári  szabadság  és  az  állam  czélszerű  kormányzása 
biztosítékának,  amennyiben  szigorúan  ragaszkodnak  e 
szemponthoz. 

Kétségkívül  kevés,  sőt,  miután  az  alkotmányos  vi- 
szonyok 1688-ban  végkép  megszilárdultak,  épen  semmi 
rossz  eredményei  nem  voltak  Angliában  azon  körülmény- 
nek, miszerint  nincsenek  határozott  törvények  a  felelős- 
ségről. Az  angol  felsőház  egészen  sajátságos  állása, 
melyre  bízták  felelősség  eseteiben  a  bíráskodást,  az 
alsóház  szerkezete,  mely  szerint  a  fon  tartó  elemek  a 
törvényhozás  ezen  demokrata  részénél  is  még  mindig 
túlnyomóak,  végre  azon  politikai  eszélyesség,  mely  az 
angol  népet  kiválólag  jellemzi,  elég  magyarázattal  szol- 
gálhatnak e  részben :  magában  véve  azonban  hibás  e 
rendszer,  s  mindenütt  szükségkép  a  legrosszabb  ered- 
ményekre vezet,  a  hol  hiányzanak  a  viszonyok,  melyek 
Angliában  azt  ellensúlyozzák. 

Mert,  ha  nem  is  szenved  kétséget,  hogy  nehéz  ki- 
merítő jegyzéket  szerkeszteni  mindazon  cselekmények- 
ről és  mulasztásokról,  mik  által  az  államhatalom  leg- 
főbb közlönyei  kötelességeit  megsérthetik;  s  hogy 
annálfogva  oly  államban,  hol  a  legmagasabb  hivatalno- 
kokat csak  oly  tettekért  vonhatni  felelősségre,  melyeket 
a  törvény  büntetés  alá  esőknek  jelölt  ki,  szükségkép 
bűntelen  marad  egy  és  más,  a  mi  büntetést  látszik  ér- 
demelni:   erős    meggyőződésem    szerint    még   is   mindig 

jobb,  ha  elmarad  a  büntető  eljárás  (mert  a  hol  közvé- 
lemény van,  különben  sem  kerülik  cl  merőben  a  meg- 
rovást az  ily  esetek),  mint  ha  a  felelősség  körülnemírt 
fogalma,  melynek  határait,  csak  midőn  fegyverül  akarják 
használni  egyes  ember  ellen,  nagy  politikai  izgatottság 
pillanatában  kellene  meghatározni,  Damocles  kardjaként 
lebeg  a  kormányférfiak  feje  fölött,  s  vagy  tétlenségben 
tartja  szorongatásukban,  vagy,  —  a  mi  többször  meg- 
esik, —  arra  viszi  őket,  miszerint  a  helyett,  hogy  az 
állam  érdekeire  fordítnak  figyelmöket,  csak  arra  gon- 
dolnak :  mint  tehetik  erőssé  saját  biztosításukra  azon 
szálat,  melyen  a  felelősség  Damocles  kardja  függ  fejők 
fölött? 

Egyébiránt  bármi  különbözők  a  nézetek  korunk- 
ban a  választási  jog  és  felelősség  valósítására  szükséges 
intézkedések  körűi:  e  biztosítékok  hatására  nézve  álta- 
lános tévedés  uralkodik,  s  épen  ez  az,  a  mi  legtöbbet 
ártott  az  államtudománynak. 

Általában  azt  hiszik  tudniillik,  hogy  a  hol  mind  a 
választási  jog,  mind  a  felelősség  megvan,  vagyis  a  hol  a 
törvényhozás  s  minden  azzal  összeköttetésben  álló  jog, 
például  az  adómegajánlás  joga  oiy  emberekre  van  bízva, 
kik  kijelöltetésök  pillanatában  a  közbizalmat  bírják,  és 
a  hol  az  államhatalom  orgánumai  szoros  felelősség  alatt 
állanak,  nincs  egyéb  biztosítékra  szüksége  a  szabad- 
ságnak. 

Ez  általánosan  elterjedt  tévedésre  fordítjuk  e  sorok- 
ban figyelmünket. 

A  VÁLASZTÁSI  JOG  ÉS  FELELŐSSÉG  NEM 
NYÚJT    ELÉG    BIZTOSÍTÉKOT   A    SZABAD- 
SÁGNAK. 

Gondoljunk  most  oly  államot,  mely  egészen  az 
ujabbkori  államtudomány  alapelvei  szerint  van  rendezve. 
Tegyük  föl,  hogy  az  államban  a  lehető  legczélsze- 
rűbb  törvények  vannak  a  választásra  nézve,  úgy  hogy 
a  nép  egyik  osztálya  sincs  kirekesztve  a  képviseletből, 
egyik  sem  bír  túlnyomó  befolyással,  s  a  törvényhozást 
nem  a  vagyonosak,  hanem  valóban  az  összes  nép  kép- 
viselőjének tekinthetni.  Tegyük  föl,  hogy  az  országban 
a  lehető  legjobb  törvények  vannak  az  államszolgák  fele- 
lősségéről is,  s  az  intézmények  egész  sora  által  gondos- 
kodtak, hogy  e  törvényeket  soha  ki  ne  játszák.  Tegyük 
föl  végre,  hogy  oly  körülmények  közt  van  azon  ország, 
mik  szerint  a  nép  egy  része  sem  kísért  több  befolyást 
gyakorolni  az  állam  sorsára,  mint  amennyivel  alkotmá- 
nyosan bír,  s  a  törvényeket  egyedüli  zsinórmértéknek 
tekintik  mindenek,  mindenben. 

Nincs  alkotmányos  ország  Európában,  —  legalább 
olyan,  ahol  a  közigazgatási  központosítást  létesítették, 
—  mely  e  kellékeknek  megfelelne.  Könnyebbnek  tet- 
szett úgy  rendezni  az  államot,  hogy  minden  egyes  föl- 
tétlenül alá   legyen    vetve,    mint  oly  választási  törvényt 

találni,  mely  szerint  valóban  a  legbölcsebbekre,  vagy  a 
többségre  volna  ruházva,  aminek  intézését  Plató  a  leg- 
bolcsebbekre s  korunk  a  többségre  akarja  ruházni.  Hiá- 
nyosak mindazon  törvények,  melyeket  az  államszolgák 
felelősségéről  hoztak,  s  miután  e  törvények  alkalmaz- 
hatása,  vagyis  a  vádemelés  joga  olyanokra  van  bízva, 
kik  maguk  nem  felelősek:  végrehajtására  nézve  sincs 
semmi  biztosíték,  s  míg  az  államnak  mindenről  kell 
határozni,  s  ennélfogva  mindenkinek  arra  kell  töreked- 
nie, hogy  befolyást  szerezzen  az  államhatalomra,  mi 
egyedüli  eszköz  személyes  érdekeinek  védelmére;  míg 
a  nép  egyes  részeinek,  —  nagyobb  tömegekben  lakván 
a  törvényhozó  hatalom  székhelyén,  —  minden  anyagi 
eszközük  megvan,  túlnyomó  befolyást  gyakorolni  az 
államhatalomra:  nem  valószínű-e,  hogy  a  kedvező  állás- 
sal néha  vissza  is  élnek? 

De  ha  fölteszszük,  hogy  mindezen  előfeltételek 
valóban  meg  is  vannak :  minő  következményei  lehetnek 
a  legjobb  választási  és  felelősségi  törvényeknek  is  az 
egyéni  szabadságra? 

A  választási  jog  befolyást  ad  az  egyénnek  a  tör- 
vényhozásra, vagyis  azon  hatalomra,  mely  az  államon 
uralkodik. 

A  felelősség  biztosítja,  hogy  akikre  az  államhatal- 
mat bízták,  a  törvényhozás  értelmében  gyakorolják  azt. 

Az  iránt,  hogy  az  államhatalom  természetes  határait 
át  ne  hágja,  s  ezáltal  az  egyéni  szabadságot  szerfölött 
meg  ne  szorítsa,  sem  a  választási  jog,  sem  a  felelősség 
nem  nyújthat  biztosítékot  az  egyesnek,  s  ahol  az  állam 
részére  elvileg  korlátlan  hatalmat  követelnek,  s  ez  igé- 
nyeket  a   közigazgatási   központosítás    által   nagy    mér- 

tékben  valósítják:  ott  az  egyes  az  államhatalommal 
szemközt  ugyanazon  állásban  van  az  egyéni  szabad- 
ságra nézve,  amelyben  bármely  más  korlátlan  hatalom 
ellenében  fogna  lenni. 

Miután  az  uralkodásra  törekvés  s  a  szabadságvágy, 
mint  többször  megjegyzők,  szoros  összeköttetésben  álla- 
nak egymással,  s  az  öntudat  által,  miszerint  az  uralko- 
dásban résztveszünk,  merőben  ugyanazon  hajlamokat 
és  vágyakat  elégítjük  ki,  melyeket  a  szabadság  utáni 
törekvés  kelt  föl:  az  állam  uralmábani  részvétet  pótlé- 
kul tekintheti  az  egyén,  a  tőle  elvont  szabadságáért.  S 
némi  biztosíték  is  van  e  részvételben  arra  nézve,  hogy 
az  államhatalommal  nem  élnek  vissza,  az  egyes  szerte- 
len elnyomására.  Az  egyén  tehát,  az  állammal  szem- 
közt, melynek  uralmában  résztvesz,  örömestebb  tűri 
személyes  szabadsága  korlátozását,  sőt  mindenható  ál- 
lam ellenében  is  biztosabban  érzi  magát,  mint  ahol 
minden  részvételből  ki  van  zárva.  Hogy  mennyiben 
érzi  magát  kármentesítve  az  uralkodásbani  részvét  által 
a  szabadság  élvezeteért,  melyet  elvettek  tőle,  szükség- 
kép attól  függ :  bír-e  gyakorlati  fontossággal  a  befolyás, 
melyet  a  választási  jog  által  nyert,  az  állam  uralmára  és 
mennyiben  fordíthatja  azt  helyzete  javítására? 

Minél  kisebb  az  állam,  annál  nagyobb  befolyást 
gyakorol  arra  szükségkép  az  egyes  választási  jog  által. 
Kis  államokban  tehát  az  uralkodásbani  részvétel  az 
egyesekre  nézve  nemcsak  a  legjobb  biztosíték  az  állam- 
hatalom visszaélése  ellen ;  hanem  egyszersmind  lehetővé 
teszi,  hogy  az  állam  összes  hatalmát  személyes  czéljai 
elérésére  használhassa,  s  nem  szenved  kétséget,  misze- 
rint  az    egyes    olyan   államrendezés    mellett,   milyen    az 

ó-kor  apró  közállományaiban  volt,  az  államhatalora- 
bani  részvétel  által  teljesen  kárpótolva  érezhette  magát 
egyéni  szabadsága  elvesztéseért :  de  szintoly  bizonyos, 
hogy  arra  nem  lehet  eset  az  újabb  kor  roppant  álla- 
maiban. 

Ki  lenne  elég  dőre,  azt  hinni,  hogy  oly  államban, 
hol  milliókra  megy  a  választók  száma,  jelentékeny  be- 
folyást gyakorol  szavazatával  az  állam  vezetésére,  és 
azért,  mert  választó,  s  mint  ilyen  részes  az  uralkodás- 
ban, valódi  befolyást  szerezhet  vágyainak  és  nézeteinek, 
avagy  csak  az  államhatalom  elnyomása  ellen  is  megvéd- 
heti magát? 

Az  államhatalom  határait  illetőleg  egészen  az  ó-kor 
elveit  követték;  pedig  azon  előzmények,  miknél  fogva 
ez  elvek  az  ó-korban  észszerűeknek  tetszettek,  —  tudni- 
illik az  állam  keskeny  határai,  vagy  a  polgári  jog  keve- 
sekre szorítása,  —  nincsenek  ma  meg,  s  így  azon  alapelvek 
is,  melyeket  az  ó-korban  helyeseknek  ismertek,  s  mik- 
hez oly  állhatatosan  ragaszkodtak  Rómában  és  Görög- 
országban, egészen  más  eredményekre  vezettek  nálunk. 

Az  athenéi  nép  valóban  részt  vőn  az  uralkodásban. 
Szintúgy  volt  Rómában.  S  e  részvétel  valódi  kezességet 
nyújtott  az  egyénnek  az  elnyomatás  ellen,  sőt  sok  eset- 
ben lehetségessé  vagy  legalább  remélhetővé  tette,  mi- 
szerint saját  személyes  czéljai  kivitelére  is  használhatja 
az  állam  erejét,  s  valódi  kárpótlásnak  tekinthette  azt 
személyes  szabadságáért;  minélfogva  önrendelkezési  jo- 
gát annál  nagyobb  készséggel  s  annál  nagyobb  mérték- 
ben föláldozta  az  államnak,  minél  több  része  volt  az 
uralkodásban,  mint  például  Spártában.  Mivel  azonban 
jelenleg  igen  csekély  valódi  befolyást  adhat  a  választási 

jog  a  jelenkor  roppant  államaiban:  e  jog  eredményei- 
nek szükségkép  csekélyebb  hatással  kell  lenni  az  egyes 
jólétére  és  kielégítésére,  mint  a  minővel  az  ó-korban  voltak. 

Ugyanezt  mondhatni  a  felelősségről.  Miután  ugyanis 
e  jogot  nem  a  nép  maga  gyakorolja,  mint  az  ó-korban: 
csak  annyiban  lehet  gyakorlati  hatással  az  egyén  hely- 
zetére, amennyiben  a  választási  jog  által  befolyása  van  a 
törvényhozásban.  S  miután  ez,  mint  megjegyeztük,  a  je- 
lenkor nagyobb  államaiban  csak  igen  csekély:  követke- 
zik, hogy  az  egyéni  szabadságnak  az  államhatalom 
ellenében,  a  választási  jogon  és  felelősségen  kívül,  más 
biztosítékokra  is  van  szüksége. 

Miben  kell  és  lehet  ezeknek  állani? 

XVII.  FEJEZET. 

A  SZABADSÁG  BIZTOSÍTÉKAIRÓL  AZ  ÁLLAM- 
HATALOMNAK BIZONYOS  KÖRRE  SZORÍTÁSA 
ÁLTAL. 


Ha  a  szabadság  abban  áll,  miszerint  az  ember  saját 
tehetségeit  s  a  természeti  erőket  körüle  a  maga  által 
kitűzött  czélokra  használhatja:  e  szabadság  biztosítékát 
két  dologban  kell  keresnie:  ú.  m. 

1.  saját  erejében, 

2.  abban,  hogy  saját  erejével  senki  se  rendelkez- 
hessék   rajta    kívül,  vagy  legalább  beleegyezése  nélkül. 

Miután  az  egyes  ereje,  a  társadalmon  kívüli  álla- 
potban, igen  korlátolt,  s  az  embernek  —  nevezzék  bár 
a  teremtés  urának  —  szellemi  és  physicai  hajlamában 
megvannak  ugyan  az  elemek,  melyek  őt  uralkodásra 
képesítik,  de  ez  uralmat  csak  akkor  gyakorolhatja,  ha 
szellemi  erőit  képzés  által  gyarapíthatja,  s  megtanulta 
azokat  másokkali  egyesülés  által  helyesen  használni: 
kétségtelén,  hogy  az  ember  szabadsága  társaságon  kí- 
vüli állapotban  szükségkép  igen  korlátolt;  mert  e  sza- 
badságnak hiányzik  első  biztosítéka,  tudniillik,  az  erő, 
mely  által  az  őt  környező  természetet  czéljaira  fel- 
használhatja. —  Az  ember  társaságon  kívüli  álla- 
potban csak  annyira  szabad,  amennyiben  e   szabadságot 

csupán  az  ember  korlátolja;  általában  véve  rabja  az 
őt  környező  természetnek,  és  azzal  szemközt  s  a  maga 
egyedüliségében,  csak  a  legnagyobb  gyámoltalanság 
érzete  töltheti  el. 

Az  egyéni  szabadság  első,  legfontosabb  biztosítéka  e 
szerint  a  társadalmi  állapot,  s  annak  minden  tökéletese- 
dése; tehát  mindenek  fölött  az  állam. 

A  mit  csak  a  természeti  állapot  szabadságáról  be- 
széltek és  írtak,  mind  hiú  ábránd.  Az  embernek,  hogy 
szabad  lehessen,  társaságba  kell  lépnie:  csak  ott  mível- 
heti  magát,  s  csak  a  míveltség  adja  meg  az  erők  azon 
fokát,  mely  szabadságának  alapföltétele. 

Bármennyire  szaporítsa  a  társas  élet  az  eszközöket, 
melyekkel  az  ember  czéljai  elérésére  rendelkezik:  sza- 
badsága biztosítására  mindazáltal  még  nem  elég  magá- 
ban a  társadalom.  Arról  is  meg  kell  győződve  lennie, 
hogy  magát  szabadnak  érezhesse,  miszerint  erőivel  ren- 
delkezhetik. 

S  miután  az  erő  nagyobb  fokozata,  mi  által  a  társa- 
dalom a  szabadság  biztosítéka  lett,  csupán  egyesülés 
által  lehetséges,  ha  tudniillik  sok  erő  aláveti  magát  egy 
közakaratnak:  az  egyéni  szabadságot  e  részben,  csak  az 
által  biztosíthatni  az  államban,  ha  az  egyénnek  része 
van  az  akarat  meghatározásában,  melynek  minden  erő 
alá  van  vetve. 

Az  egyéni  szabadság  biztosítékát  tehát  a  társada- 
lomban szükségkép  abban  kell  keresni,  hogy  az  egyén  részt 
vesz  a  közakaratban. 

Annyira  általánosan  elismert  dolog  e  tétel  helyes- 
sége, hogy  szóbeszédben  is  csak  azon  alkotmányokat  mond- 
ják szabadoknak,  melyekben  meg  van  adva  az  egyénnek 

a  befolyás  a  közakarat  meghatározására.  Csak  e  tétel 
szükséges  következményeiről  szoktak  rendesen  megfe- 
ledkezni. 

Mert  ha  az  egyénnek  a  közakarat  alá  vetése  mel- 
lett, mi  nélkül  társadalom  nem  állhat  fön,  csupán 
abban  lehet  keresni  az  egyéni  szabadság  biztosítását, 
hogy  az  egyes  részt  vesz  a  közakarat  meghatározásá- 
ban: magától  következik,  miszerint  e  szabadság  me- 
rőben meghiúsul,  ha  az  egyén  befolyása  a  közakarat 
meghatározásába  csupán  illuzorius,  hogy  tehát  mindig 
bizonyos  aránynak  kell  lenni  azon  mérték  közt,  amelyben 
alá  van  az  egyén  a  közakaratnak  vetve,  és  amelyben  részt 
vesz  a  közakarat  meghatározásában. 

Ez  akarat  meghatározásában  csak  annyiban  van 
joga  részt  venni  az  egyénnek,  amennyiben  a  közakarat- 
nak alá  van  vetve-,  de  csak  annyiban  szabad,  mennyi- 
ben e  határok  közt  abban  joga  van  részt  venni.  Miből 
kitetszik,  miszerint  az,  hogy  mennyi  szabadságot  nyújt 
minden  egyesnek  az  alkotmány,  nem  attól  függ,  meny- 
nyire vannak  az  egyéni  erők  az  államnak  alávetve,  nem 
is  abból  ítélhetni  meg,  mily  mértékben  veszt  részt  a  köz- 
akarat megállapításában;  hanem  abból,  hogy  mely  arány- 
ban áll  az  egyénnek  a  közakarat  alá  vetése,  a  közakarat 
megállapításában  való  részvételhez. 

Oly  állam  polgára,  melyben  az  egyénnek  csak  cse- 
kély része  van  a  közakarat  meghatározásában,  s  azé, 
hol  a  legnagyobb  mértékben  alá  van  vetve  az  egyén  a 
közakaratnak,  egyaránt  szabad  lehet :  ha  az  előbbi  állam- 
ban az  egyéni  erők  csak  csekély  mértékben  vannak 
alávetve  a  közakaratnak,  s  az  utóbbiban  pedig  a  na- 
gyobb alávetettség  mellett  nagyobb  befolyás  van  adva 
az  állam  vezetésére. 

Például  szolgálhatnak  az  elsőre  a  klasszikus  ó-kor 
minden  állama,  főleg  Spárta,  az  utóbbira  pedig  Német- 
ország birodalmi  városai  a  középkorban. 

A  kérdés  tehát:  vájjon  biztosítható-e  az  egyéni 
szabadság  az  államban,  vagy  más  szavakkal:  lehetséges-e 
a  szabadság  bizonyos  államban  és  bizonyos  időszakban? 
(mert  oly  szabadság,  melynek  biztosítékai  nincsenek, 
nem  érdemli  e  nevet),  mindig  csak  arra  megy  ki:  váj- 
jon azon  hatalmat,  mélyet  az  állam  az  egyesre  gyakorol, 
csökkenthetni-e,  vagy  az  egyén  befolyását  a  közakarat  meg- 
állapítására növelhetni-e  akképen,  hogy  az  egyes  a  közaka- 
ratnak csak  oly  mértékben  legyen  alávetve,  amennyiben 
részt  vesz  ez  akarat  meghatározásában? 

Ha  immár  Nyugoteurópa  szárazföldi  államaira  for- 
dítjuk figyelmünket,  két  jelenség  tűnik  mindenütt  sze- 
münkbe, ami  mindenikkel  közös. 

Mindenütt  nagy  államokkal  találkozunk. 

Mindenütt  kiterjesztették  a  közigazgatási  közpon- 
tosítás elvét,  amennyire  csak  lehetett. 

Az  első  jelenség  eredménye  az,  hogy  az  egyesnek 
befolyása  az  államhatalomra  szükségkép  azon  mértékben 
csekélyebb,  minél  nagyobb  az  egyenlőség  elvének  elis- 
merése által  azok  száma,  kik  a  választási  jog  következté- 
ben legalább  közvetve  befolyással  bírnak  az  állam  igaz- 
gatására. 

A  második  tény  eredménye  az,  hogy  az  egyén  min- 
den államban  igen  nagy  mértékben  alá  van  vetve  az 
államhatalom  parancsának. 

Innen  következik,  hogy  azon  mérték,  melyben  az 
egyén  szabadsága  az  állam  hatalmának  alá  van  vetve, 
egyáltalában  nincs  arányban  a  befolyással;  melyet  gya- 

korol  az  állam  vezetésére;  minélfogva  az  egyéni  szabad- 
ságot csak  igen  kis  mértékben  lehet  biztosítottnak  tekinteni 
az  újabbkor  államaiban. 

A  kérdés  tehát :  vájjon  szerezhetni-e  az  egyéni  sza- 
badság számára  Nyugoteurópa  államaiban  több  biztosí- 
tékot, mint  jelenleg  van,  s  mely  úton  és  módon?  csak 
oda  megy  ki: 

növelhetni-e  az  egyén  befolyását  az  állam  vezetésére? 
vagy  csökkenthetni-e  az  állam  hatalmát,  melyet  az  egyén- 
nek minden  viszonyára  gyakorol? 

Ha  minden  állam  ionállása  a  törvényhozás,  kor- 
mányzás és  képviselet  egységétől  függ,  s  egész  polgá- 
risodásunk irányánál,  valamint  a  jelenkor  politikai  vi- 
szonyainál fogva  kikerülhetlenűl  szükségesnek  látszik, 
hogy  legyenek  nagyobb  államok :  világos,  hogy  az 
egyén  befolyását  az  állam  ügyeire  növelni  egyáltalában 
nem  lehet. 

Miután  sem  a  törvényhozást,  sem  a  kormányt  nem 
gyakorolhatják  milliók:  e  milliók  befolyását  szükség- 
kép a  választási  jogra  kell  szorítani,  és  eredménytelen 
marad  minden  kísérlet,  mely  azt  meg  akarná  szüntetni. 

Azon  jog,  melyet  az  1793-ki  alkotmányban  a  nép 
részére  igénybe  vettek,  miszerint  minden  egyes  törvényt 
általa  hagyattak  helyben  ősgyülésein  (a),  valamint  az 
ellenállás  joga,  mely  a  középkorban  több  ország  nem- 
zetségét alkotmányszerűleg  illette,  s  amit  1793-ban 
épen  a  legszentebb  kötelességnek  hirdettek :  mind 
egyaránt  eredménytelen  maradt.  Sőt,  —  ha  merőben 
elvonatkozunk  is  a  veszélyektől,  melyek  ilyes  in- 
tézményekből az  államra  háromolhatnak,  —  nemcsak 
nem   növekednék,    hanem   inkább    kevesednek   azok  ál- 

tal  az  egyén  befolyása,  ha  illuzoriussá  válnék  ekkép 
azon  befolyás  is,  melyet  a  választási  jog  által  az  államra 
gyakorol. 

Azon  arányt,  melyben  az  egyén  az  államhata- 
lomnak alá  van  vetve,  és  a  mennyi  befolyást  az 
állam  kormányzására  gyakorol,  kiegyenlíteni,  vagyis 
az  egyéni  szabadságot  biztosítani,  csupán  a  második 
úton  lehetséges :  ha  tudniillik  kevesbíteni  törekszünk 
a  hatalmat,  melyet  az  állam  jelenleg  minden  egyéni 
viszonyra  gyakorol. 

Hogy  meghatározhassuk:  lehetséges-e  ez,  és 
mi  módon?  mindenek  előtt  az  iránt  kell  tisztába 
jönnünk: 

vájjon  az  állam  az  egyén  fölött  gyakorol- e  valóban 
oly  hatalmat,  mely  az  államczél  elérésére  nem  mulhat- 
lanúl  szükséges? 

hogy  tehát  az  államhatalmat  lehet-e  korlátozni, 
minden  viszony  egyberontása,  s  a  polgárisodás  hala- 
dásának veszélyezése  nélkül? 

E  kérdésre  fordítjuk  figyelmünket  a  következő 
könyvben. 

(ct)  E  jog  igen  emlékeztet  ama  középkori  nézetre,  hogy 
minden  testület  csak  annyiban  van  kötelezve  a  törvényesen 
megajánlott  adók  fizetésére,  amennyiben  megbizottai  által 
magát  kötelezte. 


Prochí\ska  Károly  udvari  könyvnyomdája. 

